
Studii  şi  articole 


UN  CAPITOL  DIN  TEOLOGIA  BIBLICA 
VECHITESTAMENTARA :  MOARTEA,  NEMURIREA 
SUFLETULUI,  JUDECATA  ŞI  VIAŢA  VIITOARE 


1.  In  concepţia  biblică  vechitestamentară,  moartea  îmbracă  dife¬ 
rite  aspecte.  Cel  mai  frecvent  se  vorbeşte  însă  de  moartea  biologică 
sau  fizică,  care  este  înfăţişată  ca  o  realitate  dramatică,  ce  afectează 
în  mod  fatal  şi  inevitabil  pe  toţi  oamenii. 

Plenitudinea  vieţii  aparţine  numai  lui  Dumnezeu.  Creaţia  în  an¬ 
samblu  este  supusă  decrepitudinii  şi  morţii. 

Existenţa  pomului  vieţii  (Fac.  2,  9)  sugerează  ideea  că  Dumnezeu 
nu  l-a  creat  pe  om  nemuritor,  devreme  ce  el  urnla  să-şi  dobândească 
ulterior  nemurirea  prin  ascultare  şi  supunere  faţă  de  voia  lui  Dumne¬ 
zeu.  întrucât  omul  n-a  urmat  această  cale,  ci  în  loc  să  se  străduiască 
a  primi,  prin  împlinirea  voii  lui  Dumnezeu,  darul  nemuririi,  a  voit  să 
uzurpe  acest  dar,  Dumnezeu,  nu  din  răzbunare,  ci  din  spiritul  legii 
dreptăţii  îl  privează  pe  om  de  nemurire.  Din  virtuală,  moartea  devine 
astfel  pentru  om,  în  urma  păcatului  neascultării,  reală  şi  irevocabilă, 
şi  prin  acest  caracter  definitiv  ea  se  înfăţişează  ca  o  pedeapsă.  Ver¬ 
dictul  pe  care  îl  pronunţă  Dumnezeu  pentru  om,  după  căderea  sa,  toc¬ 
mai  caracterul  punitiv  al  morţii  îl  scoate  în  evidenţă:  „Pentru  că... 
ai  mâncat  din  pomul  din  care  ţi-am  poruncit  să  nu  mănânci, ...  în  su¬ 
doarea  feţei  tale  îţi  vei  mânca  pâinea  ta,  până  te  vei  întoarce  în  pă¬ 
mântul  din  care  eşti  luat,  căci  pământ  eşti  şi  în  pământ  te  vei  în¬ 
toarce"  (Fac.  3,  17 — 19). 

Este  foarte  curios  însă  că,  în  gândirea  evreilor,  numai  arareori 
moartea  apare  reprezentată  sub  aspectul  acesta  de  sancţiune,  care  se 
aplică  tuturor  urmaşilor  lui  Adam.  Chiar  în  capitolele  imediat  urmă¬ 
toare  din  Facere,  moartea,  care  survine  la  o  vârstă  înaintată,  când 
omul  „este  sătul  de  zile",  este  înţeleasă  ca  un  sfârşit  normal  şi  chiar 
dorit  în  locul  unei  existenţe  împovărătoare.  O  astfel  de  moarte  i  se 
prevesteşte,  de  către  Dumnezeu,  patriarhului  Avraam,  ca  răsplată  pen¬ 
tru  statornicia  sa  în  credinţă.  „Iar  tu  vei  trece  la  părinţii  tăi,  în  pace 
—  i  se  adresează  Domnul  lui  Avraam,  şi  vei  fi  îngropat  la  bătrâneţe 
fericite"  (Fac.  15,  15).  Prezentată  în  felul  acesta  moartea  pare  mai  de¬ 
grabă  o  răsplată  decât  o  pedeapsă. 

Dat  fiind  faptul  că  patriarhul  Avraam  reprezintă  tipul  evreului 
ideal,  sfârşitul  său  s-a  impus  ca  o  speranţă  ce  a  încălzit  sufletele  ur¬ 
maşilor. 

2.  „A  se  adăuga  la  părinţii  săi"  a  devenit  expresia  credinţei  că 
existenţa  umană  continuă  şi  după  moartea  trupească,  fiecare  ins  par- 

ticipând  la  eternitatea  grupului  familial  din  care  a  făcut  parte  în  lu¬ 
mea  terestră. 

Dar  chiar  dacă  moartea  nu  reprezintă  o  ruptură  totală  şi  defini¬ 
tivă  a  individului  de  cei  apropiaţi  ai  săi,  ea  aduce  o  schimbare  care 
afectează  în  chip  neîndoielnic  constituţia  dihotomică  a  omului.  Ast¬ 
fel,  trupul  (basar),  părăsit  de  suflet  (nefeş),  se  desface  în  elementele 
din  care  a  fost  alcătuit,  devenind  ţărână.  Aceste  elemente,  nemaifiind 
ţinute  în  unitate  prin  principiul  vieţii,  intră  în  disoluţie,  întocmai  Mca 
apa  care  curge  şi  nu  mai  poate  fi  adunată"  (II  Sam.  14,  14). 

Redus  la  trup,  omul  nu  mai  reprezintă  nimic.  Moartea  îl  adân¬ 
ceşte  în  nefiinţă.  Iov  ajunge  la  o  astfel  de  concluzie  puţin  încuraja¬ 
toare  când  se  târguieşte  întaintea  lui  Dumnezeu,  spunând:  „Degrabă 
mă  voi  culca  în  ţărână;  mă  vei  căuta,  dar  nu  mă  vei  mai  găsi"  (cap. 
7,  21).  Şi  Eclesiastul  încearcă  acelaşi  sentiment  al  nimicniciei  când 
vorbeşte  despre  sfârşitul  trupesc  al  omului.  Iată  un  text  mai  mult  de¬ 
cât  semnificativ  în  această  privinţă:  „Soarta  omului  şi  soarta  dobito¬ 
cului  este  aceeaşi:  precum  moare  unul,  moare  şi  celălalt  şi  toţi  au  un 
singur  duh  de  viaţă,  iar  omul  nu  are  nimic  mai  mult  decât  dobito¬ 
cul  . . .  Amândoi  merg  în  acelaşi  loc;  amândoi  au  ieşit  din  pulbere  şi 
amândoi  în  pulbere  se  întorc.  Cine  ştie  dacă  duhul  omului  se  urcă  în 
sus  şi  duhul  dobitocului  se  coboară  în  jos,  către  pământ?"  (Ecl.  3, 
19 — 21).  Duhul  omului  şi  al  dobitocului,  despre  care  se  face  pomenire 
aici,  reprezintă  suflarea  sau  respiraţia,  care  se  stinge  odată  cu  înce¬ 
tarea  bătăilor  inimii. 

Dacă  aceasta  este  situaţia  trupului  după  moarte,  atunci  ce  se  în¬ 
tâmplă  cu  sufletul?  Din  datele  revelaţiei  vechitestamentare,  acesta  se 
întoarce  la  Dumnezeu  care  l-a  dat.  Adevărul  acesta  este  afirmat  cu 
claritate  tot  în  Eclesiast,  la  cap.  12,  1 — 7,  ceea  ce  completează  relată¬ 
rile  din  capitolul  3,  la  care  ne-am  referit  când  am  vorbit  despre  dis¬ 
pariţia  trupului.  Textul  privitor  la  această  chestiune  sună  astfel: 
„Adu-ţi  aminte  de  Ziditorul  tău,  în  zilele  tinereţii  tale,  înainte  ca  . . . 
pulberea  să  se  întoarcă  în  pământ,  cum  a  fost,  iar  sufletul  să  se  în¬ 
toarcă  la  Dumnezeu,  care  l-a  dat". 

Potrivit  acestui  curent  de  gândire  ebraică,  individul  chiar  dacă 
moare,  cu  trupul,  el  nu  încetează  a  exista,  cu  sufletul.  Existenţa  sa 
însă  nu  este  decât  umbra  aceleia  a  celor  vii.  Astfel,  forţele  vitale  ale 
omului  sunt  reduse  la  intensitatea  lor  minimă.  Omul,  mai  bine  zis  su¬ 
fletul  se  află  într-o  stare  de  letargie  sau  somnolenţă;  este  privat  de 
ceea  ce  caracterizează  fiinţele  vii  şi  anume  de  legăturile  comunitare. 
Mortul  (sufletul)  este  singur,  sau  se  află  într-o  stare  de  însingurare 
totală,  fiindu-i  imposibil  să  perceapă  apropierea  altor  suflete,  cufun¬ 
date  şi  ele  în  aceeaşi  însingurare  a  Şeolului. 

3.  Cu  privire  la  locul  acesta  de  petrecere  al  morţilor,  numit  Şeo/ 
sau  împărăţia  morţii ,  ideea  predominantă  este  că  se  află  amplasat  un¬ 
deva  în  străfundurile  sau  „în  cele  mai  de  desubt  ale  pământului" 
(tachtiot  ha  areţ“)  (Ps.  138,  15;  Plâgeri  3,  55;  Is.  14.15). 

Situarea  Şeolului  în  profunzimile  pământului  pare  a  implica  o 
relaţie  între  acest  loc  şi  morminte,  care  în  Orient  aveau  aspectul 

unor  gropi  sau  grote  de  o  profunzime  de  mai  mulţi  metri.  Este  proba¬ 
bil  ca  de  aici  să  se  fi  inspirat  imaginaţia  evreilor  în  a-şi  reprezenta 
Şeolul  ca  o  cavernă  sau  o  adâncitură  în  pământ.  Dintr-un  pasaj  inte¬ 
resant  din  cartea  Iov  (cap.  33f  18)  se  pare  că  mormântul  însuşi  era 
socotit  ca  un  canal  cu  acces  în  Şeol.  Expresiile:  „a  se  adăuga  la  popo¬ 
rul  său"  sau  „a  se  reuni  cu  părinţii  săi"  sugerează  această  adunare  a 
celor  morţi,  după  seminţia  lor,  într-un  loc  anume,  altul  decât  mormân¬ 
tul  individual.  Patriarhul  Iacob,  de  pildă,  era  întru  totul  convins  că 
se  va  reîntâlni  în  Şeol  cu  fiul  său  Iosif,  deşi  acesta  după  mărturia  min¬ 
cinoasă  a  frăţior  săi  ar  fi  fost  mâncat  de  fiare,  neavând  astfel  un  mor¬ 
mânt  propriu  (Fac.  37,  35).  Şi  Samuel,  vorbind  din  Şeol,  cu  regele 
Saul,  îi  descoperă  acestuia  că  încă  în  acea  zi,  el  şi  fiii  săi  vor  fi  îm¬ 
preună  în  acelaş  loc  de  adunare  de  sub  pământ,  deşi  cadavrele  lor 
aveau  să  rămână  pe  câmpul  de  luptă,  iar  mai  apoi  să  fie  arse  (Sam. 
28,  19;  31,  10 — 13).  Cum  se  întâlneau  atunci  morţii  în  Şeol?  In  mai 
multe  locuri  scripturistice  din  Vechiul  Testament  se  vorbeşte  despre 
umbrele  morţilor.  Astfel,  în  cartea  Iov  26,  5  citim  că:  „înaintea  lui 
Dumnezeu,  umbrele  răposaţilor  tremură  sub  pământ". 

Atmosfera  şi  modul  de  existenţă  în  Şeol  erau  sugerate  prin  denu¬ 
mirile  sinonime  ale  acestui  loc  subpământean.  în  psalmul  87,  12  Ş^o- 
lul  este  denumit  cu  termenul  ebraic  „abadon",  adică  „loc  al  pierzării", 
iar  în  Iov  10,  21 — 22  Şeolul  este  descris  ca  un  „ţinut  al  întunericului 
şi  umbrelor  morţii".  Tot  aici  mai  este  denumit  şi  „Ţara  de  întunerec 
şi  neorânduială,  unde  lumina  e  tot  una  cu  bezna".  *  .! 

Toate  aceste  denumiri  vin  să  confirme  că  existenţa  în  Şeol  era 
replica  negativă  a  existenţei  terestre. 

Din  descrierile  detaliate  pe  care  le  întâlnim  în  Is.  14  şi  Iez.  32  re¬ 
zultă  că  în  Şeol,  distincţiile  naţionale  şi  sociale  sunt  menţinute.  Ast¬ 
fel,  în  Şeol  au  loc  de  sălăşluire  babilonienii,  ca  şi  mulţimea  poporu¬ 
lui  Egiptului.  „Acolo  este  Asiria  şi  oamenii  ei  de  război . . .  Acolo 
este  Elam  cu  toată  armata  lui  . . .  Acolo  este  Meşec  şi  Tubal  cu  toată 
mulţimea  lor  de  popor . . .  Acolo  sunt  Edom  şi  regii  lui  şi  toate  căpe¬ 
teniile  lui . . .  Acolo  sunt  stăpânitorii  de  la  miazănoapte  şi  toţi  sido- 
nienii".  Regii  sunt  aşezaţi  în  Şeol  pe  tronurile  lor,  iar  Samuel  conti¬ 
nuă  să-şi  exerseze  funcţia  de  profet  şi  în  Şeol,  profeţind  precum  am 
văzut  sfârşitul  lui  Saul. 

Ceea  ce  caracterizează  existenţa  tuturor  în  Şeol  este  tristeţea  şi 
lipsa  de  dinamism. 

Intr-un  singur  loc  din  cartea  Iov,  Şeolul  este  descris  ca  un  liman 
agreabil,  de  salvare  şi  eliberare,  de  linişte  şi  pace.  Iată  textul  la  care 
ne  referim:  „Acolo  cei  împovăraţi  se  odihnesc . . .  Cei  ce  poartă  lan¬ 
ţuri  ajung  la  liman  de  pace  şi  nu  mai  aud  glasul  paznicului . . .  Acolo 
robul  a  scăpat  de  stăpânul  său"  (cap.  3,  17 — 19).  Copleşit  .de  chinurile 
vieţii  sale,  Iov  doreşte  cu  ardoare  acest  loc,  unde  ar  putea  sta  culcat 
şi  liniştit,  ar  dormi  şi  s-ar  odihni  cu  împăraţii  şi  cu  dreqătorii  pămân¬ 
tului  (cap.  3,  13).  .  (r.  -Ir  i  r  >  -  ,  -1 

Predominantă  rămâne  însă  credinţa  că  Şeolul  este  locul  neferici¬ 
rii  şi  al  precarităţii.  Eclesiastul,  care  reprezintă  curentul  de  opinie  în 

Israel,  tine  să  afirme  că  oricât  ar  fi  de  iluzorii  lucrurile  şi  activităţile 
terestre,  totuşi  ele  sunt  mai  de  dorit  decât  imobilismul  şi  letargia  din 
Şeol.  „Un  câine  viu  este  mai  de  preţ  decât  unul  mort"  —  afirmă  au¬ 
torul  acestei  cărţi  (Ecl.  9,  4). 

In  relatările  biblice  despre  creaţie  nu  aflăm  nici  o  aluzie  la  cre¬ 
area  Şeoiului,  ceea  ce  permite  să  se  presupună  că  acest  loc  ar  fi  un 
vestigiu  al  haosului  original,  al  acelei  stări  de  beznă  şi  neorânduială, 
despre  care  se  vorbeşte  în  Fac.  1,  2. 

Un  astfel  de  spaţiu  sau  domeniu  al  împărăţiei  morţii  este  prezen¬ 
tat  ca  înafara  sferei  de  influienţă  a  lui  Iahve,  Care  uită  de  cei  ce  co¬ 
boară  în  Şeol,  dar  şi  aceştia  la  rândul  lor  se  pare  a-şi  pierde  amin¬ 
tirea  despre  Iahve.  Un  text  clasic  în  această  privinţă  este  cel  din  Is. 
38,  18,  unde  citim:  ,,Că  locuinţa  morţilor  nu  Te  va  lăuda  şi  moartea 
nu  Te  va  preaslăvi;  cei  ce  se  coboară  în  Şeol  nu  mai  nădăjduiesc  în 
credincioşia  Ta"  (Vezi  şi  Ps.  5,  G?  87,  13). 

Majoritatea  textelor  biblice  vechitestamentare  pun  în  evidenţă 
soarta  comună,  absolut  identică  a  locuitorilor  Şeoiului.  Nimeni  nu 
este  privilegiat  acolo.  Nu  există  nici  o  diferenţă  de  ordin  moral.  Sin¬ 
gurele  diferenţe  sunt  cele  de  ordin  naţional  şi  social,  la  care  ne-am 
referit.  Există  cu  toate  acestea,  în  două  texte  mai  explicite,  o  aluzie  la 
o  diferenţiere  între  drepţi  şi  păcătoşi.  Astfel,  în  elegia  cuprinsă  în  Is. 
14  referitoare  la  regele  Babilonului  se  afirmă  că  acesta,  datorită  rău¬ 
tăţii  lui  a  fost  coborât  „in  iad,  în  cele  mai  de  jos  ale  pământului"  (cap. 
14,  15),  pe  când  „toţi  împăraţii  popoarelor  se  odihnesc  cu  cinste,  fie¬ 
care  în  locaşul  său"  (cap.  14,  18).  In  cel  de  al  doilea  text,  având  şi 
aici  tot  o  elegie  sau  plângere  împotriva  faraonului  Egiptului,  de  aceas¬ 
tă  dată,  sunt  prezentate  două  categorii  de  locuitori  ai  Şeoiului:  pe  de 
o  parte  sunt  cei  necircumscrişi,  iar  pe  de  altă  parte  vitejii  sau  eroii, 
care  se  bucură  de  un  statut  privilegiat  faţă  de  cei  dintâi  (vezi  Iez.  28, 
10  şi  31,  18). 

Diferenţa  netă  între  cei  păcătoşi  şi  drepţi  în  Şeol  s-a  impus  mai 
ales  începând  cu  secolul  II  î.d.Hr. 

Slăbiciunea  sau  neputinţa  este  semnul  distinctiv  al  locuitorilor 
Şeoiului.  Chiar  şi  refaimii,  vechi  locuitori  ai  Ţării  Sfinte,  care  s-au 
remarcat  prin  puterea  lor  fizică  extraordinară,  ajung  să  fie  în  Şeol 
nişte  fiinţe  slabe,  deposedate  de  orice  forţă  sau  voinţă. 

Chiar  dacă  moartea  îi  separă  pe  oameni  de  Dumnezeu,  totuşi  Şeo- 
lul  nu  poate  rămâne  înafara  suveranităţii  divine,  pentru  că  ,, Iahve 
este  Acela  care  omoară  şi  învie;  El  coboară  (pe  oameni  n.n.)  în  Şeol 
şi  iarăşi  îi  scoate  afară"  (I  Sam.  2,  G).  Profetul  Amos,  la  rândul  său, 
mărturiseşte  că  puterea  lui  Iahve  nu  se  opreşte  la  porţile  Şeoiului 
(cap.  9,  2).  Viaţa  şi  moartea  sunt  în  puterea  lui  Dumnezeu,  iar  întru 
cât  Dumnezeu  însuşi  este  izvorul  vieţii,  până  în  final  aceasta  va  fi  bi¬ 
ruitoare  iar  moartea  va  pieri. 

4.  Chiar  dacă  toate  făpturile  umane  se  află  sub  imperiul  morţii, 
Dumnezeu  poate  să  le  acorde  unora  privilegiul  de  a  scăpa  de  plata  a- 
cestui  tribut.  Este  vorba  desigur  de  excepţii  care  nu  desfiinţează  însă 
legea  implacabilă  a  moţii.  Vechiul  Testament  aminteşte  două  cazuri 

celebre  de  persoane  umane  care  au  trecut  în  lumea  de  dincolo  fără  a 
fi  cunoscut  moartea.  Primul  este  cazul  lui  Enoh,  despre  care  citim  că 
Ma  fost  plăcut  înaintea  lui  Dumnezeu  şi  apoi  nu  s-a  mai  aflat,  pentru 
că  l-a  mutat  Dumnezeu"  (Fac.  5,  24).  Al  doilea  caz  este  al  lui  Ilie,  care 
a  fost  urcat  la  cer  într-un  car  de  foc  (II  Reg.  2,  1.11).  Amândouă  aces¬ 
te  personaje  continuă  să  trăiască,  dar  nu  în  Şeol,  ci  cu  Dumnezeu, 
In  cer  şi  ele  vor  reveni  pe  pământ,  la  sfârşitul  veacurilor,  spre  a  par¬ 
ticipa  la  lupta  finală  cu  diavolul  şi  cu  puterile  răului.  Atunci  vor  muri 
moarte  martirică,  supunându-se  aceloraşi  legi  ca  toţi  ceilalţi  oameni. 
Profetul  Maleahi  şi  autorul  cărţii  înţelepciunea  lui  Iisus,  fiul  lui  Sirah 
exprimă  acest  adevăr  al  revenirii  pe  pământ  a  celor  doi  bărbaţi  plă¬ 
cuţi  Domnului  (Mal.  3,  13;  Is.  Sirah  48,  10). 

5.  O  importantă  problemă  care  se  pune  în  legătură  cu  moartea 
este  aceea  dacă  odată  instalată  aceasta  rămâne  definitivă?  In  viziu¬ 
nea  vechitestamentară  s-a  conturat  tot  mai  mult  ideea  că  la  un  soroc 
mai  îndepărtat  va  avea  loc  Învierea  morţilor .  Am  amintit  deja  un 
text  de  la  profetul  Amos  unde  se  spune  că  Dumnezeu  omoară  şi  iarăşi 
face  viu,  coboară  în  Şeol  şi  iarăşi  scoate  de  acolo.  Mai  clar  se  ex¬ 
primă  în  această  privinţă  dreptul  Iov,  căruia  îi  este  atribuită  această 
mărturisire:  „Dar  ştiu  că  Răscumpărătorul  meu  este  viu  şi  că  El,  în 
ziua  cea  de  pe  urmă,  va  ridica  iar  din  pulbere  această  piele  a  mea  ce 
se  destramă"  (Iov  19,  25).  Aceleaşi  credinţe  în  înviere  îi  dă  expresie 
şi  unul  dintre  autorii  psalmilor,  care  mărturiseşte:  „Că  nu  vei  lăsa 
sufletul  meu  în  Şeol  şi  nici  pe  cel  cuvios  al  Tău  să  vadă  stricăciunea" 
(Ps.  15,  10).  Sfinţii  Părinţi  au  dat  o  interpretare  mesianică  acestui  text, 
afirmând  că  se  referă  la  învierea  Mântuitorului.  Şi  mai  clar  se  pro¬ 
nunţă  Isaia  în  această  privinţă  când  dă  această  asigurare:  „Morţii  tăi 
vor  trăi  şi  trupurile  lor  vor  învia"  (Is.  26,  19). 

Fiind  viu  şi  atatputernic,  Dumnezeu  nu  numai  că  nu  poate  fi  li¬ 
mitat  de  puterea  morţii,  dar  El  a  şi  prefaţat  învierea  de  obşte  prin  re¬ 
chemarea  din  moarte  a  unor  persoane,  care  au  plătit  tributul  morţii. 
Vechiului  Testament  relatează  două  cazuri  concrete  de  înviere  a  unor 
morţi.  Aceste  cazuri  s-au  întâmplat  prin  participarea  activă  a  profeţi¬ 
lor  Ilie  şi  Elisei  (Vezi  I  Reg.  17,  17;  II  Reg.  4,  29;  13,  21). 

Un  temei  revelaţional  cu  o  inegalabilă  forţă  de  expresie  privind 
învierea  morţilor  se.  cuprinde  în  cartea  profetului  Iezechiel,  la  capi¬ 
tolul  37,  unde  avem  celebra  viziune  despre  câmpul  cu  oase  goale.  La 
porunca  Domnului,  duhul  a  intrat  în  corpurile  reconstituite  şi  au  în¬ 
viat  „şi  mulţime  multă  foarte  de  oameni  s-au  ridicat  pe  picioarele 
lor"  (Iez.  37,  10).  Cartea  profetului  Daniel  vine  cu  o  precizare  supli¬ 
mentară,  arătând  că  cei  care  au  suferit  moartea  martirică  sau  au  în¬ 
drumat  pe  alţii  pe  căile  dreptăţii  vor  fi  primii  beneficiari  ai  învierii 
(cap.  12,  12 — 13). 

In  strânsă  legătură  cu  învierea  morţilor  stă  şi  învierea  lui  Ebed 
Iahve  (Robul  Domnului  —  Mesia),  despre  care  este  vorba  mai  ales  în 
Isaia  cap.  53.  învierea  Acestuia  se  înfăţişează  ca  o  răsplată  sau  o  re¬ 
compensă  pentru  nedreptăţile  suferite  şi  pentru  opera  mântuitoare  îm¬ 
plinită  prin  patimile  şi  moartea  Sa. 

Cu  privire  la  modul  cum  se  va  întâmpla  acest  eveniment  al  învi¬ 
erii  morţilor,  tot  profetul  Isaia  vine  cu  câteva  precizări.  Astfel,  el 
arată  că  cei  adormiţi  vor  ieşi  din  pulbere,  precum  noii  născuţi  ies  din 
pântecele  mamei  lor  (cap.  26,  18). 

In  chip  neîndoielnic,  învierea  se  va  produce  prin  puterea  lui  Dum¬ 
nezeu.  El  este  Cel  care,  în  milostivirea  Sa,  va  reda  viaţă  celor  ador¬ 
miţi  (II  Macab.  7,  22). 

Din  celebra  pericopă  de  la  Daniel  cap.  12  rezultă  că  ,, dintre  cei 
ce  dorm  în  ţărână,  unii  vor  învia  spre  viaţă  veşnică,  iar  alţii  spre  oca¬ 
ră  şi  ruşine  veşnică".  Ideea  răsplătirii  drepţilor  este  pusă  şi  mai  mult 
în  lumină,  în  continuare,  în  cartea  lui  Daniel,  unde  citim:  ,,Şi  cei  în¬ 
ţelepţi  vor  lumina  ca  strălucirea  cerului  şi  cei  care  vor  fi  îndrumat 
pe  mulţi  pe  calea  dreptăţii  vor  fi  ca  stelele  în  vecii  vecilor"  (Dan.  12, 
3).  Rezultă  de  aici  că  trupurile  celor  înviaţi  nu  vor  mai  fi  asemănă¬ 
toare  cu  trupurile  lor  terestre,  ci  vor  fi  pătrunse  de  luminozitate.  în 
cartea  apocrifă  a  lui  Enoh,  cei  drepţi  sunt  chiar  identificaţi  cu  stelele 
(Enoh  39,  7;  104,  2;  108,  13). 

6.  învierea  morţilor  este  amplasată  departe  în  timp,  atunci  când 
va  fi  sfârşitul  veacurilor  sau  sfârşitul  lumii. 

Toate  cărţile  Vechiului  Testament  sunt  pătrunse  de  ideea  că  du¬ 
rata  lumii  este  limitată.  O  serie  de  fenomene  naturale  precum  cutre¬ 
murele  de  pământ,  secetele,  întunecimile  de  soere  sugerau  credincio¬ 
şilor  evrei  convingerea  că  lumea  se  va  sfârşi.  Ei  interpretau  aceste 
fenomene  ca  un  ecou  al  haosului  original  şi  le  inoculau  sentimentul 
că  lumea  nu  subzistă  atât  în  baza  legilor  fixe  şi  imuabile,  cât  mai  ales 
prin  puterea  şi  voinţa  lui  Dumnezeu,  Căruia  îi  este  suficientă  o  clipă 
spre  a  reîntoarce  în  neant  tot  ceea  ce  a  făcut  să  iasă  din  haos  (vezi 
Ps.  102,  26;  104,  29). 

Cu  toate  acestea,  nu  ideea  sfârşitului  lumii  este  predominantă  în 
Vechiul  Testament  ci  ideea  venirii  lui  Iahve  pentru  a  instaura  împă¬ 
răţia  Sa.  Această  venire  va  antrena,  între  altele  şi  sfârşitul  lumii  sau 
mai  exact  sfârşitul  eonului  actual,  care  va  fi  succedat  de  o  nouă  pe¬ 
rioadă  de  existenţă  a  lumii,  cu  mult  superioară  perioadei  anterioare. 

Deci,  lumea  nu  va  dispare,  prin  întoarcerea  ei  în  neant  ci  va  fi 
schimbată  sau  reînnoită.  Ar  fi  un  non  sens  să  se  creadă  că  Iahve,  care 
este  prin  definiţie  creatorul  şi  ocrotitorul  vieţii  şi-ar  putea  marca  ve¬ 
nirea  Sa  în  lume  prin  distrugerea  acesteia,  deci  implicit  şi  a  vieţii. 
Locul  principal  în  Revelaţia  biblică  vechitestamentară  îl  ocupă  noţiu¬ 
nile  de  restaurare  sau  reînnoire  a  creaţiei.  De  aici  continuitatea  ce 
va  exista  între  istorie  şi  eshatologie,  între  ultima  teofanie,  care  va  fi 
grandioasă  şi  celelalte  teofanii,  înregistrate  constant  pe  tot  parcursul 
istoriei. 

In  viziunea  profeţilor,  venirea  lui  Iahve  de  la  sfârşitul  veacurilor 
este  înfăţişată  ca  o  zi  ,,a  strălucirii  slavei  lui  Dumnezeu“  (Is.  2,  20;  3, 
17;  23,  5—6),  zi  în  care  lumina  va  deveni  atotbiruitoare.  Şi  la  creaţie, 
respectiv  după  momentul  apariţiei  din  neant  a  materiei  amorfe,  când 
„întuneric  era  deasupra  adâncului"  (Fac.  1,  2)  intervenţia  lui  Dumne¬ 
zeu  a  însemnat  de  fapt  biruirea  întunerecului  prin  lumină.  El  a  zis: 

„să  fie  lumină"  şi  s-a  făcut  lumină.  Avem  aici  o  exprimare  antropo- 
morfică  a  biruinţei  repurtate  de  Iahve  împotriva  forţelor  haosului,  re¬ 
prezentate  prin  întuneric.  -  v  >  '  !  r 

O  biruinţă  mult  mai  strălucitoare  va  fi  repurtată  la  sfârşitul  vea¬ 
curilor,  când  Iahve  va  anihila  pentru  totdeauna  puterea  acelor  forţe 
obscure  care  vor  încerca  într-un  ultim  şi  dramatic  asalt  să  evadeze  de 
sub  controlul  sub  care  au  fost  puse  la  creaţie.  Se  va  da  atunci  marea 
bătălie,  în  cursul  căreia  Iahve  va  interveni  personal  spre  a  înlătura  ul¬ 
timele  obstacole  din  calea  instaurării  împărăţiei  Sale. 

7.  Un  element  esenţial  al  „zilei  lui  Iahve",  cum  mai  este  denu¬ 
mită  Parusia,  va  fi  judecata  finală.  Aceasta  se  va  derula  în  trei  faze: 
a)  Dumnezeu  va  apărea  întâi  ca  un  acuzator,  care  va  trece  în  revistă 
toate  fărădelegile  comise,  faţă  de  Sine  (idolatria)  (Ier.  2,  23;  Iez.  6,  3) 
şi  faţă  de  semenii  lor  (uciderea,  adulterul,  calomnia,  etr.)  (Os.  4,  2; 
Ier.  7,  8 — 10);  de  către  cei  cu  care  va  intra  în  judecată;  b)  Dumnezeu 
va  pronunţa  apoi  verdictul  de  condamnare,  care  va  fi  fără  apel  (Is. 
10,  5;  Ier.  48,  1;  50,  27);  c)  execuţia  sentinţei. 

Actul  judecăţii  este  departe  de  a  fi  conceput  ca  o  manifestare  a 
mâniei  unui  Dumnezeu  arbitrar.  Toate  scrierile  biblice  vechitestamen- 
tare  sunt  unanime  în  a  vedea  în  scopul  judecăţii  finale  distrugerea 
păcatului  şi  a  puterii  diavolului.  împotriva  acestora  îşi  va  manifesta 
Iahve  mânia  Sa.  Cei  răi  vor  recolta  ceea  ce  au  semănat  (Is.  3,  11). 

Judecata  va  viza  deopotrivă  atât  colectivităţile  cât  şi  indivizii. 
Va  fi  judecat  Israel  şi  împreună  cu  el  toate  neamurile.  Dar  va  fi  fă¬ 
cută  diferenţierea  şi  între  individ  şi  individ. 

Din  judecată  va  ieşi  un  ,,rest“  sau  o  „rămăşiţă",  care  va  fi  mân¬ 
tuită.  In  această  privinţă,  Isaia  scrie:  „Va  fi  atunci  ca  pe  vremea  se- 
cerătorului  care  seceră  holda  . . .  Vor  rămâne  pe  urmă  câteva  roade, 
ca  la  scuturatul  măslinului,  două-trei  măsline  pe  vârf,  patru-cinci  pe 
ramuri"  (cap.  17,  5 — 6).  „Restul"  sau  „rămăşiţa"  care  va  fi  scăpat  „va 
înfige  rădăcini  în  jos  şi  va  face  roade  în  sus"  (Is.  37,  31;  Vezi  şi  Mi- 
hea  5,  6 — 7).  Viitorul  acestui  „rest"  va  fi  glorios.  In  noua  lui  existenţă, 
moartea  va  fi  abolită  (Is.  25,  8),  frumuseţea,  nevinovăţia,  înţelepciu¬ 
nea,  care  erau  apanajul  primilor  oameni,  înainte  de  căderea  în  păcat, 
vor  reveni  (Iez.  28,  13;  31,  3).  Această  transformare  pe  planul  fizic  şi 
spiritual  se  va  produce  prin  mijlocirea  „pomului  vieţii",  a  „apei  vie¬ 
ţii",  şi  a  „cărţii  vieţii". 

Transformările  survenite  în  urma  judecăţii  se  vor  extinde  şi  asu¬ 
pra  lumii  animalelor.  Astfel,  animalele  sălbatice  se  vor  îmblânzi  („Lu¬ 
pul  va  locui  laolaltă  cu  mielul..."  Is.  11,  6 — 8),  sau  vor  dispare  pur 
şi  simplu  (Is.  35,  9;  Iez.  34,  25). 

Peste  toate  va  domni  pacea,  iar  războiul  va  fi  suprimat  pe  vecie 
(Is.  2,  2 — 4).  Plenitudinea  şi  perfecţiunea  vor  fi  caracteristicile  noii 
stări  de  lucruri,  în  care  fiecare  individ  îşi  va  realiza  în  chip  desăvâr¬ 
şit  propria  fericire,  făr  de  nici  o  constrângere  seu  împotrivire. 

8.  Ar  fi  să  ne  mai  întrebăm  în  finalul  acestor  consideraţii  cum 
se  conturează  rolul  lui  Mesia  în  această  etapă  de  sfârşit  a  istoriei 
omenirii? 

Răspunsul  nu  poate  fi  dat  decât  în  baza  datelor  revelaţionale. 
Constatarea  care  se  desprinde  este  aceasta:  figura  lui  Mesia  se  află 
foarte  puţin  prezentă  în  desfăşurarea  evenimentelor  la  care  ne-am  re¬ 
ferit.  Rolul  Lui  este  întru  totul  subordonat  celui  al  lui  Iahve,  care  sin¬ 
gur  este  suveran  şi  autor  al  judecăţii  şi  reînnoirii  lumii.  Lucrul  este 
explicabil  dacă  ne  gândim  la  faptul  că  venirea  lui  Mesia  urma  să  se 
realizeze  în  istorie,  respectiv  în  miezul  acesteia  şi  nu  în  finalul  ei  sau 
la  Parusie.  Atunci,  la  Parusie,  se  va  petrece  a  doua  Sa  venire,  despre 
care  Vechiul  Testament  nu  putea  să  scrie  cu  foarte  multă  claritate, 
atâta  vreme  cât  nu  se  întâmplase  prima  Sa  venire. 

Este  adevărat  că  în  Vechiul  Testament  venirea  lui  Mesia  este 
arătată  ca  petrecându-se  la  sfârşitul  timpului  sau  la  sfârşitul  zilelor 
(,,be  acharit  ha  iamim")  (Is.  2,  2).  Acel  sfârşit  nu  este  însă  cel  al  Pa- 
rusiei  ci  al  încheierii  acelei  perioade  pregătitoare  a  lumii  pentru  pri¬ 
mirea  lui  Mesia.  Atunci,  „la  plinirea  vremii"  s-a  născut  Mesia,  care 
prin  toată  activitatea  Sa,  prin  patimile,  moartea  şi  învierea  Sa  a  să¬ 
vârşit  opera  de  mântuire  a  lumii.  El  a  făcut  început  împărăţiei  lui 
Dumnezeu  pe  pământ  aflată  în  curs  de  desfăşurare,  până  la  sfârşitul 
veacurilor.  Mai  ales,  în  această  lucrare  de  instaurare  şi  desăvârşire  a 
împărăţiei  lui  Dumnezeu,  în  lume  a  avut  un  rol  esenţial  Mesia.  Dar 
aceasta  nu  înseamnă  că  El  va  fi  absent  din  derularea  ultimelor  eveni¬ 
mente  care  vor  încheia  ciclul  istoriei.  Vechiul  Testament  nu  avea 
însă  cum  se  referi  pe  larg,  la  timpurile  acelea,  atâta  vreme  cât  prio¬ 
ritară  era  prima  venire  a  lui  Mesia.  Acesteia  i  s-a  acordat,  cum  era 
şi  firesc,  atenţia  cuvenită. 

Pr.  pro/.  Dumitru  Abrudan 


DIN  ISTORICUL  TRADUCERILOR  SFINTEI  SCRIPTURI 
IN  LIMBA  ROMANA:  TRADUCERI  EFECTUATE 

PE  CALE  PARTICULARA 

Sfânta  Scriptură  este  prin  origine  şi  destinaţie  o  carte  a  Biseri¬ 
cii.  Recunoscând  acest  adevăr,  implicit  trebuie  să  recunoaştem  si 
dreptul  exclusiv  al  Bisericii  de  a  traduce,  tipări  şi  tâlcui  Scriptura. 
Nu  este  vorba  aici  de  un  monopol  asigurat  prin  decizii  ale  unor  in¬ 
stanţe  omeneşti,  ci  de  un  drept  ce  decurgea  din  acea  însuşire  de  ex¬ 
cepţie  a  Bisericii  de  a  fi  „stâlp  şi  temelie  a  adevărului"  (I  Tim.  3, 
15),  în  virtutea  prezenţei  în  viaţa  şi  lucrarea  ei  a  Duhului  Sfânt.  De 
sus,  de  la  Dumnezeu  moşteneşte,  prin  urmare,  Biserica  dreptul  acesta 
de  a  fi  unica  proprietară  a  Bibliei,  pe  care  nu-1  poate  nimeni  uzurpa, 
decât  încălcând,  în  chip  samavolnic,  legile  dumnezeieşti. 

Din  păcate,  s-au,  aflat,  pe  parcursul  istoriei,  inşi,  care  ignorând, 
în  primul  rând,  caracterul  divino-uman  al  Bisericii,  i-au  nesocotit  apoi 
cu  multă  îndrăzneală  drepturile,  comportându-se  abuziv  faţă  de  auto¬ 
ritatea,  bunurile,  instituţiile  şi  slujitorii  bisericeşti. 

Astfel  de  situaţii  s-au  făcut  remarcate  mai  ales  după  apariţia  pro¬ 
testantismului,  care  a  depăşit  cu  mult  graniţele  unei  fireşti  reînnoiri 
religioase. 

Raportarea  acestor  inşi  la  Biblie,  nu  s-a  făcut  cu  respectul  care 
se  cuvine  unui  document  al  Revelaţiei,  ci  cu  aroganţă  şi  îndrăzneală 
au  tratat-o  ca  pe  o  scriere  omenească  oarecare,  aplicându-i  aceleaşi 
criterii  de  interpretare  şi  evaluare  pe  care  le-au  aplicat  şi  scrierilor 
profane. 

Pentru  a-şi  păstra  drepturile  ei  inalienabile  Biserica  a  formulat 
în  cadrul  sinoadelor  ecumenice  şi  a  celor  particulare,  principii  şi  nor¬ 
me  canonice  care  vizează  tocmai  interdicţia  persoanelor  neavenite 
de  a  se  folosi  abuziv  de  zestrea  ei  moral  spirituală.  Intre  aceste  prin¬ 
cipii  se  află  şi  canonul  64  al  sinodului  al  Vl-lea  ecumenic,  care  in¬ 
terzice  laicului  de  a-şi  asuma  funcţia  învăţătorească  în  Biserică.  Inter¬ 
dicţia  se  referă  şi  la  faptul  traducerii  şi  interpretării  Scripturii  de  că¬ 
tre  persoane  care  nu  se  află  sub  patronajul  autorităţii  dogmatice  şi 
canonice  a  Bisericii. 

Biserica  noastră  s-a  confruntat  şi  ea  adeseori  cu  situaţii  în  care 
şi-a  văzut  autoritatea  diminuată  şi  drepturile  încălcate  chiar  de  către 
unii  fii  ai  ei,  care  s-au  lăsat  ispitiţi  de  slava  deşartă  şi  păcatul  neas¬ 
cultării,  permiţându-şi,  în  baza  pregătirii  lor  filologice,  să  se  apuce, 
pe  cont  propriu,  de  anevoioasa  lucrare  a  traducerii  Bibliei  în  limba 
română. 

Astfel,  în  secolul  trecut,  literatul  şi  paşoptistul  muntean  Ion  He- 
liade  Rădulescu,  autoexilat  la  Paris,  a  tradus  şi  tipărit  , .Biblia  Sacra 
que  coprinde  Vechiul  şi  Noul  Testament".  Este  vorba  în  fapt  doar  de 
câteva  cărţi  biblice,  precum:  Facerea,  Ieşirea,  Levitcul,  Numerii,  Deu- 
teronomul,  Tosua  Navi,  Judecători  şi  Rut,  în  total  272  de  pagini  tipă¬ 
rite,  la  Paris,  în  1858.  Intenţia  lui  Heliade  a  fost  de  a  traduce  şi  tipări 
şi  restul  cărţilor  Bibliei,  dar  strădania  sa  a  fost  întâmpinată  cu  o  aşa 
de  mare  dezaprobare,  încât  s-a  văzut  nevoită  să  renunţe  la  planul 
iniţial.  Motivul  de  nemulţumire  generală  vis-â-vis  de  această  tradu¬ 
cere  a  fost  limba  cu  totul  artificială  pe  care  Heliade,  adept  al  curen¬ 
tului  latinizant,  a  încercat  să  o  creeze. 

Mitropolitul  Andrei  Şaguna,  consultat  de  către  Heliade  Rădules¬ 
cu,  ca  unul  care  şi  el  tocmai  tipărea  la  Sibiu,  Biblia  (1858),  a  fost  cel 
mai  aspru  critic  al  Bibliei  lui  Heliade,  mergând  până  la  interzicerea 
utilizării  ei  de  către  credincioşi  şi  la  mustrarea  publică  a  lui  Heliade 
pentru  stâlcirea  limbii  române. 

întrucât  de  disputa  dintre  Heliade  şi  Şaguna  ne-am  ocupat  într-un 
studiu  publicat  anterior,  în  această  revistă1,  nu  vom  mai  insista  asu¬ 
pra  acestui  caz,  ci  vom  trece  la  prezentarea  unei  alte  traduceri,  sau 
mai  bine  zis  a  unei  alte  încercări,  neizbutită  şi  aceea,  tot  a  unui  laic 
de  a  traduce  şi  tipări  Biblia.  Este  traducerea  lui  C.  Aristia  din  1859, 
care  poartă  acelaşi  titlu  ca  şi  traducerea  lui  Heliade,  şi  anume  ,,Bi- 


t  Vezi  pr.  prof.  Dumitru  Abrudan,  O  disputa  dintre  Şaguna  fi  Heliade  Rădulescu 
pe  temi  traducerii  Bibliei ,  în  „Revista  Teologică",  nr.  2/1993,  p.  44 — 53. 


12 


REVISTA  TEOLOGICA 


blia  sacră".  Autorul  a  fost  grec  de  origine  şi  a  funcţionat  ca  profesor 
de  franceză  şi  bibliotecar  la  Colegiul  „ Sf .  Sava"  din  Bucureşti.  Până 
la  vârsta  de  28  de  ani  Aristia  nu  vorbise  limba  română,  aşa  că  ne  pu¬ 
tem  închipui  ce  valoare  a  putut  avea  traducerea  sa  tocmai  în  această 
limbă.  Cititorii  români  au  respins-o  de  la  început,  iar  azi  numai  în 
istoriile  literare  şi  în  studiile  de  specialitate  se  mai  face  pomenire 
de  ea. 

De  traducerea  şi  tipărirea  Bibliei  în  limba  română  s-a  ocupat  şi 
Societatea  pentru  răspândirea  Bibliei  în  Anglia  şi  străinătate  denu¬ 
mită  mai  pe  scurt:  Societatea  Biblică  Britanică,  fondată  în  1804,  care 
din  1946,  împreună  cu  alte  societăţi  similare,  din  alte  ţări  apusene,  au 
alcătuit  „Societăţile  Biblice  Unite". 

Evident  că  şi  această  instituţie  tot  la  persoane  particulare  din  Ro¬ 
mânia  a  făcut  apel  spre  a-i  pune  la  dispoziţie  textul  tradus  al  Bibliei, 
pe  care  apoi  l-a  tipărit  de  mai  multe  ori  începând  cu  1873.  Dat  fiind 
faptul  cu  Societatea  Biblică  Britanică  era  de  orientare  protestantă, 
traducătorii  romani  care  au  răspuns  solicitării  ei  au  preferat  anonima¬ 
tul.  Se  ştie  cu  toate  acestea  că  între  traducători  s-au  numărat  teologii 
Gh.  Erbiceanu  şi  Ghenadie  Enăceanu  de  la  sfârşitul  secolului  trecut2. 
Un  alt  nume  este  cel  al  profesorului  de  la  Facultatea  de  Teologie  din 
Bucureşti  —  N.  Nitzulescu.  Acestuia  i  se  datorează  3  ediţii  ale  Nou¬ 
lui  Testament  (1897,  1906,  1908)  şi  o  ediţie  a  Bibliei  integrale  din  1911 
tipărită  de  Societăţile  Biblice  Unite.  Traducerea  lui  Nitzulescu  este 
în  general  corectă  şi  desluşită.  De  altfel,  el  a  preluat  textul  traducerii 
de  la  Buzău  din  1854,  traducând  din  nou  sau  operând  îndreptări  după 
originalul  grecesc  numai  într-o  foarte  mică  măsură3. 

Un  colaborator  de  mai  lungă  durată  al  Societăţii  Biblice  Unite,  a 
fost  Dimitrie  Cornilescu,  fiul  unui  învăţător  din  judeţul  Mehedinţi. 

Dimitrie  Cornilescu,  s-a  născut  la  sfârşitul  secolului  trecut  şi  a 
terminat  Seminarul  central  şi  Facultatea  de  Teologie  din  Bucureşti. 
In  1916  s-a  călugărit  şi  a  fost  hirotonit  ierodiacon  în  eparhia  Huşilor. 
De  aici  pleacă  la  Stănceşti,  judeţul  Botoşani,  chemat  de  principesa  Ra- 
luca  Calimachi,  pe  care  o  cunoscuse  la  Bucureşti.  Aceasta  încuraja 
prin  mijloace  financiare  substanţiale  propaganda  protestantă  în  Mol¬ 
dova.  •  '.t  *■ 

La  conacul  principesei,  Cornilescu,  care  a  avut  totul  la  dispoziţie, 
traduce  Sf.  Scriptură  şi  se  documentează  în  vederea  implicării  sale  în 
propaganda  protestantă,  pe  care  o  susţinea  pe  mai  departe  principesa. 
După  primul  război  mondial  (1914 — 1918)  îl  regăsim  la  Bucureşti,  de 
această  dată  alături  de  preotul  Tudor  Popescu  de  la  biserica  „Cui¬ 
bul  cu  barză",  care  şi  el  începuse  să  alunece  spre  protestantism,  com¬ 
bătând  cultul  sfinţilor. 


2  H.  Rovcnta,  Studiul  Noului  Testament  la  noi  in  ultimii  50  de  ani,  Bucureşti,  1932, 

p.  41. 

3  Diac.  prof.  N.  Nicolaescu,  Scurt  istoric  al  Traducerii  Sfintei  Scripturi  in  Limba  ro¬ 
mâna,  in  „Studii  Teologice",  nr.  7 — 8/1994,  p.  517. 

Cei  doi  se  vor  stimula  reciproc,  mai  ales  după  ce  sinodul  se  va 
formaliza  de  devierile  lor  de  la  credinţă. 

Cornilescu  şi  T.  Popescu  vor  organiza  la  biserica  „Cuibul  cu 
barză",  iar  mai  apoi  la  şcoala  din  apropiere,  cursuri  de  seară  cu  cre¬ 
dincioşii  cărora  le  inoculau  idei  protestante.  împreună  au  scos  publi¬ 
caţia  „Adevărul  creştin"  şi  alte  broşuri  prin  care  răspândeau  ideile 
lor  reformatoare. 

îndepărtarea  lor  de  Biserică  a  devenit  tot  mai  evidentă,  până  ce 
In  chip  făţiş  au  trecut  la  scoaterea  din  serviciile  divine  a  rugăciuni¬ 
lor  şi  otpusturilor  care  cuprind  referiri  la  cinstirea  sfinţilor  şi  a  Sf. 
Fecioare  Maria.  Au  lepădat  apoi  Sf.  Taine,  cultul  Sf.  Icoane,  etc.,  de¬ 
venind  sectari  în  toată  regula. 

Sesizat  de  abaterile  celor  doi,  Sf.  Sinod  l-a  caterisit  pe  preotul 
Tudor  Popescu.  Dimitrie  Cornilescu  a  părăsit  ţara  şi  s-a  căsătorit,  în¬ 
călcând  astfel  votul  monahal. 

Evident  că  Biblia  tradusă  de  el  este  influenţată  de  ideile  străine 
de  care  s-a  molipsit. 

Criticile  din  partea  teologilor  şi  preoţilor  ortodocşi  n-au  întârziat 
să  apară,  încă  pe  când,  în  1922  apăruse  în  traducerea  lui  Cornilescu 
doar  Noul  Testament.  O  primă  reacţie  a  venit  din  partea  preotului 
Chirică  din  Hiliţa  —  Iaşi,  care  îl  acuză  că  prin  traducerea  sa,  Dimi¬ 
trie  Cornilescu  ar  favoriza  secta  adventistă.  Aceasta  îşi  poate  lesne 
fundamenta  unele  din  învăţăturile  ei  greşite,  cum  este,  spre  exemplu 
cinstirea  sabatului,  pe  traducerea  lui  Dimitrie  Cornilescu.  (Respecti¬ 
vul  preot  a  scris  un  articol  în  B.O.R.  nr.  2/1922). 

Cornilescu  s-a  apărat  publicând  în  revista  „Biserica  Ortodoxă 
Română",  un  articol4,  în  care  spune,  între  altele:  „In  traducerea  mea 
n-am  ţinut  seama  de  nici  una  din  consideraţiile  pe  care  le-ar  putea 
aduce  vreo  confesiune  asupra  textului.  In  întâiul  loc  m-a  interesat 
textul,  nu  ce  zice  cutare  sau  cutare  confesiune.  Căci  Biblia  este  şi  ră¬ 
mâne  mai  presus  de  orice  confesiune,  care  vrea  să  se  întemeieze  pe 
Biblie  în  susţinerile  ei.  De  aceea  am  căutat  să  văd  ce  spune  textul  şi 
să  redau  întocmai  sensul  lui.“ 

Dar,  în  realitate,  lucrurile  n-au  stat  chiar  aşa.  Sunt  mai  mult  de¬ 
cât  evidente  influenţele  protestante.  Iată  câteva  exemple: 

Pe  dreptul  Iosif,  logodnicul  Sf.  Fecioare,  îl  numeşte  frecvent  ,, băr¬ 
batul  Măriei",  iar  pe  Sf.  Fecioară  o  numeşte  ,,nevastă-sa‘\  In  locurile 
din  Scriptură  unde  sunt  condamnaţi  idolii,  trece  peste  tot  cuvântul 
,, icoană"  rezultând  că  icoanele  sunt  interzise  şi  condamnate. 

In  locurile  unde  apar  menţionaţi  preoţii,  foloseşte  peste  tot  cu¬ 
vântul  „presbiteri".  Susţine  hiliasmul,  etc.5. 

Pentru  motivul  că  în  traducere  s-au  strecurat  idei  eterodoxe,  au- 


4  D.  Cornilescu,  Câteva  lămuriri  în  chestiuni  de  traducere  a  Bibliei ,  in  „  Biserica  Or¬ 
todoxă  româna",  nr.  8/1 92 L  p.  567 — 570. 

5  Pr.  Ioan  Mircea,  Traduceri  greşite  ale  Sfintei  Scripturi  în  limba  română ,  în  „Bise¬ 
rica  Ortodoxa  Română",  nr.  3 — 4/1983,  p.  184  ş.  u. 

toritatoa  bisericească,  respectiv  Sf.  Sinod  a  declarat-o  tendenţioasă  şi 
eretică  şi  a  recomandat  ortodocşilor  să  n-o  folosească. 

Dar  Societăţile  Biblice  Unite  au  adoptat  Biblia  lui  Cornilescu  şi 
au  tipărit-o  de  mai  multe  ori,  deşi  au  fost  rugate  încă  din  1965,  cu  pri¬ 
lejul  vizitei  în  România  a  arhiepiscopului  M.  Ramsey,  să  folosească 
pentru  tipărirea  Bibliei  în  limba  română,  ultimele  ediţii  ale  Sf.  Sinod 
al  B.O.R.  Rugămintea  a  fost  reînnoită  la  Londra,  cu  ocazia  vizitei  pa¬ 
triarhului  Justinian,  în  Anglia,  în  19C6.  Ca  urmare  a  acestor  demer¬ 
suri,  Societăţile  Biblice  unite  au  imprimat,  la  Londra,  o  ediţie  brita¬ 
nică  după  Sf.  Scriptură  tipărită  la  Bucureşti  in  1968.  Neoprotestanţii 
şi  sectele  din  România  au  refuzat  însă  această  ediţie,  aşa  că  „Socie¬ 
tăţile  Biblice  Unite“  au  rămas  pe  mai  departe  la  Biblia  lui  Cornilescu. 

S-a  constatat  că  însăşi  traducerea  lui  Cornilescu  a  suferit  modifi¬ 
cări,  intervenindu-se  de  către  cei  ce  au  reeditat-o  cu  introducerea  u- 
nor  concepţii  baptismale,  adventiste,  fundamentaliste,  mileniste'’. 

O  observaţie  care  s-ar  mai  cere  a  fi  făcută  este  aceea  că  şi  sub 
raport  literar,  Biblia  lui  Cornilescu  lasă  de  dorit.  Oricum,  din  1924 
când  a  fost  tradusă  Biblia  de  către  Dimitrie  Cornilescu,  limba  română 
a  suferit  o  evoluţie  care  trebuie  luată  în  seamă. 

In  concret,  se  reproşează  Bibliei  lui  Cornilescu  că  este  incom¬ 
pletă  (lipsesc  cărţile  bune  de  citit,  anaghinoxomana)  şi  că  are  textul 
schimbat  în  multe  puncte  esenţiale,  care  privesc  credinţa,  putând  in¬ 
duce  în  eroare  credincioşii. 

Dacă  o  Uniune  de  Societăţi  Biblice,  cum  este  cea  la  care  ne  am 
referit,  poartă  atâta  grijă  pentru  traducerea,  tipărirea  şi  răspândirea 
Bibliei  în  toate  limbile,  cu  alât  mai  mult  se  pretinde  ca  o  Biserică  na¬ 
ţională,  cum  este  şi  Biserica  Ortodoxă  Română  să  poarte  de  grijă  de 
proprii  credincioşi,  asigurându-le  împlinirea  cerinţei  elementare  de  a 
avea  cuvântul  lui  Dumnezeu  tradus  în  limba  maternă. 

Este  mai  presus  de  orice  îndoială  că  traducerea  Bibliei  nu  este 
doar  o  problemă  de  natură  filologică  ci,  în  egală  măsură,  sau  în  pri¬ 
mul  rând  o  problemă  de  doctrină  şi  de  credinţă.  Fidelitatea  fată  de  ca¬ 
racterul  genuin  al  textului  sacru  face  parte  din  îndatoririle  fundamen¬ 
tale  ale  Bisericii. 

Pr.  prof.  Dumitru  Abrudun 


6  Diac.  P.  I.  David,  Călăuza  creştină  pentru  cunoaşterea  şi  apărarea  dreptei  credinţe 
in  fa;a  prozelitismului  sectar ,  Editura  Episcopiei  Aradului,  Arad,  I9j7,  p.  430. 

MORALA  ŞI  SPIRITUALITATEA  ORTODOXA 
ÎN  VIZIUNEA  SF.  GRIGORIE  PALAMA 

—  Pe  marginea  unui  opuscul  mai  puţin  cunoscut  — 

O  recentă  prezentare  a  operei  şi  doctrinei  spirituale  a  Sf.  Grigorie 
Palama  (1295 — 1359)1  împarte  vastul  corpus  al  operelor  marelui  teolog  bi¬ 
zantin  din  sec.  XIV,  centrate  în  ansamblul  lor  pe  explicitarea  teologic- 
dogmatică  şi  etic  ascetică  a  motivului  patristic  fundamental  al  îndumne- 
zeiriii  (theosis)  ca  şi  conţinut  şi  nucleu  al  întregii  credinţe  creştine,  în  trei 
secţiuni.  Diviziunea  în  cauză  mai  are  şi  avantajul  de  a  corespunde  apro- 
ximtaiv  exact  şi  cronologiei  reale  a  principalelor  etape  ale  biografiei  au¬ 
torului  lor.  Este  vorba  astfel  de: 

a.  opere  de  spiritualitate,  asupra  cărora  vom  reveni  îndată, 

b.  de  teologie  şi  apologetică  personală,  secţiune  centrală,  reprezen¬ 
tată  de  celebre  tratate  dogmatico-polemice  (triade  şi  antiretice),  de  apă¬ 
rare  a  isihasmului  şi  fundamentare  a  distincţiei  între  fiinţa  şi  energiile 
divine; 

c.  63  de  omilii  aparţinând  ultimilor  ani  din  viaţa  lui  Palama,  ca  ar¬ 
hiepiscop  al  Tesalondcului,  al  dolea  oraş  al  Imperiului  bizantin,  şi  în  care 
personalitatea  marelui  teolog  ortodox  apare  ca  cea  a  unui  păstor  direct 
implicat  în  viaţa  de  zi  cu  zi  a  poporului  lui  Dumnezeu,  în  eforturile  de 
instaurare  a  justiţiei  sociale  şi  păcii  civile. 

între  toate  aceste  trei  secţiuni  ale  operei  palamite  există  o  unitate 
organică  şi  indisolubilă.  Orice  interpretare  generală  trebuie  să  ţină  sea¬ 
ma  de  împletirea  indiscutabilă,  chiar  dacă  nu  întotdeauna  explicit  afir¬ 
mată,  şi  de  luminarea  reciprocă  a  diferitelor  aspecte  ale  aceloraşi  motive 
şi  teme  abordate  din  diferite  unghiuri  de  vedere  şi  în  genuri  literare 
diferite.  Mai  trebuie  iarăşi  reţinut  faptul  hotărâtor  că  şi  dacă  Sf.  Grigorie 
Palama  n-ar  fi  ajuns  să  fie  implicat  în  controversa  cu  Barlaam  din  Cala- 
bria,  el  ar  fi  fost  totuşi  un  scriitor  duhovnicesc  filocalie  şi  un  predicator 
bizantin  remarcabil. 

„Teologia  lui,  cum  bine  preciza  păr.  J.  Meyendorff,  se  lămureşte  mai 
cu  seamă  în  cadrul  furnizat  de  tratatele  sale  de  spiritualitate  puţin  nume¬ 
roase  dar  revelatorii  pentru  spiritualitatea  epocii  sale“.2  Secţiunea  scrie¬ 
rilor  de  spiritualitate  din  opera  palamită  cuprinde  un  număr  de  şase  opere 
de  dimensiuni  reduse,  dar  deosebit  de  importante  în  înţelegerea  viziunii 
sale  teologice  şi  religios-morale  asupra  existenţei.  Este  vorba  astfel  de: 

1.  Viaţa  Sf.  Petru  Atonitul  (P.G.  150,  996 — 1040)  prima  scriere  sem¬ 
nată  de  ieromonahul  Grigorie  Palama  şi  redactată  la  Athos  în  jurul  anu¬ 
lui  1334  (38  de  ani);  utilizând  o  tradiţie  hagiografică  din  sec.  XI,  Palama 
prezintă  viaţa  unui  celebru  sihastru  atonit  din  sec.  IX  ce  simboliza  ve¬ 
chimea  şi  legitimitatea  tradiţiei  ascetice  isihaste  la  muntele  Athos  încă 
înainte  de  înfiinţarea  Marii  Lavre  de  către  Sf.  Atanasie  Atonitul  în  sec. 
X  (963). 


1  J.  Meyendorff  art.  Palamas  (Gregoire),  „Dictionnaire  de  Spiritualite",  XII  (1983), 

col.  81  — 107,  aici  col.  85 — 90;  bibliografia  la  zi  asupra  palamitismului,  col.  105 — 107. 

2.  3  Capete  despre  rugăciune  şi  curăţia  inimii  (P.G.  150,  1117 — 1121); 
de  dată  necunoscută  opusculul  se  situează  în  tradiţia  isihastă  clasică  a 
rugăciunii  minţii  pe  care  o  reproduce  într-o  prezentare  originală  2a  prin 
urmare  aparţine  cu  probabilitate  tot  fazei  atonite. 

3.  Epistola  către  Pavel  Asan  despre  schima  cea  mare  (Cod.  Paris  gr. 
1239  f.  285 — 287)  215  adresată  în  aceeaşi  perioadă  atonită  unui  membru  al 
familiei  domnitoare  intrat  în  monahism,  şi  în  care  Palama  demonstrează 
unitatea  constitutivă  a  stării  monahale  criticând,  pe  baza  autorităţii  unui 
Teodor  Studitul,  practica  bizantină,  generalizată  ulterior  în  Ortodoxie, 
a  schismei  monahale  celei  mari. 

4.  Cuvânt  (lâgos)  către  monahia  Xeni  despre  patimi ,  virtuţi  şi  roa¬ 
dele  liniştirii  minţii  (peri  pathon  kai  areton  kai  peri  ton  tiktomenon  ek 
tes  kată  noun  scholâs.  P.G.  150,  1044 — 1088)  2c;  redactat  între  1345 — 1346, 
în  timpul  celei  de-a  doua  faze  a  controverselor  isihaste,  opusculul  men¬ 
ţionează  persecuţiile  şi  atacurile  la  care  era  pe  atunci  supus  Palama,  şi 
este  adresat  unei  moamhii,  probabil  o  egumenă  bizantină  a  unei  mănăs¬ 
tiri  din  capitală,  încredinţată  cu  educaţia  fiicelor  bazileului  Andronic  III 
(1328 — 1341).  „Acest  tratat  conţine  în  rezumat  ansamblul  concepţiilor  an¬ 
tropologice  şi  teolgoice  ale  lui  Grigorie  Palama*4,* 2 3  şi  el  formează  baza  ana¬ 
lizei  cuprinse  în  lucrarea  de  faţă. 

5.  Cuvânt  (logos)  către  Teodor  şi  loan  filosofii  (editat  ca  anexă  de 
ediţia  „omiliilor44  palamite  publicate  de  Oikonomos,  Atena,  1861,  pag. 
290 — 308);  aceeaşi  epocă  şi  acelaşi  subiect  ca  şi  cuvântul  către  Xeni,  dar 
un  limbaj  mai  academic  (tratatul  ne-a  fost  inaccesibil). 

6.  Decalogul  legiuirii  celei  după  Hristos  (P.G.  150,  1089 — 1101):  2a 
de  pe  vremea  episcopatului,  acest  opuscul  este  un  rezumat  elementar  în 
formă  catehetică  a  eticii  creştine,  prezentând  felul  cum  au  fost  asimilate 
şi  transformate  cele  zece  porunci  mozaice  în  viaţa  eclesială  ca  urmare  a 
evenimentului  decisiv  al  întrupării.  Adresată  în  principal  laicilor,  scrie¬ 
rea  aceasta  se  apropie  practic  de  forma  unei  omilii,  ilustrând  ca  şi  acelea 
aspectul  pastoral^comunitar  al  spiritualităţii  palamite  net  opusă  elitis- 
mului  harismatie  antisacramental  şi  amtieclesial  al  bogomiliilor  destul  de 
răspândiţi  în  acea  epocă  în  Balcani. 

Pe  lângă  aceste  şase  opuscule,  cu  titlu  special  trebuie  menţionată  şi 
mica  ,,sumă“  sistematică  a  palamismului  conţinută  în  cele  150  de  Capete 
naturale  teologice ,  etice  şi  practice  (P.G.  150,  1121 — 1225)  redactate  între 


2  Ibidem,  col.  85. 

2  a.  O  discuţie  semnificativa  asupra  acestui  opuscul,  la:  Monâchou  Theokleto’i  Dio- 
nysiâtou,  Athonikoi  dialdgoi,  the  theologia  tes  noerâs  proscuches ,  Tessalonike,  1975,  Tradu¬ 
cere  românească  în  curs  de  apariţie  la  Editura  „Deisis 

2  b.  Ediţie  şi  traducere  engleza,  introducere  şi  comentarii  la:  P.  J.  Hatlie,  The  Ans- 
iver  to  Paul  Asen  of  Eregory  Palamas:  a  14th  century  Apology  for  the  One,  Gr  and  and 
Angelic  Schema ,  „St.  Vladimir’s  Theological  Quarterly*4  33  (1989),  1,  p.  35 — 52. 

2  c.  Ediţia  no  a,  cu  introducere  şi  traducere  neogreacă  a  monah  lui  Icsclit  Dionysii- 
tul,  Pros  ten  semnotăten  en  monazoiLsais  Xenen,  Orthodoxos  Kypsele,  Tessalonike,  1974  (ed. 
2.  1986)  nu  ne-a  fost  accesibi.ă. 

3  Ibi.lemt  col.  86  . 

3  a.  Vezi  şi  traducerea  noastră  a  acestui  opuscul  în  „Mitropolia  Ardealului"  30  (1985), 
nr.  3—4,  p.  209—214. 

1343 — 1347  şi  care  reprezintă  o  scriere  de  tip  mixt,  de  teologic  şi  spiritua¬ 
litate  în  acelaşi  timp. 

în  Filocalia  grecească  ediţia  I,  publicată  în  1782  la  Veneţia  în  sec¬ 
ţiunea  consacrată  Sfântului  Grigorie  Balama,  Sf.  Nicodim  A  ghiontul  a 
editat  cinci  scrieri:  cele  „trei  capele  despre  rugăciune";  „cuvântul  către 
Xeni";  „Decalogul";  cele  „150  de  caipete”  şi  „Triada”  I,  2  („despre  rugă¬ 
ciune”),  plus  „Tomul  aghioritic" .  După  această  ediţie  şi  însoţit  de  o  tra¬ 
ducere  îngrijită,  textul  acestor  scrieri  a  fost  reprodus  de  J.  P.  Migne  în 
„Patrologia  greacă"  150  (1865).  Filocalia  românească ,  voi.  VII,  Bucu¬ 
reşti,  1977,  în  traducerea  şi  comentariile  Pr.  prof.  D.  Stăoiloae,  cuprinde 
însă  alte  texte,  şi  anume:  „Triade"  II/2  şi  3  („despre  rugăciune"  şi  „des¬ 
pre  lumina  sfântă"),  tratatul  „despre  împărtăşirea  dumnezeiască  şi  în- 
dumnezei-toare" ,  „Tomul  aghioritic”  şi  cele  „150  de  capete".  Probabil  în¬ 
trucât  opusculele  de  spiritualitate  cuprinse  în  Filocalia  greacă  conţin  idei 
devenite  locuri  comune  ale  asceticei  răsăritene,  deşi  prezentată  într-o 
manieră  personală  indiscutabilă,  şi  nu  reliefează  cel  mai  pregnant  cul¬ 
mile  şi  originalitatea  scrisului  şi  teologisirii  pailiamite,  păr.  Stămiloae  a  re¬ 
ţinut  din  Filocalia  greacă  doar  „Tomul  Aghioritic"  şi  cele  „150  de  ca¬ 
pete”,  omiţând  celelalte  titluri  şi  inserând  în  schimb  „câteva  scrieri  în 
care  Palama  se  ocupă  cu  apărarea  rugăciunii  inimii,  a  vederii  lui  Dum¬ 
nezeu  în  lumină  şi  cu  explicarea  acestei  întâlniri  prin  faptul  participării 
Ia  Dumnezeu,  precum  şi  cu  indicarea  îndumnezeirii  omului  ce  rezultă 
de  aici4.  în  monografia  din  1938  închinată  vieţii  şi  doctrinei  Sf.  Grigorie 
Palama,  păr.  Stăniloae  observa  însă  într-o  notă  că  „o  analiză  a  acestor 
scrieri  (de  spiritualitate  —  n.n.)  care  nu  poate  intra  în  cadrul  acestei  lu¬ 
crări  destinate  special  controversei  isihaste,  ar  merita  să  formeze  obiec¬ 
tul  unui  studiu  special".5  Intr-un  anume  fel,  limitat,  acestui  deziderat  în¬ 
cearcă  să-i  răspundă  lucrarea  de  faţă.  Ea  urmăreşte  o  prezentare  a  spiri¬ 
tualităţii  palamite,  pe  firul  unei  prezentări  şi  analize  de  text  a  „cuvân¬ 
tului  despre  patimi,  virtuţi  şi  roadele  liniştirii  minţii"  adresat  de  Palama 
monahiei  Xeni,  opuscul  care  conţine  într-o  expunere  extrem  de  simplă  şi 
accesibilă  şi  într-o  viziune  coerentă,  riguros  biblică  şi  filocalică,  esenţialul 
antropologiei  şi  spirituail taţii  palamite.  Pentru  precizări  şi  aprofundări 
lectura  şi  analiza  motivelor  cuvântului  trebuie  completată  şi  pusă  în  pa¬ 
ralel  cu  cea  a  celor  150  de  capete,  dat  fiind  că  ambele  au  fost  scrise  în 
intervalul  anilor  1344 — 1347,  (pe  vremea  războiului  civil  bizantin  între 


Ana  de  Savoia  şi  Io  an  Cantacuzino,  ani  petrecuţi  de  Pailama  în  detenţie 
la  Constantinopol,  ca  urmare  a  intrigilor  şi  maşinaţiilor  politice  ale  pa¬ 
triarhului  akindynist  Ioan  XIV  Kalekas),  dar  şi  eu  pasaje  revelatorii  din 

„Triadele"  anterioare  împotriva  lui  Barlaam. 

După  o  scurtă  introducere  (1044  A  —  1048  A)  în  care  aminteşte  în  trea¬ 
căt  de  persecuţiile  pe  care  le  răbda  în  acei  ani  şi  punctează  în  câteva 


4  Filoc  'lia  româneasca  VII »  traducere,  introducere  şi  note  de  pr.  prof.  D.  Stăniloae, 
Bucureşti,  1977,  p.  22 2. 

5  D.  Stăniloae,  Viaţa  şi  învăţătura  Sf.  Grigorie  Palama  {Seria  teologica  IC),  Sibiu, 
1938,  p,  236. 

cuvinte  condiţia  ideală  a  scriitorului  duhovnicesc,  argumentul  propriu- 
zis  al  tratatului  începe  astfel:  „Să  ştii  aşadar,  cinstită  maică,  sau  mai  de¬ 
grabă  să  înveţe  prin  tine  tinerele  care  şi-au  ales  a  vieţui  potrivit  lui  Dum¬ 
nezeu,  că  există  şi  o  moarte  a  sufletului,  măcar  că  prin  fire  el  este  ne¬ 
muri  tor“  .(1048  A). 

încă  de  la  început  deci,  se  remarcă  faptul  esenţial  că  întreaga  etică  şi 
spiritualitate  creştină  este  văzută  de  Palama,  în  autentic  spirit  evanghe¬ 
lic  şi  paulin,  în  cadrul  eshatologiei  individuale,  cu  deschidere  spre  ori¬ 
zontul  vast  al  eshatologiei  universale,  planul  în  care  pentru  creştinism  se 
revelează  sensurile  finale  şi  ultime  ale  întregii  existenţe/  Etica  şi  spiri¬ 
tualitatea  creştină,  două  dimensiuni  ale  aceleiaşi  unice  realităţi  şi  exi¬ 
genţe  spirituale  după  cum  vom  vedea  mai  încolo,  apare  astfel  în  viziunea 
lui  Palama  drept  un  răspuns  practic  la  problematicul  existenţei  umane 
generat  de  tensiunea  existenţială  universală,  produsă  în  conştiinţa  actuală 
a  lumii  de  cei  doi  poli  ai  „morţii"  şi,  respectiv,  ai  „vieţii".  Conform  struc¬ 
turii  antropologice  duale,  psiho-fizice  a  fiinţei  umane,  însă,  moartea  şi 
viaţa  se  prezintă  la  om  sub  două  aspecte:  sufletească  şi  trupească.  Despre 
ambele  aceste  morţi  vorbeşte  clar  şi  Scriptura,  iar  Palama  citează  Mt.  8, 
22,  unde  Hristos  numeşte  morţi  şi  pe  cei  vii  „ca  unii  morţi  după  suflet, 
şi  Efes.  5,  14  (loc  identificat  de  ştiinţa  biblică  modernă  drept  un  frag¬ 
ment  al  unui  imn  baptismal  protocreştin)  şi  care  se  referă  „desigur  la  cei 
omorâţi  de  poftele  trupeşti  care  se  războiesc  împotriva  sufletului"  (1048 
B). 

„Căci  aşa  precum  despărţirea  (chorismds)  sufletului  de  trup  este 
moartea  trupului,  (thânatos  tou  somatos),  tot  aşa  despărţirea  lui  Dumne¬ 
zeu  de  suflet  este  moartea  sufletului  (thânatos  tes  psychcs).  Aceasta  este 
moartea  propriu-zisă,  cea  a  sufletului  (kai  outos  eşti  kyrios  thânatos,  ho 
tes  psyches;  1048  C.)“.  Separându-se  de  Dumnezeu  prin  călcarea  poruncii, 
Adam  a  murit  încă  în  clipa  aceea  după  omul  lăuntric,  măcar  că  după  trup 
a  mai  vieţuit  încă  930  de  ani.  Datorită  intimităţii  unirii  sufletului  cu  trupul 
însă,  moartea  sufletului  a  generat  pasibilitatea  şi  coruptibilitatea  trupului 
care  în  cele  din  urmă  a  fost  dat  şi  el  morţii  (1048  B). 

Afară  de  această  moarte  fizică  însă,  Scriptura  mai  vorbeşte  şi  de  o  altă 
moarte.  Este  vorba  de  acea  „ deuteros  thânatos ",  a  doua  moarte  din  apa¬ 
rent  enigmaticul  cap.  20  al  Apocalipsei  (20,  6.14),  identificată  acolo  cu 
„iezerul  de  foc"  al  osândei  veşnice  a  păcătoşilor  după  învierea  universală. 
De  asemenea,  Rom.  8,  14  vorbeşte  şi  el  despre  o  viaţă  şi  de  o  moarte,  dar 
aici  „viaţă  şi  moarte  numeşte  Pavel  pe  cele  ale  veacului  viitor;  viaţa  este 
desfătarea  împărăţiei  celei  veşnice,  iar  moartea  pedeapsa  cea  veşnică" 
(1048  D— 1049  A). 

„Aşadar  —  concluzionează  Palama  într-o  formulă  memorabilă  — 
călcarea  poruncii  lui  Dumnezeu  se  face  cauza  oricărei  morţi,  sufletului 
ca  şi  trupului;  şi  acelei  din  veacul  de  acum  şi  a  acelei  pedepse  viitoare 
şi  nesfârşite.  Aceasta  este  moartea  în  sens  propriu-zis:  desjugarea  sufle - 


6  Cf.  D.  Stăniloae,  Teologia  dogmatică  ortodoxă  III  (prese.  T.D.O.  III),  Bucureşti, 
196 78,  p.  211 — 212  şi  213 — 233:  „teologia  morţii",  în  înţelesul  patristicii  şi  spiritualităţii, 

in  orizontul  larg  al  eshatologiei. 

tului  de  harul  dumnezeiesc  şi  con-jugarea  lui  cu  păcatul.  Aceasta  este 
moartea  de  care  fug  şi  se  tem  cei  ce  au  minte.  De  aceasta  să  fugim  şi  noi 
cu  toată  puterea"  (1049  R).  Această  concepţie  despre  moartea  sufletului 
apare  frecvent  în  opera  lui  P alama,  şi  este  „o  temă  centrală  a  doctrinei 
sate  despre  om  şi  spiritualitate".7 

Prin  urmare,  ,taşa  cum  moartea  sufletului  este  moartea  propri-zisă, 
tot  aşa  şi  viaţa  sufletului  este  viaţa  propriu-zisă.  Iar  viaţa  sufletului  este 
unirea  cu  Dumnezeu  ( zoe  de  eşti  tes  psyches  he  pros  ton  theon  henosis) 
după  cum  viaţa  trupului  este  unirea  cu  sufletul.  Căci  aşa  precum  prin  căl¬ 
carea  poruncii  (parâbasis)7  despărţindu-se  de  Dumnezeu,  sufletul  este 
mort,  tot  aşa  prin  ascultare  (hypakoe),  de  poruncă,  undndu-se  iarăşi  cu 
Dumnezeu,  se  face  viu"  (zoopoieîtai;  1048  C),  după  cum  arată  şi  In.  G, 
64.69). 

Şi  iarăşi,  ca  şi  în  cazul  morţii  „viaţa  aceasta  nu  este  numai  a  sufletu¬ 
lui,  ci  şi  a  trupului,  căci  şi  acesta  se  face  nemuritor  prin  înviere,  izbăvin- 
du-se  nu  numai  de  moartea  fizică,  ci  şi  de  moartea  cea  fără  de  sfârşit,  a- 
dică  de  pedeapsa  ce  va  să  fie.  Pentru  că  şi  trupului  i  se  dăruie  viaţa  cea 
veşnică  în  Hristos  cea  fără  de  necazuri,  boală  şi  întristare,  cea  cu  adevă¬ 
rat  nemuritoare  . . .  căci  aşa  precum  morţii  sufletului,  adică  călcării  po¬ 
runcii  şi  păcatului  i-au  urmat  moartea  trupului,  descompunerea  lui  în  pă¬ 
mânt  şi  prefacerea  lui  în  ţărână,  iar  morţii  trupeşti  i-a  urmat  iarăşi  o- 
sanda  sufletului  in  iad,  tot  aşa  şi  învierii  sufletului,  care  este  întoarcerea 
lui  la  sine  prin  ascultarea  dumnezeieştilor  porunci  (he  tes  psychăs  anăsta- 
sis,  ho  estin  he  di’hypakoes  ton  theidn  entolon  pros  autdn  epislrophe)  ii  va 
urma  învierea  trupului  unit  iarăşi  cu  sufletul,  şi  învierii  acestuia  îi  va 
urma  adevărata  nestricăciune  şi  petrecerea  veşnică  împreună  cu  Dumne¬ 
zeu  (t o  syndiaî oniz ein  tâ  theo)  a  celor  vrednici,  ajunşi  duhovniceşti  în  loc 
de  trupeşti  şi  ptrecând  ca  şi  îngerii  (hos  ăngeloi)  lui  Dumnezeu  din  cer" 
(1049  D— 1052  A). 

Mai  mult,  cei  ce  vieţuiesc  aici  după  Dumnezeu,  jnu  se  vor  împărtăşi 
numai  de  învierea  Domnului,  ci  şi  de  înălţarea  Lui  şi  de  toată  viaţa  dei- 
formă,"  căci  după  învierea  trupurilor,  „trupul  lor  va  fi  înălţat  şi  el  în 
Dumnezeu,  petrecând  împreună  cu  El  în  bucurie  negrăită  acolo  unde 
înaintemregător  pentru  noi  a  intrat  Iisus",  adică  în  Sfânta  Sfintelor  ce¬ 
rească  (Evr.  6,  20).  Dar  numai  „cel  ce  a  omorât  aici  cu  duhul  faptele  tru¬ 
pului  (Rom.  8,  13)  va  vieţui  acolo  viaţa  cea  dumnezeiască  şi  cu  adevă¬ 
rat  nemuritoare  în  Hristos.  Cel  ce  însă  dimpotrivă  a  omorât  aici  Duhul  cu 
poftele  şi  patimile  trupului,  va  fi  osândit  acolo,  vai,  împreună  cu  urzito¬ 
rul  răutăţii,  şi  va  fi  predat  osândei  celei  insuportabile,  care  este  moartea 
cea  de  a  doua  şi  fără  de  sfârşit"  (1052  B). 

Sămânţa  morţii  şi  vieţii  veşnice  eshato  logice  se  ascunde  însă  în  con¬ 
duita  etică  din  prezent  (1052  C).  Timpul  vieţii  actuale  este  investit  în  creş¬ 
tinism  cu  rost  şi  semnificaţie  eshatologică  supremă:  doar  aici  şi  acum  se 


7  J.  Mevenclorff,  A  Study  o/  Gregory  Palumas ,  London,  1964  —  trad.  engle/.a  a  tezei 
sale  de  la  Sorbona:  Introduction  a  Vetude  de  Gregoire  Palamas  (Patristica  Soborniensia  3), 
Paris,  1959  —  p.  123,  Cf.  P.  G,  151,  tom.  11,  125  A;  tom.  13,  157  C;  tom.  16,  136  A; 
tom.  32,  409  CD;  etu 


2* 


20 


REVISTA  TEOLOGICA 


poate  câştiga  viaţa  adevărată  şi  veşnică,  „căci  atunci  va  fi  vremea  răsplă¬ 
ţii  şi  osândei,  nu  a  compasiunii  şi  iubirii  de  oameni".  Rostul  vieţii  actuale 
deci  este  de  a  fi  „loc  de  pocăinţă"  (topos  metanoias)  căci  dacă  n-ar  fi  aşa 
îndată  ce  omul  ar  păcătui,  ar  fi  şi  răpit  din  viaţa  aceasta"  (1052  D).  Sem¬ 
nificaţia  decisivă  în  destinul  eshatologic  al  persoanei  pe  care  o  are  viaţa 
şi  timpul  de  acum  este  o  expresie  a  iubirii  de  oameni  (philantropia)  şi  în¬ 
delung  răbdării  (makrothymia)  dumnezeieşti  care  vrea  ca  pe  această  cale 
să  înlăture  disperarea  (apognosis)  iremediabilă  ce  s-ar  ivi  astfel  între  oa¬ 
meni.  „Căci  dacă  vremea  vieţii  acesteia  mi-este  vreme  a  pocăinţei,  chiar 
şi  cel  ce  a  vieţiut  în  păcat,  de  vrea  să  se  întoarcă  la  Dumnezeu,  află  pri¬ 
mire  la  El.  Pentru  că  în  viaţa  de  aici  liberul  arbitru  este  pururea  prezent 
te  găr  enthaîita  zob  tb  autexousion  synestin  ae\),  iar  liberului  arbitru  i  se 
supune  ca  o  materie  calea  vieţii  şi  morţii  mai  sus  arătate,  întrucât  îi  este 
cu  putinţă  să  câştige  pe  oricare  din  ele  va  vrea.  Unde  este  deci  loc  pentru 
disperare,  când  toţi  pot  şi  întotdeauna  să  câştige  viaţa  veşnică  dacă  vor 
voi?  Ci  vezi  măreţia  iubirii  de  oameni  a  lui  Dumnezeu.  Nu  întrebuinţează 
de  la  început  dreptatea  lui  cea  dreaptă  împotriva  noastră  a  necredincio¬ 
şilor,  ci,  răbdător,  aşteaptă  vremea  întoarcerii.  Iar  în  acest  răstimp  al 
îndelung  răbdării  sale  ne-a  dat  puterea  ca,  dacă  vom  voi,  să  ne  facem  fii  ai 
lui.  Şi  ce  zic  a  ne  face  fii?  A  ne  uni  cu  El  şi  a  deveni  un  duh  împreună 
cu  El"  (1053  AB).  Potrivit  parabolei  despre  lucrătorii  tocmiţi  ai  viei  (Mt. 
20,  1 — 16),  „trecând  cu  vederea  păcatele  trecute  ale  fiecăruia,  Dumnezeu 
cheamă  iarăşi  şi  iarăşi,  şi  umblă  căutându-ne  şi  întorcându-me  la  faptele 
vieţii  din  zorii  şi  până-n  seara  vieţii".  Aşadar,  „cine  este  cel  ce  cheamă 
şi  răsplăteşte?  Tatăl  Domnului  nostru  Iisus  Hristos,  Dumnezeul  oricărei 
mângâieri.  Cine  este  via  în  care  ne  cheamă  la  lucrare?  Fiul  lui  Dumne¬ 
zeu  care  zice:  „Eu  sunt  viţa"  (In.  15,  1).  Cine  sunt  mlădiţele?  Noi,  căci 
zice:  „Voi  sunteţi  mlădiţele,  iar  Tatăl  meu  este  lucrătorul"  (In.  15,  1.5). 
(1053  B). 

Introducerea  în  acest  punct  a  discursului  etic  a  parabolei  ioaneice 
despre  Iisus  Viţa  cea  adevărată  (In.  15  1 — 6)  este  plină  de  semnificaţii  şi 
consecinţe  pentru  înţelegerea  şi  aprecierea  corectă  a  spiritualităţii  orto¬ 
doxe  palamite.  Sensul  introducerii  parabolei  ioaneice  citate  este  clar:  de 
a  evidenţia  imagistic  fundamentul  sacramental  —  eclesial  al  oricărei  etici 
şi  spiritualităţi  creştine  autentice.  Efortul  etic-ascetic  îşi  are  eficienţa  lui 
soteriologic-eshatologică  doar  înrădăcinat  fiind  sacramental,  ca  mlădiţele 
în  tulpina  viei,  în  viaţa  eclesial ă  a  Viţei  Hristos,  în  viaţa  trupului  eclesial 
al  lui  Hrstos.  Viţa  e9te  o  aluzie  transparentă  la  sacramentul  euharistie 
suprem,  prin  oare  viaţa  lui  Hristos  devine  viaţa  tuturor  mădularelor  tru¬ 
pului  lui  bisercesc.  Anterior  am  văzut  că  Palama  făcuse  (1049  A)  o  refe¬ 
rinţă  la  Apoc.  20  în  care  se  vorbeşte  despre  acea  „ deuteros  thănatos “  (20, 
6.14).  Capitolul  în  cauză  menţionează  însă  şi  o  „ prote  anăstasis “  (20,  5 — 6). 
Prin  urmare  este  limpede  că,  deşi  nu  menţionează  expres  decât  moartea 
a  doua  şi  învierea  întâia,  Ap.  Ioan  presupune  implicit  existenţa  a  două 
morţi  şi  două  învingem  corelative.  Din  context  se  poate  deduce  fără  di¬ 
ficultate,  în  pofida  limbajului  simbolic,  că  este  vorba  de  moartea  fizică  şi 
moartea  osândei  veşnice  şi  respectiv,  de  învierea  baptismală  şi  învierea 
spre  viaţa  veşnică.  „Fericit  şi  sfânt  este  cel  ce  are  parte  de  învierea  cea 

dintâi  (baiptismală).  Peste  aceştia  moartea  cea  de-a  doua  (osânda  veşnică) 
nu  mai  are  putere,  ci  vor  fi  preoţi  ai  lui  Dumnezeu  şi  ai  lui  Hrstos,  şi  vor 
impârăţi  împreună  cu  ET'  (Apoc,  20,  6).  Astfel,  teoria  de  inspiraţie  şi  fi¬ 
nalitate  etică  ascetică  a  celor  trei  morţi  şi  trei  învieri:  a  sufletului,  timpu¬ 
lui  şi  cea  veşnică,  teorie  dezvoltată  anterior  de  Pal  ama,  nu  face  altceva 
decât  să  expliciteze  cap.  20  ai  Apocalipsei  introducând  în  ecuaţia  şi  tensiu¬ 
nea  sacramental  -  eshatologică  termenul  mediu  al  spiritualităţii. 

Sacramentele ,  Botezul  şi  Euharistia  mai  cu  seamă,  reprezintă  eveni¬ 
mente  eshatologice,  real  prezente  pnevmatic,  anticiparea,  arvuna  preludiul 
împărăţiei  eshatologice.  Prin  ele  participăm  real  la  moartea  şi  învierea  lui 
Hristos,  ca  evenimente  pnevmatic  eshatologice,  ne  unim  obiectiv  cu  trupul 
cel  înviat  şi  înălţat  al  lui  Hristos,  viaţa  noastră  (Col.  3,  4),  izvorul  harului 
şi  vieţii  veşnice.  Viaţa  deci,  în  plenitudinea  ei,  adică  unirea  veşnică  a  tru¬ 
pului  şi  sufletului  cu  Dumnezeu  presupune  ca  bază  ontică  şi  condiţie  „sine 
qua  non“  participarea  şi  încorporarea  sacramentală  a  întregului  psiho- 
fizie  uman  în  viaţa  Viţei  vieţii:  trupul  lui  Hristos.  Dar  nu  numai  atât.  Uni¬ 
rea  sacramentală  este  o  condiţie  necesară  dar  nu  şi  suficientă;  ea  este  un 
dar,  o  arvună  ( ârrabon .  II  Cor.  1,  22;  Efes.  I,  14),  care  implică  responsabili¬ 
tatea  celui  ce  o  primeşte  în  dezvoltarea  şi  sporirea  ei,  reclamă  adică  con¬ 
lucrarea  (synergza)  liberă  cu  harul,  efortul  etic  ascetic,  abia  pe  temeiul  a- 
cesteia  din  urmă  decizându-se  destinul  eshatologic  şi  etern  al  persoanei. 
„ Indicativul “  sfinţeniei  sacramentale  implcâ  şi  pretinde  cu  necesitate  „im- 
perativuV1  sfinţirii  etic  ascetice .  Datorită  bazei  sacramentale,  libertatea  u- 
mană  şi  efortul  etic  ascetic  de  spiritualizare  sunt  cuprinse  şi  orientate  şi 
ele  de  tensiune  eshatologic ă  finală,  devenind  un  mod  ele  actualizare  şi  rea¬ 
lizare  anticipa  ti  vă  (prolepticâ)  a  condiţiei  finale  a  împărăţiei  lua  Dum¬ 
nezeu.8 


8  „Botezul  are  o  semnificaţie  esenţial  eshatologică,  acordând u-ne  o  „înviere  a  sufle¬ 
tului"  aşteptând  învierea  trupurilor  în  veacul  ce  va  să  vină . . .  Ceea  ce  caută  creştinul  în 
viaţa  spirituală  nu  este  un  dincolo  spaţial  sau  materia],  ci  un  vi  tor:  împărăţia  Iui  Dum¬ 
nezeu  deja  prezentă  m  misterul  sacramental  ,  .  .  Hristosu!  pe  care-1  caută  isihastul  şi  pe 
care-1  gă>eşte  îmă  .ntrul  l  i  este  astfel  împăratul  viitorului,  iar  lumina  pe  care  o  vede  este 
lumina  veacului  ce  va  să  vină.  Sp:r  dualitatea  creştină  nu  poate  avea  altă  fundamentare  de¬ 
cât  acea  tă  readtate  eshatologică  anticipată  in  sacramente  şi  asimilată  progresiv  în  viaţa 

spirituală.  Aceasta  semnificaţie  eshatologică  este  una  din  cheile  care  ne  perm  t  să  vedem 
legătura  interioară  dintre  diferitele  aspecte  ale  gândirii  lui  Palamau  (Meyendorff,  A.  Stu- 
ay,  p.  I9.i).  „Harul  Botezului  ne  acordă  arvuna  împărăţiei,  şi  întreaga  viaţa  creştină  este 

o  realizare  a  acestei  arvune  şi  o  anticipare  a  slavei  ce  va  să  vina”  (ibidem,  p.  198,  cf.  şi 
pp.  157 — 158,  159—161,  161  —  162)  cf.  şi  D.  Staniloae,  7\D.O.  III,  p.  212—216. 

Pentru  o  expunere  comparată  detaliata  a  mocivului  „eshatologiei  realizate”  în  rec. 

I — II  (pe  baza  textelor  de  la  Qumran,  a  Evangheliei  a  patra  a  epistolelor  ignatîcne,  a 
Odelor  luî  Solomon  şi  a  fragmentelor  lui  Marion  din  Singre):  D.  E.  Aune,  The  Cultic  Setting 
of  the  Rcahzed  Eschatology  in  Early  Christianity  (Supplements  to  „Novum  Testamentum" 
28),  Leidon,  1972,  introducere,  p.  1 — 28:  „fenomenul  eshatologici  realizate  în  creştinismul 
timpuriu14  (p.  1 — 8),  şi  mai  ales  „căile  ma.ore  de  conceptualizare  a  mântuirii  eshatologice 
ca  tenomen  realizat  în  creştinătatea  timpurie"  (p.  11—23).  „Exista  trei  modalităţi  majore 
ue  a  realiza  mântuirea  eshatologică  în  experienţa  prezentă,  mod  dilaţi  orientate  în  princi¬ 
pal  pe  cult:  (1)  Închinarea  in  D  h ,  cu  toate  manifestările  ei  extatice,  harismatice  şi  profe¬ 

tice,  ca  o  experienţă  anticipativă  (proleptic)  a  existenţei  eshatologice  (p.  13 — 16);  (2)  Sa¬ 
cramentele  ca  vehicole  pentru  împroprierea  beneficiarilor  mântuirii  eshatologice  (p.  16 — 18) 
V  (3)  Organizarea  şi  Unitatea  Bisericii  ca  şi  cadrul  comunitar  şi  alcătuirea  (setting)  parin- 

Intr-un  pasaj  esenţial,  în  care  interpretează  cu  subtilitate  parabola 
mateiană  despre  lucrătorii  tocmiţi  ai  viei  (Mt.  10)  prin  grila  parabolei  ioa- 
neice  despre  Iisus  viţa  cea  adevărată  (In.  15),  Sf.  Grigore  Palama  conchide: 
,, Precum  am  zis  deci,  Dumnezeu,  trecând  cu  vederea  păcatele  trecute  ale 
fiecăruia,  cheamă  iarăşi  şi  iarăşi.  Pentru  ce  cheamă  însă  pe  cei  ce  lu¬ 
crează?  Ca  să  lucreze  via,  adică  ca  să  trudească  pentru  mlădiţe,  adică 
pentru  ei  inşişi  (poneîn  hyper  ton  klemăton,  delonoti  hyper  heauton).  Apoi, 
o  neînţeleasă  măreţie  a  iubirii  de  oameni,  ne  mai  făgăduieşte  şi  ne  dă 
chiar  şi  plată  nouă  celor  ce  trudim  pentru  noi  înşine.  Veniţi,  zice,  şi  luaţi 
viaţa  veşnică,  câştigată  de  mine  cu  mare  preţ.  Căci,  „eu  am  venit  ca  viaţă 
să  aveţi  din  belşug  să  aveţi“  (In.  10,  10).  Ce  este  „belşugul4*  acela.  Nu  nu¬ 
mai  a  fi  şi  a  vieţui  împreună  cu  El,  ci  a  deveni  şi  fraţi  şi  împreună  moşte¬ 
nitori  cu  El.  Acest  „belşug**  este,  pe  cât  se  pare,  plata  dată  celor  ce  a- 
leargă  spre  Viţa  cea  făcătoare  de  viaţă  şi  se  ocupă  de  mlădiţele  ei,  nevoin- 
du-se  adică  pentru  ei  înşişi,  şi  lucrând  frumos  în  folosul  lor  propriu" 
(1053  CD). 

Care  este  însă  lucrarea  (ergasia)  lucrătorilor  mlădiţei  viei  adică  lu¬ 
crarea  fiecărui  credincios  încorporat  sacramental  ca  mlădiţă  a  viei  tru¬ 
pului  eclesial  al  lui  Hristos  asupra  Lui  însuşi?  „Mai  întâi  vor  reteza  tot 
ceea  ce  este  de  prisos  şi  inutil,  ba  chiar  şi  vătămător,  spre  a  putea  aduce 
roade  vrednice  de  strâns  în  hambare.  Care  sunt  aceste  lucruri  de  prisos? 
Bogăţia  (ploutos),  voluptatea  (tryphe),  slava  deşartă  (mataia  doxa),  toate 
cele  curgătoare  şi  trecătoare,  orice  patimă  (pâthos)  rea  şi  ruşinoasă  a  su¬ 
fletului  şi  trupului,  orice  se  arată  a  fi  gunoi  în  înălţarea  minţii,  orice  au- 
zire  şi  privelişte,  orice  cuvânt  putând  să  aducă  pagubă  sufletului.  Căci 
dacă  cineva  nu  va  reteza  toate  acestea  şi  nu-şi  va  curăţi  lăstarul  inimii 
cu  cea  mai  mare  râvnă,  nu  va  purta  nicicând  rod  spre  viaţă  veşnică** 
(1053  D— 1056  A). 

în  autentic  spirit  paulin9  deci,  efortul  etic  creştin  nu  este  altceva  de¬ 
cât  asimilarea  ascetică  cu  moartea  şi  învierea  lui  Hristos  experiate  expe¬ 
rimental  în  Botez  şi  Euharistie.  Asceza  devine  astfel  „omorârea  morţii4*, 
moartea  faţă  de  patimi  prin  asemănarea  morţii  lui  Hristos,  şi  care  produce 
omorârea  păcatului  şi  a  morţii  celei  din  păcat,  şi  instaurarea  progresivă  în 
fiinţa  umană  a  vieţii  celei  adevărate,  duhovniceşti;  asceza  deci  este  „ne- 
krosis  zoopoios"  cum  zicea  Sf.  Simeon  Noul  Teolog,  eroică  mortificare 
făcătoare  de  viaţă  cu  Hristos  în  Hristos.  Căci  „precum  moartea  firii,  ca 
descompunere  produsă  de  păcat,  nu  vine  numai  în  momentul  final,  ci 
roade  ca  un  vierme  vreme  îndelungată,  aşa  şi  moartea  morţii  şi  a  păca¬ 
tului  nu  este  numai  ceva  de  moment,  ci  ceva  ce  trebuie  pregătit  vreme 


tească  necesară  pentru  realizarea  mântuirii  eshatologice  (p.  18- — 21).  Modurile  de  a  concep- 
tualiza  eshatologia  realizată  în  evlavia  creştină  sunt  şi  ele  trei  la  număr:  (1).  Etica  creş¬ 

tină  concepută  ca  rezultatul  necesar  al  manifestării  prezente  a  posesiunii,  mântuirii  eshato¬ 
logice  (p.  21 — 22);  (2)  Ascetismul  ca  vehicul  de  actualizare  şi  realizarea  binefacerilor  mântu¬ 
irii  eshatologice  şi  motivat  în  primul  rând  de  dorinţa  de  a  reali/a  existenţa  eshatolog  că 

finala  în  interiorul  cadrelor  condiţiei  mundane  prezente  (p.  22);  şi  (3).  Proclamarea  Evan¬ 
gheliei  cu  efectele  ei  de  a  comunica  fie  viaţa  eshatologică  fie  judecata  eshatologică  antici¬ 

pată  fp.  23). 

9  Cf.  Rom  6,  3 — 4.5  şi  11.19.22;  Rom.  8,  4 — 13  mai  ales  9 — 13  şi  Col.  2,  12;  3,  1  — 17. 

îndelungată,  prin  mortificare  ascetică.  Asceza  deci  este  eliminare  trep¬ 
tată  a  otrăvii  care  duce  firea  la  descompunere  şi  corupţie.  Este  o  elimi¬ 
nare  a  bolii  care  duce  spre  moarte  şi  deci  fortificarea  firii".10  Viaţa  în 
Hristos  este  precedată  şi  permanent  însoţită  de  o  moarte  faţă  de  păcat, 
ca  şi  de  o  moarte  tainică  în  sens  de  dăruire  sau  predare  plenară  a  fiinţei 
întregi  lui  Hristos,  căci  nu  putem  învia  dacă  nu  şi  murim.  Chiar  şi  în 
Eshaton  moartea  tainică,  ca  predare  totală  a  vieţii  noastre  lui  Dumnezeu 
şi  învierea  noastră  întru  Hristos  sunt  două  aspecte  ale  aceleiaşi  realităţi 
spirituale.  Căci  învierea  n-are  sens  fără  moarte  care  în  înţelesul  ei  tainic, 
pozitiv  este  confirmare  a  învierii.11 

Ţelul  ascezei  deci,  atât  în  aspectul  ei  negativ,  de  omorâre  a  patimilor, 
cât  şi  în  cel  pozitiv  de  înviere  duhovnicească  a  firii,  prin  virtuţile  cores¬ 
punzătoare,  nu  este  altul  decât  acela  de  a  ne  face  fii  ai  învierii “  (hyoî  te$ 
anastâseos;  1056  B)  după  cum  spune  şi  Pal  ama  citind  un  celebru  text 
evanghelic  (Lc.  20,  34 — 36;  Mt.  22,  30;  Mc.  13,  25),  vieţuind  pe  pământ  ca 
îngerii  lui  Dumnezeu  şi  deci  ca  cetăţeni  ai  împărăţiei  eshatologice. 

Realizarea  radicală  şi  integrală  a  tuturor  exigenţelor  eshatologice  ale 
eticii  şi  ascezei  evanghelice  în  viaţa  actuală  este  idealul  vieţii  monahale 
întemeiat  pe  stâlpii  celor  trei  renunţări  supreme  cuprinse  în  voturile  să¬ 
răciei  absolute,  fecioriei  sau  castităţii  depline  şi  ascultării  necondiţionate. 
Rostul  lor  este  să  realizeze  în  om  detaşarea  deplină  de  bunurile  acestei 
lumi  şi  să  creeze  în  el  disponibilitatea  necesairă  unei  actualizări  cât  mai 
plenare  a  prezenţei  pnevruatic-eshatologice  a  împărăţiei  lui  Dumnezeu. 
Şi  aici,  ca  şi  în  alte  scrieri  ale  sale,  Palama  insistă  asupra  înţelegerii  origi¬ 
nale  a  monahismului  dezvăluite  în  fundamentarea  lui  eshatologică.  ,, Ha¬ 
rul  botezului  ne  oferă  arvuna  împărăţiei,  aparţinând  tuturor  creştinilor, 
şi  întreaga  viaţă  creştină  este  o  realizare  a  acestei  arvune  şi  o  anticipare 
a  slavei  ce  va  să  vină.  Viaţa  monahală  este  o  formă  particulară  a  acestei 
participări,  un  mijloc  recomandat  de  Scriptură  şi  de  tradiţia  bisericească 
pentru  a  realiza  mai  bine  harul  Botezului  şi  a  manifesta  cât  mai  mult 
posibil  aici  jos,  împărăţia  ce  va  să  vină*4.12 

Sfaturile  evanghelice  reprezintă  „calea  cea  strâmtă  şi  cu  chinuri" 
(Mt.  7,  13 — 14),  dar  şi  singura  cale  ce  duce  la  viaţa  cea  adevărată.  Iar 
„pe  poarta  cea  strâmtă  şi  îngustă  nu  poate  trece  nimeni  undat  de  mărire, 
revărsat  în  plăceri  sau  purtând  povara  banilor  şi  avuţiilor.  Şi  să  n/u  crezi 
că  calea  vieţii  acesteia  se  zice  largă  pentru  lipsa  ei  de  întristare,  căci 
este  cu  adevărat  plină  de  multe  şi  mari  nenorociri.  Se  zice  însă  largă  şi 
uşoară  pentru  că  mulţi  sunt  cei  ce  o  iau  pe  ea,  şi  fiecare  din  aceştia  este 
mult  încărcat  de  materia  trecătoare  a  acestei  vieţi.  Dar  calea  ta,  fecioară, 
este  îngustă  foarte;  nu  îngăduie  ca  doi  să  meargă  pe  ea  împreună"-  (1057 
D — 1060  A),  Desigur,  această  moarte  de  bună  voie,  renunţare  şi  lepădare 
de  sine  nu  este  lipsită  de  întristare  la  început,  dar  „chiar  dacă  este  ceva 
trist  în  acest  fel  de  vieţuire,  însuşi  acest  lucru  face  şi  mângâierea,  câştigă 


10  D.  Stănîloae,  ,, Spiritualitatea  ortodoxa m  (Teologia  Morală  Ortodoxa  i.  ni).  prese. 
V/î.  Qrt.)y  Bucureşti,  1981,  p.  9. 

11  D.  Staniloae,  T.D.O,  ///,  p,  221 — 233:  moartea  ca  predare  tainica,  totali  şi  li¬ 
beră  a  întregii  fiinţe  urrrne  lui  Dumnezeu,  antiipare  mistică  a  con  Uţiei  eshatologice  finale. 

12  Meyendorff,  A  Study,  p.  198:  „monahismul:  un  ministeriu  profetic". 


24 


REVISTA  TEOLOGICA 


împărăţia  cerurilor  şi  pricinuieşte  mântuirea,  pe  când  farmecul  şi  triste¬ 
ţea  lumii  acesteia  este  purtător  de  moarte.  ,,Căci  întristarea  după  lume, 
zice  Pavel,  lucrează  moartea,  dar  întristarea  după  Dumnezeu  lucrează  po¬ 
căinţă  fără  părere  de  rău  spre  mântuire44  (I  Cor.  7,  10)  (1060  A  B). 

în  continuare,  în  partea  centrală  a  discursului  său,  Grigorie  Palama 
prezintă  o  interesantă  şi  originală  deducţie  a  combaterii  mai  tuturor  pa¬ 
timilor  şi  a  sădirii  mai  tuturor  virtuţilor  vieţii  desăvârşite  ca  derivând 
din  (sau  fiind  implicit  conţinute  în)  substanţa  primelor  două  Fericiri  evan¬ 
ghelice.  Precum  se  ştie,  Fericirile  sunt  nouă  sentinţe  ce  alcătuiesc  consti¬ 
tuţia  fundamentală  a  eticii  eshatologice  a  împărăţiei  lui  Dumnezeu,  pro¬ 
mulgată  de  Hristos  în  celebra  Predică  de  pe  munte  (Mt.  5,  3 — 12  şi  Lc. 
6,  20 — 26).  în  seria  celebrelor  sale  „Macarisme44  Domnul  Iisus  Hristos 
prezintă  valorile  fundamentale  ale  noului  Eon  eshatologic  inaugurat  în 
lume  in  persoana  şi  activitatea  Sa  mesianică;  valori  contrastante  tşi  în 
contra-timp  specific  eshatologic  cu  valorile  mundane  ale  eonului  ante- 
evanghelic.  (în  versiunea  lor  lucanică  Fericirile  adresate  valorilor  evan¬ 
ghelice  sunt  însoţite  de  altfel  de  seria  paralelă  a  nefericirilor  şi  „vai44 -uri¬ 
lor  valorilor  neeshatologice  ale  lumii  căzute).  Fericirile  sintetizează 
tJnovum “ -ul  etic  şi  axiologic  inaugurat  în  morala  şi  spiritualitatea  evan¬ 
ghelică  ca  una  dinamizată  radical  în  tensiunea  generată  de  prezenţa  Esha- 
tonului  sau  a  împărăţiei  lui  Dumnezeu  ca  un  ferment  activ  şi  sămânţă 
germinând  ascuns  în  humusul  istoriei.  în  lumina  acestui  demers  şi  proiect 
etic  unic  în  felul  lui  şi  surprinzător  de  modem,  în  sensul  că  el  este  con¬ 
firmat  pe  deplin  de  rezultatele  ştiinţei  biblice  moderne,  etica  şi  spiritua¬ 
litatea  palamită  îşi  dezvăluie  profunda  ei  înrădăcinare  în  viziunea  neotes- 
tamentară  asupra  existenţei,  autenticitatea  cu  care  a  surprins  şi  consec¬ 
venţa  cu  care  a  explicitat  „novum44-ul  moralei  evanghelice  în  perspectiva 
autentic  creştină  a  „eshatologiei  realizate44,  în  orizontul  universal  al  îm¬ 
părăţiei  lui  Dumnezeu.  Să  urmărim  deci  în  continuare  pe  text  aceasta 
instructivă  şi  originală  deducţie  a  combaterii  tuturor  patimilor  şi  înrădă¬ 
cinării  tuturor  virtuţilor  din  primele  două  fericiri  evanghelice. 

îndată  după  ce  a  citat  II  Cor.  7,  10,  Palama  continuă:  „De  aceea  Dom¬ 
nul  fericeşte  valori  contrare  celor  din  lume  (tă  enanlia  ton  en  kosmo  ka- 
lân  makarizei  ho  kyrios)  zicând:  „Fericiţi  cei  săraci  cu  duhul  că  acelora 
este  împărăţia  cerurilor44  (Mt.  5,  3),  dar  această  sărăcie  (ptocheia)  câştigă 
cu  adevărat  împărăţia  cerurilor  numai  atunci  când  este  una  „cu  duhul*4, 
expresie  care  nu  arată  nicidecum  puţinătatea  minţii  şi  care  învaţă  că  să¬ 
răcia  după  trup  este  fericită  şi  câştigă  împărăţia  cerească  doar  atunci  când 
se  săvârşeşte  pentru  smerenia  sufletului,  este  unită  cu  smerenia  şi  din 
ea  îşi  are  obârşia  căci,  fericind  pe  cei  săraci  cu  duhul,  Domnul  a  arătat 
admirabil  şi  care  este  rădăcina  şi  cauza  sărăciei  celei  arătate  de  sfinţi, 
adică  duhul  lor  (td  ekeînon  pneuma).  Căci  acesta  (duhul)  îmbrăţişând  ha¬ 
rul  propovăduirii  evanghelice  împărtăşeşte  din  sine  izvorul  sărăciei  care 
udă  toată  faţa  pământului  (Gen.  2,  6)  adică  pe  omul  cel  din  afară,  făcându-1 
paradis  al  virtuţilor.  Căci  acest  fel  de  sărăcie  este  fericit  de  Dumnezeu44. 
Fericirea  întâia  reprezintă  astfel  un  „cuvânt  concentrat  al  Domnului  care 
arătând  o  singură  cauză  a  sărăciei  celei  de  bună  voie  şi  în  multe  forme  a 

cuprins  implicit  în  ea  toate  cele  multe  cauzate  de  ea,  învăţ  ându-ne  ast¬ 
fel  pe  scurt  despre  toate  acestea**  (1060  B  C). 

Multiplele  efecte  ale  sărăciei  cu  Duhul  ucigătoare  de  patimi  şi  obârşie 
de  virtuţi,  asupra  sufletului  se  evidenţiază  însă  mai  precis  atunci  când 
sunt  repartizate  pe  facultăţile  ce  reprezintă  constituţia  psihicului  uman. 
Psihologia  care  s<tă  la  baza  întregii  spiritualităţi  răsăritene  este  preluată 
din  antropologia  antică,  mai  ales  cea  stoică,  şi  potrivit  acesteia  sufletul, 
unul  în  esenţă,  are  trei  facultăţi  principale:  minte  (nous)  sau  raţiune 
(logos),  iuţime  sau  irascibiltate  (thymos)  şi  poftă  sau  concupiscenţă  ( epi - 
thymia J.13  în  discursul  de  faţă  şi  Grigorie  Palama  se  face  ecoul  fidel  al 
acestei  psihologii  antice  comună  întregii  filozofii  şi  antropologii  patristice: 
,, Sufletul  fiind  însă  tripartit  şi  contemplat  în  trei  facultăţi:  raţională, 
irasciblă  şi  concupiscentă,  şi  îmbolnăvindu-se  prin  păcat  în  toate  aceste 
facultăţi,  pe  drept  cuvânt  Hristos,  cel  ce  l-a  vindecat  a  început  terapia 
Lui  de  la  ultima  facultate,  adică  de  la  poftă,  căci  pofta  este  materia  iu- 
ţiimii,  iar  ambele  împreună  produc  cu  răutate  înălţarea  trufaşă  a  minţii, 
şi  nu  poate  fi  văzută  însănătoşită  iuţimea  nefiind  înainte  vindecată  pofta, 
nici  partea  raţională  nefiind  supuse  în  prealabil  tratamentului  pofta  şi 
iuţimea**  (1061  A). 

Ca  întreaga  patristică  răsăriteană,  şi  Palama  cunoaşte  bine  distincţia- 
cheie  între  patimi  şi  afecte:  „Poftele  sădite  în  oameni  spre  susţinerea 
vieţii  nu  sunt  vinovate**,  fiind  afecte  naturale  ale  firii,  „patimile  în  schimb 
îşi  au  obârşia  nu  din  fire,  ci  din  libera  alegere  sau  preferinţă  a  omului'* 
(1061  A  B).  Afectele  reprezintă  în  om  animalitatea  biologică  naturală,  şi 
întrucât  ţin  de  fire  şi  nu  de  voia  liberă  a  omului,  nu  sunt  condamnabile, 
ci  chiar  folositoare  şi  necesare  în  conservarea  şi  progresul  firii.  Totodată 
însă  existenţa  afectelor  naturale  îi  este  la  om  şi  posibilitatea  naşterii  pati¬ 
milor,  căci  „la  om  afectele  nu  se  găsesc  niciodată  în  stare  de  totală  indi¬ 
ferenţă  morală.  Ele  pot  deveni  patimi  sau  porniri  bune,  după  cum  setea 
de  infinit  a  omului  ca  fiinţă  spirituală  se  orientează  spre  lume  sau  spre 
Dumnezeu.  Prin  faptul  că  omul  este  şi  spirit,  şi  deci  are  o  aspiraţie  ireduc¬ 
tibilă  spre  infinit,  el  îşi  poate  asocia  această  aspiraţie  cu  afectele  de  ordin 
biologic,  transferândude  în  patimi,  adică  în  afecte  exagerate  străbătute  de 
o  sete  infinită  de  satisfacere.  Din  trăsături  animalice  ele  devin  trăsături 
demonice  prin  elementul  spiritual  care  le  colorează**.14 


13  Pentru  antropologia  patristică  cf.  Sf.  Ioan  Damasc.,  Expositio  fidei  26  (II,  12), 
P.G.  91,  928 — 929;  trad.  rom.  de  pr.  D.  Fecioru,  Sf.  Ioan  Damaschin,  Dogmatica,  Rucu- 
reşti,  1943,  p.  130 — 131.  O  diviziune  pentaplă  a  facultăţilor  psihice:  „logikdn* ,  „ thymi - 
icdii",  „ep'thymetikdn" ,  „ noerdn “  şi  „dianoetikdn* ,  la  Greg.  Sinaites,  Capita  per  achrosti- 
chidem  63;  P.G.  150,  1256  D;  tr.  rom.  Filoc.  VII ,  p.  109  (şi  nota  156).  O  diviziune  tria- 
dică  a  sufletului  (psyche)  ca  ana!ogon  al  Treimii  creatoare:  „noth*,  „lăgos” ,  „pneuma*  la 

Greg.  Palama,  Capita  physica ,  37 — 40;  P.G.  150,  1145B — 1149  A;  Filoc,  VII ,  p.  447 — 
450  (notele  701 — 707);  Calist  Kataphygiotul,  Despre  unirea  dumnezeiasca  şi  viaţa  contem¬ 
plativă ,  Filoc.  VIII,  p.  436 — 438  (şi  notele  785 — 787)  şi  Stăniloae,  Sp.  ort.,  p.  72 — 75. 
Pentru  clasificarea  patimi  or:  Maxim  Confes.,  proemium  in  Quaestiones  ad  Thalassium,  P.G. 
90,  Filoc.  III,  p.  9 — 11;  Greg.  Sinaites,  Capita  per  achrostichidem,  77 — 79;  P.G.  150, 
1260  D — 1261  B;  Filoc.  VII ,  p.  113 — 115  şi  pe  larg,  D.  Stăniloae,  Sp.  Ort.,  p.  71 — 83. 

14  Stăniloae  D.,  op.  cit.,  p.  61 — 66,  aici  61 — 62. 

„Drept  primă  odraslă  a  părţii  poftitoare  a  sufletului  vei  găsi,  dacă 
vei  cerceta,  iubirea  de  avuţie  (philoktemosyne)  sau  iubrea  de  arginţi 
(phylargyria)u  care,  observă  cu  fineţe  philologică  Palama,  „se  sădeşte  in 
noi  puţină  vreme  după  naştere  încă  copii  fiind".  Pe  bună  dreptate  a  nu- 
mit-o  Pavel  rădăcina  tuturor  răutăţilor"  (I  Tim.  6,  10);  căci  ea  dă  naştere 
prin  firea  ei  la:  zgârcenie  (plieidolia),  neguţătorie  (kapeleia),  răpire  (har- 
pagă),  furt  (klope)  şi  simplu  zis,  la  orice  formă  de  lăcomie  (pan  eidos  pleo- 
nexias)  pe  care  acelaşi  Pavel  a  numit-o  a  doua  idolatrie"  (Col.  3,  5).  Iar 
patimilor  pe  care  iubirea  de  avuţie  nu  le  generează  din  ea,  ea  le  procură 
aproape  la  toate  materia  alcătuirii  lor.  Toate  aceste  patimi  cu  anevoie 
de  înlăturat  provenite  din  iubirea  de  materie  (phyloylia)  şi  iubirea  de 
arginţi  le  lucrează  însă  necredinţa  în  pronia  lui  Dumnezeu.  Căci  cel  ce  nu 
se  încrede  în  Pronie,  se  încrede  în  bani"  (1061  B).  De  aceea  a  zis  Domnul 
că  „mai  uşor  este  cămiilei .  . .“  (Mt.  19,  24),  căci  bogatul,  asemenea  celui 
din  parabola  evanghelică  (Lc.  12,  15 — 21)  doreşte  bogăţia  pământească 
nesocotind  împărăţia  cea  cerească  şi  veşnică  care  este  adevărata  bogăţie 
şi  viaţă  a  sufletului.  Această  nenorocită  iubire  (dyseros)  dc  avuţii  nu 
provine  însă  din  lipsă  reală,  ci  mai  degrabă  lipsa  provine  din  acea  iubire 
nenorocită.  în  ultimă  instanţă  acest  eros  materal  provine  din  nebunie  sau 
sminteală  (ex  aphrosynes),  din  nerecunoaşterea  valorilor  autentice,  din  ne¬ 
socotirea  dimensiunii  eshatologice  în  care  se  manifestă  prezenţa  reven¬ 
dicativă  a  lui  Dumnezeu  în  istorie,  din  cramponeala  egoistă  în  prezentul 
idolatrizat  care-1  face  pe  om  indisponibil  dimensiunilor  comunitare  şi  es- 
hatlogică,  dimensiunilor  decisive  ale  existenţei  spirituale  -autentice.  împă¬ 
timiţii  de  această  boală  a  posesiunii  dispreţuiesc  neaverea  şi  sărăcia  fiindcă 
nu  cred  de  fel  celui  ce  a  făgăduit  că  toate  celelalte  se  vor  adăuga  celor 
ce  caută  împărăţia  lui  Dumnezeu  (Mt.  6,  35).  Patima  aceasta  însă  face 
imposibilă  mai  cu  seamă  viaţa  monahală,  căci  monahul  care  are  această 
patimă  este  cu  neputinţă  să  aibă  supunere  sau  ascultare,  căci  renunţa¬ 
rea  (apotage)  premerge  supunerii  (hypotage)  şi  reprezintă  un  fel  de  prin¬ 
cipiu  elementar  al  vieţii  monahale.  Căci  zice  Domnul:  „Acolo  unde  este 
comoara  ta,  acolo  este  şi  inima  ta"  (Mt.  6,  21).  Deci  cum  va  privi  cu  min¬ 
tea  (noeros)  la  Cel  ce  şade  de-a  dreapta  măririi  în  ceruri,  strângând  co¬ 
mori  pe  pământ?  Sau  cum  va  moşteni  împărăţia  ce  nu  poate  fi  nici  mă¬ 
car  concepută  curat  de  mintea  aflată  sub  patimă? 

împotriva  acestei  patimi  de  moarte  luptă  virtutea  lipsei  de  avuţie 
(aktemosyne)  de  bună  voie  şi  nu  pentru  lauda  oamenilor,  virtute  care  eli¬ 
berează  sufletul  de  povara  de  moarte  aducătoare  a  idolatriei  materiei; 
ea  este  identică  cu  sărăcia  cu  duhul  dinspre  cele  materiale  pe  care  o  feri¬ 
cea  Domnul.  Dar  nu  există  numai  acest  fel  de  patimi.  Iubirea  de  avuţii 
este  doair  prima  odraslă  a  poftei  celei  rele.  Acesteia  îi  urmează  o  a  doua, 
mai  de  evitat  încă,  şi  o  a  treia  nu  mai  mică  în  răutate  (1064  A  D). 

Este  vorba  de  iubirea  de  slavă  (philodoxia).  Ca  şi  iubirea  de  posesiuni, 
iubirea  de  9lavă  se  observă  iarăşi  încă  de  la  capii.  „Căci  înaintând  cu 
vârsta,  această  patimă  se  întâlneşte  încă  tineri  fiind,  mai  înainte  de  iu¬ 
birea  trupească  ca  un  fel  de  rău  preludiu  al  aceleia"  (1064  D,  1065  A). 
Patima  aceasta  are  două  chipuri  (eide):  slava  deşartă  lumească  (kosmike 
kenodoxia)  care  priveşte  la  frumuseţea  trupurilor  şi  somtuozitatea  veş- 

mintelor,  şi  cea  care  se  manifestă  la  cei  înaintaţi  in  virtute  iscând  pă¬ 
rerea  de  sine  (oiesi)  şi  făţărnicia  (hypokrisis)  prin  care  vrăjmaşul  unel¬ 
teşte  să  surpe  şi  să  împrăştie  bogăţia  duhovnicească.  Toate  acestea  se  vor 
vindeca  desăvârşit  abia  prin  simţirea  şi  darul  celor  de  sus  împreună  cu 
socotinţa  de  sine  drept  nevrednic  (andxios)  de  cele  dorite  şi  prin  răbdarea 
dispreţului  oamenilor  cu  socotinţa  de  a  fi  vrednic  de  el.  Iar  dacă  omul  se 
ştie  pe  sine  lucrând  ceva  din  cele  de  laudă,  să  atribuie  lui  Dumnezeu 
cauza  şi  slava  acelei  întreprinderi  şi  nu  sieşi  (Ps.  113,  9).  Căci  astfel  se  va 
bucura  luând  virtutea  ca  dar  şi  nu  se  va  înălţa  pe  sine  ca  unul  ce  n-are 
de  la  sine  nimic  ci  se  va  smeri,  având  ochii  minţii  pururea  la  Dumne¬ 
zeu  ziua  şi  noaptea  (Ps.  122,  2),  şi  temându-se  ca  nu  cumva  despărţin- 
du-9e  de  singurul  Dătător  de  bine,  să  fie  împins  în  adâncul  răutăţii.  Căci 
aceasta  o  păţeşte  cel  ce  slujeşte  părerii  de  sine  şi  slavei  deşarte.  La 
tămăduirea  acestei  patimi  conlucrează  în  chip  deosebit  retragerea  în  sin¬ 
gurătate  (anachdresis),  vieţuirea  de  unul  singur  şi  petrecerea  în  chilie, 
ştiind  slăbiciunea  voinţei  proprii  şi  nesocotindu-se  pe  sine  vrednic  a  se 
asemăna  împreună  cu  oamenii.  Iar  aceasta  ce  altceva  este  decât  sără¬ 
cia  cu  duhul  pe  care  a  preţuit-o  Domnul". 

Căci  „cel  cuprins  de  slava  deşartă  lumească,  mândrindu-se  pentru 
faima  strămoşilor,  culoarea  mantiilor  şi  altele  de  acest  fel,  este  evident  că 
se  face  pe  sine  plin  de  cuget  copilăresc.  Căci  toate  acestea  sunt  pulbere 
şi  ce  este  mai  de  necinste  decât  ţărâna?  Moliciunea  şi  strălucirea  veşmin¬ 
telor  vesteşte  lipsa  de  roadă  a  sufletului  şi  neruşinarea  curtezanelor.  Prin 
urmare  să  nu  cădem  pentru  moliciunea  veşmmitelor  din  cer  (Fii.  3,  26)  in 
corturile  stăpânului  întunericului  lumii  acesteia  (1065  CD).  Acelaşi  lu¬ 
cru  îl  păţesc  şi  cei  ce  fac  virtutea  privind  la  slava  oamenilor.  Câştigân- 
du-şi  vieţuirea  în  ceruri,  ei  fac  tabără,  vai,  în  ţărâna  slavei  lor.  (Ps.  52, 
7).  Rugăciunea  lor  nu  urcă  spre  cer,  zelul  lor  cade  jos  pe  pământ  nesusţi¬ 
nut  de  aripile  iubirii  dumnezeieşti  care  ridică  în  înalt  faptele  noastre  de 
pe  pământ,  astfel  încât  şi  suferă  necazuri  şi  nu  rodesc  plata;  sau  mai  de¬ 
grabă  aduc  ca:  ruşinea,  nestarea  gândurilor,  captivitatea  şi  tulbura¬ 
rea  minţii. 

Patima  aceasta  este  cea  mai  subtilă  dintre  toate  (leptotaton  eşti  pathân 
apănton).  De  aceea  cel  ce  luptă  împotriva  ei  nu  trebuie  să  caute  însoţirea 
(syndyasmâs)  sau  să  fugă  numai  de  consimţire  (synkatăthesis),  ci  însăşi 
amăgirea  (prosbolâ)  s-o  socotească  şi  să  se  păzească  de  ea  ca  de  consim¬ 
ţire.  Căci  şi  aşa  cu  anevoie  ar  putea  fugi  de  repezimea  căderii,  şi  chiar 
dacă  veghind  treaz  (nephon)  ar  lucra  astfel,  momeala  totuşi  se  face  prilej 
al  căinţei.  Iar  dacă  nu,  se  găteşte  loc  trufiei  (hyperephania),  iar  aceasta 
pentru  cel  alipit  de  ea  este  cu  anevoie  de  înturnat  sau  mai  degrabă  de  ne¬ 
tămăduit  (aniatos).  Căci  căderea  ei  este  diabolică.  Dar  chiar  şi  înainte  de 
trufie,  patima  de  a  voi  să  fii  pe  placul  oamenilor  (anthropareskia)  varsă 
asupra  celor  posedaţi  de  ea  o  asemenea  vătămare  încât  cad  şi  din  cre¬ 
dinţă  (I  Tim.  1,  19)  după  cum  s-a  spus:  ».Cum  puteţi  crede  în  Mine  pri¬ 
mind  slavă  de  la  oameni  şi  necăutând  slava  de  la  Dumnezeu?"  (In.  5,  44). 
Patima  slavei  deşarte  deci  generează:  invidia  ( phthonos ),  uciderea  în  po- 
tenţâ  (dynamei  phânos)  şi  este  cauza  primului  homicid  ( miaiophonia )  şi 
mai  apoi  chiar  şi  deicid  (theoktonia).  (1068  A.C.)  De  slava  aceasta  deşartă 

se  arată  cuprinşi  şi  maeştrii  dogmelor  elenice,  prin  care  Palama  se  referă 
desigur  la  umaniştii  bizantini  ai  vremii,  dar  creştinii  adevăraţi  nu  sunt 
aşa  pentru  că  ei  se  conformează  cuvântului  lui  Pavel:  „Dacă  aş  plăcea 
oamenilor,  n-aş  putea  fi  rob  lui  Hristos41  (Gal.  1,  10).  (1068  C.D.). 

A  treia  odraslă  a  sufletului  bolnav  de  poftă  este  lăcomia  pântecelui 
(gastrimargia)  de  la  care  vine  şi  toată  necurăţia  trupească.  Prin  afectul 
natural  corespunzător,  notează  cu  profunzime  psihologică  Palama  intr-o 
observaţie  anticipând  psihanaliza  modernă,  această  patimă,  măcar  că  este 
menţionată  aici  abia  în  al  treilea  rând,  „este  sădită  în  noi  chiar  de  la 
naştere.  Căci  nu  numai  ea,  ci  şi  mişcările  naturale  spre  naşterea  de  prunci 
se  manifestă  chiar  şi  la  pruncii  alăptaţi  la  sân.  Ele  sunt  prezente  în  noi 
din  fire  (physei  prosestin  hemîn),  iar  cele  naturale  (ale  firii)  sunt  nevi¬ 
novate  (anegkleta  de  tă  physikă),  făcute  fiind  de  bunul  Dumnezeu  ca  prin 
ele  să  umblăm  spre  fapte  bune.  Drept  urmare,  ele  nu  sunt  indicii  ale  su¬ 
fletului  bolnav,  dar  devin  aşa  ceva  în  cei  ce  abuzează  de  ele  ( tois  parachro- 
menois).  Aşadar,  atunci  este  patima  rea  când  facem  premeditarea  cărnii 
(pronoian  sarkos)  spre  pofte.  începutul  pasiunilor  trupeşti  şi  boală  sufle¬ 
tului  este  iubirea  de  plăcere  (philedonia),  astfel  încât  în  unele  din  acestea 
prima  care  pătimeşte  este  mintea  (protopathes  estin  ho  nous)  (1069  A). 
De  aceea,  întrucât  de  la  minte  mai  întâi  sunt  excitate  patimile  cele  rele, 
zice  Domnul:  „Din  inimă  ies  gândurile  cele  rele  şi  acestea  sunt  cele  ce 
spurcă  pe  om“  (Mt.  15,  19 — 20  şi  Dt.  15,  19).  Dar,  deşi  mintea  este  prima 
care  se  dispune  în  chip  rău,  dispoziţia  aceasta  însă  vine  de  jos,  prin  sim¬ 
ţuri,  împietrit  fiind  omul  în  închipuirea  trupurilor  sensibile,  şi  mai  cu 
seamă  prin  ochi,  care  putând  atrage  necurăţia  de  departe,  excită  spre 
reaua  întrebuinţare  a  simţurilor.  Lipsa  de  rezistenţă  deci  faţă  de  fru¬ 
museţea  trupurilor  premerge  patimilor  celor  ruşinoase.  De  aceea  şi  porunca 
Părinţilor  este  să  nu  luăm  seama  la  frumuseţea  trupurilor  străine  şi  să 
nu  ne  desfătăm  de  trupul  propriu.  Cu  toate  acestea  însă,  înainte  de  a  se 
împătimi  mintea,  chiar  dacă  patimile  respective  se  văd  încă  în  mod  natu¬ 
ral  încă  la  prunci,  ele  nu  conlucrează  la  păcat,  ci  la  constituirea  firii  şi  de 
aceea  până  atunci  ele  nu  sunt  rele. 

Dar  pentru  că  patimile  trupeşti  îşi  au  obârşia  în  mintea  împătimită 
şi  terapia  trebuie  începută  de  aici.  Căci  aşa  precum  la  un  incendiu  ccl  ce 
doreşte  să-l  stingă  n-u  face  nimic  ca  să  taie  flacăra  de  sus,  dar  dacă  înde¬ 
părtează  materia  inflamabilă,  îndată  istoveşte  focul,  tot  aşa  şi  la  patimile 
desfrânate,  dacă  nu  vei  seca  lăuntrul  (edon)  izvorul  gândurilor  prin  ru¬ 
găciune  şi  smerenie,  ci  vei  lupta  împotrivă  numai  cu  post  şi  cu  zdrobi¬ 
rea  trupului  te  trudeşti  fără  rezultat,  iar  dacă  sfinţeşti  rădăcina  prin  sme¬ 
renie  şi  rugăciune,  precum  am  zis,  vei  avea  şi  sfinţenia  celor  din  afară. 
Intr-adevăr,  potrivit  celor  excelent  filosofate  de  părinţi,  contemplaţia 
strânge  în  jurul  ei  partea  poftitoare  a  sufletului,  restrângând  corelativ  pa¬ 
timile  cele  de  sub  şolduri  şi  pântece  (1069  D). 

Ultima  idee  fusese  de  altfel  amplu  dezbătută  de  Palama  mai  ales  în 
„Triade41,  în  care,  împotriva  antropologiei  dualiste  şi  spiritualităţii  platoni¬ 
zante  a  dezincarnării  radicale  susţinute  de  Varlaam,  demonstrase  biblic 
şi  patritsic  faptul  că  mortificarea  ascetică  nu  înseamnă  nicidecum  si-nuci- 

dere,  că  afectivitatea  naturală  psho-fizică  nu  este  ceva  condamnabil  în 
.  sine.  Dimpotrivă,  tocmai  ea  stă  la  baza  progresului  în  viaţa  spirituală  con¬ 
cepută  în  mod  echilibrat  ca  o  transfigurare  progresivă  şi  nu  ca  o  extirpare 
a  laturii  pasionale  a  fiinţei  umane.15  „Asceza  răsăriteană  nu  este  un  adver¬ 
sar  al  vieţii  biologice.  Asceza  înseamnă  disciplinarea  biologului,  nu  luptă 
de  extrpare,  ba  mai  mult,  înseamnă  sublimarea  acestui  element  de  afec¬ 
tivitate  trupească  nu  abolirea  lui.  Puterea  manifestată  în  aceste  afecte 
este  atrasă  să  slujească  şi  ea  omului  în  urcuşul  spre  Dumnezeu.  Dumne¬ 
zeu  începe  să  fie  iubit  prin  ele.  Ele  devin  transparente  pentru  Dumnezeu 
şi  pentru  mintea  care  caută  pe  Dumnezeu.  Acesta  este  sensul  transfigu¬ 
rării  sau  spiritualizării  lor11.16 

Sărăcia  cu  duhul  deplină  însă,  arată  Palama  în  continuare,  nu  se  re¬ 
zumă  numai  la  cele  de  mai  sus,  ea  implică  pe  lângă  acestea  şi  virtutea 
răbdării  de  bună  voie  a  necazurilor  şi  ispitelor ,  aşa  după  cum  sugerează 
iarăşi  imaginea  din  parabola  viţei.  Căci  în  fericirea  întâia  se  cuprinde  nu 
numai  dezrădăcinarea  patimilor  lăuntrice,  lucrare  ce  are  analogie  cu 
tăierea  împrejur  a  părţii  pasionale  a  sufletului,  ci  şi  lucruri  care  au  ana¬ 
logie  „cu  frigul  şi  gerul,  zăpada  şi  gheaţa  şi  forţa  vânturilor  şi,  simplu 
zis,  cu  iama  şi  cu  vara,  a  căror  asprime  le  suportă  plantele,  cele  supuse 
frigului  şi  arşiţei,  dar  fără  de  care  nici  una  din  cele  sădite  pe  pământ  nu 
poate  ajunge  la  maturitate  şi  rod.  Care  sunt  acestea?  Diferitele  atacuri  ale 
ispitelor  (hai  poikilai  ton  peirasmon  epiphorai)  pe  care  este  neapărată 
trebuinţă  ca  cel  ce  vrea  să  dea  roada  sa  viitoare  lucrătorului  duhurilor  să 
le  poarte  cu  mulţumire4*.  (1072  C  D).  Căci  cel  ce  nu  suportă  cu  vitejio 
sarcina  cu  anevoie  de  purtat  a  ispitelor,  chiar  dacă  nud  lipseşte  nici  una 
din  celelalte  virtuţi  nu  va  aduce  nicicând  roada  dumnezeieştilor  livezi  vred¬ 
nice  de  hambarul  cel  veşnic.  Căci  prin  răbdarea  necazurilor  celor  de  voie 
şi  fără  de  voie  se  desăvârşeşte  orice  râvnitor,  unele  din  ele  fiindu-i  impuse 
din  afară  (ekothen),  iar  altele  purtate  de  la  sine  (oikothen).  Căci  ceea  ce  se 
petrece  cu  plantele  pământului  din  fire,  din  intenţiile  agricultorului  şi 
prin  vicisitudinile  anotimpului,  acestea  nouă,  mlădiţelor  celor  raţionale  ale 
lui  I-Iristos,  care  ne  încredem  în  acest  Lucrător  al  sufletelor,  ni  se  adaugă 
din  liberă  alegere,  ca  unora  ce  vieţuiesc  după  liberul  arbitru.  însă  fără 
răbdarea  acelora  ce  vin  asupră-ne  fără  voie  nici  cele  făcute  de  bună  voie 
nu  vor  câştiga  binecuvântarea  dumnezeiască.  Căci  iubirea  de  Dumnezeu 
aduce  incercarea  mai  ales  prin  necazul  ispitelor,  iar  cel  ce  a  câştigat  şi 
răbdarea  „iar  nu  numai  iertarea  păcatelor  potrivit  făgăduinţei,  ci  întâl¬ 
neşte  şi  împărăţia  cerurilor  şi  binecuvântarea  dumnezeiască,  fericit  fiind 
de  Domnul  pentru  răbdarea  până  în  sfârşit  a  smereniei  în  duhul4*  (1073 
AC). 

încheind  consideraţiile  asupra  sărăciei  cu  duhul,  Sf.  Grigorie  Palama 
observă  însă  că  orice  sărăcie  este  unită  întotdeauna  cu  întristare  şi  cu 


15  Triade  I,  2,  1:  trupul  nu  este  rău  în  sine  ci  templu  al  Duhului  (Viaţa,  p.  II).  7V. 
I,  2,  2  şi  9  [Viaţa,  p.  III,  VIII— IX)  şi  Tr.  II,  2,  9  şi  12  (Filoc.  VII,  p.  232—233  şi 
237 — 239):  unitatea  trup-suflet  şi  transfigurare  reciproca  a  puteri  or  psiho-fiz'ce.  Tr.  II,  19 
(Filoc.  VII,  p.  249 — 250):  nepătimirea,  definiţie  şi  22 — 24  (p.  253 — 256)  concluzii  despre 
nepătimire. 

16  D.  Stăniloae,  Sp.  Ort.,  p.  63 — 64. 

plâns.  Iată  de  ce  fericirea  întâia  referitoare  la  sărăcia  cu  duhul,  adevărată 
tăiere  împrejur  duhovnicească  şi  curăţirea  mlădiţei  credinciosului  înră¬ 
dăcinat  în  tulpina  eclesială  a  viţei  Hristos,  se  continuă  absolut  firesc  şi 
deci  necesar  în  fericirea  a  doua  care  binecuvântă  pe  cei  ce  plâng  cu  nă¬ 
dejdea  mângâierii:  „Ferciţi  cei  ce  plâng  că  aceia  se  vor  mângâia44  (Mt.  5, 
4).  ,,De  ce  a  unit  Hristos  plânsul  (td  penthâs)  cu  sărăcia?  Pentru  că  a- 
cesta  este  întotdeauna  unit  cu  aceea44  (1073  D). 


întrucât  însă  există  patru  feluri  specii  de  sărăcie  cu  duhul:  „în  cuget*4, 
..în  trup44,  „în  bogăţia  vieţii”  şi  „în  ispitele  vieţii  care  vin  din  afară”,  tre¬ 
buie  să  se  ştie  că  fiecare  din  acestea  dă  naştere  plânsului  corespunzător 
împreună  cu  mângâierea  potrivită: 

Din  sărăcia  şi  smerenia  trupească ,  de  bună  voie  care  este:  foame, 
sete,  nedormire,  şi  simplu  zis  zdrobirea  trupului  (kakopatheia)  acestea 
deci,  se  naşte  nu  numai  plânsul  simplu,  ci  şi  lacrimile  (tâ  dăkria).  Căci 
precum  lipsa  de  durere  (analgesia),  împietrirea  (porosis)  şi  învârtoşarea 
inimii  (sklerotis  kardias)  se  nasc  în  mod  natural  din  relaxare  (ănesis),  vo¬ 
luptate  (tryphe)  şi  desfătare  ( eupatheia ),  tot  aşa,  din  vieţuirea  înfrânată  şi 
abstinentă  se  naşte  frângerea  inimii  (syntribe  kardias)  care  depărtează 
orice  amărăciune  şi  oferă  dulceaţa  veseliei.  Căci  fără  inimă  smerită  este 
cu  neputinţă  a  ne  elibera  de  răutate.  Iar  inima  o  frânge  întreita  înfrânare 
(trimeres  enkrateia):  de  la  somn,  hrană  şi  relaxarea  trupească.  Liberat 
fiind  însă  sufletul  prin  această  frângere  a  inimii  de  răutate  şi  amărăciune, 
primeşte  în  schimb  bucuria  duhovnicească  (pneumatike  thymedia).  Şi  a- 
ceasta  este  mângâierea  (parăklesis)  pentru  care  fericeşte  Domnul  pe  cei 
ce  plâng44  17  (1076  AC). 

Plânsul  cel  din  sărăcia  cugetului  şi  deci  dumnezeiasca  smerenie  cea 
după  cuget  se  naşte  din  gândul  la  plânsul  nesfârşit  şi  nemângâiat  şi  la 
abisul  disperării  osândei  celei  veşnice  a  celor  ce  nu  au  plâns  aici  păcatele 
lor.  „Acum  însă,  acest  plâns  este  de  mare  preţ  şi  Dumnezeu  îl  ascultă  cu 
multă  milostenie  ca  Unul  carele  s-a  pogorât  până  la  noi  să  ne  cerceteze  şi 
celor  ce  plâng  astfel  le-a  făgăduit  mângâierea,  care  este  El  însuşi,  ca  unul 
ce  este  şi  se  zice  Mângâietor  (parâkletos).  Ai  văzut  deci  şi  plânsul  cel  din 
smerenia  sufletului  şi  mângâierea  făcută.  Căci  şi  singur  dispreţul  de  sine 
(automempsia),  aşezat  fiind  şi  apăsând  ca  un  teasc  inteligibil  pe  partea  ra¬ 
ţională  a  sufletului,  îl  frânge  şi  apasă,  şi  stoarce  vinul  mântuirii  care  ve¬ 
seleşte  inima  omului  (Ps.  103,  16),  adică  pe  omul  cel  dinlăuntru.  Un  astfel 
de  vin  este  căinţa  (katănyxis),  căci  ea  presează  patimile  cu  plânsul  şi  umple 
sufletul  de  fericită  bucurie  eliberând  partea  poftitoare  de  greutatea  de 
deasupra  ei44  (1077  B).18 

Adăugându-se  la  sărăcia  cu  duhul  cea  după  trup  şi  cea  după  cuget  şi 
sărăcia  cea  după  bogăţie  şi  după  cele  din  jurul  nostru,  adică  lipsa  totală 


17  Ca  autoritate  patristică,  Pal  ama  citea/ă  aici  (1076  CD)  un  pasaj  clin  „Scara"  Sf. 
lo^n  KJimax:  „Setea  şi  nedormirea  nu  frânt  inima  iar  din  inima  înfrântă  ţâşnesc  lacrimi. 
Dar  cel  încercat,  râde  în  acestea  cu  acei  râs  fericit,  fiind  mângâiat  cum  a  făgăduit  Dom¬ 
nul-. 


ÎS  Despre  plâns  şi  virtuţile  lui  spirituale  cf.  Tr.  I,  3,  33  (Via(a,  p.  XXXII);  II,  2, 
i'? — 18  ( Filoc .  177,  p.  246 — 249):  botezul  lacrimilor,  al  doilea  Bote/. 

de  avuţii  sau  posesiuni  (aktemosyne),  se  naşte  acum  plânsul  şi  mângâie¬ 
rea  desăvârşită. 

Căci  abia  după  ce  omul,  părăsind  toate,  a  renunţat  de  tot,  la  bani  şi 
avuţii,  ridicând  sufletul  de  la  grija  lor,  se  poate  acum  întoarce  la  supra¬ 
vegherea  de  sine,19  liber  de  cele  ce-1  distrag  realmente  în  afară.  Iar  când 
mintea  se  înalţă  de  la  tot  ceea  ce  este  sensibil  şi  iese  la  suprafaţă  din  po¬ 
topul  tulburării  celei  dinspre  unele  ca  acestea  şi  priveşte  omul  cel  lăun¬ 
tric,  văzând  mai  întâi  chipul  (prosopeion)  sau  masca  hidoasă  la  care  a 
ajuns  prin  căderea  în  cele  de  jos,  se  grăbeşte  îndată  să-l  spele  cu  plânsul. 
Apoi,  după  ce-a  spălat  acest  văl  diform,  neîmpărtăşit  fiind  sufletul  în  chip 
puţin  nobil  de  feluritele  relaţii,  intră  netulburat  în  cămara  cea  cu  ade¬ 
vărat  lăuntrică  a  sa  şi  se  roagă  tatălui  celui  în  ascuns  (Mt.  6,  6)  şi  care 
îi  oferă  darul  care  conţine  toate  harismele,  adică  mai  întâi  partea  gându¬ 
rilor  (he  logismon  eirene)  împreună  cu  care  desăvârşeşte  smerenia  ( tapei - 
nosis)  generatoarea  şi  susţinătoarea  oricărei  virtuţi,  cea  pe  care  însuşi 
duhul  o  creează  din  nou  înnoind  cele  din  lăuntru  ale  omului  (Ps.  50,  11), 
iar  în  unele  ca  acestea  ca  într-o  livadă  neclintită  a  paraclisului  duhovnicesc 
al  minţii  cresc  feluriţii  pomi  ai  adevăratei  virtuţi,  iar  în  mijlocul  livezii 
se  înalţă  palatul  sacru  al  iubirii  (tă  tes  agapăs  hieră  basileia),  la  porţile 
cele  dinafară  ale  căreia  înfloreşte  preludiul  (urooimion) 20  veacului  ce  va 
să  vină:  negrăita  şi  neluata  bucurie.  Căci  lipsa  de  avuţii  (aktemosyne) 
este  maica  lipsei  de  griji  (amerimnia);  lipsa  de  griji  este  maica  atenţiei  şi 
rugăciunii  (prosochă  kai  proseuchâ);  aceasta  îndepărtează  prezumţiile 
(prolepseis);  iar  respinse  fiind  acestea,  se  săvârşeşte  uşor  calea  virtuţii, 
iar  conştiinţa  devine  fără  prihană.  Şi  aceasta  izvorăşte  bucuria  (charâ)  şi 
râsul  cel  fericit  al  sufletului.  Atunci  lacrimile  îndurerate  se  prefac  în  dul¬ 
ceaţă,  cuvintele  lui  Dumnezeu  devin  dulci  gâtlejului  şi  mai  presus  de 
miere  gurii;  cererea  stăruitoare  în  rugăciune  se  preschimbă  în  mulţumire; 
meditaţia  dumnezeieştilor  mărturii  este  veselia  inimii  împreună  cu  nă¬ 
dejdea  neruşinată  (Rom.  5,  5);  iar  nădejdea  ca  una  ce  este  în  latura  vesti¬ 
bulului  se  ataşează  de  ele  în  această  experienţă  a  gustării,  şi  învaţă  bogă¬ 
ţia  supraabundentă  a  bunătăţii  dumnezeieşti,  după  cel  ce  a  zis:  ,, Gustaţi 
şi  vedeţi  că  e  bun  Domnul*4  (Ps.  33,  9);  Domnul  care  este  veselia  drepţilor, 
bucuria  celor  fără  de  prihană,  desfătarea  celor  smeriţi  şi  mângâierea  -celor 
ce  plâng  pentru  El  21  (1077  C  —  1080  B). 

Prin  urmare,  sărăcia  cu  duhul  naşte  plânsul  duhovnicesc,  iar  plânsul 
duhovnicesc  câştigă  mângâierea  Duhului.  Mângâierea  efectivă  presupune 
prezenţa  reală  a  Mângâietorului,  unirea  reală  cu  Persoana  Lui  divină. 
Cei  ce  şi-au  curăţit  şi  împodobit  sufletul  cu  virtuţi  ca  pe  o  mireasă,  ur¬ 
mează  Palama,  ar  fi  nedesăvârşiţi  şi  neîmpliniţi  fără  înainta  tainică  şi  uni- 

19  Cf.  Tr.  I,  2,  5  (Viaţa,  p.  V — VI):  cele  două  activităţi  ale  minţii:  rectilinie,  asu¬ 
pra  obiectelor  sensibile  şi  inteligibile,  şi  circulară  sau  pură,  asupra  ei  înşişi. 

20  Referitor  la  natura  eshatologică  a  luminii  taborice,  anticipare  ' prooim'on  şi  arru- 

bo? i)  a  împărăţiei,  mai  ales  Tr.  1,  3,  26,  28,  37,  43  (Viaţa,  p.  XXXVI,  XXXVII, 

XXXXV,  L— LI)  şi  Capita  physica  66—67;  P.G.  150,  1168C—  1169A;  Filoc.  VII ,  p. 
471— 472. 

21  Cf.  Tr.  I,  3,  44 — 47  (Viaţa,  p.  LI — LIV):  calea  unirii  şi  luminii,  pasaj  extrem  de 
important  şi  care  ar  trebui  citat  integral  şi  Tr.  I,  36,  16  (Viaţa,  p.  XXVII). 

rea  duhovnicească  dar  reală  cu  Mirele  râvnei  şi  iubirii  lor.  Deşi  potriv¬ 
nicii  akindynişti,  acum  la  putere,  i-au  poruncit  să  tacă  —  la  data  alcătui¬ 
rii  opuscusului  Palama  fiind  închis  în  temniţa  palatului  imperial  —  cu 
desăvârşire  asupra  misterului  duhovnicesc  al  unirii  omului  curăţit  şi  lu¬ 
minat  prin  virtuţi  cu  Dumnezeu  în  har,  din  dragostea  şi  convingerea  in¬ 
terioară,  neclintită  a  adevărului  şi  neţinând  seama  de  această  interdic¬ 
ţie  abuzivă,  Sf.  Grigorie  Palama  consideră  drept  datoria  sa  personală  „să 
urmăm  mai  departe  cuvântul  nostru  crezând  cele  zise  de  părinţii  noştri, 
privind  spre  aceia  şi  învăţând  şi  pe  alţii“.  „Căci  am  crezut  zice,  de  aceea 
am  grăit44  (Psalm  115,  1  şi  II  Cor.  4,  12).  Şi  noi  credem  şi  de  aceea  grăim14 
(1080  C).22 

Şi  astfel,  intr-un  pasaj  remarcabil  prin  densitate  şi  simplitate  (1180 
C — 1181  B),  utilizând  imagini,  expresii  şi  aluzii  din  limbajul  metaforic 
biblic  şi  patristic  al  motivului  anabazei  spirituale,  Sf.  Grigorie  Palama  în¬ 
făţişează  monahiei  Xeni  şi  culminaţia  procesului  tainic  de  unire  contem¬ 
plativă  a  omului  în  integralitatea  fiinţei  lui  (minte  şi  trup)  cu  Dumnezeu 
în  lumina  mai  presus  de  lume  a  energiilor  sale  necreate:  După  ce  a  izgo¬ 
nit  orice  patimă  ruşinoasă  dinlăuntrul  ei,  mintea  ( nous )  se  întoarce  în  în¬ 
tregime  spre  sine  însăşi  în  activitatea  sa  pur  spirituală,  în  rugăciune  ne¬ 
încetată,  întorcând  spre  sine  şi  celelalte  puteri  ale  sufletului  „filocalizat4* 
prin  plugăria  virtuţilor.  înaintând  în  continuare  spre  desăvârşire  prin  ur¬ 
cuşurile  practice  (prakticăs  ancibăseis),  mintea  se  spală  pe  sine  depăr- 
tându-se  nu  numai  de  murdăriile  răutăţii,  ci  şi  de  orice  lucru  străin  efec¬ 
tiv  de  activitatea  sa  pură,  deci  nu  numai  de  cele  sensibile,  ci  inclusiv  de 
cugetare  (dianoia).  Prin  aceasta,  ea  se  înalţă  mai  presus  de  cele  inteligi¬ 
bile  (tă  noetă)  şi  de  înţelesurile  (ta  noemata)  imaginate  în  jurul  lor,  şi  stă 
în  preajma  lui  Dumnezeu  surdă  şi  mută  (kophos  kai  âlalos).  Atunci  harul 
dumnezeiesc  preface  şi  desăvârşeşte  pe  omul  cel  lăuntric,  luminând  cele 
dinlăuntru  ale  lui,  o  lucru  nemaiauzit,  cu  lumină  negrăită.  „Luminându-se 
atunci  de  ziuă  şi  luceafărul  răsărind  în  inimile  noastre44  (II  Pt.  1,  19),  omul 
cel  adevărat  restabilit  prin  har,  iasă  după  cuvântul  profetic  al  psalmis- 
tului,  la  adevărata  lucrare  a  lui  (Ps.  103,  23).  Folosindu-se  de  lumina  dum¬ 
nezeiască  şi  urcând  calea  ce  duce  ,,spre  munţii  cei  veşnici44,  el  se  face  a- 
tunci  văzător  în  această  lumină  a  realităţilor  supracosmice,  fără  a  se  des¬ 
părţi  însă  nici  o  clipă  de  materia  care  împreună  înaintează  şi  ea  într-acolo 
cu  el  dintru  început.  Nu  urcă  însă  aici  cu  aripile  imaginaţiei  minţii,  fiind 
acum  departe  de  toate  cele  sensibile  şi  inteligibile  deopotrivă,  ci  se  înalţă 
spre  adevăr  cu  puterea  negrăită  a  duhului23  şi  printr-o  percepţie  duhovni¬ 
cească  negrăită  aude  cuvinte  neauzite  şi  vede  lucruri  nevăzute.  Şi  toate 
acestea,  o  minune,  sunt  şi  se  fac  încă  de  aici  (entheuthen).  Devenind  ast¬ 
fel  un  adevărat  înger  în  trup  şi  aducând  lui  Dumnezeu  prin  sine  însuşi 
drept  ofrandă  întreaga  specie  a  creatorului,  ca  unul  ce  participă  la  toate 
cele  create,  omul  participă  acum  şi  la  Cel  ce  este  mai  presus  de  toate  cele 


22  Cf.  77.  /,  9,  44,  unde  se  citea/a  Ps.  115,  1  şi  2  Cor.  4,  12. 

23  Cf.  77.  I,  3,  30  ( Viaţa,  p.  XXXIX— XXXX). 

ce  sunt,  devenind  astfel  chip24  sau  icoană  desăvârşită  a  lui  Dumnezeu.  Pa¬ 
sajul  rezumat  de  noi  în  extenso  mai  sus  este  caracteristic  şi  reprezenta¬ 
tiv  pentru  întreaga  teologhisire  şi  viziune  p  alama  tă  asupra  spiritualităţii. 
Fapt  semnificativ,  însuşi  Palama  l^a  reprodus  literal  de  cel  puţin  trei 
ori  în  scrierile  sale,25  iar  patriarhul  Philotheos  în  „Enkomiion“-ul26  biogra¬ 
fic  închinat  arhiepiscopului  Tesalonicului  cu  ocazia  canonizării  9ale,  îl  re¬ 
produce  şi  el  în  oadrul  unui  fragment  mai  mare  extrăgându-1  tocmai  din 
cuvântul  către  Xeni,  de  care  ne  ocupăm. 

în  continuarea  acestui  pasaj  sintetic  şi  revelator,  Palama  citează 
(1081  B  D),  drept  justificare  patristică  a  aserţiunilor  sale  asupra  desăvâr¬ 
şirii  spirituale  înţeleasă  ca  unire  duhovnicească  a  omului  cu  Dumnezeu 
prin  har,  pasaje  revelatorii  din  scrierile  lui  Evagrie  (sub  numele  'lui  Nil 
Ascetul)  Diadoh  al  Foticeii  şi  Isaac  Şirul,27  citate  care-1  arată  pe  Palama 
soldd  ancorat  în  tradiţia  spiritualităţii  răsăritene  de  totdeauna.  Deosebit 
de  important  se  relevă  citatul  din  Diadoh.  Alături  de  referinţele  biblice 
puse  în  joc  anterior,  Apoc.  20;  In.  15),  el  împrăştie  orice  echivoc  ce  ar 
mai  putea  plana  asupra  Ortodoxiei  şi  eclesiaKtăţii  spiritualităţii  palamite, 
scoţând-o  ferm  în  afara  oricărei  pretinse  acuze  de  mesalianism;  el  arată 
limpede  că  iluminarea  harică,  vederea  luminii  dumnezeieşti  sau  întâlni¬ 
rea  omului  purificat  de  patimi  cu  Dumnezeu  în  lumină,  nu  este  altceva 
decât  sensibilizarea  prezenţei  eshatologice  a  harului  baptismal;28  arvuna 
sacramentală  a  împărăţiei  lui  Dumnezeu  ascunsă  înlăuntrul  nostru  (Lc. 
17,  21)  şi  explicitată  etic  ascetic  ca  o  experienţă  reală  a  anticipării  Paru- 
şiei  şi  Inverii  finale.  „Ceea  ce  oaută  isihastul  aducându-şi  mintea  în  inimă, 


24  Cf.  Capita  physica  39  şi  64;  P.G.  150,  1148  BC.  1168  AB;  Filoc.  VII,  p.  449, 
469—470. 

25  Cuvânt  către  Xeni ,  P.G.  150,  1080 — 10*1;  Cuvânt  către  loan  şi  Teodor  filosofii, 
el.  Oiko^omos  Athena,  1861,  p.  299  şi  Antireticul  VII ,  11  contra  lui  A/eindynos ,  Cod. 
Coisl.  98,  f.  190  v.  —  191  v. 

26  P.G.  151,  576  A  —  578C  =  P.G.  150,  1077  D  —  10*4  B. 

27  Pseudo-Nil  (=  Evagrie):  „Ştirea  sufletrlui  în  rugăciune  este  înălţime  inteligibilă, 
asemenea  culorii  cerului,  căruia  lumină  i  se  face  în  vremea  rugăciunii  Sf.  Treime"  şi  „Dacă 
vrea  cineva  să  vadă  starea  minţii,  să  se  lipească  de  toate  înţelesurile,  şi  atunci  îl  va  vedea 
pe  el  asemenea  safirului  sau  culorii  cerului.  Dar  a  face  aceasta  fără  nepătimire  este  cu 
nepi  tinţă"  (de  malorum  cognitionibus  18;  P.G.  79,  1 221 B;  cf.  şi  Prahtikos  I,  70;  P.G.  40, 
1244 A)  citat  şi  în  Tr.  I,  3,  6.40  [Viaţa,  p.  XVIII,  XXXVIII). 

Sf.  Diadoh:  ,  Două  lucruri  fa~e  ut  noi  harul  prin  Botez,  dintre  care  unul  întrece  de 
infinite  ori  pe  celălalt.  Căci  cel  dintâi  ne  reînnoieşte  în  apă  şi  face  să  lucească  „după  ch’p, 

netezind  orice  zbârcitură  a  păcatului,  celălalt  însă  este  primit  ca  să  lucreze  împreună  cu 

noi.  Prin  urmare,  când  mintea  va  începe  să  guste  în  multă  simţire  din  bi  nătatea  Duh  lui, 

atunci  trebuie  să  ştim  că  harul  începe  să  zugrăvească,  aşa-zicând  peste  „chip",  „asemăna¬ 
rea44,  aşa  încât  simţirea  aceasta  ne  arată  cum  este  formată  în  noi  „asemănarea",  dar  desă¬ 
vârşirea  asemănării  o  vom  cunoaşte  abia  din  „luminare*4  şi  „Dragostea  duhovnicească  nu  o 

poate  câştiga  cineva  până  nu  a  fost  luminat  în  toată  încredinţarea  de  Sf.  Duh.  Căci  până 
nu  prime  te  mintea  în  chip  desăvârşit  „asemănarea**  prin  dumnezeiasca  lumină,  poate  avea 
toate  celelalte  virtuţi,  dar  este  lipsită  de  dragostea  desăvârşită  (capita  de  perfectione  spiri¬ 

tuali  89;  FUoc.  I,  p.  379 — 3S0) ;  in  Tr.  I,  3,  7.  Palama  citează  şi  cap.  40. 

Sf.  Isaac  Şirul:  „In  vremea  rugăciunii  mintea  plină  de  har  vede  curăţia  sa  proprie 
asemenea  culorii  cerului  care  a  fost  numită  loc  al  lui  Dumnezeu  de  bătrânii  lui  Israel  când 
s-a  vă^ut  de  aceştia  în  munte*4  (tom.  32;  Filoc.  X,  p.  179)  pasaj  arătat  şi  în  Tr.  I,  3,  6, 

21  (Viaţa,  p.  XVIII,  XXXII). 

28  Cf.  Tr.  I,  3,  38  (Viaţa,  p.  XXXXVI):  t6te-exothenu ;  „ nyn-endothen ". 

comentează  Meyendorff  este  acel  ,, luceafăr  (II  Pt.  1,  19)  pe  care  l-a  făcut 
să  strălucească  venirea  lui  Hristos  „legile  duhului44  pe  care  harul  le-a 
gravat  acolo.  Atunci  el  descoperă  adevăratul  destin  uman  care  constă  in 
a  domni  peste  Întreaga  creaţie  şi  a  conduce  spre  Dumnezeu,  regăsindu-şi 
„adevărata  lucrare44,  cea  pe  care  i-o  încredinţase  Creatorul  odinioară  iii 
Paradis44  .29  ♦  .  .  7  ' 

Această  luminare  dumnezeiască  se  răsfrânge  însă  asupra  întregii 
fiinţe  umane,  considerată  ca  un  întreg  psiho-fizic  unitar:  „Dar  mintea 
învrednicită  de  acea  lumină  transmite  şi  trupului  unit  cu  ea  multe  măr¬ 
turii  ale  frumuseţii  divine,  mijlocind  intre  harul  dumnezeiesc  şi  grosimea 
trupului  şi  prmind  în  el  putinţa  celor  cu  neputinţă  (1081  D).30  în  această 
condiţie,  transfigurată  de  plenitudinea  luminii  harului,  mintea  devine  su¬ 
biectul  multor  harisme  ale  iluminării,  între  care  se  înscrie  vederea  prin 
lucruri,  vederea  înainte  (to  diorăn  kai  proorăn)  ca  şi  cunoaşterea  raţiunilor 
duhovniceşti  ale  existenţelor  (diatranon  toiis  tbn  onton  logous ),  căci  „aşa 
precum  cineva  privind  într-o  rază  de  soare  vede  şi  atomii  aerului  în  ea, 
chiar  dacă  nu  este  acesta  scopul  privirii  lui,  tot  aşa  şi  cei  ce  petrec  curat 
cu  acele  dumnezeieşti  raze  al  căror  rost  prin  fire  este  descoperirea  tutu¬ 
ror  lucrurilor,  văd  nu  numai  cele  ce  sunt  sau  cele  ce  au  fost,  dar  şi  cele 
ce  vor  fi,  cunoaşterea  cu  adevărat  a  unora  ca  acestora  fiind  pe  măsura 
curăţiei  (kată  analogîan  tes  katharotetos).  Dar,  înainte  de  unele  ca  aces¬ 
tea,  are  loc  întoarcerea  spre  minte  a  tuturor  puterilor  sufletului  şi  lucra¬ 
rea  lor  conform  minţii  şi  lui  Dumnezeu,  prin  care  pregătite  fiind  sa  fac 
bine  dispuse  faţă  de  Prototip 31  care  este  acea  Frumuseţe  originară  şi 
uriaşă  a  harului  călăuzitor.  Spre  o  asemenea  înălţime  ridică  fericitul 
plâns  pe  cei  curaţi  cu  inima  şi  săraci  cu  duhul44  (1083  A  B). 

„Dar  întrucât,  pentru  uşurinţa  (rhatymîa)  sălăşluită  în  noi,  acestea 
sunt  încă  mult  deasupra  noastră,  întorcându-ne  iarăşi  la  temelia  lor, 
hai  să  mai  tratăm  puţin  despre  plâns44.32  Plânsul  urmează  tuturor  forme¬ 
lor  de  sărăcie,  inclusiv  celor  fără  de  voie  şi  potrivit  lumii,  dar  in  acest 
caz  este  vorba  de  un  plâns  şi  de  o  întristare  pătimaşă,  poftitoare  de  ceea 
ce  nu  are,  şi  deci  nemângâiată  vreodată.  O  astfel  de  întristare  după  lume 
„lucrează  moairtea“  (II  Cer.  7,  10)  şi  este  păcat  de  moarte  căci  cei  cu¬ 
prinşi  de  ea  nu  cred  cu  tărie  în  Evanghelia  lui  Dumnezeu  profeţilor  şi 
Apostolilor,  care  au  binevestit  bogăţia  cea  nesecată  prin  sărăcie,  ne¬ 
grăita  slavă  prin  simplitate  şi  voluptatea  lipsită  de  durere  prin  înfrânare, 
şi  nu  au  de  ales  deci  să  intre  la  viaţă  prin  poarta  şi  pe  poarta  cea  strâmtă 
şi  cu  chinuri  (1084  C).  Căci  „viaţa  cea  adevărată  a  sufletului  este  lumina 
dumnezeiască  adusă  de  plânsul  cel  după  Dumnezeu  (he  ontos  zob  tes  psy- 
ches  phos  eşti  theion,  apb  toii  kată  theon  penthous  prosginomenon)  pre¬ 
cum  s-a  zis  de  către  părinţi,  iar  moartea  sufletului  este  întunericul  cel 
rău,  adus  sufletului  de  întristarea  cea  după  lume44  (1084  D),  spune  Palama 


29  Meyendorff,  A  Study ,  p.  153. 

30  Cf.  Tr.  I,  3v  42  [Viaţa,  p.  L— LI). 

31  C/.  Tr.  I,  3,  39  (Viaţa,  p.  XXXXVI,  XXXXVII). 

32  Cf.  Stănilcnc,  Sp.  Ort.,  p.  115—116  şl  Filoc .  VII,  p.  229— 230  nota  301  şl  p. 
247  notele  332—333. 

citând  şi  un  pasaj  semnificativ  din  Marcu  Ascetul.33  Trebuie  să  se  ştie  că 
„întristarea  după  lume  este  născută  şi  întărită  din  toate  patimile.  Prin 
urmare  ea  poartă  icoana  şi  este  ca  un  fel  de  preludiu  şi  arvună  a  plân¬ 
sului  veşnic  şi  fără  de  sfârşit  pentru  cei  ce  nu  au  ales  de  bună  voie  plân¬ 
sul  cel  fericit  de  Domnul,  plâns  care  nu  numai  că  poartă  drept  câştig 
mângâierea  rodind  arvuna  bucuriei  celei  veşnice,  dar  întăreşte  şi  virtu¬ 
tea,  făcând  sufletul  neschimbat  faţă  de  rele"  (1085  B).  Tot  plânsul,  ca 
expresie  a  pocăinţei  şi  veritabil  al  doilea  botez  are  puterea  de  a  câştiga 
iertarea  şi  nesocotirea  la  judecată  a  păcatelor  făcute  în ;  trecut.  Acesta 
este  deci  câştigul  începutului  plânsului  care  este  de  cele  mai  multe  ori 
dureros  având  unit  cu  el  frica  de  Dumnezeu  (1085  B).  înaintând  însă 
omul  în  virtute,  plânsul  se  uneşte  în  chip  minunat  cu  iubirea  de  Dum¬ 
nezeu  şi  rodeşte  dulcea  şi  sfânta  mângâiere  a  bunătăţilor  duhovniceşti  ale 
Mângâietorului,  bunătate  care  este  gustată  prin  plâns,  dar  care  pentru 
cei  care  n-au  încercat-o  din  experienţă  este  neauzită  foarte  şi  .  una  ne¬ 
grăită.  Căci  dacă  nimeni  nu  va  putea  vesti  dulceaţa  mierii  celor  ce  n-au 
gustat-o  încă,  cum  va  putea  povesti  cineva  celor  ce  nu  o  cunosc  din  expe¬ 
rienţă  plăcerea  sfintei  bucurii  celei  din  Dumnezeu  şi  a  harului  Lui?34 
f  1088  A). 

Ca  exemplu  (parâdeigma)  apropiat  al  plânsului  duhovnicesc  şi  al  ro¬ 
lului  lui  în  unirea  omului  cu  Dumnezeu,  Palama  aduce  lacrimile  şi  sus- 
pinurile  îndrăgostiţilor  până  la  unirea  lor  conjugală  deplină  intr-un  sin¬ 
gur  trup,  unire  care  este  „taină  mare  în  Hristos  şi  în  Biserică"  fEfes. 
5,  32).  „Căci  precum  aceia  sunt  un  trup,  tot  aşa  şi  cei  ce  sunt  ai  lui  Dum¬ 
nezeu  sunt  un  duh  cu  Dumnezeu  cum  zice  Apostolul  (I  Cor.  6,  17).  Unde 
sunt  deci  cei  ce  numesc  creat  harul  sălăşluit  în  Sfinţii  lui  Dumnezeu? 
Să  cunoască  dar  că  blasfemiază  împotriva  Duhului  Sfânt,  Cel  ce  se  îm¬ 
părtăşeşte  pe  Sine  sfinţilor"  (1088  B).  Pe  lângă  paradigma  conjugală  ce 
trimite  la  interpretările  patristice  ale  Cântării  cântărilor,  ca  alegorie  a 
unirii  mistice  a  sufletului  cu  Dumnezeu,  un  alt  exemplu  edificator  este 
cel  oferit  în  parabola  Fiului  risipitor  (Lc.  15,  11 — 32).  începutul  plânsului 
9e  aseamănă  întoarcerii  fiului  risipitor.  Pe  cel  ce  lucrează  plânsul  um- 
plându-1  în  această  fază  ruşinea.  Sfârşitul  plânsului  însă  se  aseamănă 
întâmpinării  şi  îmbrăţişării  Tatălui  celui  de  sus  întru  a  cărui  bogăţie  ne¬ 
asemuită  a  milostivirii  Fiul,  umplându-se  de  multă  bucurie  şi  îndrăz¬ 
neală  este  sărutat  de  Tatăl  şi-l  sărută  şi  el  la  rândul  lui,  şi  împreună 


33  „Cel  crprins  de  panduri  rele,  c”m  va  vedea  păcatul,  aflat  şi  învăluit  fiind  sub  ele, 
care  s"nt  întunerec  şi  ceaţa  suf’etului,  căzuta  peste  el  din  panduri,  cuvinte  şi  fapte  rele?  Iar 
cine  nu  vede  acest  păcat  cuprinzător,  cum  se  va  ruga  să  fie  curăţit  de  el?  Iar  cel  ce  nu 
va  fi  curăţit  cum  va  găsi  locul  firi»  curate?  Iar  cel  ce  nu-I  găseşte  pe  acesta,  cum  va  ve¬ 
nea  rasa  cca  mai  dinlăuntru  a  lui  Hristos?  Trebuie,  prin  urmare,  să  căutăm  acea  casă  şi  sa 
ctăr’?im  a  bate  Ia  uşa  ei  prin  rugăc’une  ....  dar  nu  numai  sa  I  ăm,  ci  să  şi  pă?im  (ceea 
ce  ni  s-a  dat),  căci  sunt  unii  care  şi  după  ce  au  primit  au  pierdut.  Căci  o  cunoştinţă  sim¬ 
plă  sau  o  experienţă  întâmplătoare  a  acesteia  au  şi  cei  târzii  în  învăţătură  şi  tinerii.  Dar 
lucrarea  stăruitoare,  cu  răbdare,  abia  daca  o  au  cei  evlavioşi  şi  mult  încercaţi  dintre  bă¬ 
trâni".  ( 225  de  Capete  despre  legea  duhovnicească  224 — 225;  Filoc.  I,  p.  272 — 273).  „Iar 
cu  acesta  (cu  Marcu  Ascetul)  —  continuă  îndată  Palama  —  este  de  acord  şi  Macarie  cel 
ceresc  d:  pa  cunoştinţă  şi  întreg  corul  celor  evlavioşi"  (10^5  A). 

54  Cf.  Tr.  I,  3,  34  ( Viaţa ,  p.  XXXXII— XXXXIII). 

intrând  în  casă  mănâncă  împreună  cu  Tatăl  desfătându-se  de  lumina 
cerească  (a  se  vedea  şi  troparul  „Braţele  părinteşti . .  din  oficiul  li¬ 
turgic  al  tunderii  în  monahism  şi  care  actualizează  şi  el  tocmai  para¬ 
bola  Fiului  risipitor). 

Cu  aceste  două  exemple  biblice  ia  sfârşit  şi  cuvântul  despre  patimi, 
virtuţi  şi  roadele  liniştirii  minţii,  adresat  monahiei  Xeni  de  Grigorie 
Palama,  nu  înainte  însă  de  clasica  exhortaţie  morală  finală:  „Şi  să  venim 
şi  noi  în  sărăcia  cea  fericită4*  să  ne  închinăm  şi  să  cădem  şi  să  plângem 3i> 
înaintea  Domnului  Dumnezeului  no9tru44  (Ps.  94,  6)  ca  să  spălăm  cele 
ce  am  păcătuit  înainte,  să  ne  facem  neclintiţi  faţă  de  răutate  şi  să  întâl¬ 
nim  pe  Mângâietorul  mângâindu-ne  întru  El  şi  slavă  dându-I  Lui  îm¬ 
preună  cu  oel  fără  de  început  al  Lui  Părinte,  şi  cu  cel  Unul  Născut  Fiul 
lui  Dumnezeu  acum  şi  pururea  şi  în  vecii  vecilor.  Amin41.  (1088  C). 

Aceasta  este  imaginea  coerentă  a  spiritualităţii  ortodoxe  răsăritene 
ca  mişcare  generală  a  credinciosului  de  unire  cu  Dumnezeu  în  Hristos 
prin  curăţire,  luminare,  vedere  în  viziunea  unui  opuscul  fiilocalic  mai 
puţin  cunoscut  al  Sf.  Grigorie  Palama.  In  ce  priveşte  acum  problema 
raportului  morală-spiritualitate,  simplificând,  ea  9e  reduce  în  fond  la 
întrebarea:  Este  spiritualitatea  ortodoxă  filocalică  în  general  şi  cea  pala- 
mită  în  special  aşa  cum  a  fost  ea  înfăţişată  în  Apus,  rezervată  exclusiv 
monahilor,  sau  se  adresează  tuturor  creştinilor  deopotrivă  şi  fără  excep¬ 
ţie?  După  cum  atestă  textele  literaturii  ascetice  bizantine,  inclusiv  opus¬ 
culul  palamit  recenzat  mai  sus,  răspunsul  nu  poate  fi  decât  în  favoarea 
valabilităţii  universale  a  tuturor  exigenţelor  etic  ascetice  ale  spiritua¬ 
lităţii,  pentru  toţi  fără  excepţie.  Universalitatea  revendicărilor  etice  ale 
spiritualităţii  se  întemeiază  pe  unitatea  şi  unicitatea  ei;  iar  acestea  din 
urmă  au  drept  fundament  unitatea,  identitatea  şi  universalitatea  harului 
sacrament al-baptismal,  temeiul  obiectiv  al  întregii  etici  creştine  (Efes. 
4,  4 — 6).  în  viziunea  ortodoxă  nu  există,  ca  în  morala  romano-catol ică 
occidentală,  o  morală  dedublată,  într-o  morală  minimală  pentru  laici  şi 
una  maximală  pentru  monahi,  separate  ca  obiective  şi  mijloace.  Răsă¬ 
ritul  a  fost  consecvent  întotdeauna  maximalismului  etic  derivat  din  inspi¬ 
raţia  esenţial  eshatologică  a  eticii  comunităţilor  apostolice  primare.  Ca 
şi  acelea,  el  n-a  făcut  niciodată  separaţie  tranşantă  între  „sfaturi44  şi  „po¬ 
runci44,  înţelegând  constant  că  Evanghelia  se  adresează  tuturor  şi  fiecă¬ 
ruia  în  totalitatea  exigenţelor  sale.  Unitatea,  integralitatea  sau  maxima¬ 
lul  imperativului  etic  ortodox  este  reflexul  practic  al  unităţii,  deplină¬ 
tăţii  şi  maximalului  indicativului  harrc-sacramental,  fundamentul  obiectiv 
al  vieţii  morale  evanghelice.  Căci,  aşa  cum  s-a  zis,  „morala  este  concreti¬ 
zarea  unirii  sacramentale  .  . .  efectul  moral  dezvoltă  şi  adânceşte  viaţa 
lui  Hristos  revărsată  în  noi  prin  Botez44  ,36  asceza  noastră  nefiind  altceva 


35  Cf.  7>.  I,  3,  52  (Viaţa,  p.  LVII— LVIII). 

36  Cf.  Sf.  F  ai  na  a  Botezului  în  viata  morală  creştină  în  Nicolae  Mladin,  Studii  de 
leo.ogie  morală ,  Sibiu,  1969,  p.  286 — 300  şi  tot  acolo  de  acelaşi  Valoarea  morală  a  Sfinte¬ 
lor  1  aine,  p.  273 — 285.  (f.  şi  textele  fi  ocalice  clasice  ale  lui  Marcu  Ascetul,  Responsia  ad 
eos  qui  de  divina  baptiamate  dubitant ,  P.G.  65,  9-5 — 102S;  Filoc.  I,  p.  274 — 309.  „Pre¬ 
cum  harul  este  de  ăvârşit,  dar  noi  nu  suntem  desăvârşiţi  din  pricina  neîmplinirii  poruncilor, 
tot  aşa  Sf.  liote/  este  desăvârşit  faţă  de  noi,  dar  noi  nu  suntem  desăvârşiţi  faţă  de  el. 

decât  ,,o  moarte  treptată  cu  Hristos,  o  prelungire  prin  voinţă  a  bote¬ 
zului". 37  Spiritualitatea  ortodoxă  este  în  pură  şi  autentică  inspiraţie  pau- 
lină  „viaţă  în  Hristos,  dezvoltarea  şi  explicitarea  prezenţei  sacramentale 
a  lui  Hristos  înseamnă  creştere  liberă  necontenită  (Fii.  3,  12 — 15)  de  la 
„pruncia"  duhovnicească  până  la  „statura  bărbatului  desăvârşit",  la  mă¬ 
sura  vârstei  plinătăţii  lui  Hristos"  (Efes.  4,  13 — 14).38 

După  cum  s-a  putut  constata  deja,  toate  aceste  elemente  sunt  pre¬ 
zente  explicit  sau  aluziv  şi  într-o  prezentare  pregnantă  şi  originală  şi  în 
cuvântul  de  spiritualitate  a  Sf.  Grigorie  Paianta  prezentat  mai  sus.  Ne 
rămâne  doar  să  le  recapitulăm  şi  să  le  integrăm  sistematic. 

1.  Baza  moralei  şi  spiritualităţii  creştine  unice  este  fundamentul  ha- 
ric  obiectiv,  sacramental-baptismal.  De  aici  decurge  şi  hristocentrismul  şi 
eclesialitatea39  constitutive  moralei  şi  spiritualităţii  autentic  evanghelice 
şi  creştine.  Aceste  caractere  sunt  menţionate  sau  sugerate  în  cuvântul 
analizat  de  prelucrarea  fidelă  a  parabolei  ioaneice  despre  Iisus  viţa  cea 
adevărată,  parabolă  cu  sens  euharistie  şi  eclesial  transparent,  de  trimi¬ 
terea  clară  la  Apoc.  20,  unde  se  vorbeşte  despre  resurecţia  baptismală, 
ca  şi  de  citatul  expres  din  Diadoh  -al  Fotioeîi  (cap.  89).  După  cum  docu¬ 
mentat  concluziona  păr.  Meyendorff  în  monografia  sa  de  referinţă,  Sf. 
Grigorie  Palama  a  realizat  o  adevărată  „integrare  teologică  a  isihaismu- 
lui"  şi  a  diverselor  curente  şi  tendinţe  existente  în  spiritualitatea  răsări¬ 
teană,  între  extremele  evagriană  şi  mesaliană,  extreme  marcate  de  indi¬ 
vidualism  spiritual  şi  elitism  harismatic.  Părţile  pozitive  ale  acestor  di¬ 
recţii  spirituale  au  fost  integrate  în  spiritualitatea  hristocentrică  sacra¬ 
mentală  şi  edesială  a  „vieţii  în  Hristos",  şi  ale  cărei  implicaţii  vor  fi  dez¬ 
voltate  în  epocă  în  chip  magistral  în  opera  cu  acelaşi  nume  a  lud  Nicoiae 
Cabasila.  Prin  aceasta,  Palama  a  purificat,  degajat  şi  eliberat  definitiv 
spiritualitatea  ascetic  monastică  răsăriteană  de  ultimele  vestigii  ale  spi¬ 
ritualismului  neoplatonlzant  (origenisto-evagrian)  şi  ale  harismatismului 

Drept  aceea,  o  omule,  care  ai  fost  botezat  in  Hristos,  dă  numai  lucrare  pentru  care  ai 
primit  puterea  (dbs  tdn  ergasian ,  eis  tkn  tkn  dynamin  eilephas )  şi  te  pregăteşte  să  primeşti 
arătarea  celui  ce  locuieşte  în  tine"  (p.  290).  „Puterea  pentru  împlinirea  poruncilor  am  pri- 
m  t-o  şi  din  legăturile  morţii  am  fost  dezlegaţi.  Deci  datoria,  care  ne  rămâne  nouă,  este 
aceea  a  lucrării,  şi  de  nu  vom  lucra  poruncile  lui  Dumnezeu,  harul  dat  nouă  nu  se  va  des¬ 
coperi"  (p.  292);  la  fel  şi  Diadoh  al  Foticeii:  „La  început  harul  îşi  ascunde  prezenţa  în  cei 
ootez.aţi,  aşteptând  hotărârea  sufletului  ca  atunci  când  omul  se  va  întoarce  spre  Domnul  să-şi 
arate  „printr-o  negrăită  simţire,  prezenţa  în  inimă  ...  Deci  dacă  omul  va  începe  de  aici 
înainte  să  sporească  în  păzirea  poruncilor  şi  să  cheme  neîncetat  pe  Domnul  Iisus,  focul 
sfântului  har  se  va  revărsa  şi  peste  simţurile  cele  dinafară  ale  inimii  ...  Iar  când  cel  ne¬ 
voitor  se  va  îmbrăca  cu  toate  virtuţile  şi  mai  ales  cu  desăvârşita  sără;ie,  atunci  harul  îi  va 
iumina  toată  lirea,  printr-o  simţire  mai  adâncă,  încălzindu-1  spre  şi  mai  multă  dragoste  de 
Dumnezeu*  (capi ta  de  perfectione  spirituali  85;  Filoc.  /,  p.  376). 

37  D.  Staniloae,  Sp.  Ort.,  p.  9. 

38  Teologia  Morală  Ortodoxă  II  ,1980,  cap.:  Desăvârşirea  morală  (N.  Mladin),  p. 
33S — 347  şi  mai  ales  343—347. 

39  Despre  caracterul  hristologic  pncvmatoiogic  şi  bisericesc  al  spiritualităţii  ortodoxe, 
pe  larg  la  Stăniloae,  op.  cit.,  p.  38 — 49. 

antieclesial  meselian,  ultimul  deosebit  de  activ  în  varianta  sa  bogomilă 
în  Balcanii  secolului  XIV.40 

2.  Sacramentalismul  eclesial,  hristo-  şi  pnevmatocentric  care  repre¬ 
zintă  fundamentul  spiritualităţii  creştine  unice  este  înţeles  în  sensul  lui 
originar  ca  eveniment  pnevmatic-eshatologic  ce  introduce  real  pe  cre¬ 
dincioşi  în  dimensiunea  eshatologică,  postresurecţională  şi  pentacostală 
a  existenţei  umane  desăvârşite.  Ca  urmare  a  bazei  sacramentale  deci, 
spiritualitatea  evanghelică  autentică  aire  drept  orizont  specific  eshatolo- 
gismul  sacramental.  După  cum  se  ştie,41  caracterul  eshatologic  al  existen¬ 
ţei  creştine,  decisiv  în  viaţa  comunităţilor  apostolice  primare  din  epoca 
preconstantiniană,  a  fost  radicalizat  până  la  extrem  în  sec.  III — V  în  ex¬ 
perienţa  spirituală  unică  în  felul  ei  şi  ireproşabilă  a  Părinţilor  Deşertu¬ 
lui.  Refuzul  total  al  istoriei  şi  al  lumii,  al  eonului  actual,  refuz  exteriori¬ 
zat  în  regresiunea  voluntară  la  forme  şi  condiţii  de  existenţă  pre-istorice 
(vezi  păscătorii,  dendriţii,  stiliţii,  zăvorâţii),  ce  accentuau  paroxistic  exis¬ 
tenţă  în  contratimp  cu  lumea  şi  istoria,  a  avut  rolul  de  a  câştiga,  prin 
forme  exterioare  extreme,  libertatea  interioară  faţă  de  lume  şi  istorie. 
Experienţa  Deşertului  ca  experienţă  eshatologică  exteriorizată  la  maxi¬ 
mum  a  reprezentat  după  P.  Evdokimov,  negativ:  o  operaţiune  terapeu¬ 
tică  universală,  o  vomitare  colectivă,  obiectivarea  şi  proiecţia  în  afară  a 
impurităţii  interioare  acumulate  în  om  de-a  lungul  istoriei,  iar  pozitiv: 
formarea  arhetipului  ascetic  eshatologic  al  omului  nou.  Plasându-se  în 
condiţiile  în  contratimp  de  un  radicalism  extrem,  părinţii  Deşertului  au 
pregătit  întoarcerea  şi  interiorizarea  eshatologicului  în  lume  şi  istorie, 
sub  forma  monahismului  clasic,  formă  forjată  de  un  Vaisile  cel  Mare, 
Diadoh,  Maoarie  sau  Ioan  Scărarul.  Este  meritul  acestor  personalităţi  spi¬ 
rituale  de  excepţie  de  a  fi  înţeles  că  retragerea  eshatologică  în  contratimp 
este  doar  o  primă  fază  iniţială  şi  pedagogică  a  unui  ciclu  ce  trebuia  să  se 
desăvârşească  printr-o  nouă  şi  superioară  integrare,  dar  acum  de  pe  po¬ 
ziţiile  unei  libertăţi  suverane,  în  timp,  lume  şi  istorie,  cu  scopul  spiritua¬ 
lizării  şi  transformării  lor  progresive  în  vederea  Parusiei  finale.  Or,  a- 
ceastă  interiorizare  a  eshatologicului  a  fost  posibilă  doar  prin  sublinie¬ 
rea  riguroasă  a  fundamentelor  sacramental-eclesiale  ale  ethosului  evan¬ 
ghelic  originar.  Pe  această  bază  numai,  experienţa  eshatologică  este  acce¬ 
sibilă  acum  interior  şi  pozitiv;  eshatonul  este  regăsit  în  experienţa  isihastă 
a  rugăciunii  inimii  şi  a  luminii  taborice,  ca  o  anticipare  a  Parusiei  şi  îm¬ 
părăţiei  finale.  Iar  la  Grigorie  Palama  în  sec.  XIV,  această  experienţă 
etică,  acest  eshatologism  constitutiv  şi  sacramental  al  etosului  evanghelic 
este  conştiinţă  teologică  explicită  şi  deplină.  Meritul  lui  deosebit  constă 
în  a  fi  sesizat  cu  pătrundere  deosebtă  caracterul  eshatologic  al  prezenţei 
pnevmatice  a  lui  Hristos  şi  a  Duhului  în  viaţa  harică  a  trupului  Bisericii, 
şi  de  a  fi  înţeles  sacramentalismul  moralei  creştine  ca  un  sacramentalism 


40  Cf.  Meyendarff,  A.  Stndy ,  p.  134 — 156.  Revelator  şi  episodul  clin  viaţa  Iui  Pala¬ 
ma  relatată  de  Philotheos  în  „Enkomion",  şi  referitor  la  discuţiile  lui  Palama;  n  drum  spre 
Athos  ca  sa  intre  in  monahism,  cu  bogomdii  de  pe  muntele  Pnpikion  (şi  Meyendorff,  op. 

n.t  p.  33). 

41  Consideraţiile  istorice  de  la  acest  punct  după  P.  Evdokimov,  Les  âges  de  la  vie 

spiritujUe .  De*  iJere>  de  Desert  ci  nos  jo-irs.  Paris,  1964,  p.  101  — 120. 

eshatologic.  întreaga  morală  şi  spiritualitate  creştină  sunt  astfel  integrate 
în  orizontul  eshatologic  desăvârşitor  al  împărăţiei  lui  Dumnezeu.  Dar  nu 
intr-o  eshatologie  fu  turistică  de  tip  iudaic,  apocaliptic  (sau  „adventist*'), 
ci  într-una  „realizată**  adică  real  prezentă  deja  sau  mai  exact  inaugurată 
(G.  Florovsky)  deja  sacramental  şi  explicitată  conştient,  liber  şi  sinergie 
în  efortul  moral  de  desăvârşire  etică  ascetică  a  persoanelor  umane  în 
parte.  Mcairtea  şi  învierea  sacramentală  cu  Hristos  şi  Cincizecimea  sacra¬ 
mentală  care  sunt  actualizate  şi  conştientizate  etic  ascetic  în  mortificarea 
şi  resurecţia  morală  a  persoanei  umane,  au  drept  obiectiv  moral  antici¬ 
parea  biruinţei  definitive  asupra  morţii  psiho-fizice  biruinţă  ce  va  avea 
loc  deplin  la  înveirea  cea  de  obşte,  odată  cu  desăvârşirea  sau  definitiva¬ 
rea  împărăţiei  lui  Dumnezeu  la  Parusda  Domnului.  Prin  sacramente  şi 
spiritualitatea  care  activează  energia  harică  sacramentală  deci,  devenim 
progresivi  „fii  ai  învierii**  (Lc.  20,  30),  participând  deja  anticipat  la  învie¬ 
rea  finală  ca  intrare  în  lumina  cea  neînserată  a  împărăţiei  celei  fără  de 
sfârşit. 

3.  Deducţia  întregii  morale  şi  spiritualităţi  din  exigenţele  universale 
ale  Predicii  de  pe  munte,  constituţia  fundamentală  a  eticii  eshatologice  a 
împărăţiei  lui  Dumnezeu,  considerarea  spiritualităţii  drept  o  simplă  ex- 
plicitare  riguroasă  a  conţinutului  etic  al  Fericirilor,42  indică  cu  claritate 
faptul  că  Pal  ama  vizează  în  scrierile  sale  mistico-ascetice  pe  tot  credin¬ 
ciosul,  indiferent  de  sex  şi  condiţie  socială.  îndemnurile  neotestamentare 
la  desăvârşire  şi  sfinţenie  etică  ascetică  (Mt.  5,  48;  7,  13 — 14;  Efes.  4;  I  Pt. 
1,  15 — 16;  I  In  2,  6)  este  limpede  că  privesc  pe  absolut  fiecare  credincios 
încorporat  baptismal  în  moartea  şi  învierea  lui  Hristos,  dat  fiind  că  «el 
dispune  astfel  de  întreg  potenţialul  haric  esenţial  în  vederea  atingerii  a- 
cestui  scop,  şi  urmează  să  dea  socoteală  la  judecată  de  chivernisirea  arvu¬ 
nei  sacramentale  primită  ca  dar.  De  aceea,  scriiind  monahiei  Xeni,  Palama 
a  ţinut  să  precizeze  că  purificarea  marală  reclamată  de  exigenţele  evan¬ 
ghelice  nu  este  privilegiul  tagmei  monahale,  oi  că  „este  cu  putinţă  şi  ce¬ 
lor  ce  vieţuiesc  în  căsătorie  să  câştige  această  căsătorie,  dar  cu  foarte 
mare  dificultate;  (1056  A).  Dar  cel  mai  explicit  în  această  chestiune  de¬ 
cisivă  se  pronunţă  un  text  din  Triade  care  sună  astfel:  „Această  cale 
(„ishastă**)  spre  desăvârşita  iubire  nepătimire  se  deschide  spre  cele  de 
sus  şi  se  potriveşte  cu  deosebire  celor  ce  s-au  retras  din  lume.  Căci  odată 
ce  s-au  dedicat  lui  Dumnezeu,  şi  stăruie  cu  mintea  netulburată  în  convor¬ 
birea  cu  El,  prin  această  împreună  petrecere,  leapădă  uşor  povara  patimi¬ 
lor  rele  şi  adună  comoara  iubirii.  Iar  cei  ce  se  mişcă  în  lume  sunt  datori 


42  O  încercare  o a rec  m  s’milară  şi  contemporana  lui  Pa’ama  de  a  deluee  exigenţele 
moralei  creştine  din  Fericirile  evanghelice  prin  care  „pa/im  viaţa  cei  întru  Hristo»  luată 
prin  Taine11,  se  poite  urmări  —  intr-o  interesantă  paralelă  —  în  cartea  VII  a  ce’ebrrl  i 
tratrt  al  lui  Nicolae  Obasi  a  „ Despre  viaţa  cea  întru  Hristos ",  P.G.  150,  637684  îmi  ales 
661  sq;  trai.  r<wn.  T.  BoJogae,  Sibiu,  1946,  p.  191  sp.  cf.  şi  -ol.  657D — 660A,  tr.  rom.  p. 
i4V — 149:  pasaj  remarcabil  referitor  Ia  ascetica  laică  universală.  „S-a  voit  uneori  a  op':ne 
palamismuLi  ca  sistem  conceptual  şi  polemic  isihasmdui  ca  m  şcire  spiritua  ă  cu  rerer're 
principală  la  Cabasila  care  ar  ignora  distincţia:  esenţă-energii.  Incorectă  de  fapt  (Cabasila 
e  le  a.  torul  unui  op.  scul  po  emi  contra  lui  Gregora),  această  opinie  ignoră  voit  mesajul 
comun  1  i  Pdama  şi  Cabasila:  omul  ca  destinat  comuniunii  cu  Dumnezeu4*  (J.  MeyenJorff, 
u.  Sp.  XII,  col.  102,  ve/.i  nota  1). 

ca  „forţându-se  pe  ei  înşişi41,  (biazomenous  heautous)  să  se  folosească  de 
lucrurile  diin  lume  după  poruncile  lui  Dumnezeu.  In  acest  caz  şi  latura 
pasională  a  sufletului  lor,  participând  la  această  ,, forţare44  (bia)  va  lucra 
potrivit  cu  acele  porunci.  Iar  această  forţare,  prelungindu-se  prin  obiş¬ 
nuinţă  produce  o  plăcută  afecţiune  faţă  de  poruncile  dumnezeieşti  şi  pre¬ 
face  in  ,, deprindere44  (hexin)  dispoziţia  plăcută  faţă  de  ele.  Aceasta,  la 
rândul  ei,  produce  o  ură  statornică  faţă  de  afecţiunile  şi  deprinderile  cele 
rele.  Iar  această  ură  contra  deprinderilor  rele  rodeşte  „nepătimirea'4 
(apatheia)  din  care  se  naşte  ,, iubirea44  (agape)  faţă  de  Cel  singur  bun.  Vie¬ 
ţuind  şi  lucrând  astfel,  ei  se  cade  să-şi  înfăţişeze  lui  Dumnezeu  latura 
pasională  a  sufletului  lor  ca  o  „jertfă  vie44  (thysia  zdsa),  cum  a  zis  apostolul 
despre  trupul  nostru:  „Vă  îndemn  pe  voi,  pentru  milostivirile  lui  Dumne¬ 
zeu  să  înfăţişaţi  trupurile  voastre  jertfă  vie,  sfântă  şi  bine  plăcută  lui 
Dumnezeu44  (Rom.  XII,  1).  Cum  se  poate  înfăţişa  trupul  nostru  viu  fiind 
jertfă  bine  plăcută  lui  Dumnezeu?  Când  ochii  noştri  văd  lucrurile  netede 
(Ps.  12,  13),  când  urechile  noastre  se  supun  învăţăturilor  dumnezeieşti, 
nu  numai  ca  să  le  audă  pe  ele,  ci  ca  să-şi  amintească  de  poruncile  lui  Dum¬ 
nezeu,  ca  să  le  împlinească  pe  ele  (Ps.  102,  18),  nefăcându-se  „auzitori 
care  uită44,  după  cuvântul  fratelui  Domnului  dintre  apostoli:  „ci  privind 
de  aproape  la  legea  desăvârşită  a  libertăţii,  stăruind  în  ea  şi  făcându-se 
fericit  in  lucrarea  lui44  (Iac.  2,  25),  când  în  sfârşit,  limba,  mâinile  şi  picioa¬ 
rele,  toate  slujesc  voii  dumnezeeşti44 .43 

4.  în  sprjinul  acestui  universalism,  al  exigenţelor  spiritualităţii  celei 
una  şi  omogene  pledează  convingător  şi  câteva  evenimente  semnificative 
din  viaţa  Sf.  Grigore  Palama  descrise  in  „Ecomionul44  patriarhului  Philo- 
theos  (P.G.  151,  551—655). 

Iniţiat  încă  din  copilărie  în  practica  rugăciunii  lui  Iisus  de  către  cele¬ 
brul  mitropolit  bizantin  Teolipt  al  Filadelfiei44  (560  B  —  561  A)  Palama  in¬ 
tră  în  primăvara  anului  1317  (21  ani)  împreună  cu  cei  doi  fraţi  ai  săi  în 
monahism  la  Muntele  Athos.  între  1317 — 1320  se  află  sub  conducerea 
unui  isihast  Nicodim  de  la  Vatopedi,  între  1320 — 1323  se  află  într-un  ,,koi- 
nobion44  aii  Marii  Lavre,  iar  între  1323 — 1325  se  află  în  asceză  severă  sub 
direcţia  unui  isihast  de  origine  constantinopolitană  zis  Grigorie  cel  Mare 
în  Sihăstria  („asketerion44)  atonită  Glossia,  nu  departe  de  Magoula,  unde 
sihăstrea  Grigorie  Sinaitul  (1255 — 1346)  şi  care  avea  acolo  drept  ucenici 
pe  Isidor  şi  Calist,  viitorii  patriarhi  ecumenici  şi  fermi  apărători  ai  pala- 
mismului  şi  teologiei  energiilor  necreate. 

Din  cauza  incursiunilor  sârbeşti,  in  1325  Palama  cu  un  grup  de 
11  monahi  se  retrage  la  Tesalonic,  intenţionând  să  plece  de  aici  la  Sinai 
sau  Ierusalim.  Acelaşi  lucru  îl  intenţiona  separat  şi  Grigorie  Sinaitul, 
care  şi  pleacă  pe  mare  însoţit  de  Calist  dar  n-ajung  decât  la  Constanti- 
nopol  de  unde  după  6  luni  se  retrage  definitiv  la  Parolia  —  o  sihăstrie 
situată  la  graniţa  imperiilor  bizantin  şi  bulgar,  până  la  moartea  sa  (nov. 
1346). 


43  Tr.  II,  2,  20  ( hloc .  VII,  p.  25 1  —252  şi  notele  334 — 340). 

44  Despre  Teolipt  al  Fi.adelfiei  (cu  câteva  opuscule  traduse)  vezi  Filoc.  VII, 
35 — 42  şi  Meyendorlf,  A.  Study ,  p.  19 — 20. 

Isidor  însă,  rămâne  la  Tesalonic,  împreună  eu  Palama.  Dim  însărci¬ 
narea  lui  Grigorie  Simitul,  Isidor,  deşi  nu  era  decât  novice,  a  creat  şi 
condus  la  Tesalonic  vreme  de  aproape  10  ani  un  cerc  spiritual  format  din 
laici  şi  monahi  (inclusiv  câteva  doamne  notabile  din  oraş),  propovăduind 
austeritatea  evanghelică,  virtuţile  ascetice  ca  şi  rugăciunea  lui  Iisus  unui 
număr  important  de  orăşeni.  Cercul  isihast  de  la  Tesalonic  şi-a  extins 
influenţa  şi  asupra  elitei  intelectuale  a  marelui  oraş.  „Aceasta  este  o  tră¬ 
sătură  curioasă  a  isihasmului  din  9ec.  XIII — XIV  şi  de  care  este  respon¬ 
sabil  şi  Teolipt  al  Filadelfiei:  viaţa  monahală  era  concepută  ca  o  misiune 
profetică  în  şi  pentru  lume,  nu  numai  ca  un  mijloc  de  mântuire  indivi¬ 
duală".45 

Doritor  de  linişte  şi  singurătate  însă  Palama,  după  ce  fusese  hiroto¬ 
nit  oa  preot,  pleacă  din  Tesalonic  şi  se  retrage  între  1326 — 1331  la  Veria, 
într-un  ţinut  macedonean  locuit  de  aromâni,  şi  unde  practica  asceza  se¬ 
veră  de  tip  idioritmic  (media  între  cenobitisanul  şi  eremitismul  complet), 
clasică  pentru  isihasm:  cinci  zile  izolare,  tăcere  şi  practica  rugăciunii  ini¬ 
mii,  sâmbăta  şi  duminica  liturghie,  împărtăşire  şi  convorbiri  spirituale. 
Aici  la  Veria,  ne  relatează  patriarhul  Philoteos,  are  loc  un  episod  instruc¬ 
tiv:  e  vorba  de  discuţia  avută  de  Palama  cu  un  monah  oarecare  pe  nume 
Iov  46  (573  B — 574  B)  pe  marginea  rugăciunii  minţii.  Iov  susţinea  că  rugă¬ 
ciunea  minţii  ar  fi  o  practică  recomandabilă  şi  posibilă  numai  pentru 
monahi.  Sprijinit  însă  pe  texte  biblice  şi  patristice,  Palama  susţinea  dim¬ 
potrivă  că  „trebuie  nu  numai  să  ne  rugăm  întotdeauna,  ci  să  şi  învăţăm 
pe  toţi  ceilalţi  în  de  obşte,  călugări,  mireni,  înţelepţi  şi  simpli,  bărbaţi, 
femei  şi  copii  şi  să-i  îndemnăm  să  se  roage  neîncetat  (I  Tes.  5,  17)“. 47  în 
urma  unei  viziuni,  (mai  precis  a  unei  anghelofanii)  Iov  recunoaşte  şi  el 
adevărul  susţinerilor  lui  Palama  „Povestind  acest  episod,  Philotheos  in¬ 
tenţionat  desigur  să  accentueze  un  important  moment  din  isihasmul  aces¬ 
tei  epoci:  preocuparea  lui  pentru  întreaga  Biserică.  Palama  şi  discipolii  lui 
nu  intenţionau  să  promoveze  o  metodă  de  spiritualitate  esoterică  inten¬ 
ţionată  numai  pentru  un  număr  limitat  de  aleşi,  distinşi  de  masa  credin¬ 
cioşilor,  ci  doreau  pur  şi  simplu  să  exprime  intimitatea  reală  stabilită  prin 
întrupare  între  Dumnezeu  şi  toţi  creştinii.  întreaga  teologie  a  lui  Palama 
nu  este  nimic  altceva  decât  o  prelucrare  a  acestei  propoziţii  fundamen- 
tale4*.48 

Silit  de  incursiunile  turceşti,  Palama  se  reîntoarce  la  Athos  stabi- 
lindu-se  la  „hesycliasterion“-ul  Sf.  Sava  al  Marii  Lavre,  unde  între 
1331 — 1335  practică  aceeaşi  viaţă  ca  şi  la  Veria.  In  1333  îşi  începe  aici 
activitatea  scriitoricească,  alcătuind  Viaţa  Sf.  Petru  Atonitul,  cele  trei 
capete  despre  rugăciune  şi  curăţia  inimii,  Scrisoarea  către  Pavel  Asan 
despre  marea  schimă  şi  Omilia  —  tratat  despre  Intrarea  Fecioarei  Maria 
în  biserică.  Anii  1336 — 1347  îl  găsesc  viu  angajat  prin  tratate  şi  sinoade 
în  controversa  iscată  de  Varlaam  şi  continuată  de  Akindynos  şi  Gregora, 


45  Mevendorff,  op.  cit.,  p.  35;  cf.  Filoc.  VII,  p.  78. 

46  Episodul  este  prelucrat  şi  de  Nicodim  Aghioritul  în  cuvântul  de  încheiere  al  „Fi- 
localiei"  greceşti  (1782)  tradus  în  Filoc.  rom.  VIII,  p.  546 — 552. 

47  Ib'dtm ,  p.  547. 

48  Meyendorff,  op.  cit.t  p.  28. 

iar  din  1347  (efectiv  însă  abia  din  1350  Palanna  .a  fost  Arhiepiscop  al 
Tesailooidcu'lui,  funcţie  deţinută  până  la  moarte  (13  nov.  1359). 

Activitatea  pastorală  a  Sf.  Grigorie  Palama  la  Tesailonic  a  avut  două 
direcţii  principale:  1.  renaşterea  liturgică  (după  modelul  lui  Teolipt)  şi 
2.  dreptatea  socială  şi  pacea  civilă  a  oraşului  grav  afectat  de  violentele 
mişcări  sociale  ale  ,,zeloţilor“  (1341 — 1350).  Această  dublă  activitate  li¬ 
turgică  şi  moral  socială  se  oglindeşte  fidel  în  cele  63  de  predici  ale  Sfân¬ 
tului  care  alcătuiesc  un  omiliar  anual  complet  transmis  de  numeroase 
manuscrise.  Omiliarul  reprezintă  o  latură  de  primă  însemnătate  a  pa¬ 
trimoniului  operei  palamite.  De  aceea,  investigaţia  exhaustivă  şi  aprofun¬ 
dată  a  eticii  şi  spiritualităţii  palamite  reclamă  o  analiză  detaliată  şi  a  pre¬ 
ţiosului  material  furnizat  de  omilii.  în  ele,  personalitatea  marelui  teolog 
bizantin  apaTe  ca  cea  a  unui  păstor  direct  şi  activ  implicat  în  viaţa  po¬ 
porului  lui  Dumnezeu,  în  nevoile  sale  religios  morale  şi  social  comunitare. 
Referinţele  directe  la  isihasm  şi  polemica  teologică  sunt  aproape  inexis¬ 
tente,  omiliile  ilustrând  din  plin  aproape  exclusiv  dimensiunea  pastorală, 
etic  comunitară  a  spiritualităţii  ortodoxe  în  înţelegere  pa*lamită.  Ele  a- 
testă  fără  putinţă  de  tăgadă  faptul  că  Palama  era  deplin  conştient  de  fap¬ 
tul  fundamental  al  moralei  ortodoxe  că  unirea  reală  a  credincioşilor  cu 
Hristos  ce  are  la  bază  unirea  sacramentală  cu  El  întrucât  este  o  unire  şi 
cu  Biserica  trebuie  să  fie  totodată  şi  o  sporire  în  iubirea  aproapelui.  Mai 
precis,  Palama  apare  aici  deplin  conştient  de  faptul  că  „caracterul  comuni- 
tar-bisericescu  şi  soborncesc  al  moralei  şi  spiritualităţii  ortodoxe  „este  un 
caracter  tot  atât  de  esenţial  ca  şi  cel  hristocentric“.49  Iubirea  de  Hristos 
se  transformă  astfel  în  iubirea  aproapelui  şi  zidirea  comunităţii  sociale. 
!ntr-un  fel,  studiul  de  faţă  ar  trebui  deci  completat  cu  un  altul  al  cărui 
obiect  special  să  fie  etica  şi  spiritualitatea  creştină  aşa  cum  se  degajă 


48  N.  Al  a  *.in,  op.  cit.,  (vc/i  nota  36),  p.  294  şi  Despre  uncie  car  acteri  Aici  ale  mora¬ 

lei  ortodoxe,  ibi  lem,  p.  187 — 197:  1.  hristocentrismul,  2.  sobornicitnea,  şi  3.  creşterea  du¬ 
hovnicească;  pentru  relaţia  mor  lă  spiritualitate  vezi  şi  articolul  recent  al  pr.  prof.  I.  Br  a, 
Spiritualitate  şi  Slujire ,  B.O.R.,  101  (1983),  nr.  9 — 10,  p.  674 — 679:  „prin  personalismul 
ci  excesiv,  spiritualitatea  po  te  pregăti  o  r  .ptură  intre  sfinţenie  şi  slujire",  iar  „morala  poite 
s-p  ir  a  Evanghelia  Perierilor  de  situaţii  lumii,  considerând  urmarea  li  Hristos  numai  pe 
pian  ascetic,  etica  sociala  socotită  fiind  ca  activism  situaţional,  contextual"  'p.  679);  de 
aceea  nu  trebuie  niciodată  să  se  uite  că  „există  două  table  ale  Legii  în  Vechiul  Testament, 
do  ă  por  n  i  ale  iubirii  in  Noul  Testament,  şi  doua  altare  în  Bi  erică,  cel  d  nlăuntru  ş  cel 

dinar  ră  ‘  (p.  67  ).  Aşadar,  întroversiunea  verticalistă,  hristocentrică  şi  anabazică,  a  auto- 
perlecţionării  mora  e  se  cere  activ  corelată  şi  echilibrată  prin  efortul  extravertit,  orizont î- 
ns:,  al  diaconiei  ocial-comunitare.  Alminteri,  accentul  un. lateral  şi  excesiv  pus  pe  cate 
unul  lin  cei  doi  poli  constitut  vi,  de  i  simultani,  n  i  succesivi,  ai  etosului  mor  1  creştin,  ris¬ 

că  să  de/echilibre/e  şi  denatureze  profund  autenticitatea  şi  plenitudinea  existenţei  spirituale 
evanghelice,  pentru  care  efortul  de  p  rificare  şi  spiritualizare  e  cere  in  egrat  ctiv  n  idea¬ 
lul  comunitar  suprem  al  Împărăţiei  lui  Dumnezeu.  Spiritualitatea  şi  etica  socială  se  pre¬ 

zentă  astfel  c^  .ouă  dimensiuni  concomitente  a.e  aceleiaşi  reidtăţi  spir  tuale  morale:  nici 
spiritualitate  lără  deschidere  social-comunitară,  nici  activism  social  nespiritualizat.  „Asceza, 
creştină,  c  re  este  dezbrăcare  de  egoism  şi  imbrăcare  în  iubire  jertfelnică  şi  atotcuprinză¬ 
toare,  d  sciplinare  a  forţeior  psiho-fizice  pentru  a  le  feri  de  pericolul  destrămări  or  morile 

şi  i  .c  concentra  in  mb.rea  z. chioare  de  tot  binele,  ajută  creşt  n  Ji  i  să  participe  la  zoueiu- 

m  1  şl  realizările  vremurilor  înnoitoare  de  azi**  (N.  Mladin,  op.  cit.,  p.  349 — 350). 

50  Temele  morale  ale  omiliilor  palamite  se  pot  urmări  preliminar  după  lista  titlurilor 

lor  din  P.G.  1 50,  7  9— S08. 

ele  în  omiliile  marelui  arhiepiscop  al  Tesalonioului.  Abia  atunci  vor  reieşi 
m  deplină  evidenţă  amploarea  şi  toate  dimensiunile  teologie  morale  or¬ 
todoxe  care  şi-au  găsit  în  remarcabilele  scrieri,  ca  şi  în  personalitatea  de 
excepţie  a  Sf.  Grigorie  Palama  una  din  culmile  ei  covârşitoare. 

Diac.  lect.  îoan  I.  Icâ,  jr. 


ANTIMISELE  DIN  COLECŢIA  MUZEULUI  ARHIEPISCOPIEI 
SIBIULUI.  STUDIU  ISTORICO-LITURGIC 

(partea  I-a) 

L  ORIGINEA  ANTIMISULUI 

Intre  obiectele  şi  odoarele  liturgice  folosite  la  săvârşirea  slujbe¬ 
lor  bisericeşti  în  cadrul  cultului  practicat  de  Biserica  Ortodoxă,  locul 
cel  mai  de  seamă  îi  revine  antimisului.  Antimisul  „este  preţuit  ca  un 
odor  deosebit  al  sfintei  noastre  Biserici"1  pentru  că  „este  mai  impor¬ 
tant  chiar  decât  însuşi  edificiul  bisericii,  căci  fără  de  el  nu  se  poate 
oficia  Sfânta  Liturghie,  iar  cu  el  episcopul  sau  preotul  poate  aduce 
jertfa  liturgică  oriunde  şi  pretutindeni  în  şi  afară  de  biserică".2 

Rolul  deosebit  ce-i  revine  antimisului  ca  „loc  al  prezenţei  divi¬ 
ne,  de  la  care  putem  dobândi  daruri  ale  mântuirii"3,  este  indicat  chiar 
de  etimologia  acestui  termen.  După  opinia  specialiştilor,  cuvântul 
„antimis"  provine  din  gr.  ânti  =  în  loc  de  şi  din  latinescul  mensa  = 
masă.  Din  contopirea  acestor  doi  termeni,  a  rezultat,  în  limba  greacă, 
cuvântul  antimision,  şi  în  limba  latină  a ntimensium.  Prin  filiera  aces¬ 
tor  două  limbi,  cuvântul  a  pătruns  şi  în  limba  română. 

După  cum  reiese  din  nume,  care  exprimă  destinaţia  rituală  a  an¬ 
timisului,  el  „are  menirea  să  înlocuiască,  în  anumite  împrejurări, 
sfânta  masă  sau  prestolul  din  altarul  bisericii4,  în  timpul  oficierii  Sfin¬ 
tei  Liturghii.  1 

Şi  aceasta,  pentru  că  „fără  Sfântul  Antimis  nu  se  poate  săvârşi 
Sfânta  Liturghie,  nici  chiar  acolo  unde  se  află  prestol  sfinţit  şi  cu 
sfinte  moaşte".5 

Antimisului  i  s-au  dat,  de-a  lungul  vremii,  diferite  definiţii.6  Ma- 


1  Diac.  Prof.  I.  Ivan,  Sfântul  Antimis.  Importanţa  unor  Sfinte  Antimise  de  la  Mâ¬ 
na  trea  Neamţ  şi  Secu ,  în  rev.  „Mitropolia  Moldovei  şi  Sucevei",  anul  XLIV,  1968,  nr. 
5—6,  p.  271. 

2  Prot.  dr.  Gheorghe  Cotoşman,  Antimisele  Mitropoliei  banalului.  Contribuţii  la  Isto¬ 
ria  Mitropoliei  banat  lui  din  secolele  XVIII  şi  XIX ,  în  rev.  „Mitropolia  Banitului*',  anul 
XV,  1969,  nr.  10—12,  p.  718. 

3  Livius  I.  Jebelean,  Sfântul  Antimis,  în  rev.  „Mitropolia  Banatului"  anul  XXXVI, 
19:6,  p.  27. 

4  Gheorghe  Cotoşman,  art.  cit.,  p.  718. 

5  LVms  I.  Jebelean,  art.  cit.,  p.  27. 

6  Vezi  Di  a  on  Nica  M.  Tuţa,  Sfântul  Antimis.  Studiu  istoric.  Liturgic  şi  simbolic , 
Bucureşti,  1945,  p.  3 — 19. 

joritatea  cercetătorilor  au  căzut  de  acord  că  acesta  este  „o  bucată  pă¬ 
trată  de  pânză  de  in  sau  de  mătase,  cu  laturile  cam  de  0r60  m"7,  „care 
cuprinde  sfinte  moaşte,  zugrăvit  pe  o  singură  fată  cu  scene  din  viaţa 
Mântuitorului,  având  ca  scenă  principală  punerea  în  mormânt  a  Dom¬ 
nului  şi  care  este  absolut  necesar  liturghisitorului,  ca  jertfelnic,  pen¬ 
tru  aducerea  jertfei  celei  fără  de  sânge,  atât  în  biserică,  cât  şi  în  afară 

de  biserică,  acolo  unde  şi  când  este  nevoie,  fiind  sfinţit,  semnat  şi 

datat  de  însuşi  episcopul  locului u.8 

Asupra  timpului  apariţiei  şi  folosirii  antimisului  în  cadrul  cultu¬ 
lui,  părerile  specialiştilor  sunt  împărţite.  Majoritatea  teologilor  apu¬ 
seni  afirmă  că  antimisul  a  apărut  în  secolele  VIII — IX,  punându-1  în 
legătură  cu  epoca  iconoclastă.  Teologii  ortodocşi  susţin  că  antimisul 
a  fost  întrebuinţat  cu  mult  înainte  de  această  perioadă.  Astfel,  proto- 
lereul  C.  Nicolschi  afirmă  că  antimisul  a  apărut  în  secolul  al  IV-lea', 
iar  protoiereul  bulgar  Ivan  Goşev  susţine  că  a  început  să  fie  întrebu¬ 
inţat  in  secolele  V — VI10. 

Pentru  prima  dată  cuvântul  „antimis44  a  fost  întrebuinţat  în  seco¬ 
lul  al  VH-lea,  într-un  panegiric  pe  care  episcopul  Teodosie  l-a  scris 

in  cinstea  Sfântului  Marcian  de  Siracuza.  Acesta  a  fost  martirizat  în 
timpul  persecuţiei  la  care  au  fost  supuşi  creştinii,  din  ordinul  împăra¬ 
tului  roman  Valerian  (253 — 260).  In  panegiric  se  spune  că  la  intrarea 
unei  peşteri  de  la  mormântul  Sfântului  Marcian  se  arătau  duhuri  ne¬ 
curate.  Acest  fapt  l-a  determinat  pe  Theodosie,  urmaşul  lui  Marcian 
în  scaunul  episcopal  al  Siracuzei,  să  aşeze  la  intrarea  în  această  peş¬ 
teră  „o  masă  mistică  ce  se  numeşte  antimis  şi  să  se  slujească  pe  ea 
Sfânta  Liturghie  . .  .\n 

însuşi  faptul  istoric  relatat  în  acest  text  al  panegiricului  se  referă 
la  perioada  creştină  primară  (sec.  III)  în  care  Sfântul  Antimis  se  în¬ 
trebuinţa  deja  la  oficierea  Sfintei  Liturghii  sub  acelaşi  nume  (i  tis 
kallitai  antiminsion).  Prin  urmare  esenţa  utilizării  antimisului  la  Sfân¬ 
ta  Liturghie  este  de  origine  apostolică  şi  postapostolică,  deşi  preci¬ 
zarea  datei  este  imposibilă  deoarece  antimisele  străvechi  nu  s-au  mai 
păstrat,  rămânând  ca  punct  de  reper  numai  canoanele  ce  reglemen¬ 
tează  întrebuinţarea  şi  forma  lor,  aşa  cum  sunt  cele  date  de  Sinodul 
II  Trulan  (692),:. 

Din  comentariul  pe  care  Teodor  Balsamon  îl  face  canonului  31  al 
Sinodului  II  Trulan  —  prin  care  li  se  interzicea  clericilor  să  slujească 
în  biserici  fără  încuviinţarea  episcopului  —  rezultă  că  antimisul  a 


7  Pr.  Petre  Vintilescu,  Liturgbicrul  explicat.  Editura  Institutului  Biblic  de  Misiune 
Ortodoxa,  Bucureşti,  1972,  p.  149. 

8  Nica  M.  Tuţă,  op.  cit.,  p.  19. 

9  P.  F.,  Ruschc  Antimis,  în  rev.  Jurnal  Moscovski  Patriarhi,  1964,  nr.  1,  p.  73. 

10)  Ivan  Goşev.  Antimst.  Liturgicesko  i  ţîrhovno  arheologicesko  isledovanie  (Anti¬ 
misul.  Studiu  liturgic-ecclesiologic  şi  arheologic ),  Sofia,  1925,  p.  23,  după  Diacon  Nica  M. 
Tuţă,  op.  cit.,  p.  31. 

1 1  S.  Petrides,  Antim-mion ,  în  „ Didiomuiire  d’Archeologie  chretienne  et  de  Liturgic “ 
voi.  1,  Paris,  1924,  col.  2320. 

12  Livius  I.  Jcbelean,  art.  cit.,  p.  28. 

fost  utilizat  şi  până  atunci  în  cult.13  Aceasta  reiese  şi  din  faptul  că  pe 
vremea  împăratului  Constantin  cel  Mare  (305 — 337)  existau  „altare 
portabile". 

Istoricul  Sozomon  scria  în  secolul  V  despre  Constantin  cel  Mare 
că  atunci  „când  pleca  la  luptă,  purta  cu  sine  un  cort  în  formă  de  cu¬ 
polă,  unde  putea  să  laude  pe  Dumnezeu,  să  facă  rugăciuni  şi  să  par¬ 
ticipe  la  Sfintele  Taine".14 

In  Bisericile  vechi  orientale  (monofizită-coptă  şi  iacobită-siriană) 
se  întrebuinţează  şi  astăzi  o  scândură  de  lemn,  îngustă  şi  lungă,  sfin¬ 
ţită  de  episcop,  care  are  funcţia  de  altar  portabil.  Despre  această  scân¬ 
dură  numită  „Tablitha"  relatează  în  canoanele  sale  episcopul  Ioan  din 
Telia  (  +  538). 15 

Aşadar,  de  timpuriu  s-a  simţit  nevoia  existenţei  şi  utilizării  unui 
altar  portabil.  Afirmaţia  că  antimisul  este  o  continuare  a  altarului 
mobil,  portabil,  se  bazează  şi  pe  mărturiile  provenind  din  epistolele 
II  şi  IV  ale  Sfântului  Ciprian.16  De  asemenea  şi  pe  mărturia  ieromona¬ 
hului  englez  Beda  Venerabilul,  care  scrie  că  la  ,,anul  632,  doi  preoţi 
englezi,  misionari  la  saxoni,  duceau  cu  ei  vasele  sfinte  şi  piatra  de 
altar,  săvârşind  zilnic  Sfânta  Liturghie"17. 

Liturghiştii  români  afirmă  că  antimisul  a  început  să  fie  folosit  de 
către  creştini  în  epoca  persecuţiilor  la  care  erau  supuşi  de  către  îm¬ 
păraţii  romani  adepţi  ai  diferitelor  zeităţi  păgâne.  Astfel  Badea  Cire- 
şeanu,  întemeindu-se  pe  scrisoarea  a  IV-a  a  Sfântului  Ciprian  al  Car- 
taginei,  susţine  că  „originea  antimisului  se  poate  găsi  pe  timpul  per¬ 
secuţiilor  în  contra  creştinilor.  Atunci  sfinţii  servitori,  fiind  prigoniţi 
de  tirani,  duceau  cu  ei  sfinte  mese  în  peşteri,  în  închisori,  munţi  şi 
văi,  şi  acolo  săvârşeau  pe  ele  Liturghia.  Şi  pentru  că  aceste  mese 
purtate  din  loc  în  loc  erau  din  lemn,  piatră,  metal  şi  prin  urmare  greu 
de  purtat,  s-a  înlocuit  cu  timpul  acest  material,  cu  o  pânză  sfinţită  de 
in  ori  de  mătase  în  chipul  antimisului  nostru,  pe  care  se  poate  să¬ 
vârşi  Sfânta  Liturghie".18 

Vasile  Mitrofanovici  afirmă  că  în  epoca  persecuţiilor,  pentru  a 
feri  Sfintele  Taine  de  pângărirea  prigonitorilor,  creştinii  întrebuinţau, 
în  locul  sfintei  mese,  „o  bucată  de  pânză  sfinţită,  cu  care  se  puteau 
acoperi  Sfintele  Taine  şi  erau  uşor  de  scos  din  bisercă.  Apoi,  deoare- 


13  Că  pentru  aceasta  au  fost  create  şi  antimisele  şi  se  fac  de  către  arhiereii  lo¬ 
cului  când  săvârşesc  sfinţirea  unei  biserici  ca  să  fie  depuse  pe  sfintele  mese  ale  lăcaşurilor  şi 
n  i  numai  să  înlocuiască  sfântul  jertfelnic  şi  aşa  numitele  minse  ale  sfintei  mese . . .  dar 
şi  să  arate  că  slujba  se  face  într-un  astfel  de  lăcaş  cu  încuviinţarea  episcopului**  Migne 
P.G.,  tom  137,  col.  616. 

14  So/omen,  Istoria  bisericească ,  trad.  de  mitropolitul  Iosif  Gheorghian,  Bucureşti, 
1897,  p.  16. 

15  Nica  M.  Tuţă,  op.  cit.t  p.  31 — 32;  Pr.  Prof.  Dr.  Ene  Branişte,  Liturgica  generală 
cu  noţiuni  de  artă  bisericească ,  Bucureşti,  19  5,  p.  504. 

16  Migne  P.L. ,  tom  4,  col  231,  235 — 236. 

17  „...  Quotidie  sacrificium  Deo  victimae  salutaris  offerebant,  habentes  secum  vas- 
cula  sacra  et  tabulam  altaris  vice  dedicatim . .  .**,  Migne  P.L.,  tom  95,  col.  244  B. 

18  Dr.  Badea  Cireşeanu,  Tezaurul  liturgic  al  Sfintei  Biserici  creştine  ortodoxe  de  Ră¬ 
sărit ,  voi.  II  .Bucureşti  1910,  p.  555. 

ce  bisericile  erau  aşezate  în  vechime  deasupra  marmintelor  marti¬ 
rilor,  s-a  hotărât  mai  târziu  —  cu  privire  la  această  datină  străveche 
—  ca  în  antimis  să  se  pună  moaşte  de  martiri  şi  precum  bisericile 
fără  moaşte  nu  erau  privite  ca  sfinţite  (canonul  7  al  Sinodului  VII 
ecumenic),  aşa  şi  antimisele  fără  moaşte  nu  erau  considerate  sfin¬ 
ţite*.? 

Diaconul  Nica  M.  Tufă  susţine  că  antimisul  are  o  origine  mult 
mai  veche,  „ca  înlocuitor  al  jertfelnicului  din  Noul  Testament(  Apo- 
calipsă  VI,  9)  —  chiar  din  veacul  I  al  erei  creştine".20 

In  concordanţă  cu  părerile  teologilor  români  mai  sus  pomeniţi, 
preotul  profesor  Petre  Vintilescu  scrie  că  „întrebuinţarea  antimisu- 
lui  îşi  ridica  originea  la  epoca  de  persecutare  a  creştinismului,  când 
credincioşii  duceau  cu  ei  mese  potrivite  de  lemn,  metal  ori  din  alte 
materiale  pentru  săvârşirea  Sfintei  Euharistii,  în  locuri  ferite  de  su¬ 
pravegherea  autorităţilor.  S-a  găsit  însă  că  este  mai  practică  folosirea 
unei  astfel  de  pânzeturi  sfinţite,  care,  la  vreme  de  strâmtoare,  se  pu¬ 
tea  strânge  in  grabă,  înfăşurându-se  în  ea  sfintele  daruri".21 

Şi  Preotul  profesor  Ene  Branişte,  cel  mai  de  seamă  liturgist  ro¬ 
mân  contemporan,  afirmă  că  „originea  îndepărtată  a  antimisului  tre¬ 
buie  căutată  în  epoca  prigoanelor  păgâne  împotriva  creştinilor,  in 
acea  vreme  (secolele  I — III),  creştinii  erau  adesea  surprinşi  de  către 
prigonitori  în  timpul  oficierii  Sfintei  Liturghii,  fiind  siliţi  să  fugă  şi 
sa  se  ascundă  de  privirile  acestora.  Pentru  a  feri  Sfintele  Daruri  de 
profanare  şi  pentru  a  continua  slujba  liturgică  întreruptă  în  astfel  de 
cazuri,  ei  foloseau  o  bucată  de  pânză,  în  care  înfăşurau  la  nevoie  Sfin¬ 
tele  Daruri  şi  pe  care,  la  momentul  potrivit,  le  aşezau  pentru  a  con¬ 
tinua  slujba,  pe  o  altă  masă  (pe  un  altar  portativ).  Şi  întrucât,  în 
timpul  prigoanelor,  Sf.  Liturghie  se  săvârşea  cel  mai  adesea  pe  mor¬ 
mintele  martirilor,  care  serveau  ca  masă  sau  altar  de  jertfă,  s-a  luat 
obiceiul  de  a  se  pune  în  acele  pânze  părticele  din  sfintele  moaşte  de 
martiri,  ele  slujind  astfel  de  altar  mobil  (portativ);  fiind  mai  uşor  de 
transportat,  erau  preferate  în  locul  altarelor  mobile  din  lemn,  piatră 
ori  metal,  pe  care,  în  primele  veacuri,  se  oficia  de  regulă  liturghia, 
neexistând  biserici  propriu-zise  cu  altare  (Sfinte  Mese)  fixe,  ca  azi. 
Astfel  de  altare  mobile  erau  folosite,  de  altfel,  chiar  după  pacea  Bise¬ 
ricii,  de  către  împăraţi  şi  ostaşi  în  deplasare  pe  câmpurile  de  luptă, 
ca  şi  de  către  sihaştrii  care  se  retrăgeau  în  locuri  pustii,  unde  nu 
existau  biserici  cu  altare  fixe".22 

Deci,  antimisul  este  o  continuare  a  vechiului  altar  portabil  sau 
mobil  din  epoca  primelor  persecuţii,  când,  în  locul  jertfelnicului,  se 
întrebuinţa  „ceva"  care  mai  târziu  a  devenit  „antimis",  deci  un  în¬ 
locuitor  al  altarului  creştin  generalizat  sub  acest  nume.  Rostul  anti- 


19  Dr.  V.  Mitrofanovici,  Liturgica  Bisericii  Ortodoxe.  Cursuri  universitare  completate 
şi  editate  de  Dr.  Ne  tărie  Cotlarciuc,  mitropolit  al  Bucovinei,  Cernăuţi,  1929,  p.  247 — 24':. 

20  Nica  M.  Tută,  op.  cit.,  p.  119. 

21  Petre  Vintilescu,  op.  cit.,  p.  159. 

22  Ene  branişte,  op.  cit.,  p.  503 — 504. 

23  Livius  I.  Jebelean,  art.  cit.,  p.  30. 

misului  de  astăzi  este  acelaşi  pe  care  îl  aveau  şi  vechile  altare  mo¬ 
bile.23 

Dar  originea  antimisului  este  pusă  In  legătură  şi  cu  ilitonul.  Cu¬ 
vântul  iliton  vine  de  la  gr.  eilevo  şi  latinescul  involvo  =  înfăşor,  în¬ 
velesc.  Acesta  „a  fost  o  bucată  pătrată  de  pânză  de  in  . . .  ce  simboli¬ 
za  giulgiul  cu  care  a  fost  înfăşurat  trupul  Mântuitorului  de  către  cu- 
vioşii  Iosif  din  Arimateia  şi  Nicodim".24  Ilitonul  a  înlocuit  jertfelni¬ 
cele  mobile  alcătuite  din  materiale  lemnoase  pentru  că  era  incomod 
în  timpul  deplasărilor. 

Ilitonul  se  aşeza  pe  Sfânta  Masă,  sub  disc  şi  potir.  Cu  el  se  aco¬ 
pereau  Sfintele  Daruri  la  proscomidiar  şi  pe  Sfânta  Masă,  iar  câte  o 
dată  se  folosea  şi  la  ducerea  sfintelor  pentru  cei  bolnavi1*25.  In  timpul 
persecuţiilor,  pentru  că  jertfa  liturgică  nu  mai  putea  să  fie  săvârşită 
în  bisericile  ce  erau  construite  pe  mormintele  martirilor,  în  pânza  ili- 
tonului  au  fost  cusute  moaşte  de  ale  sfinţilor.  Astfel  s-au  născut  an- 
timismele  care,  începând  din  secolul  al  IX-lea,  vor  fi  folosite  în  lo¬ 
cul  ilitonului.26  Ele  vor  înlocui  mesele  din  altare  şi  chiar  altarele. 

Mărturii  referitoare  la  folosirea  .ilitonului  pe  sfânta  masă  ne  par¬ 
vin  chiar  din  primele  secole  creştine.  Acestea  ne  sunt  oferite  de  că¬ 
tre  Optatus  din  Mileve  (sec.  IV)27,  Isidor  Pelusiotul  (+  440)28,  Ioan 
Pustnicul  (  +  595J29,  Sf.  Ciprian,  Nichifor  Mărturisitorul30,  Sf.  Simeon 
al  Tesalonicului31  şi  alţii.  Toţi  aceştia  afirmă  că  ilitonul  simbolizează 
giulgiul  în  care  Iosif  şi  Nicodim  au  înfăşurat  trupul  Mântuitorului  Ii- 
sus  Hristos  când  l-au  pus  în  mormânt. 

Intre  ilitonul  căruia  i  s-au  adăugat  moaşte,  devenind  antimis,  şi 
între  cel  nesfinţit  şi  fără  moaşte  există  o  diferenţă  clară.  Aceasta 
este  relevată  de  către  teologii  ortodocşi  contemporani.  Vorbind  des¬ 
pre  aceasta,  teologul  grec  Trembelas  scrie:  „Cu  toate  că  sfinţirea  ili¬ 
tonului  şi  a  antimisului  este  aceeaşi  şi  cu  toate  că  antimisul  se  întin- 


24  J.B.  Pitra,  Spicilegium  Solesmense ,  voi.  IV,  Paris,  1858,  p.  441 — 442,  după  Nica 
M.  Tuţă,  op.  c  t.,  p.  36;  Cf.  şi  Gheorghe  Cotoşman,  art.  cit.,  p.  718. 

25  I.  Ivan,  art.  c:t.,  p.  272 — 273. 

26  Nica  M.  Tuţă,  op.  cit.,  p.  35 — 39;  Gheorghe  Cotoşman,  art.  cit.,  p.  71 S — 719. 

27  „Q:*is  fidelium  nescit,  în  peragendis  mysteriis  ipsa  ligna  linteamine  cooperiri?  (Cine 
nu  şt  e  ca  Sfânta  Masă  se  acoperă  cu  pânză  de  in,  în  timpul  Sfintei  slujbe?).  De  schismate 
Donatistarum,  liber  VI,  cap.  I.  Migne  P.L.  tom  11,  col  1067 — 1068. 

28  „Ginlgiul  acela  curat,  care  se  aşterne  pentru  aducerea  dumnezeieştilor  daruri,  sim¬ 
bolizează  slujba  lui  Iosif  din  Arimateia.  Pentru  ca  aşa  cum  el,  învelind  Trupul  Domnului 
cu  giulgi.  L-a  aşezat  în  mormântul  din  care  a  venit  învierea  pentru  neamul  omenesc,  aşa 
şi  noi,  finind  pe  giulgi  pâinea  punerii  înainte,  fără  îndoială  căpă:ăm  Trupul  lui  Hristos, 
care  ne  dă  noră  ca  un  i/vor  acea  nemurire  pe  care  Iisus  Mântuitorul,  îngropat  de  Iosif,  a 
dăruit  o  după  învierea  Sa".  Epistolarum,  liber  I,  epist.  123  Dorotheo  Comiţi ,  M  gne  P.G. 
tom  7V,  i  ol.  64 — 265. 

29  „Ilitonul,  care  se  întinde  pe  dumnezeiasca  masă,  este  după  chipul  giulgiului  cu  care 
a  foct  înfăşurat  Tr  pul  Domnului  de  către  Iosif  şi  Nicodim"  J.  B.  Pitra,  op.  cit.,  p.  441  — 
552,  d  pă  Nica  M.  Tuţă,  op.  cit.,  p.  36.  " 

30  Klaus  Gamber,  Byzantinische  Nachbildungen  des  heilligen  Sindon,  în  rev.  „Der 
Fels",  19  2,  nr.  9,  p.  256 — ^59,  după  Livius  I.  Jebelean,  art.  cit.,  p.  30. 

31  ,,I  itonul  simbolizează  g  ulgi  1  cu  care  a  fost  înfăşurat  Trupul  Mântuitorului,  când 
a  fost  pus  în  mormânt  de  către  Iosif  şi  Nicodim,  fiind  găsit  separat  de  celelalte  veşminte", 
Migne  P.G.  tom  155,  col.  317. 

de  sub  Sfintele  Daruri  la  fel  ca  ilitonul,  iar  ca  formă  nu  se  deose¬ 
beşte  aproape  cu  nimic,  dacă  nu  se  vor  coase  pe  iliton  moaşte  muce- 
mceşti,  acesta  nu  se  face  antimis,  ci  rămâne  iliton,  veşmânt  trebuin¬ 
cios  pentru  săvârşirea  tainei  pe  sfintele  mese,  dar  fără  să  aibă  putere 
de  a  se  ţine  locul  întocmai  sfintei  meseV2 

Din  cele  expuse,  rezultă  că  nu  poate  fi  fixată  cu  certitudine  data 
apariţiei  şi  folosirii  antimisului.  Teologii,  în  funcţie  de  nivelul  la  care 
au  ajuns  cercetările  pe  care  le-au  efectuat,  s-au  oprit  la  diferite  pe¬ 
rioade.  Cert  este  faptul  că  folosirea  antimisului  în  cult  a  apărut  ca  o 
necesitate  istorică33,  practică. 

Originea  antimiselor  trebuie  deci  căutată  atât  în  altarele  mobile 
pe  care  creştinii  le  întrebuinţau  în  epoca  persecuţiilor  (începând  cu 
secolul  I)  cât  şi  în  vechiul  iliton. 

Din  comentariul  la  canonul  31  al  Sinodului  VI  ecumenic  rezultă 
că  antimisele  au  fost  folosite  de  timpuriu  cu  permisiunea  episcopu¬ 
lui.31 

Obligativitatea  întrebuinţării  antimisului  în  cultul  Bisericii  a  fost 
generalizată  în  secolul  al  VlII-lea,  ca  o  reacţie  fermă  împotriva  icono¬ 
claştilor  eterodocşi  care  sfinţeau  bisericile  fără  a  pune  moaşte  în  pres- 
tolul  sfântului  altar.35 

Despre  existenţa  şi  întrebuinţarea  antimisului  în  această  perioa¬ 
dă  ne-au  lăsat  dovezi  Nichifor  Mărturisitorul,  patriarhul  Constantino- 
polului,  Sf.  Teodor  Studitul,  Sf.  Teofan  Mărturisitorul.36 

Chiar  dacă  în  secolele  următoare  au  existat,  în  sânul  unor  Biserici 
Ortodoxe  răsăritene,  dispoziţii  pro  sau  contra  folosirii  anmisului37,  as¬ 
tăzi  obligativitatea  utilizării  acestuia  în  cadrul  cultului  nu  mai  ridică 
probleme.  >  ir 

Despre  antimise  se  cunoaşte  cu  certitudine  că,  încă  de  la  începu¬ 
tul  întrebuinţării  lor,  au  fost  sfinţite.  Nu  se  poate  preciza  însă  data  la 
care  au  început  să  fie  sfinţite  după  o  rânduială  specială. 

Abia  din  secolul  al  Vl-lea  se  păstrează  ştiri  documentare  privi¬ 
toare  la  existenţa  unui  ritual  special.  în  Codicele  Barberini  (ms.  959 
din  Biblioteca  mănăstirii  Sf.  Ecaterina  din  Sinai)  se  găseşte  rânduiala 
sfinţirii  bisericii,  cuprinzând  în  cadrul  ei  şi  slujba  sfinţirii  antimisului. 
Despre  această  practică  ne  vorbeşte  Teodor  Balsamon,  în  tâlcuirea 
canonului  31  al  Sinodului  II  Trulan.  Tot  despre  aceasta  scrie  şi  epis¬ 
copul  Ioan  din  Cipru,  arătând  că  ,, pregătirea  antimisului  nu  se  face 
niciodată  decât  numai  la  sfinţirea  unei  biserici  noi,  căci  antimisul,  ca 
şi  Mirul,  se  sfinţeşte  după  tradiţia  aşezată  de  Părinţi1'.3* 


32  Murea  Enciclopedie  Greacă  voi  II,  p.  881,  după  Nica  M.  Tuţă,  op.  cit.,  p.  38; 
Ci.  şi  Livi  s  I.  Jebelean  i,  art.  cit.,  p.  30. 

33  I.  Ivan,  art.  cit.t  p.  273. 

34  N.  Milnş,  Canoanele  Bisericii  Ortodoxe,  trad.  dc  Uroş  Kovincici  şi  Prof.  Dr.  Ni- 
colae  Popovici,  voi.  I,  partea  II,  Arad,  1931,  p.  395. 

35  Ibiuem ,  p.  503. 

36  Nica  M.  Tuţă,  op.  cit.,  p.  27 — 89. 

37  Ibidem,  p.  39 — 42. 

38  Migne  P.G.,  tom  119,  col.  760 

Dar,  paralel  cu  această  practică,  antimisele  erau  sfinţite  şi  sepa¬ 
rat.  Despre  aceasta  ne  mărturiseşte  Sf.  Simeon  al  Tesalonicului,  în  se¬ 
colul  al  XV-lea,  scriind  că  patriarhul  Constantinopolului  proceda  ast¬ 
fel  şi  trăgând  din  aceasta  concluzia  că  „Sfinţirea  antimisului  poate  fi 
oficiată  şi  aparte  de  cea  a  mesei".39 

Sfinţirea  antimiselor  se  săvârşeşte  şi  în  Biserica  Ortodoxă  Româ¬ 
nă,  find  o  prerogativă  ce  aparţine  exclusiv  episcopilor.40  Sfinţit  de 
către  episcop  printr-o  rânduială  specială,  fiind  uns  cu  Sfântul  Mir  şi 
punându-se  în  el  sfinte  moaşte,  antimisul  se  păstrează  pe  Sfânta  Masă. 

Preotului  nu-i  este  îngăduit  a  săvârşi  Sfânta  Liturghie,  în  biseri¬ 
că,  fără  antimis.  Preotul  care  îndrăzneşte  să  slujească  Sfânta  Litur¬ 
ghie  fără  antimis  este  canonisit  cu  „200  de  metanii,  iar  de  va  sluji  în 
biserică  netârnosită  fără  antimis  să  i  se  ia  preoţia",  hotărăşte  Sf.  Si¬ 
meon  al  Tesalonicului.  Tot  el  prevede  că  „mireanului  nu-i  este  iertat 
a  se  atinge  de  Sfântul  Antimis".41. 

Păstrarea  cu  sfinţenie  a  Sfântului  Antimis  este  prevăzută  în  Li- 
turghier  care  precizează  următoarele:  „Dacă  antimisul  este  rupt, 
zdrenţuit  sau  înnegrit,  încât  să  nu  se  cunoască  literele  scrise  pe  el, 
sau  de  va  fi  de  hârtie,  să  nu  se  slujească  nicidecum  pe  el".  Preotul 
care  nu  va  respecta  această  hotărâre  „cade  sub  pedeapsa  opririi  de  a 
săvârşi  cele  preoţeşti,  sau  sub  pierderea  harului".42 

II.  IMPORTANŢA  DOGMATICO-LITURGICA  A  ANTIMISULUI 

Importanţa  dogmatică  a  antimisului  rezultă  din  faptul  că  este  uti¬ 
lizat  ca  „dumnezeiesc  şi  sfânt  altar*1  sau  „jertfelnic  dumnezeiesc  şi 
sfânt". 

Aceste  expresii,  prin  care  se  defineşte  Sfântul  Antimis,  sunt  în¬ 
scrise  pe  el  şi  subliniază  caracterul  de  jertfă  al  Sfintei  Euharistii  ce 
se  săvârşeşte  pe  masa  Sfântului  Altar. 

Sfintele  canoane  prevăd  obligativitatea  folosirii  Sfântului  Antimis 
pentru  săvârşirea  Sfintei  Liturghii,  întrucât  „fără  de  el  nu  se  poate 
săvârşi  Sfânta  Liturghie  nici  în  biserică,  unde  stă  totdeauna  pe  Sfân¬ 
ta  Masă,  şi  nici  în  afară  de  biserică".43 

Caracterul  de  jertfă  al  Sfintei  Euharistii  este  evidenţiat  şi  de  fap¬ 
tul  că  Sfinţii  Părinţi  ai  Bisericii,  atunci  când  vorbesc  despre  aceasta, 
„folosesc  cuvinte  care  subliniază  caracterul  ei  de  jertfă,  ca:  altar, 
masă,  jertfă,  aducere,  etc."44. 

Caracterul  dogmatic  al  raportului  existent  între  jertfă  şi  masa  al- 


39  T.  Teodores.u,  Tratat  asupra  tuturor  dogmelor  noastre  ortodoxe,  Bucureşti,  1S63, 
p.  119—120. 

40  N.  Milaş,  op.  cit.,  p.  504. 

41  NicoJim  Sachelarie,  Pravila  bisericeasca ,  Cernica,  1940,  p.  80. 

42  Liturghierul ,  Bucureşti,  19-0,  p.  119. 

43  învăţătura  de  credinţă  creştină  ortodoxă ,  Craiova,  1952,  p.  267. 

44  Hristu  Andrutsos,  Dogmatica ,  trad.  de  Pr.  Prof.  Dr.  Dumitru  Stăniloae,  Sibiu, 
1930,  p.  312  sq. 

tarului  pe  care  se  săvârşeşte  aceasta  este  consfinţit  de  faptul  că  pe 
Sfânta  Masă  este  aşezat  Mielul  lui  Dumnezeu,  Cel  ce  ridică  păcatele 
lumii  şi  e  sacrificat  Domnului,  de  liturghisitor,  ca  jertfă  nesângeroasă. 

Sfântul  Antimis  redă  în  actul  liturgic  chipul  jertfei  Mântuitorului, 
infăţişându-ne  permanent  fie  icoana  Răstignirii,  fie  pe  cea  a  punerii 
m  mormânt  a  trupului  Mântuitorului.  Simbolismul  iconografiei  înfăţi¬ 
şate  pe  Sfântul  Antimis  îşi  are,  în  totalitatea  sa,  o  adâncă  semnifica¬ 
ţie  dogmatică.  Aceasta  pentru  faptul  că,  latât  crucea  răstignirii  cât  şi 
icoana  punerii  în  mormânt  a  Mântuitorului,  simbolizează  şi  actuali¬ 
zează  mereu  jertfa  pe  care  Iisus  a  adus-o  pe  cruce  pentru  mântuirea 
neamului  omenesc.  Jertfă  la  care  participă,  prin  Euharistie,  şi  Biseri¬ 
ca,  pentru  că  „jertfa  lui  Hristos  în  Euharistie  nu  este  o  altă  jertfă 
faţă  de  cea  de  pe  Golgota,  ci  una  şi  aceeaşi,  cu  care  El  S-a  înfăţişat 
şi  stă  ca  Miel  înjunghiat,  in  veac*:  în  faţa  Tatalui“.45 

Importanţa  liturgică  a  antimisului  reiese,  după  cum  am  mai  ară¬ 
tat,  din  obligativitatea  folosirii  sale  la  săvârşirea  Slintei  Liturghii. 

'  Pastrat  pe  Sfânta  Masă  a  altarului,  antimisul  este  învelit  într-o 
pânză  numită  iliton.  Şi  acesteia  i  se  acordă  aceeaşi  atenţie  ca  şi  anti¬ 
misului,  fiind  păstrate  cu  aceeaşi  grijă  deosebită  ca  şi  celelalte  aco- 
peraminte  aie  Sfintei  Mese. 

n  funcţie  de  anumite  momente  ale  Sfintei  Liturghii,  antimisul  stă 
pe  Sfânta  Masă,  fie  întocmit  şi  învelit  în  iliton,  fie  desfăcut.  Când  este 
întocmit,  deasupra  lui  se  aşează  Sfânta  Evanghelie.  în  timpul  voho- 
dului  cu  Sfânta  Evanghelie  se  aşează  Sfânta  Cruce  pe  el. 

După  ce  se  citeşte  pericopa  evanghelică,  Sfânta  Evanghelie  se 
aşează  în  partea  de  răsărit  a  Sfântului  Antimis.  La  octenia  pentru  cei 
chemaţi,  antimisul  este  desfăcut  şi  o  parte  a  sa,  cea  dinspre  răsărit, 
este  aşezată  peste  Sfânta  Evanghelie.  începând  de  la  imnul  „Heruvic11, 
antimisul  simbolizează  mormântul  Domnului. 

La  toate  cele  trei  Sfinte  Liturghii,  momentul  desfacerii  Sfântului 
Antimis  este  acelaşi,  la  cuvintele  „ca  şi  aceştia  împreună  cu  noi  . . .“ 

Această  unitate  tipiconală  pentru  desfacerea  Sfântului  Antimis  la 
acelaşi  moment  în  cele  trei  Sfinte  Liturghii,  demonstrează  şi  practică 
destul  de  veche  a  folosirii  antimisului,  dar  şi  simbolismul  adânc  al 
solidarităţii  şi  unirii,  al  frăţiei  şi  al  dragostei  creştine,  al  supunerii 
fieşti  şi  al  legăturii  dintre  păstor  şi  păstoriţi  —  care  sunt’  şi  cei  care 
vor  urma  —  şi  care  se  realizează  în  Sfânta  Biserică  prin  Sfântul  Anti¬ 
mis.46 

Sfântul  Antimis  rămâne  pe  Sfânta  Masă,  desfăcut,  până  după  îm¬ 
părtăşirea  credincioşilor  şi  aducerea  la  proscomidier  a  Sfântului  Potir 
şi  a  Discului.  El  este  din  nou  întocmit  de  către  preot  în  timp  ce  ros¬ 
teşte  ectenia  „Drepţi,  primind  . . .“ 


45  Pr.  lector  Dumitru  Gh.  Radu,  Caracterul  ecleziologic  al  Sfintelor  Taine  şi  pro¬ 
blema  comuniunii,  te/ă  de  doctorat,  în  „Ortodoxia"  anul  XXX,  1978,  nr.  1 — 2,  p.  273. 

46  I.  Ivan,  art.’  cit.,  p.  278. 

Iconografia  (sau  Descrierea)  antimisului 

Materialul  clin  care  erau  confecţionate  antimisele  a  diferit  de-a 
lungul  timpuluii.  Din  mărturiile  păstrate,  reiese  că  dintru  început  an¬ 
timisele  erau  făcute  din  lemn,  piatră  şi  mai  apoi  din  pânză. 

Cele  mai  multe  antimise  erau  confecţonate  din  pânză  de  in  şi  din 
mătase.  Sfântul  Simeon  aDTesalonicului  arată  că  inul  este  materialul 
cel  mai  potrivit  din  care  se  ţeseau  antimisele,  pentru  motivul  că 
„inul  este  din  pământ,  după  cum  pe  pământ  a  fost  mormântul  Mântui¬ 
torului4"17. 

\  Culoarea  Sfântului  Antimis  nu  a  fost  aceeaşi  de-a  lungul  timpu¬ 
lui,  ci  a  diferit,  în  funcţie  de  posibilităţi  şi  de  preferinţe.  In  general  s-a 
păstrat  culoarea  naturală  a  pânzei.  Dar,  pe  lângă  aceasta,  s-au  între¬ 
buinţat  şi  alte  culori:  galben,  roşu,  albastru,  cafeniu,  verde.  Culoarea 
roşie  ar  simboliza  sângele  pe  care  Mântuitorul  l-a  vărsat  pentrl  pă¬ 
catele  noastre.  •*’  /  ’t*  ( 

Din  punct  de  vedere  practic,  aceste  culori  prezintă  atât  avantaje 
cât  şi  dezavantaje.  Culorile  închise  oferă  posibilitatea  observării  fă- 
ramiturilor  risipite  de  pe  Sfântul  Disc  pe  antimis,  pentru  a  fi  strânse. 

Culorile  deschise  se  murdăresc  mai  repede  şi  îngreuiază  recupe¬ 
rarea  fărâmiturilor.  De  asemenea,  pe  cele  închise  textele  imprimate 
se  citesc  mai  greu.  Pe  culorile  deschise,  textele  se  descifrează  mai 
uşor.48  .  ;  tJ'  7  : 

Forma  antimisului  este  patrulateră,  asemănătoare  cu  Sfânta  Ma¬ 
să,  simbolizând  cele  patru  laturi  ale  lumii.49 

Dimensiunile  antimisului,  în  privinţa  cărora  nu  sunt  reguli  stabi¬ 
lite,  au  variat  de-a  lungul  timpului. 

Putem  afirma  că,  în  ceea  ce  priveşte  materialul,  culoarea,  forma 
şi  dimensiunile  antimisului,  decizia  asupra  acestora  revine  fiecărui 
ierarh,  potrivit  dorinţelor  sale. 

In  ceea  ce  priveşte  iconografia  antimiselor,  remarcăm  că  şi  aceas¬ 
ta  a  parcurs  diferite  etape.  Luând  drept  punct  de  plecare  antimisul  ru¬ 
sesc  din  anul  1148  (cel  mai  vechi  antimis  cunoscut  până  astăzi),  s-a 
Încercat  o  periodizare  a  iconografiei  antimiselor.  Dintru  început  tre¬ 
buie  însă  să  mărturisim  că  este  relativă,  întrucât  la  baza  ei  stau  doar 
antimisele  ce  au  fost  cunoscute  la  data  întocmirii  studiilor  respective. 

Perioada  I-a  se  întinde  până  în  secolul  al  XV-lea,  când  pe  antimis 
era  caligrafiată  numai  crucea  simplă  şi,  uneori,  uneltele  de  tortură. 

Perioada  a  Il-a  cuprinde  secolele  XVI — XVII.  Acum,  alături  de 
cruce  şi  uneltele  pătimirii  (suliţa,  buretele,  piroanele),  apar  simbolu¬ 
rile  (uneori  numai  iniţialele)  Evangheliştilor,  îngeri  şi  rareori  punerea 
in  mormânt. 

Perioada  a  IlI-a  cuprinde  secolul  al  XVII-lea.  O  putem  socoti  ca  o 


4* 


47  Mignc  P.G. ,  tom  155,  col.  333  A. 

48  Nica  M.  Tuţă,  op.  cit.,  p.  54;  I.  Ivan,  urt.  cit.,  p.  278 — 279. 

49  Nica  M.  Tuţă,  op.  cit.,  p.  55;  I.  Ivan,  art.  cit.,  p.  279. 

perioadă  de  încercări,  de  căutări  îndelungi  şi  realizări  iconografice 
însemnate.  Această  perioadă  se  caracterizează  prin  faptul  că  în  pla¬ 
nul  întâi  este  înfăţişat  Mântuitorul  stând  viu  în  mormânt  sau  în  potir 
(ex:  antimisul  provenind  de  la  episcopul  Ştefan  al  Râmnicului).  Cru¬ 
cea  apare  în  planul  al  doilea. 

In  perioada  a  IV-a,  situată  la  sfârşitul  secolului  al  XVII-lea  şi 
începutul  celui  de-al  XVIII-lea,  crucea  rămâne  tot  în  planul  al  doi¬ 
lea.  Coborârea  de  pe  cruce  şi  punerea  în  mormânt  constituie  tema 
iconografică  principală,  fiind  înfăţişată  în  planul  întâi. 

Perioada  a  V-a  (secolele  XVIII — XX)  se  remarcă  prin  realizări 
iconografice  deosebite.  Apar  antimisele  de  mătase  care  permit  înfăţi¬ 
şarea  cu  mult  rafinament  artistic  a  diferitelor  scene,  bogat  ornamen¬ 
tate. 

în  primul  plan  este  imprimată  punerea  în  mormânt.  Numărul  per¬ 
sonajelor  înfăţişate,  în  special  cel  al  femeilor  mironosiţe  şi  al  îngeri¬ 
lor,  diferă  de  la  un  antimis  la  altul.  Crucea  este  înfăţişată  tot  în  pla¬ 
nul  al  doilea  sau  trecută  în  chenar,  alături  de  celelalte  unelte  de  tor¬ 
tură.  Uneori  nu  apare  deloc  în  iconografia  antimisului.  Tot  în  această 
perioadă  pe  antimise  sunt  imprimate  diferite  scene  din  viaţa  Mântui¬ 
torului:  Naşterea  Sa,  rugăciunea  din  grădina  Ghetsimani,  spălarea  pi¬ 
cioarelor  ucenicilor,  Cina  cea  de  Taină,  prinderea  Mântuitorului  de 
către  evrei,  Iisus  în  faţa  arhiereilor  Ana  şi  Caiafa,  Iisus  în  faţa  lui 
Pilat,  Răstignirea,  Coborârea  de  pe  cruce,  punerea  în  mormânt,  femei¬ 
le  mironosiţe  la  mormânt,  învierea  etc.  (vezi  antimisul  mitropolitului 
Antonie  al  Moldovei,  imprimat  la  anul  1736)50. 

Deci,  la  baza  realizării  iconografice  a  antimisului,  stă  reprezenta¬ 
rea  simplă  a  crucii.  In  jurul  acesteia  au  fost  adăugate,  treptat,  instru¬ 
mentele  de  tortură  şi,  în  final,  punerea  în  mormânt  şi  diferite  scene 
din  viaţa  Mântuitorului. 

Fiindcă  antimisul  ca  şi  epitaful,  de  la  care  preia  multe  elemente 
iconografice,  înfăţişează  scena  pogorârii  de  pe  cruce  şi  punerea  în 
mormânt,  simbolizează  mormântul  Mântuitorului  precum  şi  giulgiul 
în  care  a  fost  înfăşurat  Mântuitorul  când  a  fost  pus  în  mormânt.*1 

Despre  reprezentarea  iconografică  a  punerii  în  mormânt  se  ştie 
că  are  o  tradiţie  veche.  Ea  „hrăneşte  gândirea  şi  sentimentele  creş¬ 
tinilor  şi  ale  slujitorilor  sfântului  altar  cu  amintiri  înalte  şi  sfinte. 

Compoziţia  cu  scena  pogorârii  de  pe  cruce  şi  punerea  în  mor¬ 
mânt,  pentru  vechimea  ei,  trebuie  continuată.  Ea  este  păstrată  cu  toată 
evlavia  şi  respectată  de  către  toţi  credincioşii  ortodocşi.  Din  punct  de 
vedele  dogmatic-canonic  ea  este  pe  deplin  justificată.  Alături  de  a- 
ceastă  scenă  pe  antimis  trebuie  păstrat,  în  chip  simbolic,  orice  lucru 
care  ne  aminteşte  de  suferinţa  Domnului  de  la  prinderea  în  grădina 
Ghetsimani  şi  până  la  înviere  şi  înălţarea  la  cer".'2 


50  I.  Ivan,  art.  cit.,  p.  286;  cf.  şi  Nica  M.  Tuţă,  op.  cit.,  p.  75 — 144. 

51  Fne  Branişte,  op.  cit.,  p.  506. 

52  I.  Ivan,  art.  cit.,  p.  288. 

III.  FORMULELE  ÎNSCRISE  PE  ANTIMISE 

In  cele  ce  urmează  le  vom  reda  doar  pe  cele  ce  provin  din  boga¬ 
tul  fond  al  colecţiei  Muzeului  Arhiepiscopiei  Sibiului,  fără  a  le  \ com¬ 
para  cu  cele  de  pe  antimisele  păstrate  în  alte  locuri  şi  dintre  care  o 
parte  au  fost  descrise  în  literatura  teologică  românească.53 

O  asemenea  întreprindere  ar  fi  revelatorie  şi  deosebit  de  utilă 
într-un  studiu  în  care  să  fie  prezentate  toate  antimisele  româneşti 
care  se  mai  păstrează  astăzi  în  ţară.  Pentru  că  „urmărirea  evoluţiei 
formulelor  de  pe  antimise  ne  fac  să  desprindem  şi  gândirea  teologică 
a  ierarhilor,  dar  şi  datele  în  legătură  cu  evenimentele  deosebite  din 
viaţa  Bisericii4*.54 

Oricum,  studierea  acestora  este  prioritară,  întrucât  „în  varie¬ 
tatea  sau  diversitatea  formulărilor  se  menţine  —  şi  aceasta  este  par¬ 
tea  importantă  —  şi  ideea  dogmatică  şi  autoritatea  juridica-canonică 
a  chiriarhului".55 

Formula  de  pe  cel  mai  vechi  antimis  păstrat  în  Muzeul  nostru, 
exemplar  provenind  de  la  mitropolitul  Varlaam  al  Ungrovlahiei,  din 
anul  7180  (1672),  este  simplă.  Scrisă  în  limba  slavonă,  în  ea  se  arată 
că  antimisul  a  fost  „sfinţit  prin  punerea  mâinilor  Prea  Sfinţitului  Ar¬ 
hiepiscop  Varlaam,  în  zilele  lui  Antonie,  voevod  al  pământului  Un¬ 
grovlahiei". 

Pe  antimisul  provenind  de  la  episcopul  Ştefan  al  Râmnicului 
(1673 — 1693)  formula  este  scrisă  tot  în  limba  slavonă.  Din  ea  reiese 
că  antimisul,  numit  „altar  dumnezeiesc  pe  care  se  săvârşeşte  dumne¬ 
zeiasca  slujbă1*,  a  fost  sfinţit  de  către  „arhiepiscopul  Kyr  Ştefan,  epis¬ 
cop  al  Râmnicului 

Antimisele  provenind  de  la  mitropoliţii  Ardealului  Ioasaf  (1682 — 
1683),  Varlaam  (1685 — 1692),  Teofil  (1692 — 1697),  Atanasie  Anghel 
(1697 — 1701,  apoi  episcop  unit)  păstrează  aceeaşi  însemnare,  scrisă  în 
limba  română,  cu  litere  chirilice:  „J(ă)rtăvnicul  dumnezăesc  preste  ca¬ 
rele  obrşesc  dumnezeeştile  slujbe.  Bl(a)g(oslo)vitu-s-au  şi  s-au  sfinţit 
de  Pre  sfinţitul  mitropolit  (urmează  numele  ierarhului)  al  Mitropoliei 
Bălgradului  şi  s-au  dat  în  zilele  măriei  sale  craiului  (numele)  văleat 
168..."  (anul  urmând  a  fi  completat).  Această  formulă  este  păstrată 
de  Ioan  Patachi  (1715 — 1727),  episcop  unit  cu  sediul  la  Făgăraş,  urma¬ 
şul  lui  Atanasie  Anghel.  > 

In  aceeaşi  perioadă,  la  Arad,  episcopul  Ioanichie  Martinovici  fo¬ 
losea  pe  antimisul  imprimat  o  formulă  scrisă  în  slavonă,  şi  anume: 
,,Jertvenik  i  Bojestveni  i  s(ve)ştenii  soverşisia  C(e)rez  samoe  Bo- 
j(e)sstvenioe  S(ve)ştenio  deistvie  osviaşteinii  B(o)j(e)stveinoiu  bl(a)- 
g(o)d(a)tiiu  v  estago  i  jivotvoreştago  duha.  Ruko  deistvovat  v  ije 
preos(ve)şteniia  IOANIKIOM  MARTINOVICIEM  B(o)jieiu  m(i)l(o)- 


53  Nica  M.  Tuţă,  op.  cit.,  p.  56 — 73;  I.  Ivan,  art.  cit.,  p.  280 — 285;  Pr.  D.  Sorin  Sc- 
bastian,  Vechi  flinte  antimise  din  Colecţia  de  la  Mănăstirea  ]itianu  —  Craiova ,  în  rcv. 
„Mitropolia  Olteniei"  anul  XXXVI,  1984,  nr.  11  — 12,  p.  712 — 729. 

54  I.  Ivan,  art.  cit.,  p.  280. 

55  lbidem.  . ;  ; 

stiiu  MITROPOLITOM  IOANOPOLSKIM  I  VARADSKIIM  I  VASON 
SARANDSKOI  I  BIHARSKOI  varmegyi  si  eje  bist  pri  derjave  Augusti 
Ţesare  Karule  Petom  Leata  mirom  daniia  7223  orjtvaje  hristova  1715 
indik(t)om  i  kliuci  alo  7  krug  slnţu  27  krug  luno  3  epatha  letu  5  M(e)- 
s(a)ţa  luniia  3  dan  saverşise  ştampa  od  Antimisa". 

In  traducere:  „(Acest)  dumnezeiesc  jerfelnic  s-a  sfinţit  prin  însăşi 
dumnezeiasca  sfinţire  cu  harul  sfântului  şi  de  viaţă  făcătorului  Duh, 
prin  punerea  mâinilor  Prea  Sfinţitului  IOANICHIE  MARTINOVICI, 
din  mila  lui  Dumnezeu  MITROPOLIT  al  IENOPOLEI  şi  ORADIEI  şi  al 
ZARANDULUI  întreg  şi  al  judeţului  BIHOR,  cel  ce  a  fost  sub  domnia 
Augustului  Cezar  Carol  V,  anul  de  la  facerea  lumii  7223,  iar  de  la  naş¬ 
terea  lui  Hristos  1715,  indictionul  şi  cheia  literei  7,  crugul  soarelui  27, 
crugul  lunii  3,  începutul  anului  5,  luna  iunie,  3  ziua  terminării  impri¬ 
mării  Antimisului." 

Formula  cea  mai  răspândită  —  întâlnită  pe  majoritatea  antimi- 
seior  provenite  din  Transilvania  şi  Ţara  Românească  din  secolul  al 
XVIII-lea  şi  prima  jumătate  a  celui  de  al  XlX-lea  —  a  fost  consacrată 
ia  sfârşitul  secolului  al  XVII-lea.  O  întrebuinţează  pentru  prima  dată 
mitropolitul  Teodosie  al  Ungrovlahiei  pe  antimisul  imprimat  în  cursul 
celei  de  a  doua  păstoriri  în  scaunul  vlădicesc  (1679 — 1708).  Scrisă  în 
limba  română,  cu  caractere  chirilice,  pe  laturile  de  sus  şi  de  jos  ale 
antimisului,  formula  este  următoarea:  „Acest  dumnezeiesc  jertvennic 
pre  carele  se  săvârşaşte  d(u)mnezeiasca  cea  fără  de  sânge  şi  sfinţita 
jertfa  s-au  bl(a)g(o)s(lo)vit  şi  s-au  sfinţit  cu  mâna  Prea  Sfinţitului  Mi¬ 
tropolit  Kyr  Teodosie  în  zilele  prea  luminatului  şi  de  H(risto)s  iubitor 
domn  Io  Constantin  Basarabb  voevodul  a  toată  Ţara  Românească,  leat 
72  (. . . .)  (urmând  ca  anii  să  fie  completaţi). 

Antimisul  lui  Teodosie  va  fi  reprodus  şi  de  către  episcopii  Buzău¬ 
lui:  Chesarie  (1825 — 1846)  şi  Filotei  (1850 — 1859). 

Reproducând  identic  antimisul  mitropolitului  Teodosie  al  Ungro¬ 
vlahiei,  ierarhii  Bisericii  greco-catolice  din  Transilvania  vor  prelua 
şi  menţine  această  formulă  până  în  a  doua  jumătate  a  secolului  al 
XlX-lea,  când  Alexandru  Sterca  Şuluţiu  va  imprima  un  alt  antimis,  pu¬ 
ţin  diferit  din  punct  de  vedere  artistic  de  cel  folosit  de  ierarhii  orto¬ 
docşi  români.  ‘  •  J  *  : 

La  Sibiu,  episcopul  ortodox  Dionisie  Novacovici  (1761 — 1767)  va 
prelua,  iconografic,  antimisele  greceşti  imprimate  la  Viena  în  anii 
1733  şi  1751.  Acest  antimis,  pe  linia  continuităţii  tradiţiei  ierarhiei  or¬ 
todoxe  transilvănene,  este  reprodus  şi  în  zilele  noastre.  Formula  fo¬ 
losită  de  Dionisie  Novacovici  şi  preluată  identic  de  urmaşii  săi  în 
scaunul  vlădicesc  al  Ardealului  —  Ghedeon  Nichitici  (1784 — 1788), 
Gherasim  Adamovici  (178931796),  Vasile  Moga  (1811 — 1845)  şi  un  timp 
de  Andrei  Şaguna  (1846 — 1873)  —  este  următoarea:  „Dumnezeiescul 
şi  sfântul  altar  al  Domnului  nostru  Iisus  Hristos,  sfinţit  cu  darul  Prea 
Sfântului  şi  de  viaţă  făcătorului  Duh,  Prin  mâna  şi  blagoslovenia  prea 
o  sfinţitului  Kyr  DIONISIE  NOVACOVICIi  pravoslavnic  EPISCOP  al 
Budei  şi  a  tot  Ardealul,  a  să  sluji  pre  dânsul  Dumnezeiasca  Liturghie, 

în  hramul ...  u  nevoinţa  şi  cu  toată  cheltuiala  celui  mai  sus  numit.  La 
anul  de  la  Hs.  1762“. 

Formula  a  fost  preluată  şi  de  episcopul  Procopie  Ivaşcovici  al 
Aradului  (1852 — 1873),  format  în  mediul  bisericesc  sârbesc. 

Mitropolitul  Andrei  Şaguna  foloseşte,  pe  antimisul  din  1860,  o 
formulă  nouă,  simplificând-o  pe  cea  a  înaintaşilor,  şi  anume:  „Cu  da¬ 
rul  Prea  Sfântului  şi  de  viaţă  făcătorului  Duh  s-au  sfinţit  acestu  an- 
timins  prin  sfinţirea  Prea  Sfinţitului  Domnu  Andreiu,  Episcopului  Bi- 
sericei  dreptmăritoare  în  Ardealu,  spre  întrebuinţare  la  Slujba  dum¬ 
nezeiască  în  s(fânta),  biserică  din  . . .,  hramul . . .  Sibiu,  în  Tipografia 
diecezană,  1860“. 

Sesizăm,  din  această  formulă,  faptul  că  Andrei  Şaguna  este  pri¬ 
mul  ierarh  ortodox  transilvănean  care  foloseşte  termenul  „anti- 
mins*4.  Aceasta  este  una  din  variantele  folosite  pentru  a  denumi  anti¬ 
misul. 

Pe  un  antimis  provenind  de  la  Şaguna,  mitropolitul  Miron  Roma¬ 
nul  a  lipit  o  bucată  de  pânză  pe  care  a  imprimat  următoarea  formulă: 
„Altariu  dumnediescu  pentru  a  se  face  pe  elu  nesângeroasele  ierurgii 
în  biserica  Adormirea  Preasantei  Născătoarei  de  Dumnedieu  din  Fol- 
tu,  santitu  în  Resinari,  la  15  iuniu  1875  prin  arhiepiscopulu  şi  mitro- 
politulu"  (semnează  apoi  cu  cerneală). 

Pe  antimisele  provenind  de  la  mitropoliţii  Moldovei,  formulele 
sunt  scrise  fie  în  slavonă  (Antonie,  1729 — 1739),  fie  în  limba  română 
(Gavriil  Calimachi,  1760 — 1786  şi  Leon  Gheucă,  1786 — 1788). 

In  toate  aceste  formule,  antimisul  este  numit  „dumnezeiesc  şi 
sfânt  altar. 

Şi  episcopul  de  Muncaci  Mihail  Manuil  Olsavschi,  ca  şi  patriar¬ 
hul  sârb  Moise  Raiovici,  adoptă  o  formulă  în  care  numesc  antimisul 
„dumnezeiesc  şi  sfânt  altar  al  Domnului  Dumnezeului  şi  Mântuitoru¬ 
lui  nostru  Iisus  Hristos". 

In  formula  imprimată  de  ierarhii  Arsenie  IV,  arhiepiscop  de  Pe£ 
şi  patriarh  al  sârbilor,  şi  Ioan  Georgievici,  episcopul  Caransebeşului 
şi  Vârşeţului  (1741 — 1769),  antimisul  este  numit:  _ _ sfânt  şi  dumne¬ 

zeiesc  jerfelnic  care  s-a  imprimat  pentru  (săvârşirea)  slujbei  (jertfei) 
celei  fără  de  sânge  a  Domnului  Dumnezeului  şi  Mântuitorului  nostru 
Iisus  Hristos,  după  tradiţia  sfintei,  soborniceştii  şi  apostoliceştii  Bise¬ 
rici  a  Răsăritului  .  . 

Formulele  amintite,  precum  şi  cele  de  pe  antimisele  greceşti  im¬ 
primate  la  Viena  în  1733  şi  1751,  sunt  în  consens  cu  cele  folosite  de 
Biserica  Ortodoxă  pentru  a  defini  aîitimisul.  Diferitele  expresii  folo¬ 
site  de  ierarhi  demonstrează  grija  lor  pentru  a  găsi  formula  potrivită 
care  să  arate  cât  mai  complet  ce  este  antimisul. 

Pe  lângă  aceste  formulări,  pe  antimise  apar  şi  diferite  texte  im- 
nografice-scripturistice:  „Sfânt,  Sfânt,  Sfânt,  Domnul  Savaot...11  (Isa- 
ia  6,  3)  „Iosif  cel  cu  bun  chip...44.  Apoi  stihul  „Heruvimii  cei  cu  ochi 
mulţi  şi  Serafimii  cei  cu  câte  şase  aripi . .  V- 

Antimisele  imprimate  de  mitropoliţii  Moldovei  Gavriil  Calimachi 
şi  Leon  Gheucă  au  înscrise  cuvintele  rostite  de  Mântuitorul  la  Cina 

cea  de  Taină:  „Luaţi,  mâncaţi .. .”  şi  „Beţi  dintru  acesta  toţi..."  (Mt. 
XXVI,  26—29). 

Cele  mai  frecvente  abrevieri  folosite  pe  antimise  sunt:  Is.  Hs.  Ni. 
Ka,  Is.  Hs.  Ţ.  I.f  Is.  Hs.  B.  I.  (Iisus  Hristos  domnul  iudeilor);  I.N.R.L 
(Iisus  Nazarineanul  regele  iudeilor)  etc 

De  asemenea  şi  iniţialele  cuvintelor  slavone:  M(îsto),  I(obnoe), 
R(ai),  B(îsti),  adică  „Locul  Căpăţânii  a  devenit  rai".  Potrivit  unor  in¬ 
terpretări  patristice,  acestea  ar  aminti  de  faptul  că  Adam  a  fost  îngro¬ 
pat  pe  actualul  loc  al  Căpăţânii,  sub  crucea  Domnului.*6 

Iniţialele  G(lava),  A(dama),  ce  apar  lângă  un  craniu  ce  se  află  de 
obicei  la  baza  scenei  Răstignirii,  înseamnă  „capul  lui  Adam". 

Din  punct  de  vedere  dogmatic  şi  liturgic,  textele  scripturistice, 
imnografice  şi  abrevierile  de  pe  antimise  „încearcă  să  exprime  şi 
momentul  întemeierii  Sfintei  Euharistii  —  ca  Taină  şi  jertfă  —  dar  şi 
duioşia  punerii  în  mormânt  a  Trupului  Domnului,  care  ca  Domn  al 
Slavei  ne-a  eliberat  de  sub  jugul  păcatului  lui  Adam,  Golgota  a  deve¬ 
nit  rai.  Crucea  a  devenit  pom  al  vieţii  şi  putere  a  lui  Dumnezeu  (I. 
Corinteni,  1,  18;  Apocalipsă  21,  2J57. 

IV.  IMPORTANŢA  ISTORICA  A  ANTIMISELOR  ROMÂNEŞTI 

Din  punct  de  vedere  istoric,  pentru  vechimea  şi  însemnările  ce 
le  conţin,  antimisele  prezintă  o  importanţă  deosebită.  Prin  acestea  ele 
contribuie  la  o  mai  bună  cunoaştere  a  unor  aspecte  legate  de  istoria 
vieţii  bisericeşti.  t  1 

Dispoziţiile  date  de  către  ierarhii  români  din  secolul  al  XlX-lea 
ca  pe  antimisele  uzate  să  nu  se  mai  slujească,  ci  să  fie  păstrate  cu 
grijă,  sunt  de  o  însemnătate  excepţională.  Meritul  în  această  acţiune 
îi  revine  marelui  mitropolit  transilvănean  Andrei  Şaguna,  care  a  dat 
dispoziţie  ca  antimisele  scoase  din  folosinţă  să  fie  păstrate  împreună 
„cu  celelalte  lucruri  vechi  bisericeşti  în  ladă“58  ca  unele  ce  au  servit 
celor  sfinte. 

Cele  mai  vechi  antimise  păstrate  în  Biserica  noastră  până  astăzi, 
provin  de  la  începutul  secolului  al  XVII-lea.  Cercetarea  cu  atenţie  a 
studiilor  (puţine,  de  altfel,  la  număr)  dedicate  antimiselor  păstrate  la 
noi,  precum  şi  a  bogatului  fond  existent  în  colecţia  Muzeului  Arhie¬ 
piscopiei  Sibiului,  ne-a  oferit  posibilitatea  de  a  alcătui  o  clasificare, 
mai  completă  decât  cele  fjcute  de  către  alţi  autori,  în  ordine  crono¬ 
logică,  a  acestui  obiect  liturgic.59 

Aceste  antimise  provin  de  la  .următorii  ierarhi: 

1.  Mitropolitul  Luca  al  Ungrovlahiei  (1602 — 1629),  desenat  în 
anul  1604  şi  păstrat  in  schitul  Brădetul  din  jud.  Argeş/0 


56  Ibidem ,  p.  285;  cf.  şi  Nica  M.  Tuţă,  op.  cit.,  p.  57. 

57  I.  Ivan,  art.  cit .,  p.  285. 

58  Andrei  Şaguna,  Elementele  Dreptului  canonic ,  ed.  a  Il-a,  Sibiu,  1854,  p.  136. 

59  Vezi:  Diacon  prof.  Teodor  V.  Damşa,  Sfântul  antimism .  Importanţa  sa  istorică , 
m  rev.  „Mitropolia  Banatului**,  anul  XXXVI,  1986,  nr.  6,  p.  36. 

60  N.  lorgi,  Un  antimis  al  mitropolitului  Luca,  1604,  în  rev.  „Biserica  Ortodoxă 
Română,  anul  LIII,  1935,  nr.  9 — 10,  p.  484 — 487;  Nica  M.  Tuţă,  op.  cit.,  p.  57. 

2.  Mitropolitul  Varlaam  al  Moldovei  (1632 — 1653),  pictat  cu  mâna 
în  anul  1647  sau  1648  şi  păstrat  la  mănăstirea  Secu.61 

3.  Episcopul  Grigorie  al  Băzăului  (1668 — 1691),  datând  din  anii 
1671 — 1672  şi  păstrat  la  Episcopia  Buzăului.*2 

4.  Mitropolitul  Varlaam  al  Ungrovlahiei  (1672 — 1679),  pictat-  în 
anul  1672  şi  păstrat  în  colecţia  muzeului  Arhiepiscopiei  Sibiului? 

5.  Episcopul  Ştefan  al  Râmnicului  (1673 — 1693),  pictat  după  anul 
1673  şi  păstrat  în  aceeaşi  colecţie? 

6.  Mitropolitul  Ioasaf  al  Ardealului  (1682 — 1683),  imprimat  în  a- 
nul  1682  şi  păstrat  în  aceeaşi  colecţie? 

7.  Mitropolitul  Varlaam  al  Transilvaniei  (1685 — 1692),  imprimate 

după  anul  1685  şi  păstrate  în  aceeaşi  colecţie?  ? : 

8 — 9.  Mitropolitul  Teofil  al  Transilvaniei  (1692 — 1697)  şi  mitropo¬ 
litul  Teodosie  al  Ungrovlahiei  (1668 — 1672?  1679 — 1708)  imprimate 
după  anul  1692  şi  păstrate  în  aceeaşi  colecţie? 

10.  Episcopul  Mitrofan  al  Buzăului  (1691 — 1702),  imprimat  în  anul 
1695  şi  păstrat  în  colecţia  proprie  de  Preotul  Nica  M.  Tuţă?63 

11.  Mitropolitul  Antim  Ivireanul  al  Ungrovlahiei  (1708 — 1716)  im¬ 
primat  după  anul  17C8  şi  păstrat  în  muzeul  Episcopiei  Buzăului64,  pre¬ 
cum  şi  în  colecţia  Muzeului  Arhiepiscopiei  Sibiului? 

12.  Episcopul  Damaschin  Dascălul  al  Râmnicului  (1708 — 1725), 
imprimat  după  anul  1708  şi  păstrat  în  aceeaşi  colecţie64  bis? 

13.  Mitropolitul  Atanasie  Anghel  al  Transilvaniei  (1697 — 1701) 
imprimat  în  anul  1711  şi  păstrat  în  aceeaşi  colecţie? 

14.  Episcopul  Pahomie  al  Romanului  (1707 — 1713),  dăruit  în  anul 
1714  schitului  Pocrovul,  ctitoria  sa,  după  retragerea  sa  din  scaun.  Se 
păstrează  la  mănăstirea  Neamţ'5? 

15.  Episcopul  Ioanichie  Martinovici  al  Aradului  (1710 — 1721),  im¬ 
primate  în  anul  1715  şi  păstrate  şi  în  colecţia  Muzeului  Arhiepisco¬ 
piei  Sibiului? 


61  Arhim.  Dionisie  Udişte^nu,  Un  antimis  din  vremea  mitropolitului  Varliam  al  Mol¬ 
dovei,  în  rcv.  „Biserica  Ortodoxa  Româna"  anul  LXXV,  1957,  nr.  10,  p.  1035. 

62  Pr.  Gabrlel  Cocora,  Antimisul  mitropolitului  Antim  Ivireanul ,  în  rev.  „Mitropo¬ 
lia  Olteniei"  anul  XVIII,  1966,  nr.  9 — 10,  p.  835. 

63  Nica  M.  Tuţa,  op.  cit.,  p.  57. 

64  A  fos:  prezentat  de  către  Pr.  Gabriel  Cocora,  care  îl  datează  greşit,  susţinând  că 

a  fost  imprimat  în  anul  1692.  Greşeala  se  datorează  interpretării  eronate  a  anului  indicat: 
7200,  căruia  urmau  să  i  se  adauge  alte  cifre  pentru  a  indica  anul  în  care  antimisul  era  dă¬ 
ruit  unei  biserici.  Ori  se  cunoaşte  faptul  că  Antim  Ivireanul  a  ajuns  mitropolit  al  Ungro- 
v.ahici  în  anul  1708.  De  aceet,  numai  în  sau  d  pă  acest  an  putea  să-şi  imprime  antimis- 

sul.  In  anul  1692  mitropolit  al  Ungrovlahiei  era  Teodosie,  iar  Antim  Ivireanul  era  tipograf 
la  Bucureşti. 

64  b  s.  Aceeaşi  greşeală  de  datare  o  săvârşeşte  şi  Pr.  D.  Sorin  Sebastian,  referitor  la 

antimisul  episcopului  Damaschin  al  Râmnicului.  Astfel,  scrie  că  aat'misul  a  fost  imprim  it 
in  1692,  când  în  realitate,  acest  fapt  s-a  petrecut  în  sau  după  170^,  deoarece  Damaschin 

a  fost  ales  episop  la  Râmnic  în  anul  1708.  Vezi:  Pr.  D.  Sorin  Sebastian,  Vechi  sfinte  an - 

timise  din  colecţia  de  la  mănăstirea  Jitianu  —  Craiovat  în  rev.  M.O.,  an  XXXVI,  1984, 
nr.  11  — 12,  p.  723  şi  729. 

65  I.  Ivan,  art.  cit.,  p.  293. 

16.  Episcopul  Ioan  Patachi  al  Făgăraşului  (1715 — 1727),  imprimat 
după  anul  1721  şi  păstrat  in  aceeaşi  colecţie? 

17.  Mitropolitul  Ioanichie  Vladislavlievici  al  Timişoarei  (1713 — 

1727),  imprimate  în  anul  1722  şi  păstrate  în  colecţia  Arhiepiscopiei  Ti¬ 
mişoarei/*  : 

Această  clasificare  mi  se  pare  deosebit  de  edificatoare,  pentru  a 
demonstra  necesitatea  întocmirii  unui  studiu  asupra  tuturor  antimise- 
lor  româneşti.  Pentru  că  antimisele  care,  în  clasificarea  făcută  de  Teo¬ 
dor  V.  Damşa,  se  situau  pe  locurile  4  şi  567  în  clasificarea  noastră 
ocupă  locurile  15  şi  17. 

Şi  această  clasificare  ar  fi  arătat  altfel,  dacă  în  rândul  acestor 
antimise  l-am  fi  trecut  şi  pe  cel  al  patriarhului  Dositei  al  Ierusalimu¬ 
lui,  imprimat  la  noi  în  anul  1704,  probabil  de  către  Antim  Ivireanul. 
Acesta  reproduce,  cu  excepţia  unor  neînsemnate  detalii,  antimisul 
mitropolitului  Teodosie  al  Ungrovlahiei. 

Dar  antimisul  patriarhului  Dositei,  alături  de  cel  al  patriarhului 
Silvestru  al  Antiohiei,  imprimat  în  anul  1748  tot  la  Bucureşti,  aruncă 
o  nouă  lumină  asupra  legăturilor  pe  care  Biserica  Ortodoxă  Română 
ie-a  întreţinut  cu  aceste  Biserici  surori,  în  sprijinul  cărora  a  venit  ori 
de  câte  ori  i  s-a  oferit  prilejul,  pentru  apărarea  Ortodoxiei. 

De  asemenea,  antimisele  mai  constituie  şi  o  mărturie  a  unităţii 
tuturor  românilor,  care  şi  prin  intermediul  lor  au  trecut  dincolo  de 
graniţele  pe  care  vicisitudinile  vremilor  le-au  impus  atât  pe  plan  po¬ 
litic  cât  şi  bisericesc.  Aceasta  o  dovedeşte  faptul  că  ierarhii  nou  în¬ 
fiinţatei  Biserici  greco-catolice  sau  unite  din  Transilvania  nu  au  îm¬ 
prumutat  antimisul  din  ritul  roman,  care  este  o  placă  de  piatră,  înve¬ 
lită  într-o  pânză  numită  corporal/*  Dimpotrivă,  episcopul  Ioan  Pata¬ 
chi,  urmaşul  lui  Atanasie  Anghel,  cel  care  a  semnat  unirea  cu  Roma, 
păstrează  antimisul  mitropoliţilor  Transilvaniei  —  Ioasaf,  Varlaam, 
Teofil,  Atanasie  —  reproducându-1  întru  totul.  Iar  Inochentie  Micu 
preia,  tot  din  solidaritate  cu  Ortodoxia  românească  şi,  de  ce  nu,  cu 
întreaga  Ortodoxie  (fiindcă  în  anul  L704  patriarhul  Dositei  al  Ierusali¬ 
mului  imprimase  la  noi  acelaşi  model),  antimisul  mitropolitului  Teo¬ 
dosie  al  Ungrovlahiei,  reproducându-1  din  punct  de  vedere  iconogra¬ 
fic. 

Dar  unitatea  românilor  se  remarcă  şi  în  rândul  fraţilor  de  aceeaşi 
credinţă.  Mai  întâi,  înainte  de  unirea  cu  Roma,  mărturie  fiind  antimi¬ 
sul  provenit  de  la  mitropolitul  Varlaam  al  Ungrovlahiei  (păstrat  în  bi¬ 
serica  ortodoxă  din  Făgăraş)  şi  cel  al  episcopului  Ştefan  al  Râmnicu¬ 
lui.  Ambele  au  fost  imprimate  în  aceeaşi  perioadă. 

Aceste  antimise,  precum  şi  celelalte  dăruite  după  anul  1701,  arată 
legăturile  strânse  ce  existau  între  românii  din  cele  trei  ţări. 

Atât  ierarhii  munteni  cât  şi  cei  moldoveni  hirotoneau  preoţi  pe 


66  Gheorghe  Cotoşman,  art.  cit.,  p.  733 — 734. 
6y  Teodor  V.  Damşa,  art.  cit.,  p.  36. 

6S  Ene  Branişte,  op.  cit.,  p.  301. 

seama  parohiilor  ortodoxe  din  Transilvania.69  La  înapoiere  „preoţii 
care  se  hirotoneau  . . .  aduceau  cu  ei  antimise  de  acolo,  pe  care  le  păs¬ 
trau  cu  deosebit  respect,  legate  fiind  şi  de  sufletul  lor“70.  Din  această 
cauză,  dispoziţiile  ierarhilor  de  a  schimba  antimisele  vechi  şi  uzate, 
vor  fi  întâmpinate  de  preoţi  cu  rezistenţă,  stăruind  în  păstrarea  celor 
vechi.  *  ,  *_  „s 

Pentru  starea  în  care  se  găseau  satele  româneşti  din  Transilvania 
In  timpul  măsurilor  de  trecere  forţată  la  uniaţie,  este  deosebit  de  sem¬ 
nificativă  o  mărturie  contemporană.  Ea  ne-a  rămas  de  la  episcopul  Si- 
nesie  Jivanovici  al  Aradului,  care  în  vizitaţia  canonică  pe  care  a  efec¬ 
tuat-o  în  Bihor  ÎQtre  25  martie  şi  8  octombrie  1759,  în  275  de  locali¬ 
tăţi  (din  totalul  de  332  aşezări),  a  găsit  majoritatea  bisericilor  constru¬ 
ite  din  lemn,  pământ  şi  trestie,  acoperite  cu  şindrilă,  iar  preoţii  hiro¬ 
toniţi  unii  de  episcopii  Aradului,  iar  cei  mai  mulţi  de  episcopii  Râm¬ 
nicului,  mitropoliţii  Ungrovlahiei  şi  Moldovei.71 

Şi  tot  Sinesie  Jivanovici  îi  scria  mitropolitului  sârb  Pavel  Nena- 
dovici  de  la  Karloviţ  (1749 — 1768),  la  22  martie  1761,  că  „din  Ardeal 
vin  o  sumedenie  de  tineri  pentru  hirotonie  şi  nu  pot  sfârşi  să-i  hiro¬ 
tonesc, trebuie  să  fac  trei  Liturghii  săptămânal  pentru  hirotonia  lor, 
pentru  ca  apoi  să-i  trimit  înapoi  în  Ardeal ...  In  anul  precedent,  de 
asemenea,  am  s'ujit  câte  două  Liturghii  săptămânal  pentru  hirotonia 
acestora  . .  .u12.  Desigur  că  episcopul  Sinesie  a  dat  şi  antimise  preoţi¬ 
lor  pe  care  i-a  hirotonit. 

Ca  să  ne  oprim  tot  la  această  perioadă,  amintim  că  în  Transil¬ 
vania  s-au  găsit  antimise  dăruite  de  mitropolitul  Gavriil  Calimachi  al 
Moldovei,  între  anii  1760 — 1769,  parohiilor  din  Foit,  Almaşu-Mic,  Ilia, 
Uroiu,  Balşa  (toate  în  jud.  Hunedoara),  precum  şi  mănăstirii  Râmeţi 
(jud.  Alba)  şi  bisericilor  din  Braşov  —  Stupini  şi  Hamba  (jud.  Sibiu). 
Toate  au  fost  trimise  în  scopul  consolidării  rezistenţei  naţionale  şi  or¬ 
todoxe  în  rândul  românilor  transilvăneni. 

Tot  din  punct  de  vedere  istoric,  antimisele  ne  oferă  informaţii 
despre  ierarhul  care  le-a  imprimat  şi  le-a  dăruit  bisericilor.  Aceste  in¬ 
formaţii  privesc  titulatura  precum  şi  eparhiile  asupra  cărora  îşi  aveau 
jurisdicţia. 

Din  formula  scrisă  pe  antimisul  episcopului  Ştefan  al  Râmnicului 
(1673 — 1693)  reiese  că  titularii  acestui  scaun  vlădicesc  se  intitulau  la 

69  A  se  vedea  numele  unor  preoţi  transilvăneni  hirotoniţi  în  Ţara  Românească  şi 
Moldova,  precum  şi  cei  al  unor  localităţi  în  care  s-au  găsit  antimise  provenind  de  la  ierarhi 
munteni  şi  moldoveni,  la:  Mircea  Păcurariu,  Legăturile  Bisericii  Ortodoxe  din  Transilvania 
cu  Tara,  Românească  şi  Moldova  în  secolele  XVI — XVIII.  Teză  de  Doctorat  în  Teologie, 
m  rev.  „Mitropolia  Ardealu.ui*,  anul  XIII,  1968,  nr.  1 — 3,  p.  58 — 67. 

70  Prot.  Dr.  Sebastian  Stanca,  Graiul  antimiselor,  în  voi.  Omagiu  I.P.S.  Dr.  Nicolae 
Bălan ,  Mitropolitul  Ardealului.  La  douăzeci  de  ani  de  păstorire  Sibiu,  1940,  p.  721. 

71  D.  Ruvarac.  St..tisticki  prcglad  V eliko-V ara<iske  Eparhiie  1759  godine  în  „Arhiv 
za  istoriju  Srspke  Pravoslavne  Karlovackc  MitropoIi,V\  I  (1911),  St.  Karlovci  nr.  1,  p. 
3 — 16,  di  pă  Diac.  Prof.  Silviu  Anuichi  Relaţiile  bisericeşti  româno-sârbe  în  secolele  al  XVII - 
lea  şi  al  XV  III-lcu,  te/ă  de  doctorat,  în  rev.  „Biserica  Ortodoxă  Română-,  anul  XCVII, 
1979,  nr.  7—8,  p.  970. 

72  A.S.A.N.U.K.  Fond  M.P.  ,.A“  cioc  nr.  215/1761,  după  Silviu  Anuichi,  op.  cit.. 

vremea  respectivă  şi  „arhiepiscopi".  Un  caz  asemănător  care  a  stârnit 
dispute  în  istoriografia  noastră  bisericească73,  îl  reprezintă  episcopul 
Ioanichie  Martinovici  al  Aradului.  Acesta  se  intitula  ..mitropolit  al 
lenopolei  şi  Oradiei  şi  al  Zărandului  întreg  şi  al  judeţului  Bihor". 

Pe  antimisul  imprimat  in  anul  1863,  mitropolitul  Nifon  al  Ungro- 
vlahiei  (1850 — 1875)  se  intitulează  ,, mitropolit  a  toată  Ungrovlahiau  şi 
..ecsarh  ai  plaiurilor  şi  al  Cesarii  Capadochii  locţiitor". 

Din  mulţimea  antimiselor  păstrate  în  colecţia  Muzeului  Arhiepis¬ 
copiei  Sibiului  am  enumerat  doar  câteva,  care  au  subliniat  cu  des¬ 
tulă  pregnanţă  importanţa  pe  care  acestea  o  au  pentru  istoria  biseri¬ 
cească.  • 

Cert  este  faptul  că  acestea  fie  că  au  fost  date  bisericilor  de  că¬ 
tre  ierarhi  în  timpul  unor  vizite  canonice  pe  care  le-au  făcut,  fie  că  au 
fost  primite  de  cei  hirotoniţi  de  către  ierarhii  români  din  Transilvania, 
Ţara  Românească  şi  Moldova,  sau  de  la  cei  hirotoniţi  de  către  ierarhii 
sârbi. 

Se  cunosc  însă  şi  cazuri  când,  din  dragoste  faţă  de  neam  şi  de  le¬ 
gea  strămoşească,  credincioşii  unor  parohii  din  Transilvania  au  cum¬ 
părat  antimise  şi  le-au  donat  bisericilor  din  satele  lor.  O  asemenea 
donaţie  a  făcut  un  grup  de  credincioşi  din  Galeş  (jud.  Sibiu),  care  au 
cumpărat  un  antimis  imprimat  la  anul  1746  de  către  episcopul  Cli- 
ment  al  Râmnicului  (1735 — 1748)  şi  ,,1-au  dat  popii  Ioanăş"  pentru  „a 
se  sluji  la  milostivul  Dumnezeu". 

Antimisele  reflectă  o  profundă  conştiinţă  preoţească  asupra  uni¬ 
tăţii  de  neam  şi  de  credinţă  a  tuturor  românilor.  Ele  mai  pot  arăta  şi 
diferitele  relaţii  dintre  Bisericile  Ortodoxe  locale,  iar  inscripţiile  res¬ 
pective  pot  reconstitui,  in  parte,  şi  starea  culturală  şi  bisericească  a 
Episcopiei  din  care  provin,  aria  lor  de  răspândire,  reflectând  deopo¬ 
trivă  şi  ceva  din  respiraţia  artistică  a  vremii.74 

Antimisul  este,  aşadar,  nu  numai  ,, sfântul  şi  dumnezeiescul  altar 
pe  care  se  permanentizează  jertfa  Fiului  lui  Dumnezeu  pentru  noi  oa¬ 
menii,  ci  şi  mărturie  a  dragostei  jertfelnice  pe  care  românii  au  ştiut 
să  şi-o  arate  unii  altora  în  vremurile  de  cumpănă.  Cercetarea  antimi¬ 
selor  va  evidenţia  noi  aspecte  din  trecutul  legat  de  credinţa,  cultura 
şi  istoria  poporului  român.75 

ANTIMISELE  DIN  COLECŢIA  MUZEULUI 
ARHIEPISCOPIEI  SIBIULUI 

Numărul  deosebit  de  mare  al  antimiselor  păstrate  în  colecţia  Mu¬ 
zeului  Arhiepiscopiei  Sibiului  (peste  500  exemplare)  ne-a  determinat 
ca  sa  le  prezentăm  pe  două  categorii  şi  anume: 


73  Vezi  Gheorghe  Cotoşman,  art.  cit.,  p.  726 — 729,  în  cuprinsul  căruia  soluţionează 
problema  în  cauză. 

74  TcoJor  V.  Damşa,  art.  cit.,  p.  4. 

75  Ibidem. 

—  în  ordinea  importanţei  canonice  a  Mitropoliilor  şi  Episcopiilor 
româneşti  în  cuprinsul  cărora  au  fost  imprimate  şi 

—  antimise  provenind  de  la  alţi  ierarhi. 

A)  MITROPOLIA  UNGROV LAHIEI 

A  /  J|  .  #  ^  j  *  Iii  J  •  M 

1.  Antimisul  mitropolitului  Varlaam  (16 72 — 1679) 

—  anul  16 72  — 

Din  punct  de  vedere  al  tipului  iconografic,  acest  antimis  se  în¬ 
cadrează  în  cea  de-a  doua  perioadă  fixată  de  specialişti  în  fazele  de 
dezvoltare  ale  acestui  obiect  liturgic. 

Având  dimensiunile  de  46x59  cm,  acest  exemplar  deosebit  de  va¬ 
loros  provine  din  biserica  ortodoxă  din  Făgăraş  (jud.  Braşov)  de  unde, 
la  15  aprilie  1927,  a  fost  încredinţat  spre  păstrare  Muzeului  Arhiepis¬ 
copiei  Sibiului. 

Confecţionat  din  pânză  de  in,  acest  antimis  este  pictat  cu  mâna, 
cu  cerneală  neagră.  Din  punct  de  vedere  iconografic,  realizarea  este 
simplă,  încadrându-se  în  curentul  vremii.  Intr-un  chenar,  în  mijlocul 
antimisului,  în  prim  plan,  este  zugrăvită  crucea  pe  care  a  fost  răstig¬ 
nit  Mântuitorul,  având  pe  ea  scrisă  vina  pentru  care  a  fost  judecat  şi 
condamnat  Iisus:  I.N.Ţ.I.  (Iisus  Hristos  Ţarul  Iudeilor). 

Crucea  este  înfiptă  pe  un  piedestal  ce  simbolizează  Golgota,  pen¬ 
tru  că  în  interiorul  său  este  pictat  capul  lui  Adam,  înconjurat  de  ini¬ 
ţialele  I.  A.  (glava  Adam,  capul  lui  Adam). 

Punerea  crucii  deasupra  craniului  lui  Adam,  pe  lângă  faptul  că 
întăreşte  tradiţia  patristică  potrivit  căreia  Adam  ar  fi  fost  înmormân¬ 
tat  pe  dealul  Căpăţânii  sub  crucea  Domnului,  „mărturiseşte  că  jertfa 
de  pe  Golgota  a  eliberat  omenirea  de  păcatul  originar  făcut  de 
Adam.76 

Pe  cruce  stau  sprijinite  instrumentele  de  tortură:  suliţa,  trestia 
cu  buretele  şi  cununa  de  spini.  Sub  tăbliţa  pe  care  este  scrisă  vina 
Mântuitorului,  apar  iniţialele:  Is.  Hs.  Ni.  Ka.  De  asemenea,  sub  bra¬ 
ţele  laterale  ale  crucii,  sunt  înscrise  iniţialele  cuvintelor  slavoneşti: 
M.L.P.S,  (mîsto  lobnoe  rai  bîstî)  =  locul  Căpăţinii  a  devenit  rai). 

In  cele  patru  colţuri  ale  chenarului,  ce  îmbină  elemente  geome¬ 
trice  şi  brâul  împletit,  sunt  scrise  iniţialele  Sfinţilor  Evanghelişti:  Mt., 
Mc.,  Lc.  şi  In.  ?  j 

însemnarea  este  scrisă  cu  litere  mari,  în  slavonă.  In  traducere, 
textul  este  următorul:  „Sfinţit  prin  punerea  mâinilor  Prea  Sfinţitului 
Arhiepiscop  Varlaam  în  zilele  lui  Antonie,  voievod  al  Ţării  Ungro- 
vlahiei.  leat  7180“  (adică  1672). 

2.  Antimisul  mitropolitului  Teodoşie  (1668 — 1672  şi  1679 — 1708) 

—  după  1692  — 

Are  dimensiunile  de  39x46,5  cm  şi  este  imprimat  pe  pânză  de  in, 
cu  căptuşeală  albastră.  Chenarul  marginal  ce  înconjoară  scena  prin¬ 
cipală  are  4  cm. 


76  L.  brehier,  L’art  chretien.  Paris,  1918,  p.  139 

Dintru  început  trebuie  să  precizăm  că,  după  cum  au  sesizat  şi 
alţi  istorici  şi  cercetători,  iconografia  acestui  antimis  ce  va  fi  pre¬ 
luat  şi  reprodus  mai  bine  de  un  secol  şi  jumătate  atât  de  către  ierar¬ 
hii  ortodocşi  din  Ţara  Românească,  cât  şi  de  cei  uniţi  din  Transilva¬ 
nia,  este  „opera  marelui  meşter  în  toate  cele  frumoase  care  a  fost  An- 
tim  Ivireanul**.77 

In  planul  întâi,  central,  în  faţa  crucii-,  este  înfăţişată  icoana  pune¬ 
rii  în  mormânt.  Domnul  Iisus  Hristos  este  zugrăvit  gol,  înfăşurat  cu  o 
pânză  peste  mijloc.  Mâinile  îi  sunt  dispuse  de-a  lungul  trupului,  pe 
giulgiul  ce  cade  în  falduri  bogate.  Mormântul  în  care  este  pus  Mân¬ 
tuitorul  este  sculptat  în  piatră,  cu  o  margine  lată  şi  răsfrântă  in  afa¬ 
ra,  peste  bază. 

In  spatele  Mântuitorului,  în  faţa  crucii,  sunt  înfăţişate  cinci  per¬ 
sonaje  care  au  participat  la  punerea  în  mormânt.  Maica.  Domnului, 
îndurerată,  are  în  dreapta  pe  Sfântul  Apostol  şi  Evanghelist  Ioan,  iar 
în  stânga  pe  o  mironosiţă. 

Mântuitorul  este  înfăşurat  în  giulgiu  de  către  cei  doi  bărbaţi  zu¬ 
grăviţi  la  căpătâiul  şi  la  picioarele  Sale,  şi  anume:  Iosif  din  Arima- 
teia  şi  Nicodim. 

In  planul  al  doilea,  crucea  răstignirii  este  desenată  având  pe  ca 
tăbliţa  cu  „vina"  exprimată  prin  iniţialele:  I.N.T.I.  (Mt.  27,  37;  Mc.  15, 
26;  In  19,  19). 

Pe  braţele  orizontale  ale  crucii,  în  dreapta  şi  în  stânga,  stau  spri¬ 
jinite  uneltele  torturii:  suliţa  şi  trestia  cu  buretele.  Tot  despre  pati¬ 
mile  Domnului  ne  vorbesc  şi  piroanele,  coroana  de  spini,  snopul  de 
nuiele  şi  biciul  cu  piumbi,  aşezate,  de  asemenea,  pe  braţele  crucii. 

De  o  parte  şi  de  alta  a  crucii,  doi  ingeri  fac  de  strajă  stând  în 
picioare.  In  mâna  dreaptă  ţin  o  făclie,  iar  în  stânga  câte  o  năframă. 

In  desenul  de  o  deosebită  eleganţă,  veşmintele  sunt  redate  cu 
multă  minuţiozitate.  Chipurile  feţelor  sunt  desenate  cât  se  poate  de 
expresiv,  spre  a  înfăţişa  durerea  ce  o  încearcă  în  aceste  clipe  cei  ce, 
hărăziţi  de  Dumnezeu,  participă  la  acest  moment  solemn.  Gesturile 
logice,  naturale,  degajă  o  adâncă  durere,  dar  reţinută  în  manifestări.78 

Cei  patru  Sfinţi  Evanghelişti  sunt  înfăţişaţi  în  medalioane,  susţi- 
nuite  de  ingeri  şi  aşezaţi  in  cele  patru  colţuri,  după  cum  urmează: 
Matei,  Marcu,  Luca  şi  Ioan. 

Scena  centrală  este  înconjurată  cu  un  chenar  lat  de  4  cm,  bogat 
ornamentat.  In  cadrul  acestuia,  pe  latura  de  sus  sunt  pictate:  icoana 
cea  nefăcută  de  mână  sau  mahrama  Veronicăi,  două  steaguri  ale  bi¬ 
ruinţei  şi  un  potir  pe  nori.  In  lateralele  din  stânga  şi  din  dreapta  apar 
instrumentele  torturii:  piroanele,  cleştele,  scara,  suliţa,  trestia  cu  bu¬ 
retele,  stâlpul,  nuielele,  cnutul,  cămaşa  cea  necusută  a  Mântuitorului 
pentru  care  soldaţii  au  tras  la  sorţi. 

In  latura  de  jos  sunt  înfăţişate  cana  şi  ligheanul  în  care  s-a  spă¬ 
lat  Pilat  în  faţa  iudeilor,  un  cleşte,  şi  un  ciocan. 


77  N.  Iorga,  art.  cit.,  p.  4S6. 

7  i  Gabricl  Cocora,  ari.  cit.,  p.  139. 

însemnarea  de  pe  acest  antimis  este  scrisă  în  limba  română,  cu 
majuscule  şi  caractere  chirilice:  •  ’■  1  î 

„Acest  dumnezeiesc  jertvennic  pre  carele  se  săvârşaşte  dumne¬ 
zeiasca  cea  fără  de  sânge  şi  sfinţita  jertfă  s-au  bl(a)g(o)s(lo)vit  şi  s-au 
sfinţit  cu  mâna  Prea  Sfinţitului  Mitropolit  Kyr  Theodosie  în  zilele 
prea  luminatului  şi  de  H(risto)s  iubitor  domn  Io  Constandin  Basarabb, 
Voevodul  a  toată  Ţara  Românească,  leat  7200  (. . . .  urmând  ca  cele¬ 
lalte  unităţi  să  fie  completate). 

Aşadar  acest  antimis  a  fost  imprimat  în  cursul  celei  de  a  doua 

păstoriri  a  mitropolitului  Teodosie,  după  anul  1692. 

1  ?  kdia  r> liQ  sb  fti  sL  t 'lib  ft> 

3.  Antimisul  mitropolitului  Antim  Ivireanul  (1708 — 1716) 

—  după  1708  — 

Are  dimensiunile  de  50X59  cm.  Este  imprimat  pe  mătase,  pe  fond 
galben.  Iconografia  preia  întru  totul  antimisul  înaintaşului  său  în 
scaunul  vlădicesc  al  Mitropoliei  Ungrovlahiei  şi  anume  pe  acela  al 
mitropolitului  Teodosie,  la  realizarea  căruia  Antim  şi-a  adus  contri¬ 
buţia.  -i!  ~  -  r:  ’  -  * 

In  afara  spaţiului  ce  înfăţişează  scena  punerii  în  mormânt  anti¬ 
misul  este  împodobit  cu  ornamente  florale  galbene,  pe  fond  roşu.  în¬ 
semnarea,  scrisă  in  limba  română,  cu  majuscule  şi  cu  litere  chirilice 
este  următoarea:  „Acest  dumnezeiesc  jertvennic  pre  carele  să  săvâr¬ 
şaşte  dumnezeiasca  cea  făr  de  sânge  şi  sfinţita  slujbă  s-au  blagoslo¬ 
vit  şi  s-au  sfinţit  cu  mâna  Prea  Sfinţitului  Mitropolit  Kyr  Antim. 
7200“  (urmând  ca  ceilalţi  ani  să  fie  completaţi). 

Comporând  însemnarea  de  pe  exemplarul  păstrat  în  colecţia  mu¬ 
zeului  Arhiepiscopiei  Sibiului  cu  cea  de  pe  exemplarul  prezentat  de 
Pr.  Gabriel  Cocora,79  constatăm  că,  deşi  este  indicat  acelaşi  an  al  im¬ 
primării,  pe  exemplarul  pe  care-1  prezentăm  este  omis  numele  voie¬ 
vodului  Constantin  Brâncoveanu. 

Din  această  cauză,  suntem  îndreptăţiţi  să  susţinem  că  acest  anti¬ 
mis  a  fost  imprimat  pentru  bisericile  din  Transilvania  şi  arată  purta¬ 
rea  de  grijă  pe  care  mitropolitul  Antim  Ivireanul  o  manifesta  pentru 
românii  ortodocşi  de  aici,  dezbinaţi  prin  ,,unirea“  din  1701.  Faptul 
acesta  ne  demonstrează,  încă  odată,  că  marele  mitropolit  cărturar,  pe 
lângă  luminarea  minţii  tuturor  românilor,  s-a  îngrijit  cu  osârdie  şi  de 
mântuirea  sufletelor  lor.  Fiindcă  aceasta  se  dobândeşte  şi  prin  parti¬ 
ciparea*  la  sfintele  slujbe,  în  centrul  cărora  se  află  Sfânta  Liturghie  şi, 
ca  un  corolar  al  ei,  Sfânta  Euharistie  —  jertfa  de  taină  care  se  săvâr¬ 
şeşte  numai  pe  antimis. 

4.  Antimisul  mitropolitului  Ştefan  (1732 — 1738) 

d  —  anul  7240  (1732)  —  «  n  , 

Confecţionat  din  pânză  albă  de  in,  cu  căptuşeala  albastră,  antimi¬ 
sul  mitropolitului  Ştefan  are  dimensiunile  de  47X53  cm. 

Iconografic,  este  identic  cu  cel  al  mitropolitului  Teodosie.  Insem- 


79  Ibidem. 

narea  este  scrisă  în  limba  română,  cu  litere  chirilice:  ,, Acest  dumne¬ 
zeiesc  jertvennic  pre  carele  se  săvârşaşte  dumnezeiasca  cea  fără  de 
sânge  şi  sfinţita  slujbă,  s-au  blagoslovit  şi  s-au  sfinţit  cu  mâna  Prea 
Sfinţitului  Mitropolit  al  Ungrovlahiei,  Kyr  Ştefan,  leat  7240.“ 

Cele  două  antimise  păstrate  în  colecţia  Muzeului  Arhiepiscopiei 
Sibiului  au  fost  dăruite  bisericilor  din  parohiile  Felmer  (jud.  Braşov) 
şi  Felţa  (azi  Floreşti,  jud.  Sibiu). 

5.  Antimisul  mitropolitului  Neofit  Cretanul  (1738 — 1753) 

—  anul  7253  (1745)  —  * 

Este  confecţionat  din  pânză  de  in  de  culoare  albă  şi  are  căptu¬ 
şeala  albastră.  Cele  două  exemplare  păstrate  în  muzeul  nostru  au  di¬ 
mensiuni  diferite:  51X54  cm  şi  43,5X49  cm.  Totuşi  sunt  imprimate  în 
acelaşi  an  şi  anume  7253  (1745). 

Iconografic,  reproduce  antimisul  imprimat  de  către  mitropolitul 
Teodosie  al  Ungrovlahiei. 

Însemnarea  este  scrisă  în  limba  română,  cu  majuscule  chirilice: 
f, Acest  dumnezeiesc  jertvennic  pre  carele  se  săvârşaşte  dumnezeiasca 
cea  fără  de  sânge  şi  sfinţita  slujbă  s-au  blagoslovit  şi  s-au  sfinţit  cu 
mâna  Prea  Sfinţitului  Mitropolit  al  Ungrovlahiei  Kyr  Neofit,  leat  7253.“ 

6.  Antimisul  mitropolitului  Dositei  Filitti  (1793 — 1810) 

—  anul  1800  — 

Are  dimensiunea  de  50x55  cm  şi  este  confecţionat  din  pânză  albă 
de  in. 

Reproduce  întocmai  antimisul  mitropolitului  Teodosie. 

însemnarea  este  scrisă  în  limba  română,  cu  majuscule  şi  carac¬ 
tere  chirilice:  ,, Acest  dumnezeiesc  jertvennic  pre  carele  se  săvârşaşte 
dumnezeiasca  cea  făr'  de  sânge  şi  sfinţita  slujbă  s-au  blagoslovit  şi 
s-au  sfinţit  cu  mâna  Prea  Sfinţitului  Mitropolit  al  Ungrovlahiei  Kyr 
Dositheu.  leat  1800“. 

7.  Antimisul  mitropolitului  Grigorie  IV  Dascălul  (1823 — 1829 

şi  1833—1834) 

—  anul  1830  — 

Confecţionat  din  pânză  albă  de  in,  fără  căptuşeală,  antimisul  are 
dimensiunea  de  47X57  cm. 

Din  punct  de  vedere  iconografic,  reproduce  întocmai  antimisul 
mitropolitului  Teodosie,  înscriindu-se  pe  linia  tradiţiei  păstrate  de 
înaintaşii  săi  în  scaunul  mitropolitan  al  Ungrovlahiei. 

Însemnarea,  scrisă  în  limba  română,  cu  majuscule  chirilice,  este 
următoarea:  „Acest  dumnezeiesc  jertvennic  pre  carele  se  săvârşaşte 
dumnezeiasca  cea  făr  de 'Sânge  şi  sfinţita  slujbă  s-a  sfinţit  de  Prea 
Sfinţitul  Mitropolit  al  Ungrovlahiei  Kyr  Grigorie,  la  anul  1830“. 

Pentru  istoria  Bisericii  Ortodoxe  Române,  acest  entimis  prezintă 
o  importanţă  deosebită.  Şi  aceasta  pentru  faptul  că,  după  cum  reiese 
din  însemnare,  a  fost  imprimat  în  anul  1830.  Se  ştie  că  în  urma  războ¬ 
iului  ruso-turc  —  izbucnit  în  aprilie  1828  şi  încheiat  prin  pacea  de  la 

Adrianopol  din  2/14  septembrie  1829  —  Ţara  Românească  şi  Moldova 
au  stat  sub  ocupaţie  rusească  până  în  anul  1834,  luna  aprilie. 

In  această  conjunctură  politică  nefavorabilă  celor  două  Princi¬ 
pate,  care  erau  conduse  de  o  administraţie  militară  rusă,  vor  avea  de 
suferit  şi  slujitorii  Bisericii.  Intrând  în  conflict  cu  autorităţile  ruseşti 
care  cereau  instituirea  de  noi  dări  pe  seama  preoţilor  şi  poporului,0 
mitropolitul  Grigorie  Dascălul  va  fi  înlăturat  din  scaunul  vlădicesc  şi 
surghiunit  la  Chişinău.  Aici  va  sta  aproximativ  doi  ani  şi  zece  luni, 
perioadă  cuprinsă  între  29  martie  1829  şi  12  ianuarie  1832.  In  anii 
1832 — 1833  va  sta  la  Buzău  şi  Căldăruşani  (ultimele  patru  luni).  Dar 
suferinţele  sale  se  vor  sfârşi  abia  în  anul  1833  când  va  fi  rechemat  in 
scaunul  mitropolitan  la  data  de  22  august. 

în  acest  timp  ca  locţiitor  de  mitropolit  a  fost  numit  episcopul  Neo¬ 
fit  el  Râmnicului.  Cu  acesta,  mitropolitul  va  purta  o  bogată  corespon¬ 
denţă,  îndrumându-1  în  conducerea  treburilor  Mitropoliei  Ungrovla- 
hiei.  De  aceea  socotim  că  şi  antimisul  din  1830  a  fost  imprimat  în  ţară 
de  către  Neofit,  sub  îndrumarea  Mitropolitului  aflat  în  surghiun. 

Acest  fapt  relevă,  încă  odată,  profilul  moral  al  mitropolitului  Gri¬ 
gorie  Dascălul  de  adevărat  păstor  al  turmei  ce  i-a  fost  încredinţată. 
Păstor  ce,  împotriva  tuturor  prigonirilor  la  care  a  fost  supus  de  către 
ocupantul  vremelnic,  a  rămas  neclintit  sufleteşte  alături  de  clerul  şi 
poporul  din  eparhia  sa,  făcând  dovada  unei  inalte  conştiinţe  preoţeşti 
şi  patriotice.  .  *  -  r,Uh 

8.  Antimisul  mitropolitului  Neofit  (1840 — 1849) 

—  anul  1840  — 

Este  imprimat  pe  pânză  albă,  având  dimensiunea  de  53x61  cm. 

Reproduce,  iconografic,  antimisul  mitropolitului  Teodosie. 

însemnarea  este  scrisă  cu  majuscule  chirilice,  în  limba  română: 

„Acest  dumnezeiesc  jertvennic  pre  carele  se  săvârşaşte  dumne¬ 
zeiasca  cea  fără  de  sânge  şi  sfinţita  slujbă,  s-a  blagoslovit  şi  s-au  sfin¬ 
ţit  de  Prea-Osfinţitul  Mitropolit  al  Ungrovlahiei,  Kyr  Neofit,  la  anul 
1840". 

9.  Antimisul  mitropolitului  Nifon  (1850 — 1875) 

—  anul  1803  — 

Având  dimensiunea  de  51X58  cm,  acest  antimis  este  imprimat  pe 
mătase. 

Fondul,  pe  care  reproduce  antimisul  mitropolitului  Teodosie,  este 
roşu. 

însemnarea  este  scrisă  în  limba  română,  cu  majuscule:  „Acest 
dumnezeiesc  jertvennic  pre  carele  se  săvârşaşte  dumnezeiasca  cea  fă¬ 
ră  de  sânge  şi  sfinţita  slujbă  (până  aici  însemnarea  este  scrisă  cu  ca¬ 
ractere  chirilice)  s-a  blagoslovit  şi  s-a  sfinţit  de  Prea  Sfinţitul  Arhie¬ 
piscop  şi  Mitropolit  a  toată  Ungrovlahia  D.D.  Nifon,  prea  cinstit  şi 


80  Cf.  Pr.  Prof.  Dr.  Mireea  Păcurariu,  Istoria  Bisericii  Ortodoxe  Române ,  voi.  3, 
Bucureşti,  1981,  p.  44 — 47. 

ecsarh  cil  plaiurilor  şi  al  Cesarii  Capadochii  locţiitor,  la  anul  1863“ 
(scris  cu  caractere  latine). 

10.  Antimisul  mitropolitului  Iosit  Gheorghian  (1886 — 1893 

şi  1896—1909) 

—  anul  1899  — 

Acest  antimis  este  confecţionat  din  mătase  galbenă  şi  are  dimen¬ 
siunea  de  58X68  cm.  Căptuşeala  este  din  pânză  albă.  A  fost  imprimat 
la  ,,Tipo.  Litogr.  Comercială  B.  Grassian"  din  Bucureşti. 

Provine  din  parohia  ortodoxă  Braşov-cetate.  Iniţial,  în  anul  1899, 
acest  antimis  a  fost  sfinţit  pe  seama  bisericii  cu  hramul  ,,Sf. Adormire* 
din  Atârnaţi  (Teleorman).  • 

Intr-un  desen  de  mare  rafinament  artistic,  plin  de  realism,  este 
înfăţişată,  central,  scena  punerii  în  mormânt  a  Mântuitorului  Iisus 
Hristos.  Hristos  Domnul  este  înfăşurat  în  giulgiu  de  către  Iosif  şi  Ni- 
codim.  Una  din  femeile  mironosiţe  sărută  mâna  stângă  a  Mântuitoru¬ 
lui.  Prea  Curata  Fecioara  Maria,  stă  la  mijloc.  Lacrimi  de  durere  i  se 
preling  pe  obraz.  )n  picioare,  alături  de  ea,  stau  trei  femei  mironosiţe. 
De  asemenea  şi  Sfântul  Apostol  şi  Evanghelist  Ioan.  Doi  îngeri,  în 
spatele  lor,  se  roagă. 

In  planul  al  doilea  se  află  Sfânta  Cruce.  Pe  ea  stau  sprijinite  unel¬ 
tele  torturii:  suliţa,  trestia  cu  buretele  şi  cununa  de  spini.  Pe  cruce  se 
află  scrisă  „vina"  Mântuitorului:  I.H.R.I.  în  spate  se  profilează  Golgo- 
ta  cu  locul  Căpăţânii,  pe  care  se  văd  înfipte  cele  trei  cruci. 

In  slava  cerului,  deasupra  crucii,  Dumnezeu  Tatăl  (A  ),  încon¬ 
jurat  de  serafimii  care-i  cântă  imnul  trisaghion  (Sfânt!  Sfânt!  Sfânt! 
Domrul  SAVAOT),  primeşte  cu  braţele  deschise  jertfa  adusă  de  Fiul 
său  Cel  Unul  Născut,  pentru  mântuirea  neamului  omenesc  din  robia 
păcatului  şi  a  morţii.  Dedesubt,  pe  norii  cerurilor,  stă  „Ceata  îngari- 
loru  care  „s-a  mirat  văzându-te“.  Soarele  şi-a  întunecat  chipul  său  şi 
luna  şi-a  ascuns  faţa  în  nori. 

Scena  punerii  în  mormânt  este  înconjurată  de  troparul  „Iosif  cel 
cu  bun  chip  . . 

In  cele  patru  colţuri  sunt  înfăţişaţi  cei  patru  Evanghelişti:  Matei, 
Marcu,  Luca  şi  Ioan,  cu  simbolurile  lor.  în  spaţiile  libere  dintre  me¬ 
dalioanele  Evangheliştilor,  sunt  pictate  icoana  Naşterii  Domnului  şi 
Cina  cea  de  Taină.  Tot  în  aceste  spaţii  sunt  imprimate  şi  instrumen¬ 
tele  torturii:  sabia,  cleştele,  ciocanul,  piroanele,  vasul  şi  ligheanul  în 
care  s-a  spălat  Pilat,  scara,  stâlpul  de  care  a  fost  legat  şi  biciuit  Mân¬ 
tuitorul,  trestia,  mănuşile,  biciul  cu  plumbi,  snopul  de  nuiele.  De  ase¬ 
menea  se  mai  află  cocoşul  (care  aminteşte  de  lepădarea  lui  Petru), 
punga  cu  preţul  trădării  săvârşite  de  Iuda,  zarurile  ce  amintesc  de 
cămaşa  Mântuitorului,  pentru  care  ostaşii  au  tras  la  sorţi  (Ioan  19, 
23—24). 

Toate  aceste  scene  sunt  încadrate  într-un  chenar  cu  motive  flo¬ 
rale  şi  geometrice,  lat  de  3,5  cm,  în  coluţrile  căruia  se  găsesc  chipu¬ 
rile  a  patru  îngeri. 

însemnarea:  „ANTIMIS  adecă  sânta  masă  pentru  aducerea  jertfei 
cei-fără-de-sânge,  la  sânta  şi  dumnedesca  liturghie.  S  a  sântit  de  înalt 
Prea  Sânţitul  Archiepiscop  şi  Mitropolit  al  Ungro-Vlachiei,  Primat  el 
României  D.  D.  Iosif  şi  s'a  dat  binecuvântare  a  se  săvârşi  pe  ea  cele 
sânte,  în  biserica  cu  patronul  (Sf.  Adormire)  din  Comuna  (Atârnaţi) 
judeţul  (Teleorman).  Mi  * 

i  J  1899,  luna“ 

Urmează,  scrisă  cu  cerneală,  semnătura:  Iosif,  Mitropolit  Primat. 

B)  EPISCOPIA  RÂMNICULUI 

1.  Antimisul  episcopului  Ştefan  (1672 — 1693) 

—  după  1673  — 

Făcând  parte  din  categoria  antimiselor  ce  se  încadrează  în  pe¬ 
rioada  a  treia,  antimisul  episcopului  Ştefan  al  Râmnicului  are  scene 
cu  „accentuat  caracter  simbolic  şi  mistic,  reprezentând  atât  învierea 
din  mormântul  în  care  a  fost  pus  Mântuitorul,  cât  şi  Sf.  Euharistie,  în 
care  noi  primim  adevăratul  Trup  şi  Sânge  al  Său".81 

După  cum  remarcă  protoiereul  bulgar  Ivan  Goşev,  „antimisele 
româneşti  din  această  perioadă  se  caracterizează  printr-un  subiect  ico¬ 
nografic  care  este  inspirat  din  Liturghie:  Hristos  este  înfăţişat  stând 
în  picioare  în  potir,  în  loc  de  mormânt . . .  spre  a  se  jertfi  pentru  mân¬ 
tuirea  noastră,  este  adică  Paharul  Mântuirii,  iar  uneltele  de  tortură 
sunt  puse  în  potir".82 

Această  temă  iconografică  este  specifică  antimiselor  româneşti 
din  secolul  al  XVII-lea  şi,  conform  afirmaţiei  diaconului  Nica  M.  Tu¬ 
tă,  o  găsim  aidoma  zugrăvită  pe  pereţii  proscomidiarului  in  multe  bi¬ 
serici  româneşti,  mai  ales  in  Ardeal  şi  în  nordul  Olteniei,  unde  ea 
este  destul  de  frecvent".^  r  t)  nj  .  .yj  , , 

Acest  antimis  este  confecţionat  din  pânză  de  in  şi  are  dimensiu¬ 
nea  de  45x64  cm. 

Mântuitorul  Iisus  Hristos,  cu  mâinile  întinse,  este  zugrăvit  în  po¬ 
tir.  In  spatele  Său  se  află  crucea,  pe  care  stă  scrisă  vina  condamna¬ 
tului:  I.N.Ţ.I.  Din  sfântul  potir  ies  uneltele  torturii:  suliţa  şi  trestia  cu 
buretele.  Pe  cruce  sunt  înfipte  piroanele.  In  stânga  şi-n  dreapta  Mân¬ 
tuitorului  sirăjuesc  doi  îngerii.  Alţi  doi  îngeri  străjuiesc  potirul,  în 
jurul  căruia  apar  iniţialele  chirilice:  M.L.P.  (locul  Căpăţânii  a  de¬ 
venit  rai)  şi  T.  . 

La  baza  potirului  este  zugrăvit  craniul  lui  Adam. 

In  partea  dreaptă  a  Mântuitorului  este  înfăţişată  Fecioara  Maria, 
Maica  Domnului,  iar  în  stânga,  Sfântul  Apostol  şi  Evanghelist  Ioan. 

în  chenare  ovale,  formate  din  motive  geometrice,  în  colţuri,  sunt 

zugrăviţi  cei  patru  Sfinţi  Evanghelişti:  Ioan  şi  Marcu  (sus)  Matei  şi 

w 


5* 


Nici  M.  Tuţa,  op.  cit.,  p.  79. 
82  Ibidem,  p.  80. 

£3  Ibidem ,  p.  81. 

Luca  (jos).  Antimisul  este  înconjurat  de  un  chenar  alcătuit  din  motive 
florale  şi  geometrice. 

însemnarea  este  scrisă  în  slavonă,  cu  majuscule:  „Oltar  B(o)jest- 
vennîi  sveaştenîi  v  ije  săverşaem  B(o)jestvenuiu  slujbu  blagoslovitsia 
o  sveatisia  ot  mene  smirinaiu  i  pre  oşveştenao  arhiepiscopa  Kyr  Ste- 
tan  Râmnici  e(pi)scago  i  dadese  s(ve)ştenii  Bogdan  (?)  voevoda  vsea 
zemle  Ungrovlahiiu,  measiţa  mai,  vă  leat  718...  (celelalte  unităţi  ur¬ 
mau  a  fi  completate). 

Traducere:  „Dumnezeiesc  şi  sfânt  altar  pentru  a  se  sluji  pe  el 
dumnezeiasca  slujbă  binecuvântat  şi  sfinţit  de  mine  smeritul  şi  Prea 
Sfinţitul  arhiepiscop  Kyr  Ştefan,  al  Râmnicului  episcop,  şi  s-a  dat  în 
zilele  lui  Bogdan  voievod  a  toată  ţara  Ungrovlahiei,  luna  mai,  anul 
718...“ 

Tot  pe  antimis  mai  apare  şi  numele  ,, Bogdan  zugrav",  indicând 
astfel  pe  cel  ce  s-a  ostenit  cu  zugrăvirea  lui. 

2.  Antimisul  episcopului  Damaschin  Dascălul  (1708 — 1725) 

—  după  1708  — 

Este  confecţionat  din  pânză  albă  de  in.  Căptuşeala  este  albastră. 
Are  dimensiunea  de  43x51  cm.  Prin  grafie  şi  stilizare  este  deosebit  de 
celelalte  antimise,  întrucât  personajele  sunt  redate  după  modelul  icoa¬ 
nelor  pictate  în  stil  bizantin. 

într-un  chenar,  în  mijlocul  antimisului,  se  află  scena  punerii  în 
mormânt.  Mântuitorul,  încins  peste  mijloc,  stă  aşezat  pe  giulgiu,  dea¬ 
supra  mormântului,  cu  mâinile  întinse  pe  lângă  corp.  La  cap  stă  Iosif 
din  Arimateia  iar  la  picioare  stă  Nicodim.  Maici  Domnului,  îndure¬ 
rată,  are  de-a  dreapta  pe  Sfântul  Apostol  şi  Evanghelist  Ioan,  iar  în 
partea  stângă  pe  una  din  femeile  moronosiţe.  loţi  lăcrimează. 

Crucea  este  înfăţişată  în  planul  al  doilea.  Pe  ea  sunt  rezemate 
trestia  cu  buretele,  suliţa,  cununa  de  spini  şi  piroanele.  In  ju  ul  cru¬ 
cii,  în  colţurile  interioare,  sunt  scrise  iniţialele:  Is.  Hs.  Ni.  Ka.  Doi 
arhangheli,  ţinând  făclii  aprinse  în  mâini,  străjuiesc  crucea. 

Intr-un  chenar  cu  o  lăţime  de  6  cm  sunt  pictaţi  cei  patru  Sfinţi 
Evanghelişti.  In  colţurile  din  stânga  şi  dreapta,  sus,  Matei  şi  Ioan,  iar 
in  colţurile  de  Jos  —  Luca  şi  Marcu.  Tot  în  acest  chenar,  în  spaţiile 
dintre  Sfinţii  Evanghelişti,  sunt  înf  iţişate  uneltele  torturii.  Intre  Ma¬ 
tei  şi  Luca,  în  chenar,  sunt:  stâlpul  de  care  a  fost  legat  şi  biciuit  Mân¬ 
tuitorul,  biciul  cu  plumbi,  mănuşa,  snopul  de  nuiele,  vasul  cu  oţet  şi 
fiere,  chivotul  şi  cocoşul  ce  aminteşte  de  lepădarea  lui  Petru.  Intre 
Ioan  şi  Marcu,  sunt:  scara,  suliţa,  trestia  cu  buretele,  cleştele,  cioca¬ 
nul,  vasul  în  care  s-a  spălat  Pilat  pe  mâini. 

însemnarea  este  scrisă  în  limba  română,  cu  majuscule  chrilice: 
„Acest  dumnezeiesc  antimis  pre  carele  să  săvârşaşte  dumnezeiasca 
cea  fără  de  sânge  sfinţita  Taina,  s-au  sfinţit  cu  darul  de  viaţă  făcăto¬ 
rului  Duh  şi  s-au  bUgoslovit  prin  mâna  iubitorului  de  Dumnezeu  epis¬ 
copului  Râmnicului  Kyr  Damaschin,  leat  7200  (urmând  a  fi  comple¬ 
tate  unităţile). 

Un  antimis  identic  a  fost  imprimat  de  către  episcopul  Damaschin 
In  anul  1722.  Două  din  aceste  antimise  au  fost  sfinţite  şi  dăruite  bise¬ 
ricilor  din  Colun  (jud.  Sibiu)  şi  Chichiş  (jud.  Covasna)  de  către  urma¬ 
şul  său  în  scaunul  de  Râmnic,  episcopul  Inochentie  (1728 — 1735).  A- 
ceste  exemplare  se  păstrează  în  colecţia  Muzeului  Arhiepiscopiei  Si¬ 
biului. 

3.  Antimisul  episcopului  Inochentie  (1728 — 1735) 

—  anul  1728  — 

Este  imprimat  pe  pânză  de  in  albă  şi  cărămizie.  Preia,  iconogra¬ 
fic,  antimisul  înaintaşului  său  Damaschin  Dascălul.  Dar  nu  numai  atât 
ci,  precum  am  arătat  mai  înainte,  chiar  şi  exemplare  imprimate  de 
episcopul  Damaschin,  pe  care  le  sfinţeşte  pe  seama  unor  biserici. 

însemnarea  de  pe  antimisele  sale  este  încadrată  într-un  chenar 
ornat  cu  motive  florale  şi  geometrice.  Este  scrisă  cu  majuscule  chi¬ 
rilice,  în  limba  română:  „Acest  dumnezeiesc  antimis  pre  carele  să  să- 
vârşaşte  dumnezeiasca  cea  fără  de  sânge  sfinţita  Taină,  s-au  sfinţit 
cu  daml  de  viată  făcătorului  Duh  şi  s-au  blagoslovit  prin  mâna  iubi- 
toriului  de  Dumnezeu  episcopul  Râmnicului  Inochentie.  7230“  (ur¬ 
mând  a  fi  completată  cifra  următoare). 

Unul  din  primele  antimise  l-a  dăruit  în  anul  7237  (1728)  bisericii 
din  Valea  Şincai.  Are  dimensiunea  de  43x51  cm  şi  se  păstrează  în  co¬ 
lecţia  Muzeului  Arhiepiscopiei  Sibiului.  Pe  el,  episcopul  a  scris:  „Acest 
antimis  cu  sfinte  moaşte  l-am  dăruit  de  pomeană  eu  smeritul  episcop 
Inochentie  al  Râmnicului  beserecii  din  Valea  Şinceiw  (azi  Şinca  Nouă, 
jud.  Braşov). 

4.  Antimisele  episcopului  Climent  (1735 — 1748) 

—  anul  7240  (1741)  şi  7254  (1746)  — 

Episcopul  Climent  este  primul  ierarh  de  Râmnic  care  reproduce 
antimisul  mitropolitului  Teodosie  al  Ungrovlahiei.  Antimisul  este  im¬ 
primat  pe  pânză  albă  de  in,  cu  dimensiunea  de  43x49  cm. 

însemnarea  este  scrisă  în  limba  română,  cu  majuscule  chrilice: 
„Acest  dumnezeiesc  jertvennic  pre  carele  se  săvârşaşte  dumnezeiasca 
cea  fără  de  sânge  şi  sfinţita  slujbă  s-au  blagoslovit  şi  s-au  sfinţit  cu 
mâna  iubitoriului  de  Dumnezeu  episcopului  Râmnicului  Kyr  Climent. 
leat  7249"  (1741).  Acest  antimis  provine  din  parohia  Luţa,  jud.  Braşov. 

In  anul  1746  episcopul  Climent  a  imprimat  noi  antimise,  pe  pânză 
de  in,  reproducând  însă,  iconografic,  antimisul  de  la  Viena  din  anul 
1733. 

însemnarea  este  scrisă  cu  caractere  majuscule,  chirilice,  în  lim¬ 
ba  română,  într-un  chenar  ce  se  întinde  împrejurul  scenei  punerii  în 
mormânt:  „Acest  dumnezeiesc  jertvennic  pre  carele  să  săvârşaşte 
dumnezeiasca  cea  fără  de  sânge  şi  sfinţita  slujbă  s-au  blagoslovit  şi 
s-au  sfinţit  cu  mâna  iubitorului  de  Dumnezeu  Kyr  Climent,  episcopul 
Râmnicului.  7254“  (1746). 

Pe  un  exemplar  imprimat  în  anul  1746,  ce  provine  din  Galeş  (jud. 
Sibiu),  cu  dimensiunile  de  46X57  cm,  de  jur  împrejurul  antimisului, 

pe  marginea  alba,  se  află  următoarea  însemnare,  scrisă  cu  cerneală 
neagră:  „Stoiin  antimis  Ihoma,  Savu,  Ghiorghie,  Ioan  (...)  Stana  v 
Mircea,  Floarea,  Ioanu  v  Ioan,  Ion,  Ştefan,  Ioţa  (Iuţa?),  (...),  Opriş, 
Stan  (.  .  .),  Ana,  Ioan  v  ierei  Ioanăş,  ierei  Dimitrie  (.  . .)  şi  tot  neamul 
acestuia  a  se  sluji  la  milostivul  Dumnezeu,  s-au  milostivit  Mihail  de 
Onori  (?)  de  au  cumpărat  acest  sfântu  şi  dumnezeescu  jertv(el)nic  şi 
l-au  dat  popi  Ioanăş  din  Galeş;  Pomeni  Gospodi  Mihu  ce  îl  năşi 
Oprea  “. 

Această  însemnare  este  importantă  pentru  că  relevă  faptul  că 
unele  antimise  puteau  fi  cumpărate  de  către  credincioşi  şi  dăruite  bi¬ 
sericilor.  După  cum  reiese  din  această  însemnare,  antimisul  a  fost 
cumpărat  de  un  număr  de  credincioşi  —  preoţi  şi  mireni  —  şi  dăruit 
preotului  Ioanăş  din  Galeş.  A  fost  dăruit  acestei  biserici  într-o  peri¬ 
oadă  în  care  Mitropolia  Transilvaniei  era  suprimată  —  din  anul  1701 
—  de  către  Habsburgi. 

In  aceste  condiţii  grele,  românii  ortodocşi  din  Transilvania  făceau 
şi  astfel  de  danii  pe  seama  bisericilor  parohiale,  luptând  şi  pe  această 
cale  pentru  păstrarea  legii  strămoşeşti,  împotriva  asprelor  prigoane  la 
care  erau  supuşi  pentru  a  îmbrăţişa  unirea  cu  Roma. 

5.  Antimisul  episcopului  Grigorie  Socoteanu  (1748 — 1764) 

'  1  —  anul  1760  — 

Este  confecţionat  din  pânză  albă  de  in.  Are  diferite  dimensiuni: 
41,5X51  cm,  50X59  cm  şi  49X59  cm. 

Intr-un  desen  pe  măsura  posibilităţilor,  reproduce  antimisul  din 
1746,  imprimat  de  înaintaşul  său  de  scaun,  vlădica  Climent  al  Râm¬ 
nicului. 

jnsemnarea  este  scrisă  cu  majuscule  chirilice,  în  limba  română  şi 
este  următoarea:  „Acest  d(u)mnezeiesc  jertvenic  pre  carele  să  săvâr- 
şaşte  dumnezeiasca  cea  fără  de  sânge  şi  sfinţita  slujbă  s-au  blagoslo¬ 
vit  şi  s-au  sfinţit  cu  mâna  iubitoriuiui  de  Dumnezeu  Kyr  Grigorie 
episcopul  Râmnicului,  measita,  leat  7269“  (1760). 

6.  Antimisele  episcopului  Filaret  (1780 — 1792) 

—  anii  1780  şi  1787  — 

Primul  antimis,  imprimat  de  pânză  albă,  în  anul  1780,  are  dimen¬ 
siunea  de  49X59  cm.  Din  punct  de  vedere  iconografic  reproduce  an¬ 
timisul  grecesc  imprimat  la  Viena  în  anul  1733,  precum  şi  la  Râmnic 
de  către  episcopii  Climent  şi  Grigorie. 

Însemnarea,  scrisă  in  limba  română,  cu  majuscule  chirilice,  este 
următoarea:  ,, Acest  dumnezeesc  jertvennic  pre  carele  să  săvârşaşte 
dumnezeiasca  cea  fără  de  sânge  şi  sfinţita  slujbă  s-au  blagoslovit  şi 
s-au  sfinţit  cu  mâna  iubitoriuiui  de  Dumnezeu  Kyr  Filaret,  episcopul 
Râmnicului,  measita  mai,  vo  leat  7289“  (1780). 

Cel  de-ai  doilea  antimis,  având  dimensiunea  de  47x54  cm,  este 
imprimat  tot  pe  pânză  albă.  Iconografic  reproduce  antimisul  mitro¬ 
politului  Teodosie  al  Ungrovlahiei.  Este  imprimat  în  anul  1787,  după 
cum  rezultă  din  însemnarea  următoare:  ,, Acest  dumnezeiesc  jertven- 

nic  pre  rarele  se  săvârşaşte  dumnezeiasca  cea  fără  de  sânge  şi  sfin¬ 
ţita  slujbă  s-au  blagoslovit  şi  s-au  sfinţit  cu  mâna  Prea  Sfinţitului  e- 
piscop  al  Râmnicului  Kyr  Filaret,  leat  1787". 

7.  Antimisul  episcopului  Nectarie  (1792 — 1812) 

—  anul  1801  — 

Are  dimensiunea  de  42X51  cm  şi  este  imprimat  pe  pânză  albă. 
Scena  punerii  în  mormânt  este  reprodusă  întocmai  după  antimisul  mi¬ 
tropolitului  Teodosie  al  Ungrovlahiei. 

însemnarea,  scrisă  în  limba  română,  cu  caractere  chirilice,  majus¬ 
cule,  este  următoarea:  „Acest  dumnezeesc  jertvennic  pre  carele  se  să¬ 
vârşaşte  dumnezeiasca  cea  fără  de  sânge  şi  sfinţită  slujbă  s-au  blagos¬ 
lovit  şi  s-au  sfinţit  cu  mâna  Prea  Sfinţitei  sale  părintelui  Episcopului 
Râmnicului  Kyr  Nectarie,  leat  1801". 

8.  Antimisul  episcopului  Calinic  (1850 — 1867) 

—  anul  1851  — 

Este  imprimat  pe  pânză  albă  şi  are  dimensiunea  de  44x53  cm.  A 
fost  dăruit  colecţiei  Muzeului  Arhiepiscopiei  Sibiului  de  către  pr. 
I.  Fulea  din  Ludoş  (jud.  Sibiu),  care  a  mărturisit  că  nu  a  fost  folosit 
în  biserica  parohial(  din  această  localitate. 

Din  punct  de  vedere  artistic,  antimisul  este  lucrat  într-o  grafie 
deosebit  de  fină,  cu  multă  acurateţe. 

In  prim  plan,  Mântuitorul  Iisus  Hristos  este  pregătit  să  fie  pus  în 
mormânt.  Maica  Domnului,  îndurerata,  cu  lacrimi  pe  obraz,  îşi  sărută 
dumnezeiescul  Fiu,  îmbrăţişându-i  capul  cu  mâna  dreaptă.  Sfântul 
Apostol  şi  Evanghelist  Ioan,  cu  lacrimi  în  ochi,  sărută  rana  pricinuită 
de  cuie  în  palma  mâinii  stângi  a  Mântuitorului.  La  picioare,  plângând, 
stă  Iosif  din  Arimateia,  sprijinind  pe  Domnul  Iisus  Hristos  şi  înfăşu- 
rându-L  în  giulgi.  In  spatele  lui  Iosif  stă  Nicodim  care  îşi  sprijineşte, 
întristat,  obrazul  în  mâna  dreaptă. 

In  plenul  al  doilea,  tânguindu-se  de  îngropare,  stau  femeile  mi¬ 
ronosiţe:  Maria  (MAP),  Maria  lui  Cleopa  (M.K.),  Maria  Magdalena 
(M.  M.)  şi  Salomeea  (M.S.). 

In  planul  următor  este  imprimată  crucea  cu  „vina"  Mântuitoru¬ 
lui:  I.H.B.I.  (Iisus  Hristos  Domnul  Iudeilor).  Sprijinite  pe  braţele  late¬ 
rale  ale  crucii  stau  instrumentele  torturii:  trestia  cu  buretele  cu  oţet, 
suliţa  şi  cununa  de  spini.  în  unghiurile  interioare  formate  de  braţele 
crucii  sunt  scrise  iniţialele:  Is.Hs.Ni.Ka.  Lângă  cruce,  plângând  şi  ţi¬ 
nând  mâinile  încrucişate  pe  piept,  în  atitudine  de  smerită  bunăcuvi- 
inţă,  stă  arhanghelul  Rafael  (P  A). 

In  spate  se  zăreşte  dealul  Golgotei,  cu  locul  Căpăţânii  pe  care 
sunt  înfipte  cele  trei  cruci.  Soarele  şi  luna  nu  mai  luminează,  mort 
văzând  pe  Soarele  dreptăţii,  pe  Răsăritul  cel  de  sus. 

In  cele  patru  colţuri  ale  antimisului,  meditând  la  dumnezeieştile 
învăţături  ale  Mântuitorului  Iisus  Hristos,  cei  patru  Sfinţi  Evanghelişti 
—  Matei,  Marcu,  Luca  şi  Ioan  —  cu  simbolurile  lor,  scriu  Sfintele  E- 
vanghelii.  în  două  chenare,  între  Sfinţii  Evanghelişti,  sunt  zugrăvite: 

piroanele,  suliţa,  scara,  chivotul,  mănuşile,  snopul  de  nuiele,  biciurile, 
stâlpul  şi  cămaşa  cea  necusută  a  Mântuitorului. 

însemnarea  este  scrisă  în  registrul  de  jos,  sub  scena  punerii  în 
mormânt.  Ea  este  următoarea:  „Acest  dumnezeiesc  jertfelnic,  pe  care 
se  săvârşaşte  dumnezeiasca  cea  fără  de  sânge  jertfă,  s-a  sfinţit  de  prea 
sfinţia  sa  părintele  Episcopul  RÂMNICULUI  D.  D.  CALINIC  la  anul 
1851“. 

C)  EPISCOPIA  BUZĂULUI 

1)  Antimisul  episcopului  Costandie  Filitti  (1792 — 1819) 

—  a  nul  1796  — 

Este  confecţionat  din  mătase  albă  şi  are  dimensiunea  de  42X53 
cm.  Provine  din  parohia  Băişoara  (jud.  Braşov). 

Iconografia  este  aproape  identică  cu  cel  al  mitropolitului  Teodo- 
sie  al  L  ngrovlahiei.  Femeia  mironosiţă  (Maria  Magdalena),  care  în  an¬ 
timisul  mitropolitului  leodosie  este  înfăţişată  stând  în  genunchi  între 
losif  din  Arimateia  şi  Maica  Domnului,  în  antimisul  episcopului  Cos¬ 
tandie  stă  în  spatele  Maicii  Domnului  şi  a  lui  losif,  ţinând,  îndurerată, 
mâinile  pe  piept. 

De  asemenea,  pe  crucea  antimisului  lui  Costandie  nu  mai  apar 
obiectele  torturii:  piroanele,  biciul  şi  snopul  de  nuiele.  La  fel,  nu  mai 
sunt  zugrăviţi  norii,  soarele,  stelele  şi  luna. 

însemnare:  „Acest  antimis  pre  carele  se  săvârşaşte  dumneze¬ 
iasca  slujbă  s-au  bl(a)goslovit  şi  s-au  sfinţit  cu  mâna  iubitoriului  de 
Dumnezeu  episcopului  al  Buzeului  Kyr  Constandie,  vă  leato  7304'* 
(1790). 

2.  Antimisul  episcopului  Chesarie  (1825 — 1846) 

—  anul  1830  — 

Este  imprimat  pe  pânz  i  albă,  cu  dimensiunea  de  48x57  cm. 

Scena  punerii  în  mormânt  este  reprodusă  identic  după  antimisul 
mitropolitului  Teodosie  al  Ungrovlahiei. 

Însemnarea,  scrisă  in  limba  română,  cu  majuscule  chirilice,  este 
următoarea:  „Acest  dumnezeiesc  jertvennic  pre  carele  se  săvârşaşte 
dumnezeiasca  cea  far  de  sânge  şi  sfinţita  slujbă  s-au  sfinţit  de  Prea 
Sfinţitul  episcop  al  Buzeului  Kyr  Chesarie,  la  anul  1830“. 

3.  Antimisul  episcopului  Pilotei  (185C — 1859) 

—  anul  1851  — 

Are  dimensiunea  de  50x59  cm  şi  este  confecţionat  din  pânză  albă. 

Din  punct  de  vedere  iconografic  este  identic  cu  antimisul  episco¬ 
pului  Calinic  al  Râmnicului,  imprimat  tot  în  anul  1851. 

Însemnarea  este  scrisă  cu  majuscule  chirilice,  în  limba  română: 
,, Acest  dumnezeesc  jertfelnic,  pe  care  se  săvârşaşte  dumnezeiasca  cea 
fără  de  sânge  jertfă,  s-a  sfinţit  de  Prea  Sfinţia  sa  părintele  episcopul 
Buzăului  D.  D.  Filothei,  la  anul  1851“. 

D)  MITROPOLIA  MOLDOVEI 

1.  Antimisul  mitropolitului  Antonie  (17 29 — 1739) 

—  anul  1736  — 

Intrecând  în  rafinament  artistic  pe  multe  din  antimisele  vremii 
respective,  acesta  este  imprimat  pe  mătase  galbenă.  Are  dimensiunea 
de  55x64  cm  şi  a  fost  dăruit  in  anul  1736  bisericii  Siântului  Nicolae 
din  Scheii  Braşovului,  de  către  mitropolitul  Antonie. 

In  prim  plan  este  înfăţişată  scena  punerii  în  mormânt.  Mântui¬ 
torul  Iisus  Hristos,  înfăşurat  peste  mijloc,  este  pus  într-un  mormânt 
bogat.  La  capul  Său  stă  „sveati"  Iosif  din  Arimateia,  cu  mâinile  îm¬ 
preunate  la  piept,  în  atitudine  de  rugăciune.  La  picioare,  ,,sveati“  Ni- 
codim  înfăşoară  pe  Domnul  Iisus  Hristos  în  giulgi. 

In  mijloc,  într-un  desen  de  mare  frumuseţe,  Prea  Curata  Fecioară 
Maria  stă  cu  mâinile  pe  piept,  având  inima  străpunsă  de  sabie.  Aceas¬ 
ta  ne  reaminteşte  că,  la  aducerea  la  templu  a  Mântuitorului,  dreptul 
Simeon  i-a  proorocit  Fecioarei  Maria,  spunându-i:  ,,. . .  prin  sufletul 
tău  va  trece  sabie  . .  41  (Luca  2,  34 — 35).  Despre  acest  moment,  imno- 
graful  Cosma  din  Maiuma  scrie:  ,,Acum,  Doamne,  când  te  văd  mort 
şi  fără  suflare,  sabia  durerii  mă  străbate  îngrozitor.  învie,  ca  să  fi 
preamărită  în  stânga  Maicii  Domnului,  cu  mâinile  pe  piept,  stă  Maria 
Magdalena  iar  în  dreapta  —  Sfântul  Apostol  şi  Evanghelist  Ioan. 

In  planul  al  doilea  este  înfăţişată  crucea,  având  pe  ea  instrumen¬ 
tele  de  tortură,  şi  anume:  4  cuie  (bătute  în  mânile  şi  picioarele  Mân¬ 
tuitorului),  biciul  şi  snopul  de  nuiele.  Pe  cruce  este  scrisă  „vina“  Mân¬ 
tuitorului:  I.H.Ţ.I.  în  unghiurile  interkoare  ale  crucii  sunt  scrise  ini¬ 
ţialele:  Is,  Hs,  Ni,  Ka. 

Din  slava  cerului,  Dumnezeu  Tatăl  Atotţiitorul  primeşte  jertfa 
Fiului  Său  Cel  Unul  Născut  şi  o  binecuvântează,  trimiţând  pe  Duhul 
Sfanţ  în  chip  de  porumbel.  Doi  îngeri,  cu  făclii  în  mâini,  străjuiesc 
punerea  în  mormânt.  Deasupra  lor,  în  stânga  şi-n  dreapta,  pe  norii  ce¬ 
cului,  mulţimile  îngereşti  preamăresc  neîncetat  pe  Dumnezeu. 

In  cele  patru  colţuri  ale  antimisului  sunt  înfăţişaţi  cei  patru  Sfinţi 
Evanghelişti  —  Matei,  Marcu,  Luca  şi  Ioan  —  cu  simbolurile  lor.  Toţi 
ţin  pe  genunchi  Sfintele  Evanghelii  pe  care  le  scriu. 

Intre  Evanghelişti  sunt  două  medalioane  în  care  sunt  pictate  unel¬ 
tele  ce  amintesc  de  patima  şi  răstignirea  Mântuitorului;  cămaşa  cea 
necusută  pentru  care  ostaşii  au  tras  sorţi,  suliţa  cu  care  Domnul  Iisus 
a  iost  împuns  în  coastă,  trestia  cu  buretele  îmbibat  cu  oţet,  mănuşile 
amintind  de  mâinile  ce  au  pălmuit  dumnezeiescul  obraz,  cuie,  zaruri, 
cei  trezicei  de  arginţi  ce  amintesc  de  trădarea  săvârşită  de  Iuda  Isca- 
rioteanul  care  a  vândut  nevinovatul  sânge  al  Mântuitorului.  In  me¬ 
dalionul  din  partea  dreaptă  apar:  stâlpul,  biciul,  două  scări,  snopul 
de  nuiele,  vasul  din  care  s-a  spălat  Pilat  pe  mâini  şi  cocoşul  ce  ne 
aminteşte  de  lepădarea  Sfântului  Apostol  Petru.  începând  din  colţul 
stâng,  de  sus,  în  douăzeci  de  medalioane  cu  diametrul  de  3X4  cm  sunt 
înfăţişate  următoarele  scene  din  viaţa  Mântuitorului: 

—  rugăciunea  din  grădina  Ghetsimani; 

—  spălarea  picioarelor  ucenicilor  la  Cina  cea  de  Taină; 

—  Cina  cea  de  Taină; 

—  prinderea  Mântuitorului; 

—  iisus  în  fata  arhiereului  Ana; 

—  batjocorirea  Mântuitorului  de  către  soldaţii  care-L  lovesc; 

—  Iisus  în  fata  arhiereului  Caiafa; 

—  două  scene  indescifrabile,  şterse; 

—  Mântuitorul  în  fata  lui  Pilat; 

—  trei  scene  şterse,  cu  inscripţii  indescifrabile; 

—  răstignirea  Mântuitorului; 

—  Mântuitorul  pe  cruce,  cu  ucenicii  şi  femeile  mironosiţe  îm¬ 
prejur; 

—  coborârea  de  pe  cruce; 

—  punerea  în  mormânt; 

—  femeile  mironosiţe  la  mormânt  şi  îngerul  stând  pe  marginea 
mormântului  gol; 

—  Mântuitorul  Iisus  Hristos  înviind  a  treia  zi  din  mormânt. 

însemnarea:  „Bojestvennîi  i  s(via)ştenîi  altar  G(osp)oda  B(o)ga  i 
sp(a)sa  naşego  Ii(su)sa  Hr(is)ta,  Os(ve)şten  blagodatiiu  vse  s(via)tago 
i  jivotvoreaşcgo  D(u)ha.  Rukodeistvo  je  i  blagosloven  Pre  os(ve)şten- 
nim  G(os)p(o)dinom  0(te)tem  Kyr  Antoniem  M(i)l(os)tiiu  B(o)jiu  Pra- 
voslavnim  Arhiepiscopom  Mitropolitom  Soceavskim  vo  eje  nanen 
S(via)şte(i)nodeistvovati  B(o)jestvennuiu  Liturghiiu  v  Hramu...  S- 
(via)  tago  Ierarha  Nicolae  oy  Schei  v  Braşov  de  prea  sfinţia  sa... 

Acest  ta.  . .  de  Antimis  s-au  făcut  precum  să  vede  cu  toată  chel¬ 
tuiala  sfinţiei  sale  Kyr  Antonie  mitropolit  Succeavschii  i  vseia  Mol¬ 
davii  ot  sotvorenia  mira  72  (următoarele  două  cifre  sunt  şterse)  et 
rîstva  je  H(rist)va  1736“. 

Traducere:  ,, (Acest)  Dumnezeiesc  şi  sfânt  altar  al  Domnului  şi 
Dumnezeului  şi  Mântuitorului  nostru  Iisus  Hristos  (s-au)  sfinţit  şi  bla¬ 
goslovit  cu  darul  de  viată  făcătorului  Duh  (şi  s-au)  blagoslovit  prin 
mana  Prea  Sfinţitului  Domn  şi  Părinte  Kyr  Antonie,  din  mila  lui  Dum¬ 
nezeu  pravoslavnic  Arhiepiscop  şi  Mitropolit  al  Sucevei,  pentru  a  se 
sluji  pe  el  sfânta  şi  dumnezeiasca  Liturghie  în  hramul  Sfântul  ierarh 
Nicolae  din  Şcheii  Braşovului  de  prea  Sfinţia  Sa. 

Acest  ta  . .  .  de  Antimis  s-au  făcut  precum  se  vede  cu  toată  chel¬ 
tuiala  sfinţiei  sale  Kyr  Antonie,  mitropolit  al  Sucevei  şi  a  toată  Mol¬ 
dova  (in  anul)  de  la  facerea  lumii  72  . . .  (şi)  de  la  naşterea  lui  Hris¬ 
tos  1738“. 

2.  Antimisul  mitropolitului  Gavriil  Calimcichi  (1760 — 1786) 

—  anii  1760,  1761,  1769  — 

Este  confecţionat  din  pânză  albă  de  in,  având  dimensiuni  varia¬ 
bile,  în  funcţie  de  exemplar  şi  anul  imprimării. 

In  colecţia  Muzeului  Arhiepiscopiei  Sibiului  se  păstrează  un  nu¬ 
măr  de  12  exemplare,  provenind  de  la  diferite  biserici  din  judeţele 
Hunedoara,  Braşov  şi  Sibiu.  Şase  exemplare  provin  dintre  antimisele 

imprimate  în  anul  1760.  Cinci  exemplare  au  fost  imprimate  în  anul 
următor  şi  unul  provine  dintre  cele  imprimate  în  anul  1769. 

Din  punct  de  vedere  iconografic  toate  aceste  antimise  sunt  iden¬ 
tice.  Scena  punerii  în  mormânt  este  înfăţişată  în  centrul  antimisu- 
lui.  Mântuitorul  Iisus  Hristos  (O  N),  înfăşurat  peste  mijloc  stă  în¬ 
tins  deasupra  mormântului.  La  capul  Său  se  află  Iosif  din  Arimateia, 
iar  la  picioare  stă  Nicodim. 

La  baza  mormântului,  ornat  cu  falduri  bogate,  sunt  pictate  unel¬ 
tele  torturii:  piroanele,  cleştele,  ciocanul,  vasul  cu  oţet.  De  asemenea, 
in  mijloc  se  află  craniul  lui  Adam,  cu  însemnele  G.  A.  (Glava, 
Adama). 

Maica  Domnului  (MP.  QU),  îndoliată,  cu  mâinile  împreunate  în 
rugăciune,  plângând,  este  reprezentată  având  sabia  înfiptă  în  inimă, 
amintindu-ne  de  proorocia  de  la  Luca  2,  34 — 35.  La  dreapta  sa  stă  Sf. 
Apostol  şi  Evanghelist  Ioan  (Sf.  Ioan  Bogoslov)  iar  în  stânga  Maria 
Magdalena. 

In  planul  al  doilea  este  înfăţişată  crucea,  având  sprijinite  de  ea 
suliţa,  trestia  de  isop  cu  buretele  şi  cununa  de  spini.  Pe  marginile  la¬ 
terale  ale  crucii  atârnă  snopul  de  nuiele  şi  biciul  cu  plumbi.  Pe  cruce 
se  află  scrisă  „vina”  Mântuitorului:  I.N.Ţ.I.,  iar  în  unghiurile  dintre 
braţele  crucii  sunt  scrise  iniţialele  Is.Hs.Ni.Ka.  De  o  parte  şi  de  alta  a 
crucii  străjuiesc  doi' serafimi,  ţinând  în  mâini  câte  două  făclii  aprinse. 
In  spate  se  profilează  bolta  cerului  cu  soarele,  luna  şi  stelele  care  nu 
mai  luminează  mort  văzând  pe  Răsăritul  cel  de  sus. 

Scena  punerii  în  mormânt  este  încadrată  într-un  chenar  de  0,75 
cm,  ale  cărei  laturi  alcătuiesc  semnul  crucii.  In  acest  chenar  sunt 
scrise  cuvintele  Mântuitorului:  „Luaţi  mâncaţi,  acesta  este  Trupul 
Mieu  care  se  frânge  pentru  voi  întru  iertarea  păcatelor.  Beţi  dintru 
acesta  toţi,  că  acesta  este  sângele  Mieu  al  Legii  cei  noao  care  pen¬ 
tru  voi  şi  pentru  mulţi  să  varsă  întru  ertarea  păcatelor". 

Deasupra  scenei  punerii  în  mormânt,  în  slava  cerurilor,  este  re¬ 
prezentată  Sfânta  Treime  —  Dumnezeu  Tatăl,  Dumnezeu  Fiul,  Dumne¬ 
zeu  Sfântul  Duh  (în  chip  de  porumbel)  —  înconjurată  de  imnul  trisa- 
ghion:  „Sfânt,  Sfânt,  Sfânt,  Domnul  Savaot,  plin  este  ceriul  şi  pămân¬ 
tul  de  slava  Ta". 


In  cele  patru  colţuri  sunt  pictaţi  Sfinţii  Evanghelişti,  aşezaţi  pe 
tronuri  de  stil  baroc,  având  alături  simbolurile  lor  şi  scriind  sau  ţi¬ 
nând  în  mână  Sxintele  Evanghelii.  In  partea  stângă,  între  Evangheliş- 
tii  Ioan  şi  Luca  este  înfăţişată  icoana  învierii  Domnului.  In  dreapta, 
între  Evangheliştii  Matei  şi  Marcu,  este  reprezentată  scena  torturării 
Mântuitorului  Iisus  Hristos  de  către  soldaţi,  cu  bice  şi  cu  snopi  de  nu¬ 
iele.  Mântuitorul  Iisus  este  legat  de  stâlp.  Pe  stâlp,  deasupra,  stă  co¬ 
coşul,  simbolul  lepădării  şi  al  căinţei  Sfântului  Apostol  Petru.  Cele 
două  scene  —  pătimirea  Mântuitorului  şi  Învierea  Sa  din  morţi  — 
sunt  înconjurate  de  cuvintele  ce  continuă  imnul  trisaghion:  „Os^na 
între  cei  den-nălţime,  Blagoslovit  e  cel  ce  vine  întru  numele  Domnu¬ 
lui.  Osana  întru  cei  din  înălţime". 


76 


REVISTA  TEOLOGICA 


Un  chenar  de  4  cm  înconjoară  toate  cele  descrise  de  pe  acest  an- 
timis.  In  colturile  acestui  chenar,  înconjuraţi  de  motive  florale,  sunt 
patru  capete  de  îngeri.  In  mijlocul  pârtii  de  sus  a  chenarului  este.  în¬ 
făţişată  icoana  cea  nefăcută  de  mână  (năframa  Veronicăi),  cu  chipul 
Mântuitorului  Hristos  (O  N). 

Însemnarea  este  scrisă  cu  caractere  chirilice,  majuscule,  în  limba 
română:  „Dumnezăescul  şi  sf(â)ntul  oltariu  ca  să  săvârşască  pre  dân¬ 
sul  sfintele  dumnezăeştile  slujbe:  care  s-au  sfinţit  de  Prea  osfinţltul 
Mitropolit  a  toată  Moldova  Kyr  Gavriil.  Pre  numele  tuturor  sfinţilor, 
1760“. 

Şi  însemnările  celorlalte  antimise,  imprimate  în  anii  1761  şi  1769 
sunt  identice,  indicându-se  anul  sfinţirii  lor. 

3.  Antimisul  mitropolitului  Leon  Gheucă  (1786 — 1788) 

—  anul  1786  — 

Este  confecţionat  din  mătase  albă,  fiind  căptuşit  cu  pânză.  Are  di¬ 
mensiunea  de  45x55  cm.  Reproduce,  iconografic  antimisul  mitropoli¬ 
tului  G.  Calimachi. 

însemnare:  ,,Dumnezeescul  şi  sfântul  oltariu  ca  să  săvârşască  pre 
dânsul  sfintele  dumnezăeştile  slujbe  care  s-au  sfinţit  (. . .)  sfinţească 
Kiriu  Kyr  Leon  Mitropolitul  a  toată  Moldova,  1786,  mart(ie)“. 

(urmare  în  nr.  viitor). 

Diac'lect.  Pavel  Cherescu 


Din  sfinţii  părinţi 


MĂRTURISIREA  DE  CREDINŢA  A  CUVIOSULUI 

NICHITA  STETHATUL 

I  w  ’  "  ,rî 

1.  Viaţa.  în  pleiada  mari'lor  teologi  mistici  şi  apologeţi  ortodocşi  bi¬ 
zantini  care  s-au  rostit  în  duh  şi  adevăr  îmbinând  în  mod  paradoxal  teo¬ 
logia  şi  mistica,  credinţa  şi  viaţa  se  numără  şi  Nichita  Stethatul,  ucenic  al 
Sfântului  Simeon  Noul  Teolog  şi  egumen  al  mănăstirii  Studion.  Figură 
marcantă  a  vieţii  mistice  şi  gândirii  teologice  din  veacul  al  Xl-lea,  Cu¬ 
viosul  Nichita  a  fost  supranumit  şi  „Stethatul"  (în  lat.  „Pectoratus")  a- 
dică:  „pieptosul"  sau  „curajosul"  —  apelativ  conferit  de  la  opoziţia  faţă 
de  bazileul  bizantin  Constantin  IX  Moncmahul  care  întreţinea  relaţii  de 
promiscuitate  morală  cu  am  ana  sa  Skleraina.1 

Cu  privire  la  viaţa  Cuviosului  Nichita  Stethatul,  păr.  Darrouzes  A. A. 
consideră  pe  bună  dreptate  că  ea  cuprinde  trei  faze  marcante:  prima  re¬ 
prezentată  de  tinereţea  sa  cu  amănunte  sumare  şi  incerte  în  „Viaţa  sfân¬ 
tului  Simeon"  2  al  cărei  autor  este,  a  doua,  maturitatea,  în  oare  participă 
alături  de  patriarhul  Mihail  Cerularie  şi  Leon  al  Ohridei  la  controversele 
şi  polemicile  cu  latinii  din  anul  1054  3  şi  ultima  perioadă,  bătrâneţea,  con¬ 
firmată  de  scrisorile  şi  opusculele  care-1  arată  la  o  vârstă  foarte  înaintată 
când  îşi  redactează  ultimele  scrieri.4 

Despre  prima  perioadă  a  vieţii  lui  Nichita  Stethatul  avem  informaţii 
puţine  şi  nesigure  cuprinse  în  „Viaţa  Sfântului  Simeon  Noul  Teolog"  — 
în  care  este  precizat  anul  morţii  sfântului  Simeon  1022  —  cu  ajutorul  că¬ 
ruia  se  poate  stabili  anul  naşterii  sale.  Tot  în  această  lucrare  se  menţio¬ 
nează  că  la  acea  dată  lui  Nichita  Stethatul  începuse  să-i  apară  puful  băr¬ 
bii  şi,  de  aceea,  consideră  Darrouzes,  se  poate  admite  că  Nichita  s-a  năs¬ 
cut  la  începutul  secolului  cu  aproximaţie  în  anul  1005.5  încă  de  tânăr, 
intră  în  anul  1019,  la  vârsta  de  14  ani,  în  celebra  mânăstiire  constantino- 
politamă  Studion  şi  devine  cel  mai  apropiat  şi  devotat  discipol  al  sfântului 
Simeon  Noul  Teolog  oare,  reabilitat,  trăia  în  mănăstirea  Sfânta  Marina, 
ctitoria  sa.  Nichita  primeşte  poruncă  de  la  povăţuitorul  său  duhovnicesc 
să-i  copieze  „Imnele  amorurilor  (eresurilor)  dumnezeieşti"  6  compuse  de 
acesta  la  sfârşitul  vieţii  sale  şi  să  le  editeze.  însă  nu  îndeplineşte  porunca 


1  Dictionnaire  de  spiritualii  —  art.  Nicetas  Stethatos,  p.  224  (Cf.  Cedrenos,  Synop- 
sis  hUtoriatum  el.,  I.  Bekker  2  Bonn  1839,  p.  536). 

2  I.  Hmsherr,  „Orientalia  Christiana*\  XII,  1  *28,  p.  192. 

3  A^ton  Michel,  Humbert  und  Kerularios ,  Paderborn,  1924,  p.  298 — 415. 

4  Nicetas  Stethatos,  OpuscuUs  ct  Lettrcs,  Sources  Chretienes  voi.  81,  1961,  p.  444. 

5  IbiJem,  p.  8. 

6  J.  Darrouzes,  Nicetas  Stethalos,  Opuscules  ct  Lettres ,  p.  8. 

dacălului  său  decât  mai  târziu,  după  ce  Sfântul  Simeon  i  se  arată  intr-o 
viziune,  respectiv  în  anul  1035  —  aproximativ  14  ani  de  la  moartea  sa.7 

Deşi  J.  Darrouzes  consideră  că,  după  această  viziune,  Nichita  a  pu¬ 
blicat  minele  şi  scrierile  sfântului  Simeon,  apoi  a  purces  la  scrierea 
,, Vieţii"  învăţătorului  său  8  păr.  I.  Hausherr  S.J.  este  de  altă  părere  fixând 
redactarea  vieţii  Sfântului  Simeon  in  anul  1052  sau  1054.  Această  teză 
susţinută  de  Hausherr  este  cea  mai  plauzibilă,  pentru  că  în  „Viaţa  Sfân¬ 
tului  Simeon"  se  relatează  la  acea  dată  evenimentul  aducerii  moaştelor 
Sfântului  Simeon  în  mănăstirea  sfântului  Mamas,  locul  unde  acesta  fu¬ 
sese  exilat.9 

O  dată  cu  încheierea  activităţii  aghiografiee  Nichita  intră  într-o  nouă 
fază  sau  etapă  a  vieţii  sale  marcată  de  polemica  cu  latinii.  în  anul  1054  in- 
terivne  prin  scrierile  sale  în  controversele  dintre  cardinalul  Humbert  de 
Moyenmoutier  —  legatul  papei  Leon  IX  —  şi  patriarhul  Mihail  Cerularic 
devenind  unul  dintre  cei  mai  fervenţi  şi  îndârjiţi  apărători  ai  credinţei 


ortodoxe. 

Prin  răspunsurile  date  lui  Humbert  în  16  iunie  la  mănăstirea  Sta¬ 
dion  cu  privire  la  azime,  postul  de  sâmbătă,  celibatul  şi  săvârşirea  litur¬ 
ghiei  în  Postul  Mare,  reuşeşte  să  stârnească  ura  latinilor  şi  mânia 
împăratului  bizantin  care  a  luat  parte  la  această  polemică  şi  care,  din  ra¬ 
ţiuni  politice,  pleda  pentru  o  conciliere  cu  latinii.10 

în  pofida  tuturor  argumentelor  pe  care  Darrouzes  le  aduce  cu  nume¬ 
roase  citate  din  scrisorile  lui  Humbert  prin  care  încerca  să-l  prezinte 
pe  Nichita  ca  un  „supus  şi  prieten  al  legatului",  considerând  că  nu  a  fost 
un  instrument  al  lui  Cerularie  şi  un  duşman  al  catolicilor  11  —  Cuviosul 
Nichita  rămâne  unul  din  marii  protagonişti  şi  apologeţi  răsăriteni  in  lupta 
pentru  apărarea  Ortodoxiei  in  faţa  latinilor. 

Acest  lucru  reiese  în  mod  clar  şi  precis  din  scrierile  lui  Humbert  care, 
rămas  fără  replică,  în  disputa  eu  Nichita  despre  azime,  exclamă:  „Amu¬ 
ţeşte,  câine;  muşcă-ţi  câine  murdar,  limba",  declarând  că  învăţătura  sa 
e  „doctrină  purtătoare  de  ciumă  şi  sugestie  diavolească".12 

Activitatea  laborioasă  cu  caracter  didactic  şi  teologic  a  Cuviosului 
Nichita  Stethatul  continuă  şi  după  alcătuirea  „Vieţii  Sfântului  Simeon 
Noul  Teolog"  şi  redactarea  operelor  polemice  din  1054  cu  câteva  tratate 
mistice,  cu  „Mărturisirea  de  credinţă"  şi  cu  numeroase  scrisori  care  cu¬ 
prind  probleme  dogmatice  şi  liturgice.  în  „Mărturisirea  de  credinţă"  com¬ 
pusă  la  o  vârstă  înaintată,  Nichita  se  prezintă  pe  sine  ca  egumen  al  mă¬ 
năstirii  Studion  —  calitate  ce  i-ar  fi  oferit  posibilitatea  redactării  unei  noi 
rânduieli  pentru  mânăstrea  sa.n 


7  I.  Haishcrr,  op.  cit.t  Viaţa  nr.  133  şi  131,  p.  1S9  şi  introd.,  p.  XIII;  J.  Dirrou/es, 
Symeon  lc  Novveau  Theologicn,  Trăite v  theologique s  ct  ethiqucs ,  în  „Sourccs  chn§tiennes“, 
r.r.  122,  1966.  tom.  I,  Intro.l  p.  9. 

N  J.  Darrou/es,  Nicetas  Stethatos,  Opuscule s  et  Lettres ,  p.  S. 

9  I.  Iliushcrr.  or>.  cit..  Viata  nr.  129  d.  1X7.  Introd  n.  XVII. 

Potrivit  titlului  diin  manuscrisele  acestei  mărturisiri  care-1  desem¬ 
nează  pe  Nichita  Stethatul  oa  egumen  al  mănăstirii  Studion,  putem  stabili 
data  morţii  cu  aproximaţie  în  jurul  anului  1090,  la  vârsta  de  80  de  ani 
dat  fiind  că  predecesorul  său  Cosma  este  atestat  în  anul  1075  —  iar  în 
anul  1092  un  document  oficial  poartă  semnătura  egumenului  Ioan.  Ple¬ 
când  de  la  aceste  consideraţii  J.  Darrouzes  afirmă  că  Nichita  a  păstorit 
între  aceşti  doi  egumeni  şi  consideră  că  a  trecut  la  cele  veşnice  înainte  de 
anul  1092. 14 

2.  Opera.  Scrierile  Sfântului  Nichita  Stethatul  cuprind  o  arie  largă 
de  problematici  teologice  cu  caracter  polemic,  dogmatic,  mistic  şi  liturgic 
şi  relevă  o  sinteză  originală,  autentică  şi  în  acelaşi  timp  clasică  a  tradi¬ 
ţiei  teologice  patristice  răsăritene.  Deşi  din  punct  de  vedere  a  conţinutu¬ 
lui  operele  nu  poartă  o  notă  aparte  de  originalitate,  ele  constituie  pe  bună 
dreptate  un  adevărat  tezaur  al  credinţei  ortodoxe  pentru  veacul  al  Xl-lea. 

Opera  sa  polemică  şi  apologetică,  caracterizată  printr-o  mare  profun¬ 
zime  teologică  şi  acrivie  ştiinţifică,  cuprinde  cinci  tratate  teologice  structu¬ 
rate  pe  diferite  problematici  dogmatice  şi  liturgice  generate  de  controver¬ 
sele  şi  disputele  dintre  latini,  armeni,  evrei  şi  creştini.  Cele  trei  tratate 
împotriva  latinilor:  Dialogul ,  Antidialogul  şi  Sinteza  despre  Filioque  con¬ 
stituie  o  trilogie  apologetică  care  desemnează  diferenţele  specifice  dintre 
teologia  răsăriteană  fidelă  învăţăturii  Sfinţilor  Apostoli  şi  Sfinţilor  Pă¬ 
rinţi,  şi  teologia  apuseană  care  proclama  în  mod  solemn  şi  oficial  inova¬ 
ţiile  şi  reînnoirile  unilaterale  ale  raţionalismului  eretic  occidental.  Tot  din 
scrierile  polemice  fac  parte  şi  Cuvântările  împotriva  armenilor11;  primele 
patru  sunt  inedite  (cod  Mosquensis  433,  f.  171  v  —  190)  iar  a  cincea  a  fost 
publicată  de  J.  Hergenrother  în  Monumenta  graeca  ad  Photium  . . .  per  ti- 
nentia ,  Regensburg,  1869,  p.  139 — 154.  J.  Darrouzes  consideră  că  aceste 
scrieri  sunt  anterioare  tratatelor  polemice  împotriva  latinilor. 

La  aceste  lucrări  polemice  se  adaugă  şi  Tratatul  împotriva  iudeilor  în 
care  acuza  lipsa  de  dociltate  şi  necredinţa  iudeilor  faţă  de  persoana  şi  în¬ 
văţătura  Mântuitorului  Iisus  Hristos  (J.  Darrouzds,  Nicctais  Stethatos, 
Opuscules  et  Lettres,  SC.  81,  1961,  p.  412 — 443). 

Sfântul  Nichita  Stethatul  s-a  remarcat  în  mod  deosebit  şi  prin  scrie¬ 
rile  aghiografice,  şi  anume  prin  Viaţa  Sfântului  Simeon  Noul  Teolog  pu¬ 
blicată  de  păr.  I.  Hausherr  în  „Orientatia  Christiana44  voi.  XII,  nr.  45, 
1928,  şi  prin  lucrarea  Contra  acuzatorilor  Sfinţilor  care  conţine  o  apărare 
a  Sfântului  Simeon  în  faţa  detractorilor  săi. 

Intre  scrierile  sale  teologice-duhovniceşti  un  loc  central  şi  capital  îl 
ocupă  trilogia  dogmatică-mistică,  Despre  suflet  şi  Contemplarea  raiului 
şi  Despre  ierarhia  cerească  şi  bisericească  publicate  în  limba  greacă  de  P. 
Hristou,  G.  Sakos  şi  G.  Mantzaridis  la  Tesalonic  în  1957  şi  într-o  nouă 
ediţie  critică  cu  traducere  în  limba  franceză  de  J.  Darrouz&s  (op.  cit.,  p. 
56 — 152,  154 — 227,  292 — 365)  în  limba  română  a  fost  tradus  in¬ 
tegral  tratatul  Contemplarea  raiului  de  păr.  Dumitru  Stăniloae,  Filocalia 
românească,  VI  p.  355 — 387,  1978.  Deşi  este  alcătuită  în  proporţie  de  două 
treimi  din  pasaje  extrase  din  Sfinţii  Ioan  Damaschinul  — ,  Maxim  Mărturi- 


14  Ib'ulem . 

sitarul,  Donisie  Areopagitul  —  această  trilogie  are  o  valoare  inestimabilă 
pentru  faptul  de  a  fi  evidenţiat  unitatea  imextricabi'lă  dintre  antropolo¬ 
gie,  cosmologie  şi  eclesiologie  prezentate  sub  forma  celor  trei  chipuri  ale 
bisericii  după  modelul  gândirii  maximiene. 

Tot  dintre  lucrările  dogmatico-mistice  fac  parte  Cele  300  de  capete 
sau  Capitole  practice,  fizice  şi  gnostice  care  au  fost  redactate  înainte  de 
tratatul  Despre  suflet,  întrucât  în  acest  tratat  antropologic  sunt  reproduse 
multe  citate  din  cele  300  de  capete.  Preluată  şi  difuzată  de  Filocalia  grea¬ 
că,  aceasta  este  cea  mai  cunoscută  lucrare  a  lui  Nichita  Stethatul.  Tratatul 
Despre  limitele  vieţii  (SC  81,  366 — 411),  Mărturisirea  de  credinţă,  (SC.  81, 
p.  444 — 463)  şi  fragmentele  Despre  obiceiurile  studiţilor  şi  Cer  nou  şi 
pământ  nou  sunt  lucrări  care  se  înscriu  şi  ele  între  operele  teologice  şi 
mistice  ale  Cuviosului  Nichita  Stethatul.  Nu  este  lipsită  de  importanţă 
nici  „corespondenţa"  Cuviosului  Nichita  care  a  fost  anexată  de  patrologi 
pe  lângă  „tratatele"  teologice  în  funcţie  de  conţinutul  ei  şi  de  data  scrie¬ 
rii.  J.  Darrouzes  publică  trei  din  cele  3  centuri  a  scrisorilor  lui  Nioeta 
(SC.  81  p.  464 — 485,  Atanasie  igumenui  Panaghios,  răspuns  şi  replică  lui 
Nichita);  apoi  opt  scrisori  sunt  anexate  la  tratatul  „despre  Paradis"  (SC. 
81  p.  228 — 291),  la  care  se  adaugă  o  colecţie  de  scrisori  care  precede  şi 
urmează  tratatului  „despre  Ierarhie"  (p.  292 — 297;  360 — 363). 

3.  Importanţa  ,, Mărturisirii  de  credinţă "  a  Cuviosului  Nichita  Stet¬ 
hatul  din  punct  de  vedere  istoric  şi  dogmatic. 

„Mărturisirea"  Cuviosului  Nichita  Stethatul  este  un  document  spiri¬ 
tual  de  mare  importanţă  pentru  veacul  XI  şi  reprezintă  în  acelaşi  timp  un 
bogat  material  de  date  şi  informaţii  istorice  referitor  la  viaţa  Cuviosului 
şi  la  evenimentele  şi  tradiţiile  din  acea  perioadă.  în  titlul  acestei  „măr¬ 
turisiri",  Nichita  este  numit  „monah,  preot  şi  egumen"  al  venerabilei 
mănăstiri  Studion  din  Constanţi nopol,  şi -este  desemnat  rolul  şi  datoria 
egumenilor  acestei  mănăstiri  care  potrivit  unei  tradiţii  aveau  obligaţia  de  a 
redacta  la  sfârşitul  vieţii  un  testament  şi  o  mărturisire  de  credinţă  sau  un 
Hypotiposis  —  misiune  ce  a  îndeplinit-o  cu  mare  demnitate  şi  Sfântul 
Theodor  Studitul.15  La  această  mănăstire  celebră  din  Constantinopol  do¬ 
cumentele  vremii  atestă  încă  trei  egumeni  care  au  păstorit  şi  au  condus 
viaţa  monahală  a  studiţilor  în  perioada  veacului  XI;  Mihail  în  anii  1048 
şi  1066,  Cosma  în  anul  1076  şi  Ioan  în  anul  1092.  Plecând  de  la  afirmaţia 
potrivit  căreia  Cuviosul  Nichita  susţine  în  „mărturisirea  de  credinţă"  că 
se  află  la  o  vârstă  foarte  înaintată  când  a  redactat-o,  J.  Darrouzes  con¬ 
sideră  că  egumenia  lui  Nichita  cade  în  intervalul  dintre  egumenii  Cos- 
mas  şi  Ioan  (1076 — 1092),  şi  susţine  că  această  „mărturisire"  Cuviosul 
a  redactat-o  la  vârsta  de  80  de  ani  în  anul  1085,  dacă  admitem  că  s-a 
născut  în  anul  1005. 16 

în  manuscrisul  Bodil.  2,  f.  193  care  conţine  un  Hypotiposis  pentru  mă¬ 
năstirea  Studion,  Nichita  Stethatul  este  numit  şi  Cuvios  —  apelativ  care 
a  fost  adăugat  ulterior  de  ucenicii  săi,  după  moartea  Sa.17 


15  I.  D^rmizes,  op.  cit.,  p.  22. 

16  R.  Jan!n,  Eglise;  ct  monastăres  de  Constantinople  după  J.  Darrouzes,  op.  cit., 

o  27 

17  J.  Darrouzes,  op.  cit.,  p.  22. 

Pe  lângă  puţinele  amănunte  referitoare  la  biografia  acestui  ilustru 
teolog  mistic  şi  apologet  ortodox,  „mărturisirea  de  credinţă*4  atestă  pole¬ 
mica  existentă  între  monahii  studiţi  şi  împăraţii  bizantini  iconoclaşti 
pe  tema  sfintelor  icoane.  J.  Darrouzes  consideră  că  problema  icoanelor 
în  veacul  XI  era  încă  o  problemă  vitală  în  jurul  căreia  existau  multe  lupte 
şi  controverse  politice  şi  religioase.  împăratul  Alexie  I  Comneanul  a  dat 
poruncă  ca  toate  obiectele  sfinte  de  mare  valoare  să  fie  topite  pentru 
îmbogăţirea  tezaurului  imperial  secătuit  de  lungile  războaie  cu  barbarii. 
De  aceea  Cuviosul  Nichita  Stethatul  în  mărturisirea  de  credinţă  arată  re¬ 
laţia  strânsă  care  există  între  „chipul  lui  Hristos44  —  ca  prototip  al  tu¬ 
turor  icoanelor  şi  celelalte  icoane  şi  evidenţiază  rolul  sacramental  şi  cul- 
tic  al  icoanelor  şi  relicvelor.18 

In  mărturisirea  de  credinţă  Cuviosul  Nichita  ne  oferă  o  mărturie  im¬ 
portantă  cu  privire  |la  rangurile  şi  la  semnele  distinctive  şi  onorifice  ale 
episcopilor,  vorbind  despre  o  scrisoare  pe  care  a  trimis-o  episcopului 
Leon  proedros  de  Arcadiopole.  S.  Sallavile  consideră  că  titlul  de  „proe- 
dros44  9e  poate  conferi  titularului  unuii  9caun  episcopal  (întir-o  expresie 
arhaică)  dar  există  şi  posibilitatea  să  fie  desemnat  unui  episcop  care  nu 
ocupa  scaunul  titular,  dar  care  primea  titlul  de  „proedros44  referitor  la  a- 
cest  scaun.19  Nicefor  Calist  în  „Istoria  bisericească44  vorbeşte  despre  o 
strămutare  a  scaunelor  în  timpul  patriarhului  Nicolae  III;20  titularul  de 
Leontopolis  a  primit  scaunul  de  Arcodiopole,  deci  conform  tradiţiei  bi¬ 
zantine  era  „proedros44.  Acesta  a  fost  privat  de  scaunul  episcopal  din  Isau- 
ria  la  începutul  domniei  împăratului  bizantin  Alexie  I  din  cauza  că  această 
zonă  era  tulburată  de  atacurile  turcilor  şi  a  primit  în  compensaţia  scau¬ 
nului  pierdut  acela  de  Arcadiopolis  în  Tracia  aproape  de  Constantinopol. 
J.  Darrouzes  crede  că  Cuviosul  Nichita  Stethatul  adresează  acestui  epis¬ 
cop  scrisoarea  pomenită  în  „mărturisirea  de  credinţă44  şi  o  consideră  ca  un 
preţios  indice  cronologic  care  certifică  că  Nichita  a  trăit  după  anul  1080.21 

Din  punct  de  vedere  dogmatic  şi  mistic  „mărturisirea  de  credinţă44  a 
Cuviosului  Nichita  se  racordează  la  consensul  umanim  al  Predaniei  ecle- 

siale  originare  şi  universale,  şi  chiar  dacă  modul  de  exprimare  poartă  o 
notă  personală,  conţinutul  dogmatic  urmează  întru  totul  gândirii  Sfinţi¬ 
lor  Părinţi.  De  fapt,  întreaga  sa  operă  teologică  se  înscrie  pe  linia  gân¬ 
dirii  patristice  răsăritene,  deoarece  marii  dascăli  creştini  făceau  o  distinc¬ 
ţie  clară  şi  netă  între  „amti-logia44  şi  „homo^logia44  pe  baza  criteriului  ofe¬ 
rit  de  „akribeda44  terminologie  ce  avea  menirea  să  clarifice  orice  ambi¬ 
guitate  care  oferea  posibilitatea  unor  interpretări  eronate.  Sfântul  Grigorie 
Palama  arată  astfel  că  „altceva  este  replica  pentru  apărarea  evlaviei  şi 
altceva  mărturisirea  de  credinţă  şi  că  pentru  replică  nu  e  neapărată  nevoie 
să  se  discute  la  rigoare  şi  cu  exactitate  despre  termeni,  precum  zice  şi 

ÎS  J.  Darrouzes,  op.  cit.,  p.  23. 

19  S.  Sallaville  Le  titre  edesiastique  de  proedros  dans  Ies  documents  bizantins  în 

„£ cho-r  J’ Orient"  29  (1  90)  p.  416 — 436  d'pă  J.  Darrouzes,  op.  cit.,  p.  23. 

20  Hist.  Eccles  14,  39;  P.G.  146,  1197  A,  după  J.  Darrouzes,  op.  cit.,  p.  2. 

21  J.  Darrouzes,  op.  cit.,  p.  23. 

marele  Vasile,  dar  la  mărturiisre  se  caută  şi  se  păzeşte  tocmai  rigoarea  în 
exactitatea  întru  toate”.22 

In  acest  sens  Cuviosul  Nichita  Stethatul  se  înscrie  în  pleiada  marilor 
gânditori  creştini  şi  apologeţi  ai  Ortodoxiei  construindu-şi  opera  teolo¬ 
gică  ca  o  sinteză  originală  şi  personală,  care  cuprinde  atât  latura  apologe¬ 
tică  (de  apărare  a  credinţei  ortodoxe  în  faţa  învăţăturilor  eretice)  dar 
şi  latura  pozitivă  de  mărturisire  a  adevărului  creştin  într-o  formă  concen¬ 
trată  bazată  pe  structura  simbolului  de  credinţă  sau  a  altei  mărturi¬ 
siri.  în  tradiţia  patristică  răsăriteană,  Sfinţii  Părinţi  obişnuiau  să 
redacteze  sub  o  formă  sintetică  coerentă  şi  precisă  adevărurile  creştine 
care  erau  contestate  sau  interpretate  în  mod  eronat.  In  acest  stil  clasic 
întâlnim  numeroase  mărturisiri  de  credinţă  şi  la  alţi  Părinţi  anteriori  şi 
posteriori  Cuviosului  Nichita  aşa  cum  ar  fi  cea  a  Sfântului  Vasile  cel 
Mare,  Sfântului  Teodor  Studitul,  a  patriarhului  Fotie  şi,  mai  ales,  , .măr¬ 
turisirea  de  credinţă”  a  Sfântului  Grigorie  Palama.  Acesta  poate  fi  şi  unul 
din  motivele  dogmatice  pentru  care  Cuviosul  Nichita  a  simţit  nevoia  de 
a  redacta  o  mărturisire  de  credinţă  după  tratatele  apologetice  împotriva 
latinilor,  armenilor  şi  iudeilor,  pentru  a  preciza  terminologia  creştină  cu 
mare  rigoare  şi  exactitate  ca  să  nu  lase  posibilitatea  unor  interpretări 
eronate  sau  ambigue  —  şi  în  acelaşi  timp  pentru  a  prezenta  adevărul 
creştin  într-o  formă  pozitivă,  limpede,  concisă  şi  tradiţională,  specifică 
tradiţiei  răsăritene. 

,, Mărturisirea  de  credinţă”  a  Cuviosului  este  structurată  după  Sim¬ 
bolul  apostolic  şi  conţine  18  articole  sau  paragrafe  şi  în  care  -se  indică: 
raţiunea  acestui  act  solemn  (1 — 2),  credinţa  în  Sfânta  Treime  (3 — 4)  şi  în 
întruparea  Cuvântului  (5 — 7),  cu  toate  precizările  doctrinare  definite  prin 
Biserică  (8 — 12)  dogmele  speciale  pe  care  le  apără:  referitoare  la  viaţa 
viitoare,  cultul  sfintelor  icoane,  cultul  sfinţilor  şi  viaţa  ascetică.  în  în¬ 
cheiere  este  confirmată  credinţa  ortodoxă  ca  şi  credinţă  autentică  şi  ori¬ 
ginară  pe  care  Cuviosul  a  mărturisit-o  până  la  sfârşitul  vieţii. 

La  începutul  acestei  mărturisiri  este  prezentată  raţiunea  actului  so¬ 
lemn  al  mărturisirii  prin  evidenţierea  legăturii  strânse  care  există  în 
cadrul  gândirii  şi  spiritualtăţii  dintre  „cuvânt”  şi  „faptă”  care  trebuie 
să  existe  într-un  acord  permanent  şi  deplin.  Cuvântul  (logos)  —  are  un  rol 
decisiv  şi  o  importanţă  capitală  în  gândirea  ortodoxă,  având  menirea  să 
se  raporteze  la  partea  superioară  a  spiritului  uman,  la  raţiune,  şi  în  ace¬ 
laşi  timp  să  rodească  într-o  viaţă  sfântă.  Pe  lângă  această  pledoarie  cla¬ 
sică  în  gândirea  patristică”,  Cuv.  Nichita  expune  motivele  redactării  „măr¬ 
turisirii,  şi  care  constau  din  dorinţa  de  a  mărturisi  cu  viaţa  credinţa  or¬ 
todoxă  in  care  s-a  născut,  a  trăit  şi  a  ajuns  la  adânci  bătrâneţe  dar  şi  din 
dragostea  de  a  apără  adevărul  creştin  faţă  de  cei  care  intenţionau  să-l 
falsifice  (art.  1 — 23). 

Mărturisirea  continuă  în  formele  clasice  cu  credinţa  în  Sfânta  Treime 
(3 — 7)  sau  în  Dumnezeu  Cel  Unul  în  fiinţă  şi  întreit  în  Persoane:  Tatăl 
care  este  fără  început  şi  veşnic  „obârşia”  sau  principiul  Fiului  şi  Duhului 


22  Tomos  7,  P.G.  154,  723—724;  DSM  I,  p.  57$ — 379;  după  I.I.  Ici,  Mărturisirea 
de  credinţă  a  $/.  Grigorie  Palama,  în  „Mitropolia  Ardealului'*,  nr.  7 — 8/1984,  p.  478. 

Sfânt.  Dogma  trinitară  este  prezentă  intr-o  manieră  apologetică  iar  ade¬ 
vărul  de  credinţă  este  înfăţişat  vizavi  de  ereziile  trinitare  antice.  Faţă  de 
triteismul  elin  şi  păgân,  Cuviosul  Nichita  evidenţiază  „consubstanţialita- 
tea“  celor  trei  Persoane  care  posedă  fiinţa  divină  deodată,  în  mod  deplin 
şi  perfect  şi  care  „au  aceeaşi  fire,  fiinţă  şi  putere...  şi  aceeaşi  cinste. 
Dumnezeirea  cea  unică  şi  desăvârşită  care  subzistă  în  cele  trei  ipostasuri 
nu  suferă  din  cauza  persoanelor  divizare  sau  împărţire,  ci  ea  rămâne  „ne¬ 
divizată  şi  netăiată  prin  fiinţă  adică  prin  fire  şi  dumnezeire"  şi  de  aceea 
„nu  slăvesc  trei  dumnezeiri  sau  trei  firi  sau  fiinţe  sau  trei  dumnezei  în 
Treime". 

Cuviosul  Nichita  Stethatul  nu  se  opreşte  însă  aici,  ci  combate  şi  cea¬ 
laltă  extremă  a  ereziilor  trinitare,  şi  anume  cea  modalistă  oare  supradi¬ 
mensiona  unitatea  fiinţială  a  Dumnezeirii,  mergând  până  la  anularea  şi 
desfiinţarea  persoanelor  trinitare:  „nu  confund  nicidecum  într-un  sin¬ 
gur  ipostas  sau  într-o  singură  persoană  cele  trei  Ipostasuri  sau  cele  trei 
persoane,  ci  ştiu  pe  Tatăl  Dumnezeu  desăvârşit  pe  Fiul  Dumnezeu  desă¬ 
vârşit  şi  pe  Duhul  Sfânt  Dumnezeu  desăvârşit".  , 

Dogma  trinitară  este  concepută  în  conformitate  cu  gândirea  patristică 
răsăriteană  ca  Unitate  absolută  şi  diversitate  absolută  sau  Unirne  în 
Treime  şi  Treime  în  Unirne;  unitate  absolută  prin  raţiunea  fiinţei  divine, 
şi  Treime  prin  modul  de  subzistenţă  a  fiinţei  divine  în  cele  trei  persoane 
sau  ipostaze.  Tatăl  nu  este  subordonat  fiinţei  divine  ei  este  principiul 
sau  obârşia  celorlalte  două  persoane  treimice,  fără  ca  Fiul  să  fie  al  doi¬ 
lea  principiu  sau  izvor  al  Duhului  Sfânt,  ci  m  mod  simultan  Tatăl 
naşte  pe  Fiul  şi  purcede  pe  Duhul  Sfânt  din  veşnicie. 

Hristologia  (5 — 12)  este  prezentată  într-o  formă  concisă  şi  fără  pre¬ 
tenţii  teologice  în  linia  formulei  dogmatice  de  la  Chalcedon.  Dogma  hris- 
tologică  mediază  între  triadologie  şi  antropologie:  prin  consubstanţialita¬ 
tea  Sa  dumnezeiască  Hristos  este  unit  cu  Tatăl  şi  cu  Duhul  iar  prin  con¬ 
substanţialitatea  Lui  umană  este  unit  prin  trupul  luat  din  Sfânta  Fecioară 
Maria  cu  noi  oamenii.  Şi  această  învăţătură  este  prezentată  într-o  formă 
apologetică  aocentuându-se  în  mod  deosebit  integritatea,  umanităţii  lui 
Hristos  —  Care  a  luat  trup  real  şi  nu  unul  aparent  cum  susţineau  mani- 
heii  şi  valentinienii,  şi  Care  faţă  de  susţinerile  apolinariştilor,  a  avut  „un 
suflet  raţional  conatural  cu  sufletele  noastre,  o  minte  asemănătoare  cu 
mintea  noastră".  Delimitându-se  de  învăţăturile  gnostice,  Cuviosul  Ni¬ 
chita  Stethatul  combate  toate  ereziile  mari  hristologice  mărturisind  pe 
Hristos  ca  Dumnezeu  adevărat  şi  om  adevărat  care  are  un  ipostas  com¬ 
pus,  în  care  cele  două  firi,  voinţe  şi  lucrări  există  în  mod  neam es tocat,  ne¬ 
schimbat,  neîmpărţit,  nedespărţit.  Este  evidenţiată  în  mod  deosebit  peri- 
horeza  hristologică  potrivit  căreia  prin  ipostasul  Fiului  lui  Dumnezeu  — 
firile  îşi  comunică  însuşirile,  constituindu-se  astfel  mpcjul  de  existenţă 
divino-uman  sau  teandric. 

Pe  lângă  dogmele  fundamentale  ale  teologiei  ortodoxe:  Treimea  şi 
întruparea,  Cuviosul  Nichita  Stethatul  expune  şi  alte  învăţături  care  au 
aceeaşi  valoare  şi  însemnătate  pentru  gândirea  creştină  şi  spiritualita¬ 
tea  ortodoxă.  Astfel,  expune  credinţa  în  Botez  şi  rolul  ontologic  al  acestei 
Taine  ca  moarte  şi  înviere  sacramentală  şi  mistică  împreună  cu  Hristos 
având  ca  efect  curăţirea  de  păcatul  strămoşesc  şi  sfinţirea  trupului  şi  su- 

fletului.  învăţătura  despre  viaţa  veşnică  sau  eshatologia  este  prezentată 
prin  credinţa  în  învierea  morţilor  şi  în  viaţa  veşnică  ca  răsplătire  a  drep¬ 
ţilor  şi  pedepsire  a  păcătoşilor  condamnându-se  în  mod  evident  apocatas- 
taza  sau  restaurarea  finală  învăţătură  eretică  lansată  de  Origen  (art. 
13—14). 

Un  loc  aparte  în  cadrul  „mărturisirii  de  credinţă"  îl  ocupă  învăţă¬ 
tura  despre  cultul  sfintelor  icoane  şi  despre  moaşte  care  au  un  rol  sacra¬ 
mental  şi  harismatic,  fiind  purtătoare  de  har  şi  de  sfinţenie.  Cultul  sfinte¬ 
lor  icoane  este  legat  de  icoană  fără  prihană  a  Domnului  nostru  Iisus 
Hristos  iar  cinstirea  sfintelor  Icoane  este  înfăţişată  într-o  ordine  ierar¬ 
hic  succesivă  (începând  cu  icoana  Domnului,  a  Maicii  Domnului  şi  sfâr¬ 
şind  cu  icoanele  sfinţilor).  La  fel,  raclele  şi  moaştele  Sfinţilor  şi  ale  Mar¬ 
tirilor  sunt  cinstite  în  mod  deosebit  ca  purtătoare  de  sfinţenie  care  sfin¬ 
ţesc  pe  cei  ee  ating  de  acestea  şi  sunt  păstrate  cu  mare  grijă  fiind  con¬ 
siderate  ca  odoare  de  mare  preţ  a  Bisericii.  Sfinţii  sunt  veneraţi  nu  nu¬ 
mai  pentru  viaţa  şi  moaştele  lor,  ci  pentru  învăţătura  lor  care  este  inspi¬ 
rată  de  Dumnezeu  şi  concordă  cu  Evanghelia  şi  învăţătura  Apostolilor 
oferind  mare  folos  sufletesc  credincioşilor  (art.  15 — 16). 

Cuviosul  Nichita  Stethatul  îşi  încheie  mărturisirea  de  credinţă  cu 
dorinţa  de  a  urma  întru  totul  învăţăturii  şi  vieţii  virtuoase  a  dumnezeieş¬ 
tilor  Părinţi  pentru  a  putea  fi  de  folos  contemporanilor  şi  urmaşilor  săi 
pentru  a  trece  in  cealaltă  viaţă  în  credinţa  ortodoxă  pentru  care  a  trăit 
şi  a  luptat  cu  însăşi  preţul  vieţii  sale  (art.  17 — 18). 

Alături  de  întreaga  operă  teologică  şi  apologetică,  această  „mărturi¬ 
sire  de  credinţă",  îl  situează  pe  Cuviosul  Nichita  Stethatul  în  şiragul 
marilor  gânditori  creştini  şi  a  teologilor  mistici  bizantini  care  au  con¬ 
ceput  şi  au  experimentat  Ortodoxia  ca  pe  o  unitate  inextricabilă  dintre 
credinţa  adevărată  şi  viaţa  sfântă.  In  pofida  faptului  că  acest  Părinte  nu 
aduce  o  contribuţie  personală  remarcabilă  sau  originală  în  planul  gân¬ 
dirii  dogmatice,  el  se  impune  în  mod  deosebit  prin  viziunea  şi  sinteza  sa 
concisă,  clară  şi  elegantă  asupra  teologiei  şi  misticii  ortodoxe.  Teologia 
Cuviosului  Nichita  Stethatul  —  fidelă  linii  clasice  a  gândirii  patristice  — 
exprimă  astfel  concis  adevărurile  dogmatice  de  mare  profunzime  care  au 
fost  exprimate  în  mod  real  şi  au  fost  transpuse  în  viaţa  mistică  a  Sfinţi¬ 
lor.  Ea  rămâne  cu  atât  mai  mult  actuală  pentru  creştinismul  secolului 
XX  întrucât  reuşeşte  să  depăşească  acea  schizofrenie  a  realităţii  şi  exis¬ 
tenţei  care  a  lăsat  o  discrepanţă  prea  mare  între  gândirea  theorică  şi 
gândirea  practică.  Ca  ucenic  al  Sfântului  Simeon  Teologul,  Sf.  Nichita 
Stethatul  a  reuşit  să  îmbine  în  mod  paradoxal  discursul  teologic  cu  mis¬ 
tica  sau  spiritualitatea  ortodoxă  asumându-şi  obligaţia  de  a  reda  în  cate¬ 
gorii  conceptuale  şi  raţionale  întreaga  experienţă  a  învăţătorului  său. 
J.  Darrouzes  spune:  „Dar  Nichita  pare  să  fi  avut  un  temperament  cu  totul 
diferit  de  al  lui  Simeon;  el  e  cu  mult  mai  iubitor  de  construcţii  logice,  de 
simetrie,  de  ordine  în  expunere,  cum  dovedeşte  alcătuirea  organizată  a 
tratatelor  sale  şi  recurgerea  la  raţionament.  Simeon  este,  dimpotrivă,  cu 
mult  mai  entuziast  mai  plin  de  imaginaţie  şi  mai  mistic".23 


23  J.  Darrou/es,  op.  cit.t  p.  36. 


DIN  SFINŢII  PĂRINŢI 


85 


Această  părere  pe  de  o  parte  este  îndreptăţită,  deoarece  Nichita  este 
caracterizat  de  operele  sale  de  un  spirit  polemic,  raţional,  dat  fiind  că  a 
trebuit  să  răspundă  în  această  manieră  raţionalismului  apusean,  pe  de 
altă  parte,  inisă,  Cuviosul  Nichita  a  fost  cel  care  a  transpus  în  scris  expe^ 
rienţa  mistică  a  Sfântului  Simeon  Teologul,  — »  iar  lucrările  sale  duhov¬ 
niceşti  îl  arată  ca  pe  un  mare  cunoscător  şi  trăitor  al  misticii  răsăritene, 
urmând  liniei  contemplative  a  marilor  Părinţi  ca*  Sf.  Grigorie  de  Nyssa, 
Sf.  Maxim  şi  Sfântului  Simeon  Noul  Teolog. 

Toate  aceste  consideraţii  despre  acest  mare  Părinte,  teolog  şi  duhov¬ 
nic  îndreptăţesc  situarea  lui  în  rândul  Sfinţilor  Părinţi  care  au  mărturi¬ 
sit  credinţa  ortodoxă  cu  cuvântul,  cu  opera  lor  şi  mai  ale  cu  viaţa  lor  cea 
sfântă  şi  dumnezeiască. 

II.  ->*! 

Expunere  a  mărturisirii  de  credinţă 
A  lui  Nikita  monahul  Stethatos,  preot  şi  egumen 
al  Mănăstirii  Stadionului* 

1.  Cel  care  s-a  hotărât  să  filosofeze  despre  lucrurile  dumnezeieşti  şi 
omeneşti  trebuie  să  aibă  pe  de  o  parte  o  opinie  (credinţă)  sănătoasă  şi 
dreaptă  iar  pe  de  altă  parte  o  viaţă  cinstită  şi  curată  pentru  ca  aceasta 
să  nu  contrazică  opinia  (credinţa)  prin  faptele  şi  lucrările  alipite  de  ma¬ 
terie;  fiindcă  astfel,  pe  de  o  parte  cuvântul  opiniei  neîmpiedicat  aleargă, 
ca  imul  ce  este  liber  de  lanţul  patimilor,  iar  pe  de  altă  parte  fapta  vie¬ 
ţii  ar  alerga  şi  ea  împreună  cu  cuvântul,  ca  una  ce  este  puiî*u»rea  în  acord 
cu  acela  în  modurile  de  comportare  şi  în  nici  un  chip,  nu  cade  împo¬ 
triva  lui. 

2.  Deci  acesta  este  scopul  acestui  cuvânt  şi,  pe  cât  mi  se  pare  jude¬ 
cata,  el  nu  este  departe  de  adevăr.  Eu  însumi,  însă,  vrând  să  arăt  tu¬ 
turor  mărturisirea  mea  şi  temându-mă  de  îndoita  luptă  a  cuvântului,  ca  nu 
cumva  să  mă  arăt  lipsit  de  ceea  ce  se  cuvine  în  amândouă,  nu  ştiu  cum  să 
vin  spre  cuvinte  şi  încă  spre  cuvinte  ale  filozofiei  dumnezeieşti  a  Scriptu¬ 
rilor,  ca  unul  ce  sunt  lipsit  de  legăturile  cu  raţiunea,  adică  cu  ceea  ce  e 
mai  bun,  iar  pe  de  altă  parte  sunt  lipsit  de  o  viaţă  sfântă  prin  ceea  ce  e 
mai  rău,  deşi  aparenţele  înşeală. 

Dar  pe  de  o  parte,  ca  să  nu  ne  arătăm  că  minţim  împotriva  darurilor 
lui  Dumnezeu  şi  să  fim  învinuiţi  că  îngropăm  talantul  cu  invidie  ca  nişte 
slujitori  nerecunoscători,  iar  pe  de  altă  parte  din  cauza  defăimătorilor 
care  au  învăţat  să  adulmece  cuvintele  şi  să  vâneze  expresiile,  fiindcă  obiş¬ 
nuiesc  să  răsucească  vorba  străduindu-se  să  nu  facă  spre  primejdie  chiar 
cuvintele  celor  care  le-au  scos  dintr-un  suflet  neprefăcut  şi  drept,  haide 
ca,  preferând  vieţii  opinia  (credinţa)  în  care  am  fost  născuţi  şi  în  care  am 
fost  hrăniţi  şi  cu  care  am  ajuns  la  această  bătrâneţe  înaintată;  haide  deci 
să  o  expun  pe  aceasta  spre  cunoştiinţa  celor  ce  voiesc  să  înveţe  cele  ale 
noastre.  Aceasta,  dar,  este  aşa: 


*  Traducere  după:  Nicetas  Stethatos,  Opuscules  et  lettres,  „Sources  chr£tiennes"  voi. 
81,  1961,  p.  444—463. 

3.  Cred  într-Unul  Dumnezeu  Tatăl  Atotţiitorul,  Care  este  fără  în¬ 
ceput  şi  veşnic,  Făcătorul  tuturor  celor  văzute  şi  nevăzute.  Şi  într-Unul 
Domn  Iisus  Hristos,  Fiul  lui  Dumnezeu,  Unul  născut  Care  S-a  născut  din 
însuşi  Dumnezeu  şi  Tatăl  în  chip  nepătimaş  şi  veşnic  —  şi  nu  cunoaştem 
o  altă  obârşie  decât  numai  pe  Tatăl  —  pe  Care-L  mărturisesc  că  este  Lu¬ 
mină  din  Lumină  —  Dumnezeu  adevărat  din  Dumnezeu  adevărat,  de  o 
fiinţă  şi  împreunăveşnic  cu  Tatăl.  Şi  în  Duhul  Sfânt  Care  purcede  din 
veşnicie  din  Dumnezeu  şi  Tatăl,  şi  este  cunoscut  a  fi  Lumină  şi  Dumnezeu 
adevărat  ca  Unul  ce  este  al  Tatălui  şi  al  Fiului,  împreună  veşnic  de  o  fiinţă 
şi  de  aceeaşi  fire,  fiinţă  şi  putere. 

4.  Mărturisind  acestea  din  tinereţe,  cred  în  Treimea  cea  de  o  fiinţă 
de  aceeaşi  cinste,  de  aceeaşi  putere  şi  de  acelaşi  tron,  cea  concentrată  in¬ 
tr-o  singură  dumnezeire,  —  cele  Trei  Persoane  şi  Ipostasuri  neamestecân- 
du-se  şi  neconfundându-se  într-o  singură  persoană.  Slăvind  această 
Treime  în  Uniune  şi  Ummea  în  Treime,  cred  că  ea  este  Treime  prin  cele 
trei  Ipostasuri  iar  Uniune  prin  fiinţă  şi  dumnezeirea  una.  Astfel,  mărturi¬ 
sesc  un  singur  Dumnezeu  şi  un  singur  Domn  în  trei  ipostasuri.  Fiindcă 
nu  raportez  dumnezeirea  una  la  trei  domnii  şi  nu  cunosc  pe  Dumnezeu 
fiind  altul  decât  cele  Trei  persoane  nici  nu  ştiu  că  există  pe  lângă  Dum¬ 
nezeul  cel  Unul  alte  Trei  Persoane  ale  Treimii  celei  de-o-fiinţă  care  sunt 
Tatăl,  Fiul  şi  Duhul  Sfânt;  ci  pe  Prea  Sfânta  Treime  o  număr  nu  ca  fiinţe 
şi  naturi  sau  ca  dumnezeiri  diferite  sau  ca  trei  domnii,  ci  ca  ipostasuri  şi 
proprietăţi  imtelgibile  şi  desăvârşite  subzstând  în  ele  însele  şi  o  divid 
prin  persoane  adică  prin  ipostasuri  ea  rămânând  nedivizată  şi  netăiată 
prin  fiinţă  adică  prin  fire  şi  dumnezeire.  Dar  nu  slăvesc  nici  trei  dunme- 
zeiri  sau  trei  firi  sau  fiinţe  sau  trei  dumnezei  in  Treime,  unul  mai  mare 
şi  unul  mai  mic.  Pe  cei  care  gândesc  astfel  îi  arunc  anatemei. 

5.  Fiindcă  eu  cunosc  un  singur  principiu  al  dumnezeirii,  o  unică  îm¬ 
părăţie,  putere,  bogăţie  şi  lucrare,  o  unică  voinţă,  o  stăpânire,  o  domnie 
a  fiinţei  şi  firii  celei  în  Trei  Persoane  şi  Ipostasuri  dar  pentru  aceasta, 
nu  confund  nicidecum  intr-un  singur  ipostas  sau  într-o  singură  persoană 
cele  Trei  Ipostasuri  sau  cele  Trei  Persoane  ci  ştiu  pe  Tatăl  Dumnezeu  de¬ 
săvârşit,  pe  Fiul  Dumnezeu,  desăvârşit,  pe  Duhul  Sfânt  Dumnezeu  de¬ 
săvârşit  pentru  că  fiecare  persoană  posedă  una  şi  aceeaşi  dumnezeire,  ne¬ 
împărţită,  fără  lipsuri  şi  desăvârşită;  şi  pe  deoparte  ca  Dumnezeu  fiecare 
privită  în  Ea  însăşi  este  acelaşi  lucru,  singură  mintea  cunoscând  distinc¬ 
ţia  celor  inseparabile,  dar  pe  de  altă  parte  Tată,  Fiu  şi  Duh  Sfânt  sunt 
Un  Dumnezeu  în  Trei. 

6.  Fiindcă  Tatăl  nu  este  alt  Dumnezeu,  nici  Fiul  nu  este  alt  Dum¬ 

nezeu  şi  iarăşi  nici  Duhul  Sfânt  nu  este  alt  Dumnezeu,  deoarece  nici  Ta¬ 
tăl  nu  este  altă  fire,  nici  Fiul  nu  este  altă  fire  şi  iarăşi  nici  Duhul  Sfânt 
nu  este  altă  fire,  ci  Dumnezeu  este  Tatăl,  Dumnezeu  este  Fiul  şi  Duhul 
Sfânt  e  şi  El  Dumnezeu  întrucât  cele  Trei  Persoane  plinesc  în  chip  neîm¬ 
părţit  şi  neştirbit  O  unică  Dumnezeire,  Dumnezeirea  fiind  întreagă  şi 
desăvârşită  în  fiecare  din  ele.  , 

Căci  nu  suferă  împărţire  Dumnezeirea  care  există  în  mod  desăvârşit 
în  cele  Trei  Persoane.  Căci  împreună  cu  faptul  de  a  fi  Dumnezeu  Tatăl 
este  Tatăl,  nici  Fiu  şi  nici  Duh  Sfânt,  ci  El  este  ceea  ce  este  Fiul  după 

fire  şi  ceea  ce  este  Duhul  Sfânt  după  fire;  şi  împreună  cu  faptul  de  a  fi 
Dumnezeu  Fiul  este  Fiul  şi  nici  Tatăl  şi  nici  Duh  Sfânt,  ci  El  este  ceea  ce 
este  propovăduit  după  fire  Tatăl;  şi  ceea  ce  este  văzut  după  fire  Duhul 
Sfânt  şi  împreună  cu  faptul  de  a  fi  Dumnezeu  Duhul  Sfânt  este  Duh 
Sfânt  şi  nu  este  considerat  nici  Tată  nici  nu  este  luat  ca  Fiu  ci  El  este 
ceeea  ce  se  vesteşte  a  fi  Tatăl  după  Fire,  fiecare  (Ipostas)  fiind  cunoscut 
prin  proprietatea  sa. 

7.  Această  Sfântă  Treime  nu  o  socotesc  desăvârşită  numai  pentru 
desăvârşirea  Dumnezeirii  unice,  ci  şi  mai  presus  de  desăvârşire  şi  de 
dumnezeire,  ca  una  neîmpărţită  nici  schimbată  prin  slavă,  împărăţie  şi 
veşnicie. 


In  această  Treime  de-o-fiinţă  nu  cunosc  nimic  creat,  nimic  inferior, 
nimic  introdus  ulterior,  ca  şi  cum  parcă  a  existat  mai  înainte  ci  ar  fi  ve¬ 
nit  ulterior,  ci  cred  că  e  neschimbată  şi  nealterată  şi  că  este  totdeauna 
aceeaşi  cu  Ea  însăşi  şi  din  fragedă  copilărie  cânt,  o  ador  pe  ea  şi  o  cinstesc. 

8.  încă  cred  şi  în  Unul  din  această  sfântă  şi  deofiinţă  Treime,  în 
Domnul  nostru  Iiisus  Hristos  Cel  Unul  născut,  născut  din  Tatăl  fără  de 
patimă  mai  înainte  de  toţi  vecii  şi  de  toate  timpurile,  Fiu  al  lui  Dumnezeu 
şi  Dumnezeu  Cuvântul,  Care  a  venit  la  noi  din  propria  sa  voinţă  şi  cu 
bunăvoinţa  Tatălui  şi  a  Duhului  fără  a  se  despărţi  de  sânurite  Tatălui 
Care  l-a  născut  şi  a  intrat  prin  Duhul  Sfânt  în  pântecele  feciorelnic  al 
Măriei  cea  pură  şi  străină  de  orice  întinare  după  trup,  suflet  şi  gând; 
Care  întrupându^se  şi  luând  chipul  nostru  şi  s-a  făcut  om  ca  şi  noi,  cu 
adevărat  El  Care  este  cunoscut  întotdeauna  ca  Dumnezeu  adevărat  şi  a 
primit  început  în  trup,  El  Care  este  mai  presus  de  timp.  Cred  că  acesta 
s-a  tăcut  nu  ca  o  nălucire,  cum  li  se  pare  Mainiheilor  şi  valentinienilor 
smintiţi,  ci  cred  că  Fiul  şi  Cuvântul  şi-a  luat  în  adevăr  şi  în  duh  un  trup 
oare  este  de-o-fiinţă  cu  noi,  un  suflet  raţional  de  aceeaşi  specie  (conatu- 
ral)  cu  sufletele  noastre,  o  minte  asemănătoare  cu  mintea  noastră. 


9.  Pe  Acesta  îl  cunosc  că  s-a  născut  om  întreg  din  Prea  Sfânta  Fe¬ 
cioară  curăţind  în  întruparea  Cuvântului  asemănătorul  prin  asemănător 
mântuind  înrudirea  prin  înrudire;  deodată  eu  zic  deopotrivă  trup  şi  su¬ 
flet  raţional  şi  deodată  trup  cu  suflet  raţional  al  lui  Dumnezeu  Cuvân¬ 
tul;  fiindcă  gândesc  că  nici  o  clipită  Cuvântul  nu  şi-a  avut  un  trup  oare  să-i 
fi  precedat  întruparea  ci  unul  care  şi-a  avut  existenţa  concomitentă  cu 
intervenţia  naturală  a  Cuvântului. 

Deoarece  cred  că  Cuvântul  S-a  întrupat  din  sângele  pur  şi  nepătat 
a  Prea  Sfintei  Curatei  şi  Purureafecioarei  Maria  şi  S-a  făcut  om  cu  ade¬ 
vărat  fiind  purtat  în  pântecele  fecioresc,  iar  când  s-a  împlinit  sorocul 
sarcinii  normale,  S-a  făcut  asemenea  nouă  întru  toate  cele  naturale  şi 
care  nu  poartă  păcat  şi  S-a  născut  Dumnezeu  întreg  şi  om  întreg;  şi  nu 
numai  aceasta  dar  şi  că  Fecioara  care  L-a  născut  a  fost  păzită  neatinsă 
şi  neîntinată  şi  după  naştere;  pe  care  o  cinstesc  ca  Născătoare  de  Dum¬ 
nezeu  cu  adevărat  şi  în  sens  propriu,  o  cinstesc  pentru  că  Dumnezeu  Cu¬ 
vântul  S-a  născut  din  ea  primind  a  doua  naştere  pentru  noi  în  timp  după 
prima  naştere  naturală  şi  de  negrăit  din  fiinţa  Tatăuli. 

10.  Crezând,  mă  închin  Domnului  nostru  lisus  în  două  firi  lucrări  şi 

3.  Cred  într-Unul  Dumnezeu  Tatăl  Atotţiitorul,  Care  este  fără  în¬ 
ceput  şi  veşnic,  Făcătorul  tuturor  celor  văzute  şi  nevăzute.  Şi  într-Unul 
Domn  Iisus  Hristos,  Fiul  lui  Dumnezeu,  Unul  născut  Care  S-a  născut  din 
însuşi  Dumnezeu  şi  Tatăl  în  chip  nepătimaş  şi  veşnic  —  şi  nu  cunoaştem 
o  altă  obârşie  decât  numai  pe  Tatăl  —  pe  Care-L  mărturisesc  că  este  Lu¬ 
mină  din  Lumină  —  Dumnezeu  adevărat  din  Dumnezeu  adevărat,  de  o 
fiiifţă  şi  împreunăveşnic  cu  Tatăl.  Şi  în  Duhul  Sfânt  Care  purcede  din 
veşnicie  din  Dumnezeu  şi  Tatăl,  şi  este  cunoscut  a  fi  Lumină  şi  Dumnezeu 
adevărat  ca  Unul  ce  este  al  Tatălui  şi  al  Fiului,  împreună  veşnic  de  o  fiinţă 
şi  de  aceeaşi  fire,  fiinţă  şi  putere. 

4.  Mărturisind  acestea  din  tinereţe,  cred  în  Treimea  cea  de  o  fiinţă 
de  aceeaşi  cinste,  de  aceeaşi  putere  şi  de  acelaşi  tron,  cea  concentrată  în- 
tr-o  singură  dumnezeire,  —  cele  Trei  Persoane  şi  Ipostasuri  neamestecân- 
du-se  şi  neccxnfundându-se  intr-o  singură  persoană.  Slăvind  această 
Treime  în  Unirne  şi  Uoimea  în  Treime,  cred  că  ea  este  Treime  prin  cele 
trei  Ipostasuri  iar  Unirne  prin  fiinţă  şi  dumnezeirea  una.  Astfel,  mărturi¬ 
sesc  un  singur  Dumnezeu  şi  un  singur  Domn  în  trei  ipostasuri.  Fiindcă 
nu  raportez  dumnezeirea  una  la  trei  domnii  şi  nu  cunosc  pe  Dumnezeu 
fiind  altul  decât  cele  Trei  persoane  nici  nu  ştiu  că  există  pe  lângă  Dum¬ 
nezeul  cel  Unul  alte  Trei  Persoane  ale  Treimii  celei  de-o-fiinţă  care  sunt 
Tatăl,  Fiul  şi  Duhul  Sfânt;  ci  pe  Prea  Sfânta  Treime  o  număr  nu  ca  fiinţe 
şi  naturi  9au  ca  dumnezeiri  diferite  sau  ca  trei  domnii,  ci  ca  ipostasuri  şi 
proprietăţi  intelgibiie  şi  desăvârşite  subzstând  în  ele  însele  şi  o  divid 
prin  persoane  adică  prin  ipostasuri  ea  rămânând  nedivizată  şi  netăiată 
prin  fiinţă  adică  prin  fire  şi  dumnezeire.  Dar  nu  slăvesc  nici  trei  dumne- 
zedri  sau  trei  firi  sau  fiinţe  sau  trei  dumnezei  în  Treime,  unul  mai  mare 
şi  unul  mai  mic.  Pe  cei  care  gândesc  astfel  îi  arunc  anatemei. 

5.  Fiindcă  eu  cunosc  un  singur  principiu  al  dumnezeirii,  o  unică  îm¬ 
părăţie,  putere,  bogăţie  şi  lucrare,  o  unică  voinţă,  o  stăpânire,  o  domnie 
a  fiinţei  şi  firii  celei  în  Trei  Persoane  şi  Ipostasuri  dar  pentru  aceasta, 
nu  confund  nicidecum  într-un  singur  ipostas  sau  intr-o  singură  persoană 
cele  Tred  Ipostasuri  sau  cele  Trei  Persoane  ci  ştiu  pe  Tatăl  Dumnezeu  de¬ 
săvârşit,  pe  Fiul  Dumnezeu,  desăvârşit,  pe  Duhul  Sfânt  Dumnezeu  de¬ 
săvârşit  pentru  că  fiecare  persoană  posedă  una  şi  aceeaşi  dumnezeire,  ne¬ 
împărţită,  fără  lipsuri  şi  desăvârşită;  şi  pe  deoparte  ca  Dumnezeu  fiecare 
privită  în  Ea  însăşi  este  acelaşi  lucru,  singură  mintea  cunoscând  distinc¬ 
ţia  celor  inseparabile,  dar  pe  de  altă  parte  Tată,  Fiu  şi  Duh  Sfânt  sunt 
Un  Dumnezeu  în  Trei. 

6.  Fiindcă  Tatăl  nu  este  alt  Dumnezeu,  nici  Fiul  nu  este  alt  Dum¬ 
nezeu  şi  iarăşi  nici  Duhul  Sfânt  nu  este  alt  Dumnezeu,  deoarece  nici  Ta¬ 
tăl  nu  este  altă  fire,  nici  Fiul  nu  este  altă  fire  şi  iarăşi  nici  Duhul  Sfânt 
nu  este  altă  fire,  ci  Dumnezeu  este  Tatăl,  Dumnezeu  este  Fiul  şi  Duhul 
Sfânt  e  şi  El  Dumnezeu  întrucât  cele  Trei  Persoane  plinesc  în  chip  neîm¬ 
părţit  şi  neştirbit  O  unică  Dumnezeire,  Dumnezeirea  fiind  întreagă  şi 
desăvârşită  în  fiecare  din  ele. 

Căci  nu  suferă  împărţire  Dumnezeirea  care  există  în  mod  desăvârşit 
in  cele  Trei  Persoane.  Căci  împreună  cu  faptul  de  a  fi  Dumnezeu  Tatăl 
este  Tatăl,  nici  Fiu  şi  nici  Duh  Sfânt,  ci  El  este  ceea  ce  este  Fiul  după 

fire  şi  ceea  ce  este  Duhul  Sfânt  după  fire;  şi  împreună  cu  faptul  de  a  fi 
Dumnezeu  Fiul  este  Fiul  şi  nici  Tatăl  şi  nici  Duh  Sfânt,  ci  El  este  ceea  ce 
este  propovăduit  după  fire  Tatăl;  şi  ceea  ce  este  văzut  după  fire  Duhul 
Sfânt  şi  împreună  cu  faptul  de  a  fi  Dumnezeu  Duhul  Sfânt  este  Duh 
Sfânt  şi  nu  este  considerat  nici  Tată  nici  nu  este  luat  ca  Fiu  ci  El  este 
ceeea  ce  se  vesteşte  a  fi  Tatăl  după  Fire,  fiecare  (Ipostas)  fiind  cunoscut 
prin  proprietatea  sa.  ’ . 

7.  Această  Sfântă  Treime  nu  o  socotesc  desăvârşită  numai  pentru 
desăvârşirea  Dumnezeirii  unice,  ci  şi  mai  presus  de  desăvârşire  şi  de 
dumnezeire,  ca  una  neîmpărţită  nici  schimbată  prin  slavă,  împărăţie  şi 
veşnicie. 

în  această  Treime  de-o-fiinţă  nu  cunosc  nimic  creat,  nimic  inferior, 
nimic  introdus  ulterior,  ca  şi  cum  parcă  a  existat  mai  înainte  ci  ar  fi  ve¬ 
nit  ulterior,  ci  cred  că  e  neschimbată  şi  nealterată  şi  că  este  totdeauna 
aceeaşi  cu  Ea  însăşi  şi  din  fragedă  copilărie  cânt,  o  ador  pe  ea  şi  o  cinstesc. 

8.  încă  cred  şi  în  Unul  din  această  sfântă  şi  deofiinţă  Treime,  în 
Domnul  nostru  Iiisus  Hristos  Cel  Unul  născut,  născut  din  Tatăl  fără  de 
patimă  mai  înainte  de  toţi  vecii  şi  de  toate  timpurile,  Fiu  al  lui  Dumnezeu 
şi  Dumnezeu  Cuvântul,  Care  a  venit  la  noi  din  propria  sa  voinţă  şi  cu 
bunăvoinţa  Tatălui  şi  a  Duhului  fără  a  se  despărţi  de  sânuriile  Tatălui 
Care  l-a  născut  şi  a  intrat  prin  Duhul  Sfânt  în  pântecele  feciorelnic  ai 
Măriei  cea  pură  şi  străină  de  orice  întinare  după  trup,  suflet  şi  gând; 
Care  întrupându-se  şi  luând  chipul  nostru  şi  s-a  făcut  om  ca  şi  noi,  cu 
adevărat  El  Care  este  cunoscut  întotdeauna  ca  Dumnezeu  adevărat  şi  a 
primit  început  în  trup,  El  Care  este  mai  presus  de  timp.  Cred  că  acesta 
s-a  tăcut  nu  ca  o  nălucire,  cum  li  se  pare  Maniheilor  şi  valentinienilor 
smintiţi,  ci  cred  că  Fiul  şi  Cuvântul  şi-a  luat  în  adevăr  şi  în  duh  un  trup 
oare  este  de-o-fiinţă  cu  noi,  un  suflet  raţional  de  aceeaşi  specie  (conatu- 
ral)  cu  sufletele  noastre,  o  minte  asemănătoare  cu  mintea  noastră. 

9.  Pe  Acesta  U  cunosc  că  s-a  născut  om  întreg  din  Prea  Sfânta  Fe¬ 
cioară  curăţind  în  întruparea  Cuvântului  asemănătorul  prin  asemănător 
mântuimd  înrudirea  prin  înrudire;  deodată  eu  zic  deopotrivă  trup  şi  su¬ 
flet  raţional  şi  deodată  trup  cu  suflet  raţional  al  lui  Dumnezeu  Cuvân¬ 
tul;  fiindcă  gândesc  că  nici  o  clipită  Cuvântul  nu  şi-a  avut  un  trup  care  să-i 
fi  precedat  întruparea  ci  unul  care  şi-a  avut  existenţa  concomitentă  cu 
intervenţia  naturală  a  Cuvântului. 

Deoarece  cred  că  Cuvântul  S-a  întrupat  din  sângele  pur  şi  nepătat 
a  Prea  Sfintei  Curatei  şi  Purureafecioarei  Maria  şi  S-a  făcut  om  cu  ade¬ 
vărat  fiind  purtat  în  pântecele  fecioresc,  iar  când  s-a  împlinit  sorocul 
sarcinii  normale,  S-a  făcut  asemenea  nouă  întru  toate  cele  naturale  şi 
care  nu  poartă  păcat  şi  S-a  născut  Dumnezeu  întreg  şi  om  întreg;  şi  nu 
numai  aceasta  dar  şi  că  Fecioara  care  L-a  născut  a  fost  păzită  neatinsă 
şi  neîntinată  şi  după  naştere;  pe  care  o  cinstesc  ca  Născătoare  de  Dum¬ 
nezeu  cu  adevărat  şi  în  sens  propriu,  o  cinstesc  pentru  că  Dumnezeu  Cu¬ 
vântul  S-a  născut  din  ea  primind  a  doua  naştere  pentru  noi  în  timp  după 
prima  naştere  naturală  şi  de  negrăit  din  fiinţa  Tatăuli. 

10.  Crezând,  mă  închin  Domnului  nostru  lisus  în  două  firi  lucrări  si 

♦.  -  _  ?  •  • 

voinţe  desăvârşite  ca  unui  Dumnezeu  desăvârşit  şi  om  desăvârşit;  fiindcă 
din  două  firi  S-a  făcut  unirea  dumnezeirii  şi  omenirii  neprimind  schim¬ 
bare  nici  amestec  prin  unirea  firilor,  nici  divizare  sau  tăiere  după  uni¬ 
rea  formelor  sau  a  firilor  precum  gândeşte  flecar  Nestorie  şi  Eutihie 
rău -smintitul.  Cinstesc  ca  Unul  pe  Fiul  şi  Cuvântul  care  S-a  întrupat  din 
Fecioara  prin  Duhul  Sfânt  şi  spun  că  există  un  (singur)  Ipostas  compus 
al  lui,  mărturisindu-L  în  două  firi,  lucrări  şi  voinţe. 

11.  Mărturisesc  şi  naşterile  Cuvântului,  precum  s-a  spus;  cea  din 
Dumnezeu  şi  Tatăl  pe  care  o  ştim  mai  presus  de  timp  şi  veşnică  şi  pe  cea 
de  a  doua  din  Preasfânta  Fecioară  şi  Născătoare  de  Dumnezeu  Maria  pe 
care  am  cunoscut-o  mai  recentă  şi  în  timp.  Pe  de  o  parte  mă  închin  Aces¬ 
tuia  ca  Dumnezeu  de-o-fiinţă  cu  Tatăl,  iar  pe  de  altă  parte  pe  Acelaşi  îl 
cinstesc  ca  om  de-o-fiinţă  cu  noi  şi  cu  a  sa  Maică:  pe  Acelaşi  văzut  şi 
nevăzut  creat  şi  necreat,  trupesc  şi  netrupesc,  pe  Acelaşi  pământesc  şi 
preainalt  şi  toate  celelalte  ce  se  găsesc  în  mod  neîmpărţit  în  dubla  lui 
natură. 

12.  Pe  Acesta  U  cunosc  unu  şi  dublu,  unul  după  ipostas  sau  per¬ 
soană  iar  dublu  după  firi  şi  proprietăţile  lor,  zic  adică  după  voinţe  şi  lu¬ 
crări,  fiecare  formă  lucrând  adică  cele  proprii  ale  ei  prin  comuniunea  cu 
cealaltă,  Cuvântul  lucrând  cele  ce  sunt  ale  Cuvântului  în  comuniune  cu 
trupul,  Cuvântul  comunicându-i  lui  lucrările  dintre  care  una  luminează 
prin  minuni  iar  cealaltă  a  căzut  sub  ocări.  Mărturisesc,  deci,  în  Hristos 
cu  adevărat  două  firi  şi  fiinţe,  dumnezeirea  şi  omenirea  (unite)  în  chip 
neamestecat  şi  neîmpărţit  după  cum  şi  două  voinţe  naturale  şi  două  lu¬ 
crări  naturale  care  sunt  Dumnezeu  desăvârşit  şi  om  desăvârşit,  pe  Unul 
şi  Acelaşi  Domn  Iisus  Hristos  Care,  ca  Dumnezeu,  a  mers  pe  mare,  a 
oprit  vânturile  şi  a  săturat  mii  de  persoane  cu  cinci  pâini,  a  înviat  pe 
morţi  şi  a  izgonit  orice  fel  de  boală,  a  alungat  demoni,  iar  ca  om  a  însetat 
şi  a  flămânzit,  a  obosit  şi  a  suferit  în  patima  sa,  apoi  a  răbdat  de  bună 
voie  pe  cruce,  iar  ca  Dumnezeu  a  înviat  a  treia  zi  în  trupul  Său  strică- 
cios,  S-a  arătat  ucenicilor  şi  s-a  înălţat  la  cer  cu  sfântul  trup  pe  care  l-a 
primit  şi  şade  de-a  dreapta  Tatălui  de  unde  va  da  fiecăruia  după  faptele 
lui  ca  Unul  ce  are  împărăţia  fără  de  sfârşit  şi  stăpânirea  puterii  dumne¬ 
zeieşti  fără  margini. 

13.  Mărturisesc  şi  um  Botez,  ca  unul  care  prin  Botez  m-am  spălat  de 
întinăciunea  păcatului  strămoşesc,  m-am  îngropat  împreună  cu  Hristos. 
Şi  mi-am  sfinţit  trupul  iar  sufletul  îl  am  netrupesc  şi  nemuritor  ca  unul 
inteligibil  şi  dumnezeiesc  de  la  Dumnezeu  şi  păstrându-se  veşnic  pro¬ 
prietăţile  după  trecerea  diin  această  viaţă. 

Cred  încă  şi  în  învierea  din  morţi  şi  mărturisesc  pe  de-o  parte  îm¬ 
părăţia  drepţilor  ca  fără  de  sfârşit  în  vecii  vecilor  iar  pe  de  altă  parte 
(mărturisesc)  că  pedeapsa  păcătoşilor  şi  a  demonilor  este  deopotrivă  veş¬ 
nică  şi  nu  va  înceta  vreodată  mai  degrabă  decât  că  păcătoşii  şi  demonii 
vor  revenii  iarăşi  la  starea  originară  într-o  restaurare  finală  precum  fle- 
cărea  Origen  întunecatul. 

14.  Aşa  mărturisesc  şi  aşa  cred  şi  de  cei  care  nu  cred  şi  nu  gândesc 
aşa  mă  scârbesc  ca  de  nişte  duşmani  ai  credinţei  ortodoxe  a  creştinilor  şi 
ca  de  nişte  duşmani  ai  Bisericii  apostolice  şi  universale  şi-i  arunc  anate- 

mei  precum  om  arătat  mai  pe  larg  în  scrisoarea  mea  către  Leonproedros 
din  Arcadiopolis  în  care  am  înfierat  orice  erezie. 

15.  Apoi,  pe  lângă  toarte  acestea  spuse,  eu  mă  închin  şi  respect,  cin¬ 
stesc  şi  sărut  icoana  fără  prihană  a  Domnului  nostru  Iisus  Hristos,  aceea 
a  Născătoarei  de  Dumnezeu  şi  Pururea  Fecioară  Maria  care  l-a  născut  pe 
El  fără  de  patimă  şi  a  tuturor  sfinţilor  care  sunt  arătaţi  din  veac  de  Du¬ 
hul  cel  dumnezeiesc,  ca  unele  care  sunt  icoane  sfinte  ale  prototipurilor  şi 
celor  care  le  sărută  le  oferă  sfinţenie;  cei  care  latră  împotriva  sfintelor 
icoane  şi  celor  oare  refuză  din  tot  sufletul  cinstirea,  închinarea  şi  săruta¬ 
rea  lor  să  nu  le  fie  dat  loc  de  iertare  şi  partea  de  odihnă  a  credincioşi¬ 
lor  în  veacul  viitor. 

16.  încă  şi  raclele  şi  moaştele  celor  care  pentru  dragostea  lui  Dum¬ 
nezeu  s-au  săvârşit  prin  martiriu  şi  prin  mărturisirea  lui  Hristos,  sau  a 
celor  care  au  fost  slăviţi  prin  semne  sau  acelor  care  au  fost  arătaţi  prin 
cuvânt  şi  învăţătură  spre  folosul  credincioşilor  Bisericii  le  sărut  şi-mi 
ating  faţa  convins  că  prin  contactul  cu  acestea  îmi  sfinţesc  trupul  şi  su¬ 
fletul.  Dar  primesc,  cinstesc  şi  îmbrăţişez  scrierile  inspirate  de  Dumnezeu 
şi  învăţăturile  sfinţilor  dascăli  mai  vechi  şi  mai  noi  ai  Bisericii  lui  Hris¬ 
tos  în  acord  cu  Evanghelia  şi  învăţătura  apostolilor  ca  unele  care  oferă 
folos  sufletesc  şi  sunt  împreună  conlucrătoare  la  Evanghelia  lui  Hristos. 
Dar  soriole  falsificatoare  ale  ereticilor  atei  nu  numai  că  nu  le  primesc  ci 
arunc  anatema  şi  asupra  celor  care  le-au  scris  pe  acestea  ca  unii  care  sunt 
stricători  şi  pricinuitori  de  toată  vătămarea. 

17.  în  sfârşit  pe  lângă  cele  mărturisite  îmbrăţişez  şi  viaţa  cea  prea¬ 
curată  şi  preaneprihănită,  virtuoasă,  prin  fapte,  adevărate,  sfinţită  depăr¬ 
tată  de  toată  ruşinea  şi  necurăţia  trupului,  şi  luminată  prin  cuvânt  şi 
cunoştiinţă  lucrurilor  dumnezeieşti  şi  omeneşti  şi  strălucind  în  faţa  oa¬ 
menilor  prin  înţelepciunea  lui  Dumnezeu  spre  zidirea  şi  folosirea  obşteas¬ 
că  a  celor  care-i  văd.  Mă  scârbesc  şi  resping  cu  desăvârşire  viaţa  necu¬ 
rată  cea  dobi tocească  şi  iraţională  şi  lipsită  de  compasiune  prin  lăcomie 
şi  lipsită  de  omenie,  demonică  şi  trufaşă  prin  mândrie. 

18.  Aceasta  este  întreaga  mărturisire  în  care  m-am  născut.  Aceasta 
e  credinţa  în  care  am  fost  botezat,  aceasta  e  învăţătura  din  care  am  fost 
hrănit  şi  cu  care  am  trăit  şi  în  aceasta  am  ajuns  la  adânci  bătrâneţe,  şi 
pentru  care  n-aş  refuza  să-mi  vărs  sângele  dacă  mi  s-ar  cere  socoteală 
pentru  ea.  Cu  care  aş  vrea  să  plec  Hristoase  împărate  din  viaţa  aceasta 
şi  din  cortul  acesta  călăuzit  de  Duhul  Tău  Sfânt  spre  locurile  de  lumină 
pe  care  le-ai  pregătit  numai  celor  ce  şi-au  pus  nădejdea  în  Tine  şi  Te-au 
iubit  din  suflet  şi  care  s-au  jertfit  pe  ei  înşişi  Ţie  în  întregime  prin  focul 
dorului  şi  al  Duhului  ca  desfăcându-mă  de  cortul  acesta  să-mi  desfac  în 
ascunsul  aripilor  cortului  tău  în  duh  de  bucurie  aducând  bogăţia  acestei 
mărturisiri,  acolo  unde  se  află  locaşul  celor  ce  prăznuiese  în  Duh  şi  al 
purtătorilor  de  Dumnezeu  Părinţi  ai  mei  şi  Dumnezeu  Tatăl  este  cântat 
treimic  de  puteri  nesfârşite  în  Fiul  cel  Unul  născut  şi  Duhul.  Aşa  să 
fie,  amin  acum  şi  pururea  şi  în  vecii  vecilor. 

Prezentare  şi  traducere 

:  .  i  1  i  ,c.  rj  .  •  4  de 

Drd.  Cornel  Toma 


îndrumări  omiletice 


PREDICA  LA  DUMINICA  A  II-A  DUPĂ  RUSALII 
Apostolatul  şi  succesiunea  apostolică;  sublimitatea  lor 

„Şi  le-a  zis  Iisus:  Veniţi  după  Mine 
şi  Eu  vă  voi  face  pescari  de  oameni “ 

(Matei  4,  19) 

Chemarea  la  apostolat  a  primilor  patru  ucenici ,  a  fraţilor  Petru  şi 
Andrei  şi  Iacob  şi  Ioan,  fiii  lui  Zevedei,  despre  care  vorbeşte  Sf.  Evan¬ 
ghelist  de  astăzi  —  constituie  una  din  cele  dintâi  minuni  ale  Domnului 
nostru  Iisus  Hristos. 

Acolo,  la  Marea  Galileei,  au  fost  chemaţi  cu  chemare  sfântă  şi  mi- 
ruiţi  cu  darul  apostoliei  cei  dintâi  stegari  ai  credinţei  creştine  şi  ai  iubirii 
,,care  zideşte**,  cu  care  s-a  făcut  început  mântuirii  noastre.  Această  che¬ 
mare  nu  s-a  făcut  început  mântuirii  noastre.  Această  chemare  nu  s-a 
făcut  la  întâmplare,  ci  după  planul  înţelept  al  Stăpânului  a  toate. 

Aşa  cum  în  Vechiul  Testament  Dumnezeu  pentru  cârmuirea  poporu¬ 
lui  evreu  a  ales  pe  Moise  şi  a  întemeiat  preoţia  lui  Aaron,  (Ieşire  3,  9 — 
12)  tot  aşa  Hristos  Domnul  a  venit  ca  mare  preot,  după  cum  a  fost  în¬ 
chipuit  prin  Melchisedec  (Ps.  109,  şi  Evrei  9,  11)  să  întemeieze  aposto¬ 
latul,  preoţia  cea  nouă,  care  să  oficieze  la  altarul  celor  mai  înalte  idea¬ 
luri  umane.  Duhul  Sfânt  a  grăit  prin  prooroci  că  se  va  schimba  preoţia 
cea  veche  care  va  ţine  numai  până  la  venirea  Domnului  Iisus  Hristos 
(Evrei  7,  11—12). 

Ca  să  se  împlinească  proorocia,  Domnul  Iisus  Hristos  când  a  venit,  a 
ales  ucenici  chiar  dintre  pescari;  cum  istoriseşte  Evanghelia  de  astăzi  şi 
cum  zice  Domnul  prin  proorocul  Ieremia:  „Iată  voi  trimite  mulţimea  de 
pescari,  zice  Domnul  şi-i  voi  pescui;  iar  apoi  voi  trimite  mulţime  de  vână¬ 
tori,  şi-i  vor  vâna  .  .  .“  (16,  16). 

Pe  malul  mării  Galileii,  se  împlineşte  această  proorocie,  pe  care  o 
evocă  şi  troparul  Pogorârii  Duhului  Sfânt:  „Bine  eşti  cuvântat,  Hristoase, 
Dumnezeul  nostru,  Cel  ce  preaînţelepţi  pe  pescari  ai  arătat,  trimiţându-le 
lor  Duhul  Sfânt  şi  printr-înşii  lumea  ai  vânat,  Iubitorule  de  oameni  slavă 
Ţie“. 

Chemarea  la  apostolat  şi  apostolatul  în  sine  este  o  măreaţă  minime, 
căci  numai  aşa  putem  înţelege,  cum  cele  două  perechi  de  fraţi,  şi  nu  nu¬ 
mai  ei,  la  auzul  cuvintelor  lui  Iisus:  „Veniţi  după  Mine  şi  Eu  vă  voi  face 
pescari  de  oameni*1,  părăsesc  îndată  toate;  mrejele,  corabia  şi  chiar  pe 
tatăl  lor,  şi  urmează  atât  de  necondiţionat  pe  Iisus. 

Sf.  Evanghelie  de  astăzi  ne  îndeamnă  să  pătrundem  sensul  adânc  şi 
minunat  al  apostolului,  al  succesiunii  apostolice  şi  sublimitatea  lor. 

In  Noul  Testament  cei  aleşi  şi  trimişi  în  misiune  cu  împuterniciri 
şi  daruri  deosebite  au  fost  numiţi  apostoli  (Luca  6,  13),  dar  cel  dintâi  care 
poartă  acest  nume  este  Fiul  lui  Dumnezeu  întrupat,  Iisus  Hristos  „pe 
care  Tatăl  L-a  sfinţit  şi  L-a  trimis  în  ktme“  (Ioan  10,  36)  şi  „Căruia  I-a  dat 
toată  puterea  în  cer  şi  pe  pământ44  (Matei  28,  18).  El  este  Apostolul  ce¬ 
resc,  este  „Cel  trimis  să  facă  voia  Tatălui,  adică  să  realizeze  mântuirea 
lumii  (cf.  Ioan  3,  16 — 17)  prin  învăţătura  şi  jertfa  Sa“. 

In  acest  scop,  cel  dintâi  lucru  pe  care  l-a  făcut  El,  încă  de  când  a 
început  lucrarea  de  mântuire  a  oamenilor  —  după  o  noapte  de  rugă¬ 
ciune  —  a  fost  chemarea  ucenicilor  şi  alegerea  apostolilor  (Matei  4,  8.28; 
Marcu  3,  13 — 19;  Luca  6,  9 — 13).  Pe  aceştia  i-a  format  treptat  în  „şcoala 
Sa44  şi  le-a  spus:  „Eu  v-am  ales  pe  voi  şi  v-^am  rânduit  să  mergeţi  şi 
roadă  să  aduceţi,  şi  roada  voastră  să  rămână44.  Ei  au  fost  trimişi,  înzestraţi 
fiind  cu  puteri  deosebite  şi  daruri  speciale,  având  misiunea  de  a  propo¬ 
vădui  împărăţia  lui  Dumnezeu  cum  zice  Sf.  Evanghelist  Luca:  „Şi  che¬ 
mând  pe  cei  doisprezece  ucenici  ai  Săi,  le-a  dat  putere  şi  stăpânire  peste 
toţi  demonii  şi  să  vindece  bolile.  Şi  i-a  trimis  să  propovăduiască  împără¬ 
ţia  lui  Dumnezeu  şi  să  vindece  pe  cei  bolnavi44  (9,  1 — 2). 

înzestraţi  cu  atâta  putere  şi  cu  nenumărate  daruri  apostolii  erau 
chemaţi  să  fie  crainicii  adevărurilor  mântuitoare,  mesagerii  cerului  pe 
pământ  şi  să  continue  lucrarea  mântuirii  până  la  sfârşitul  veacurilor. 

Mântuitorul  Hristos  a  înfăptuit  mântuirea  subiectivă  prin  învăţătura 

şi  jertfa  Sa.  ,  vp  J( 

Mântuitorul  Hristos  este  „împăratul  şi  învăţătorul44  şi  totodată 
„Apostolul  şi  Arhiereul  mântuirii  noastre44  (Evrei  3,  1).  El  întruneşte  în 
gradul  cel  mai  înalt  aceste  demnităţi  slujiri  sau  puteri,  prin  care  săvâr¬ 
şeşte  mântuirea;  pe  acestea  le  transmite  apostolilor  şi  anume:  puterea  în- 
văţătorească  sau  propovăduitoare,  puterea  sfinţitoare,  preoţească;  sau  sa¬ 
cramentală  şi  puterea  conducătoare  pastorală,  cârmuitoare  sau  juris- 
dicţională.  V 

Aceste  puteri  cu  care  au  fost  înzestraţi  apostolii  au  sporit  şi  s-au  de¬ 
săvârşit  la  Cincizecime  când  „s-au  îmbrăcat  cu  putere  de  sus44. 

Sublimă  chemare  este  apostolatul;  nu  este  slujire  mai  aleasă  şi  o  dem¬ 
nitate  mai  înaltă.  Apostolilor  le  spune  Mântuitorul:  „cel  ce  vă  ascultă  pe 
voi  pe  Mine  mă  ascultă  şi  cel  ce  se  leapădă  de  voi  de  Mine  se  leapădă44 
(Luca  10,  16)  (iar  cel  ce  se  leapădă  de  voi  se  leapădă  de  Cel  ce  M-a  tri¬ 
mis  pe  Mine44. 

Pe  aceştia,  Hristos- Arhiereul  i-a  sfinţit  atunci  când  in  Rugăciunea 
Arhierească  s-a  rugat  pentru  ei,  zicând:  „Sfinţeşte-i  pe  ei  întru  adevărul 
Tău;  cuvântul  Tău  este  adevărul44  (Ioan  17,  17). 

Pe  apostoli  i-a  hirotonit  în  ziua  învierii,  prin  suflarea  Sfântului 
Duh  asupra  lor,  dându-le  şi  puterea  de  a  ierta  păcatele;  şi  i-a  trimis  zi¬ 
când:  „Precum  M-a  trimis  pe  Mine  Tatăl,  vă  trimit  şi  eu  pe  voi.  Şi  zi¬ 
când  aceasta,  a  suflat  asupra  lor  şi  a  zis:  „Luaţi  Duh  Sfânt,  cărora  veţi 
ierta  păcatele,  le  vor  fi  iertate  şi  cărora  le  veţi  ţine  vor  fi  ţinute  (Ioan 
20,  21 — 23).  înzestraţi  cu  aceste  puteri  i-a  trimis  să  înveţe  şi  să  săvâr¬ 
şească  Sfintele  Taine  zicând:  „Datu-Mi-S-a  Mie  toată  puterea  în  cer  şi  pe 


îndrumări  omileticc 


predica  la  duminica  a  ii-a  după  rusalii 

Apostolatul  şi  succesiunea  apostolică;  sublimitatea  lor 

„Şi  le-a  zis  Iisus:  Veniţi  după  Mine 
şi  Eu  vă  voi  face  pescari  de  oameni “ 

(Matei  4,  19) 

Chemarea  la  apostolat  a  primilor  patru  ucenici,  a  fraţilor  Petru  şi 
Andrei  şi  Iacob  şi  Ioam,  fiii  lui  Zevedei,  despre  care  vorbeşte  Sf.  Evan¬ 
ghelist  de  astăzi  —  constituie  una  din  cele  dintâi  minuni  ale  Domnului 
nostru  Iisus  Hristos. 

Acolo,  la  Marea  Galileei,  au  fost  chemaţi  cu  chemare  sfântă  şi  mi- 
ruiţi  cu  darul  apostoliei  cei  dintâi  stegari  ai  credinţei  creştine  şi  ai  iubirii 
,,care  zideşte**,  cu  care  s-a  făcut  început  mântuirii  noastre.  Această  che¬ 
mare  nu  s-a  făcut  început  mântuirii  noastre.  Această  chemare  nu  s-a 
făcut  la  întâmplare,  ci  după  planul  înţelept  al  Stăpânului  a  toate. 

Aşa  cum  în  Vechiul  Testament  Dumnezeu  pentru  cârmuirea  poporu¬ 
lui  evreu  a  ales  pe  Moise  şi  a  întemeiat  preoţia  lui  Aaron,  (Ieşire  3,  9 — 
12)  tot  aşa  Hristos  Domnul  a  venit  ca  mare  preot,  după  cum  a  fost  în¬ 
chipuit  prin  Melchisedec  (Ps.  109,  şi  Evrei  9,  11)  să  întemeieze  aposto¬ 
latul,  preoţia  cea  nouă,  care  să  oficieze  la  altarul  celor  mai  înalte  idea¬ 
luri  umane.  Duhul  Sfânt  a  grăit  prin  prooroci  că  se  va  schimba  preoţia 
cea  veche  care  va  ţine  numai  până  la  venirea  Domnului  Iisus  Hristos 
(Evrei  7,  11—12). 

Ca  să  se  împlinească  proorocia,  Domnul  Iisus  Hristos  când  a  venit,  a 
ales  ucenici  chiar  dintre  pescari;  cum  istoriseşte  Evanghelia  de  astăzi  şi 
cum  zice  Domnul  prin  proorocul  Ieremia:  ,,Iată  voi  trimite  mulţimea  de 
pescari,  zice  Domnul  şi-i  voi  pescui;  iar  apoi  voi  trimite  mulţime  de  vână¬ 
tori,  şi-i  vor  vâna  .  .  .“  (16,  16). 

Pe  malul  mării  Galileii,  se  împlineşte  această  proorocie,  pe  care  o 
evocă  şi  troparul  Pogorârii  Duhului  Sfânt:  ,,Bine  eşti  cuvântat,  Hristoase, 
Dumnezeul  nostru,  Cel  ce  preaînţelepţi  pe  pescari  ai  arătat,  trimiţându-le 
lor  Duhul  Sfânt  şi  primtr-înşii  lumea  ai  vânat,  Iubitorule  de  oameni  slavă 
Ţie“. 

Chemarea  la  apostolat  şi  apostolatul  în  sine  este  o  măreaţă  minune, 
căci  numad  aşa  putem  înţelege,  cum  cele  două  perechi  de  fraţi,  şi  nu  nu¬ 
mai  ei,  la  auzul  cuvintelor  lui  Iisus:  „Veniţi  după  Mine  şi  Eu  vă  voi  face 
pescari  de  oameni**,  părăsesc  îndată  toate;  mrejele,  corabia  şi  chiar  pe 
tatăl  lor,  şi  urmează  atât  de  necondiţionat  pe  Iisus. 

Sf.  Evanghelie  de  astăzi  ne  îndeamnă  să  pătrundem  sensul  adânc  şi 
minunat  al  apostolului,  al  succesiunii  apostolice  şi  sublimitatea  lor. 

In  Noul  Testament  cei  aleşi  şi  trimişi  în  misiune  cu  împuterniciri 
şi  daruri  deosebite  au  fost  numiţi  apostoli  (Luca  6,  13),  dar  cel  dintâi  care 
poartă  acest  nume  este  Fiul  lui  Dumnezeu  întrupat,  Iisus  Hristos  „pe 
care  Tatăl  L-a  sfinţit  şi  L-a  trimis  în  lume44  (Ioan  10,  36)  şi  „Căruia  I-a  dat 
toată  puterea  în  cer  şi  pe  pământ44  (Matei  28,  18).  El  este  Apostolul  ce¬ 
resc,  este  „Cel  trimis  să  facă  voia  Tatălui,  adică  să  realizeze  mântuirea 
lumii  (cf.  Ioan  3,  16 — 17)  prin  învăţătura  şi  jertfa  Sa‘4. 

In  acest  scop,  cel  dintâi  lucru  pe  care  l-a  făcut  El,  încă  de  când  a 
început  lucrarea  de  mântuire  a  oamenilor  —  după  o  noapte  de  rugă¬ 
ciune  —  a  fost  chemarea  ucenicilor  şi  alegerea  apostolilor  (Matei  4,  8.28; 
Marcu  3,  13 — 19;  Luca  6,  9 — 13).  Pe  aceştia  i-a  format  treptat  în  „şcoala 
Sa44  şi  le-a  spus:  „Eu  v-am  ales  pe  voi  şi  v-*am  rânduit  să  mergeţi  şi 
roadă  să  aduceţi,  şi  roada  voastră  să  rămână44.  Ei  au  fost  trimişi,  înzestraţi 
fiind  cu  puteri  deosebite  şi  daruri  speciaile,  având  misiunea  de  a  propo¬ 
vădui  împărăţia  lui  Dumnezeu  cum  zice  Sf.  Evanghelist  Luca:  „Şi  che¬ 
mând  pe  cei  doisprezece  ucenici  ai  Săi,  le-a  dat  putere  şi  stăpânire  peste 
toţi  demonii  şi  să  vindece  bolile.  Şi  i-a  trimis  să  propovăduiască  împără¬ 
ţia  lui  Dumnezeu  şi  să  vindece  pe  cei  bolnavi4*  (9,  1 — 2). 

înzestraţi  cu  atâta  putere  şi  cu  nenumărate  daruri  apostolii  erau 
chemaţi  să  fie  crainicii  adevărurilor  mântuitoare,  mesagerii  cerului  pe 
pământ  şi  să  continue  lucrarea  mântuirii  până  la  sfârşitul  veacurilor. 

Mântuitorul  Hristos  a  înfăptuit  mântuirea  subiectivă  prin  învăţătura 
şi  jertfa  Sa. 

Mântuitorul  Hristos  este  „împăratul  şi  învăţătorul44  şi  totodată 
„Apostolul  şi  Arhiereul  mântuirii  noastre44  (Evrei  3,  1).  El  întruneşte  în 
gradul  cel  mai  înalt  aceste  demnităţi  slujiri  s-au  puteri,  prin  care  săvâr¬ 
şeşte  mântuirea;  pe  acestea  le  transmite  apostolilor  şi  anume:  puterea  în- 
văţătorească  sau  propovăduitoare,  puterea  sfinţitoare,  preoţească;  sau  sa¬ 
cramentală  şi  puterea  conducătoare  pastorală,  cârmuitoare  sau  juris- 
dicţională. 

Aceste  puteri  cu  care  au  fost  înzestraţi  apostolii  au  sporit  şi  s-au  de¬ 
săvârşit  la  Cineizecime  când  „s-au  îmbrăcat  cu  putere  de  sus44. 

Sublimă  chemare  este  apostolatul;  nu  este  slujire  mai  aleasă  şi  o  dem¬ 
nitate  mai  înaltă.  Apostolilor  le  spune  Mântuitorul:  „cel  ce  vă  ascultă  pe 
voi  pe  Mine  mă  ascultă  şi  cel  ce  se  leapădă  de  voi  de  Mine  se  leapădă44 
(Luca  10,  16)  (iar  cel  ce  se  'leapădă  de  voi  se  leapădă  de  Cel  ce  M-a  tri¬ 
mis  pe  Mine44 . 

Pe  aceştia,  Hristos- Arhiereul  i-a  sfinţit  atunci  când  în  Rugăciunea 
Arhierească  s-a  rugat  pentru  ei,  zicând:  „Sfinţeşte-i  pe  ei  întru  adevărul 
Tău;  cuvântul  Tău  este  adevărul44  (Ioan  17,  17). 

Pe  apostoli  i-a  hirotonit  în  ziua  învierii,  prin  suflarea  Sfântului 
Duh  asupra  lor,  dându-le  şi  puterea  de  a  ierta  păcatele;  şi  i-a  trimis  zi¬ 
când:  „Precum  M-a  trimis  pe  Mine  Tatăl,  vă  trimit  şi  eu  pe  voi.  Şi  zi¬ 
când  aceasta,  a  suflat  asupra  lor  şi  a  zis:  „Luaţi  Duh  Sfânt,  cărora  veţi 
ierta  păcatele,  le  vor  fi  iertate  şi  cărora  le  veţi  ţine  vor  fi  ţinute  (Ioan 
20,  21 — 23).  înzestraţi  cu  aceste  puteri  i-a  trimis  să  înveţe  şi  să  săvâr¬ 
şească  Sfintele  Taine  zicând:  „Datu-Mi-S-a  Mie  toată  puterea  în  cer  şi  pe 


92 


REVISTA  TEOLOGICA 


pământ.  Drept  aceea  mergând  învăţaţi  toate  neamurile  botezându-le  in 
mumele  Tatălui  şi  al  Firului  şi  al  Sfântului  Duh,  învăţându-i  să  păzească 
toate  câte  v-am  poruncit  vouă;  şi  iată  Eu  sunt  cu  voi  în  toate  zilele  până 
la  sfârşitul  veacurilor4*  (Matei  28,  18 — 20). 

Calitatea  de  apostol  cuprinde  în  sine  Preoţia  deplină  şi  preoţia  apos¬ 
tolică  din  apostoli  şi  preoţia  Mântuitorului  Iisus  Hristos. 

Deplina  putere  de  a  învăţa,  adică  de  a  propovădui  cuvântul  adevă¬ 
rului  în  plenitudinea  lui  şi  pretutindeni  şi  al  vesti  şi  scrie  fără  greşeală  o 
avem  pentru  că  apostolii  erau  organe  ale  Duhului  Sfânt,  ale  Revelaţiei. 

Deplina  putere  conducătoare  sau  cârmuitoare  o  avea  fiecare  apostol 
pentru  că  aveau  putere  de  a  întemeia  şi  organiza  Biserici  şi  comunităţi 
pretutindemea.  J 

Ca  cei  ce  aveau  plenitudinea  harului  şi  a  harismelor  (harismelc  sunt 
diferite  daruri  ale  Duhului  Sfânt)  aveau  puterea  de  a  da  Duhul  Sfânt,  a- 
veau  deci  puterea  sfinţitoare  de  a  boteza  (F.  A.  8,  17;  19,  6)  şi  de  a  hiro¬ 
toni  diaconi,  preoţi  şi  episcopi. 

Apostolii  sunt  conştienţi  de  sublimitatea  chemării  lor,  de  apostolia  lor 
de  puterea  harului  divin  care  lucrează  în  ei.  De  aceea  Sf.  Apostol  Pavel 
zice:  „Aşa  să  ne  socotească  pe  noi  oamenii  ca  pe  nişte  sluji  ale  lui  Hris¬ 
tos  şi  iconomi  ai  tainelor  lui  Dumnezeu41  (I  Cor.  4,  1). 

înţelegem  că  Mântuitorul  a  întemeiat  Biserica  în  care  se  continuă 
lucrarea  mântuirii  întregului  neam  omenesc.  Sfinţii  Apostoli  au  fost  îm¬ 
preună  lucrătorii  Domnului  la  întemeierea  Bisericii  iar  capul  nevăzut 
supremul  cârmuitor  al  Bisericii  este  Hristos.  Sfinţii  Apostoli  au  primit 
de  la  Hristos  Domnul,  mai  întâi  puterea  harismatică  —  puterea  de  a  să¬ 
vârşi  minuni  —  şi  puterea  de  a  propovădui  în  mod  infailibil  adevărul  de 
credinţă,  de  aA  păstra,  de  a-1  irăspândi  şi  de  a-1  apăra;  apoi  puterea  sa¬ 
cramentală  sau  harică  de  a  săvârşi  lucrări  sfinte  prin  care  să  sfinţească 
viaţa,  şi  în  fine,  puterea  pastorală,  conducătoare  de  a  cârmui  întreaga 
Biserică  prin  adevărul  de  credinţă,  prin  lucrările  sfinte  şi  prin  rânduie¬ 
lile  privind  organizarea  şi  disciplina  vieţii  bisericeşti. 

Sfinţii  Apostoli  au  lăsat  drept  moştenire  Bisericii  întreaga  putere 
necesară  pentru  continuarea  lucrării  Bisericii  şi  această  putere  ei  au  în¬ 
credinţat-o  Bisericii  în  totalitatea  ei,  ca  Trup  tainic  al  lui  Hristos,  căci 
numai  Biserica  în  totalitatea  ei  este  infailibilă  şi  ca  atare  numai  ea 
prezintă  garanţia  că  poate  păstra  nealterată  revelaţia,  adică  adevărul 
de  credinţă. 

în  cadrul  Bisericii  Sfinţii  Apostoli  au  transmis  această  scumpă  moş¬ 
tenire,  cum  vedem  clar  în  Sf.  Scriptură,  oprindu-se  asupra  unor  per¬ 
soane  pe  care  le-au  înzestrat  cu  harul  preoţiei  în  cele  trei  trepte:  a  arhi- 
eriei  sau  episcopatului,  a  prezbiteratului  şi  a  diaconiei. 

Şi  fiindcă  prin  apostoli  se  transmite  harul  preoţiei  de  la  Hristos, 
urmaşilor  lor  în  har  —  cpiscopilor  —  de  aceea  preoţia  se  numeşte  „de 
succesiune  apostolică44,  aşa  după  cum  ne  spune  şi  Sf.  Apostol  Pavel, 
adresându-se  către  păstorii  Bisericii  din  Efes:  „Drept  aceea  luaţi  aminte 
de  voi  şi  de  toată  turma  în  care  Duhul  Sfânt  v-a  pus  pe  voi  episcopi,  să 
păstoriţi  Biserica  lui  Dumnezeu44  (F.A.  20,  28). 

Păstrarea  continuă,  fără  întrerupere,  a  succesiunii  apostolice  de  la 
Sf.  Apostoli  până  la  cel  din  urmă  episcop  din  vremea  noastră  este  soco¬ 
tită  pe  drept  cuvânt  ca  o  garanţie  a  transmiterii  reale  a  învăţăturii  ade¬ 
vărate  şi  a  puterii  bisericeşti  şi  o  garanţie  că  Biserica  continuă  lucrarea  sa 
mântuitoare  în  lume. 

întru  aceasta  constă  sublimitatea  apostolatului  pentru  noi  care  ne 
integrăm  prin  credinţă  cea  adevărată  în  succesiunea  apostolică. 

De  aceea,  apostolatul  este  slujbă  sfântă,  sublimă;  o  măreaţă  taină, 
o  mare  minune  dumnezeiască  pentru  că  nu  vine  de  la  om  şi  nu  se  înte¬ 
meiază  pe  puterea  omului,  ci  pe  puterea  şi  porunca  lui  Dumnezeu.  Slujba 
şi  puterea  aceasta  apostolii  Domnului  o  dau  urmaşilor  prin  rugăciunea  şi 
prin  puterea  mâinilor  lor,  prin  hirotonie,  aşa  încât  darul  preoţiei  este 
ca  un  fir  de  aur  care  leagă  apostolia  şi  preoţia  deplină  a  Mântuitorului 
nostru  Iisus  Hristos  de  preoţia  creştină  prin  preoţia  apostolică  până  la 
sfârşitul  veacurilor. 

* 

Chemarea  Mântuitorului  nu  a  fost  o  chemare  oarecare,  ci  a  fost  gla¬ 
sul  lui  Dumnezeu,  chemarea  care  cuprinde  în  ea  o  forţă  irezistibilă,  cu 
un  scop  bine  definit.  O  chemare  asemănătoare  a  fost  a  proorocilor  Ve¬ 
chiului  Testament.  Când  Moise  este  chemat  să  mântuiască  poporul  evreu 
de  robia  egipteană  se  scuză  că  „este  gângav  şi  neîndemânatic  la  vorbă", 
dar  Dumnezeu  îl  trimite  personal,  fără  drept  de  scuză  zicându-i  „Mergi 
dar:  eu  voi  deschide  gura  ta  şi  te  voi 'învăţa  ca  să  grăieşti"  (Ieşire  4,  12). 

O  chemare  sfântă  şi  irezistibilă  a  fost  a  apostolilor  din  Sf.  Evanghe¬ 
lie  de  astăzi,  încât  şi-au  lăsat  toate.  Şi  nu  numai  a  celor  patru  din  Sf. 
Evanghelie  de  astăzi,  ci  a  tuturor  apostolilor.  Sf.  Apostol  şi  Evanghelist 
Matei  îşi  relatează  lapidar  chemarea;  pe  când  şedea  dta  vamă  Iisus  i-a 
zis:  „vino  după  Mine".  Şi  sculându-se  a  mers  după  El“  (Matei  9,  9). 

Iisus  prin  minunea  alegerii  apostolilor  dintre  umilii  pescari  ai  Ga- 
lileii  şi  alţi  oameni  simpli  de  pe  malurile  mării  Galileii  a  făcut  începutul 
mântuirii  întregului  neam  omenesc.  Iisus  a  dat  un  sens  nou  vieţii  apostoli¬ 
lor  făcând  din  ei  solii  mântuirii  în  timp  şi  spaţiu. 

Venirea  în  lume  a  Fiului  lui  Dumnezeu  a  dat  şi  vieţii  noastre,  a  tu¬ 
turor,  un  sens  superior,  o  înaltă  demnitate  şi  a  adus  pentru  toţi  o  che¬ 
mare  sfântă.  Este  chemarea  făcută  de  Dumnezeu  ca  sufletele  să  vină  la 
El,  este  chemarea  făcută  oamenilor  de  Hristos  şi  de  apostoli  şi  slujitorii 
Bisericii,  prin  cuvântul  Evangheliei,  ca  să  urmeze  calea  credinţei  şi  a 
mântuirii. 

Sublimă  este  chemarea  Mântuitorului:  „Veniţi  la  Mine  toţi  cei  os¬ 
teniţi  şi  împovăraţi  şi  eu  vă  voi  odihni  pe  voi"  (Matei  11,  26)  fiind  o 
chemare  generală  pentru  că  „Dumnezeu  voieşte  ca  toţi  oamenii  să  se  mân¬ 
tuiască  şi  la  cunoştinţa  adevărului  să  vină"  (I  Tim.  2,4). 

Dar  „chemarea  lui  Dumnezeu  siau  a  lui  Hristos  este  numai  pentru 
a  intra  în  Biserică  şi  a  deveni  membru  al  „poporului  lui  Dumnezeu"  aici 
pe  pământ;  ci  sublimitatea  chemării  pe  care  o  continuă  apostolii  şi  ur¬ 
maşii  lor,  constă  în  aceea  că  există  o  chemare  cerească"  (Evrei  3,  1), 
adică  spre  a-i  ridica  prin  ea  la  făgăduinţele  de  sus,  în  „Biserica  cerească" 
a  celor  înscrişi  în  ceruri  unde  sunt  sufletele  drepţilor  şi  ale  celor  de- 


94 


REVISTA  TEOLOGICA 


săvârşiţi  (Evrei  12,  23)  întru  fericirea  cea  neîmbătrânitoare",  unde  este 
lăcaşul  tuturor  celor  ce  se  veselesc.  AMIN. 

Pr.  Gheorghe  Streza 


DUMINICA  A  3-A  DUPĂ  RUSALII 

Asupra  modului  de  slujire  la  cei  doi  stăpâni 

învăţătura  sfintei  noastre  Biserici  ne  spune,  după  cuvântul  Sfintei 
Scripturi,  că  omul  este  alcătuit  din  trup  pământesc  şi  suflet  ceresc,  pri¬ 
mit  de  la  Dumnezeu  prin  suflarea  Sa  divină. 

Deşi  împreună  formează  un  tot,  alcătuit  fiinţa  noastră  omenească, 
fiind  o  strânsă  interdependenţă  între  trup  şi  suflet,  având  menirea  de  a 
convieţui  într-o  unitate  firească,  de  vreme  ce  sălăşluiesc  în  acelaşi  corp, 
totuşi  între  aceştia  este  o  continuă  neînţelegere,  o  neîntreruptă  confrun¬ 
tare. 

Trupul  având  obârşia  pe  pământ  este  înclinat  să  slujească  lumii  şi 
plăcerilor  ei,  pe  de  alta,  sufletul  fiind  scânteie  dumnezeiască  şi  cunoscând 
că  este  nemuritor  voieşte  să  săvârşească  faptele  plăcute  lui  Dumnezeu, 
spre  a  ajunge  în  fericirea  raiului. 

Sfânta  Evanguelie  de  astăzi  ne  arată  fără  urmă  de  tăgadă  că  nu  sc 
poate  sluji  la  doi  domni,  la  doi  stăpâni  adversari  în  acelaşi  timp;  lui 
Dumnezeu  vistierul  binelui  şi  bunătăţilor  nepieritoare  şi  lui  Mamona 
pierzătorul  de  suflet  şi  adâncul  răutăţilor. 

Din  această  pericopă  evanghelică  putem  afla  modul  în  care  se  face 
slujirea  lui  Mamona  şi  felul  cum  se  slujeşte  lui  Dumnezeu. 

I.  Aplecarea  omului  spre  slujirea  lui  Mamona 

în  urma  căderii  in  păcatul  strămoşesc  omul  se  naşte  cu  firea  al¬ 
terată  de  la  starea  purităţii  şi  nevinovăţiei  primordiale,  mintea  i-o  devenit 
întunecată,  voinţa  slăbită,  motive  pentru  care  primejdia  alunecării  în 
păcate  personale  este  foarte  lesnicioasă.  în  acest  fel,  trupul  devine  pen¬ 
tru  om  primul  duşman  al  mântuirii. 

Toate  felurimile  păcatelor  aduc  cu  sine  mai  mari  sau  mai  mici  plă¬ 
ceri  simţurilor  noastre.  Astfel  mândria,  desfrâul,  lăcomia,  duşmănia,  in¬ 
vidia  şi  multe  altele  satisfac  in  bună  parte  simţurile  şi  plăcerile  trupului, 
care  prin  glasuri  atât  din  interior  cât  şi  din  afară  ne  strigă  să  le  dăm 
ascultare,  să  le  satisfacem  fără  nici  o  împotrivire. 

în  al  doilea  rând  trupul  se  dovedeşte  a  fi  potrivnic  virtuţilor  şi  fap¬ 
telor  bune,  întrucât  acestea  —  virtuţile  şi  faptele  bune  —  implică  un 
oarecare  sacrificiu,  o  oarecare  înfrânare,  o  oarecare  jertfă,  la  care  este 
nevoit  ca  şi  trupul  să  participe.  Astfel,  milostenia,  rugăciunea,  postul, 
asceza,  răbdarea,  iertarea,  cercetarea  bolnavilor,  frecventarea  bisericii 
solicită  şi  prezenţa  nemijlocită  a  trupului.  Este  lesne  de  înţeles  că  pentru 
cel  ce  are  voinţă  puternică  şi  dorinţă  de  mântuire,  trupul  devine  un  mij¬ 
loc  covârşitor  de  cooperare  în  lucrarea  faptelor  de  mântuire. 

Un  al  doilea  vrăjmaş  al  mântuirii  omului,  în  afara  trupului,  este 
lumea.  Da,  lumea  văzută  cu  amăgirile,  strălucirie  ei  mai  mult  sau  mai 
puţin  mincinoase,  cu  cursele  ei  înşelătoare,  cu  influenţele  ei  nefaste,  cu 
patimile,  vicleniile  şi  nedreptăţile  ei.  Exemplul  rău,  pilda  păcătoasă  şi 
păgubitoare  prinde  mai  uşor  decât  exemplul  bun.  Faptele  rele  sunt  ca  bu¬ 
ruienile,  mult  mai  lesne  îşi  află  condiţii  de  răspândire  şi  creştere.  Mai 
mult,  chiar  smulse  sau  tăiate,  apar  din  nou,  se  înmulţesc.  Pe  când  grâul 
curat,  adică  faptele  bune,  anevoie  creşte  şi  trebuie  multă  îngrijire  spre 
a  nu-1  năpădi  mana  aducătoare  de  pieire,  buruienile  şi  neghina  otră¬ 
vitoare. 

Alt  factor  negativ  în  calea  mântuirii  este  bogăţia.  Omul  nu  se  mul¬ 
ţumeşte,  adeseori,  numai  cu  asigurarea  celor  necesare  întreţinerii  traiu¬ 
lui  pentru  sine  şi  familia  sa.  El  vrea  mai  mult,  din  ce  în  ce  mai  mult. 
Plus  şi  surplus.  Cu  toate  că  bogăţia  ca  atare  nu  este  păcat,  adesea,  foarte 
adesea  ea  este  o  piedică  în  calea  mântuirii.  Iar  referitor  la  această  pri¬ 
mejdie  este  suficient  să  ne  aducem  aminte  şi  să  reflectăm  adânc  la  sen¬ 
tinţa  Mântuitorului:  „Ce-i  va  folosi  omului  de  ar  câştiga  lumea  întreagă, 
iar  sufletul  său  îl  va  pierde?**  (Matei  16,  26). 

Al  treilea  vrăjmaş,  cel  mai  iscusit,  mai  subtil,  mai  insistent,  mai  fin 
şi  mai  înverşunat,  al  mântuirii  este  diavolul.  Este  mamona,  potrivnicul  lui 
Dumnezeu  şi  urâtor  de  oameni,  care  nu  poate  suferi  să  ştie  că  omul  se  va 
mântui  şi  va  fi  aşezat  în  locul  fericirii  veşnice,  de  unde  a  căzut  el  pen¬ 
tru  hulă,  trufie  şi  împotrivire. 

După  cum  am  amintit  diavolul  foloseşte  multe  mijloace,  orice  mijloc, 
numai  să-l  poată  pierde  pe  om.  Iar  omul  se  face  prizonier  diavol  ului  pe 
două  căi.  în  primul  rând  îi  cade  în  cursă  de  fiecare  dată  când  săvârşeşte 
păcatul,  iar  o  a  doua  stare,  mai  primejdioasă,  este  atunci  când  se  află 
stăpânit  în  permanenţă  de  un  păcat  sau  de  mai  multe,  păcat  sau  păcate 
care  îl  robesc,  numite  vicii  sau  patimi. 

Pe  cei  ce  cad  în  păcat  o  singură  dată  sau  întâmplător  arareori,  dia¬ 
volul  nu  le  acordă  multă  importanţă,  cunoscând  că  aceştia  nu-i  sunt  cre¬ 
dincioşi,  fiindcă  se  leapădă  de  îndată  de  păcat,  se  căiesc  de  căderea  lor, 
ferindu-se  de  prilejurile  care  le-ar  pricinud  o  nouă  cădere.  Nu,  diavolul 
este  bucuros  de  cei  care  se  complac  în  patimi,  care  doresc  păcatul,  care 
aleargă  după  el,  îşi  fac  planuri  pentru  săvârşirea  lui,  se  zbat  să  se  tăvă¬ 
lească  în  mocirla  patimilor,  îşi  simt  mulţumire  în  satisfacerea  poftelor,  iar 
atunci  când  nu  le  reuşeşte  întinarea  trupului  şi  sufletului,  sunt  cuprinşi 
de  ciudă  şi  amărăciune. 

Arătând  pe  scurt  care  sunt  cei  trei  mari  duşmani  ai  mântuirii  sufle¬ 
tului  şi  mijloacele  prin  care  caută  să-l  piardă  pe  om,  să  ne  ferim  de 
toate  cursele  pierzătoare  ale  acestora,  făcându-ne  slujitori  ai  lui  Dumne¬ 
zeu  prin  săvârşirea  faptelor  bune,  prin  păzirea  poruncilor  sfinte,  printr-o 
veghe  şi  trezvie  neîntreruptă,  pentru  ca  trupul,  lumea  şi  diavolul  să  nu 
primejduiască  mântuirea  sufletului  nostru. 

II.  Mijloacele  prin  care  îi  slujim  lui  Dumnezeu 

Un  cunoscut  pictor  a  pictat  un  tablou  foarte  sugestiv,  inspirat  din 
cuvintele  Mântuitorului  de  la  Matei  7,  13 — 14,  unde  se  vorbeşte  de  cele 


96 


REVISTA  TEOLOGICA 


două  căi,  una  largă  şi  plină  de  mulţimi,  ce  duce  la  iad,  iar  cealaltă  strâmtă 
şi  îngustă  care  este  îndreptată  spre  cer.  La  capătul  celei  dintâi  aşteaptă 
diavolul,  care  îi  prinde  pe  oamenii  ce  alunecă  şi  se  rostogolesc  ameţitor 
spre  flăcările  iadului,  azvârlindu-i  apoi  la  munci  şi  mai  grele  în  tovără¬ 
şia  chinuitorilor  draci. 

Pe  calea  cea  îngustă,  cu  urcuş  anevoios  răzbate  când  şi  când  câte  un 
solitar  al  binelui,  unul  în  urma  celorlalţi  purtând  fiecare  câte  o  cruce 
sau  mai  multe  pe  spatele  încovoiat  de  greutate.  La  capătul  suişului  îi  aş¬ 
teaptă  Mântuitorul  Iisus  Hristos  cu  însemnele  torturii  pe  trupul  Său,  şi 
cunună  de  biruinţă  dă  acelora  ce-au  ajuns  până  la  El,  trimiţându-i  pe 
aceştia  prin  îngerii  Săi  luminoşi  în  grădina  nesfârşitelor  şi  cereştilor 
bunătăţi. 

Sfântul  Apostol  Pavel  care  a  fost  răpit  până  la  al  treilea  cer,  zice 
despre  cele  ce  a  văzut  şi  au  fost  făgăduite  moştenitorilor  împărăţiei  lui 
Dumnezeu:  „Cele  ce  ochiul  n-^a  văzut  şi  urechea  n-a  auzit,  şi  la  inima 
omului  nu  s-au  suit,  pe  acestea  le-a  gătit  Dumnezeu  celor  ce-L  iubesc  pe 
Mu  (I  Cor.  2,  9). 

Se  naşte  întrebarea:  de  ce  este  atât  de  anevoioasă  şi  plină  de  obsta¬ 
cole  calea  ce  duce  spre  cer?  Răspunsul  este  pe  cât  de  scurt  pe  atât  de 
convingător.  Orice  înfăptuire  notabilă,  orice  succes,  orice  propăşire  se 
înfăptuiesc  prin  muncă,  răbdare,  stăruinţă,  abnegaţie,  sudoare  şi  sacri¬ 
ficiu.  Studentul  care  va  avea  aceste  calităţi  îşi  va  lua  examenele  şi  nu 
acela  care  îşi  va  petrece  timpul  la  distracţii  şi  nemuncă.  Bineînţeles  în 
situaţia  când  examinatorul  este  corect.  Sportivul  sârguineios  şi  tenace, 
care  îşi  va  menţine  cu  rigoare  condiţia  fizică  şi  morală,  care  va  petrece 

in  absinenţă,  acela  va  urca  pe  podiumul  de  premiere  şi  nu  cel  ce  va 

petrece  în  lâncezeală,  nerenunţând  la  plăcerile  cotidiene  ale  vieţii. 

Aşa  este  şi  cu  mântuirea  noastră.  Răsplata  pe  veşnicie  cu  bunătăţile 
şi  fericirea  raiului,  Dumnezeu  nu  ne-o  poate  acorda  pe  gratis.  Trebuie  să 
avem  şi  noi  o  parte  de  contribuţie,  căci  „împărăţia  cerurilor  se  ia  prin 
stăruinţă  şi  cei  ce  se  şilesc  pun  mâna  pe  ea“  (Matei  11,  12). 

O  altă  cauză  a  greutăţilor,  ispitelor,  încercărilor,  suferinţelor  ce-1 
împresoară  pe  omul  credincios,  pe  cel  ce  doreşte  sincer  să  străbată  calea 
spre  mântuire,  este  şi  faptul  că  cele  de  mai  sus  sunt  pricini  de  apropie¬ 
re  de  Dumnezeu,  sunt  motive  temeinice  de  a  ne  umili,  de  a  ne  recunoaşte 
neputinţa  şi  nimicnicia  noastră,  de  a  nu  ne  afla  încrederea  numai  în 
puterile  noastre  ci  în  harul  şi  mila  lui  Dumnezeu,  de  a  recunoaşte  că 

suntem  păcătoşi  şi  nevrednici  de  atâta  milă  şi  bunătate  dumnezeiască. 

Gândind  astfel  nu  ne  vom  mândri  cu  faptele  noastre,  ci  vom  spune  după 
cuvântul  Mântuitorului:  „Căci  oricine  se  înalţă  pe  sine  se  va  smeri,  iar  cel 
ce  se  smereşte  pe  sine  se  va  înălţa"  (Luca  14,  11). 

Pentru  a  putea  să  devenim  moştenitori  ai  împărăţiei  lui  Dumnezeu 
trebuie  să  urmăm  cuvântul  Domnului  ce  duce  la  mântuire:  „Intraţi  prin 
poarta  cea  strâmtă,  că  largă  este  poarta  şi  lată  este  calea  oare  duce  la 
pieire  şi  mulţi  sunt  cei  care  o  află.  Şi  strâmtă  este  poarta  şi  îngustă  este 
calea  care  duce  la  viaţă"  (Matei  7,  13 — 14). 

Pe  această  cale  strâmtă  noi  vom  duce  lupta  cea  bună  şi  bineplăeută 
lui  Dumnezeu.  Lupta  împotriva  păcatului  şi  lupta  pentru  împlinirea  fap- 

telor  bune,  slujind  lui  Dumnezeu  dăruitorul  cununilor  răsplătirii,  cu¬ 
noscând  şi  bineştiind  că  „Nici  o  slugă  nu  poate  să  slujească  la  doi  stă¬ 
pân.  Fiindcă  sau  pe  unul  va  urî  şi  pe  celălalt  îl  va  iubi,  sau  de  unul  se  va 
ţine  şi  pe  celălalt  îl  va  dispreţui.  Nu  puteţi  sluji  lui  Dumnezeu  şi  lui  ma- 
mona“  (Luca  16,  13). 

Orice  plăcere  păcătoasă  aduce  după  sine  suferinţă,  durere  şi  lacrimi. 
Unul  dintre  troparele  de  înmormântare  aduc  în  atenţia  credinciosului  a- 
ceste  consecinţe.  „Care  desfătare  lumească  este  lipsită  de  întristare?  Care 
mărire  stă  pe  pământ  neschimbată?  Toate  sunt  mai  neputincioase  decât 
umbra,  toate  mai  înşelătoare  decât  visurile  . . .“. 

Cauza  multor  necazuri,  a  multor  boli  şi  suferinţe  este  pricinuită  de 
mulţimea  păcatelor  noastre  sau  a  părinţilor  noştri.  Să  ne  întoarcem  de 
către  păcate,  să  ne  războim  cu  păcatul,  să  nu~l  acceptăm,  să  nu  îngă¬ 
duim  să  ni  se  cuibărească  în  noi,  să-l  zmulgem  ca  pe  o  buruiană  otră¬ 
vitoare.  De  vom  face  astfel,  Dumnezeu  ne  va  veni  In  ajutorul  nostru  cu 
harul  şi  puterea  Sa  dumnezeiască,  neîngăduind  să  fim  ispitiţi  peste  pute¬ 
rile  noastre. 

A  doua  luptă  ce  trebuie  să  o  ducă  adevăratul  creştin  este  străduinţa 
pentru  facerea  faptelor  bune.  Numai  prin  oprirea  de  la  păcate,  noi  ne 
aflăm  ca  un  pom  înfrunzit  care  este  lipsit  de  roade.  Numai  credinţa,  lip¬ 
sită  de  fapte  este  o  credinţă  bolnavă,  nu  este  viabilă  şi  nici  lucrătoare  de 
mântuire.  Abia  credinţa  unită  cu  faptele  bune  ne  fac  vrednici  şi  me¬ 
rituoşi  înaintea  lui  Dumnezeu,  Care  ne  va  răsplăti  atât  credinţa  cât  mai 
ales  faptele.  „Credinţa  fără  fapte  este  moartă14  spune  Apostolul  (Iacov 
2,  20). 

In  încheiere  voiesc  să  reţinem  o  învăţătură  importantă. 

Dumnezeu  ne-a  creat  liberi,  cu  putere  de  a  discerne  binele  şi  răul. 
Posedăm  liberul  arbitru,  având  posibilitatea  de  a  ne  alege  stăpânul  pe 
care  vrem  să-l  urmăm.  Să-i  slujim  lui  Dumnezeu  sau  lui  niamona.  Hotă¬ 
rârea  ne  aparţine,  şi  nu  vom  putea  să  ne  justificăm  sub  nici  un  chip  când 
se  va  da  verdictul  final  la  înfricoşata  Judecată. 

„Atunci  va  zice  împăratul  celor  de-a  dreapta  Lui:  Veniţi  binecuvân¬ 
taţii  Tatălui  Meu,  moşteniţi  împărăţia  cea  pregătită  vouă  de  la  înte¬ 
meierea  lumii. 

Atunci  va  zice  şi  celor  de-a  stânga:  Duceţi-vă  de  la  Mine,  blestema¬ 
ţilor,  în  focul  cel  veşnic,  care  este  gătit  diavolului  şi  îngerilor  lui. 

Şi  vor  merge  aceştia  la  osândă  veşnică,  iar  drepţii  la  viaţă  veş- 
nică“  (Matei  25,  34,  41,  46). 

r  /  \  x  a  .T  in  iar  q  Amin.o».  •  i,  U. 

Mănăstirea  Rohia,  15  iunie  1991 
. .  .  .  , '  1  Arhim.  Serafim  Man 

Predică  la  Praznicul  Schimbării  la  Faţă  a  Domnului 

n*  '■  n  >  »•  r-  ,/-•  f  .  *  •  >  >  •  ■  »v  '  ’  i .  >  ff  ;■  i  > ,  j-Hj  . 

U  J  i  LfD  ol  J JU 

„MINUNE  AI)ANC  GRĂITOARE" 

•  LI 1  •  j  1  j  l  •  - 

«r 

„Şi  S-a  schimbat  la  faţă  înaintea  lor 
şi  a  strălucit  faţa  Lui  ca  soarele,  iar 
hainele  Lui  s-au  făcut  albe  ca  lumina " 

(Mt.  17,  2) 

Teologi  de  prestigiu  au  afirmat  pe  bună  dreptate  că  întreaga  viaţă 
şi  activitate  a  Mântuitorului  lisus  Hristos  este  o  minune;  de  la  Zămis¬ 
lirea  Sa  prin  umbrirea  Duhului  Sfânt  în  pântecele  Curatei  Fecioare,  până 
la  slăvită  Sa  înălţare  la  cer,  viaţa  Sa  este  presărată  cu  aceste  semne 
Cereşti. 

A  săvârşit  Mântuitorul  minuni  pentru  a  veni  în  ajutorul  celor  săr¬ 
mani  (Lc.  6,  10)  celor  asupriţi  de  diavol  (Mt.  8,  32)  celor  măcinaţi  de  or¬ 
bire  (Mt.  20,  34),  lepră  (Mt.  8,  2 — 3;  Lc.  17,  17),  infirmitate  (Mt.  9,  6),  pre¬ 
cum  şi  a  celor  adormiţi  în  Domnul  (In.  11,  44)  înviimdu-i  Puterea  Sa 
dumnezeiască  s-a  arătat  şi  asupra  naturii  încurajatoare,  potolind  marea 
înfuriată  de  năpraznică  furtună.  ;  ;  P ;  ’  r 

In  afară  de  toate  acestea,  lisus  Hristos  a  mai  săvârşit  minuni  asupra 
propriei  Sale  Persoane  pentru  a-Şi  dovedi  obârşia  divină  şi  a  întări  învă¬ 
ţătura  Sfintei  Evanghelii  pe  care  a  adus-o  în  lume.  în  rândurile  acestora 
la  loc  de  cinste  stă  „Schimbarea  Sa  la  Faţă,  „o  minune  adânc  grăitoare" 
cum  este  caracterizată  în  Utrenia  praznicului. 

în  cel  de  al  treizecişi treilea  an  al  vieţii  Sale,  Mântuitorul  simţind 
că  peste  puţin  timp  Sfintele  şi  Dumnezeieştile  Sale  Patimi  se  apropie, 
a  vestit,  apostolilor  unele  ca  acestea:  „Iată,  Eu  mă  sui  în  Ierusalim  şi 
voi  fi  dat  la  judecată  spre  moarte"  (Mt.  16,  21)  cuvinte  care  au  întristat 
adânc  pe  cei  care  le  auzise.  Ştiind  însă  că  cele  scrise  în  planul  mântui¬ 
rii  oamenilor  trebuie  să  se  împlinească  cu  Dânsul,  şi  pe  de  altă  parte 
prea  milostivul  Mântuitor  voind  să-i  mângâie  pe  apostolii  Săi,  să-i  întă¬ 
rească  sufletele;  le-a  vestit  lor  şi  acest  adevăr;  „Sunt  unii  dintre  voi  care 
nu  vor  gusta  moartea,  până  când  nu  vor  vedea  împărăţia  lui  Dumnezeu 
venind  întru  putere".  (Mt.  16,  28),  adică,  până  când  nu  vor  vedea  slava 
Fiului  lud  Dumnezeu,  pe  cât  este  cu  putinţă  omului  să  o  vadă. 

La  şase  zile  după  cele  astfel  grăite,  luând  pe  tred  dintre  apostoli,  pe 
Petru,  pe  Iacob  şi  pe  Ioan  s-au  suit  împreună  pe  muntele  Taborului.  Aici, 
Mântuitorul  S-a  schimbat  la  faţă  „şi  s-a  făcut  chipul  feţei  Sale  ca  soa¬ 
rele  şi  hainele  Sale  albe  ca  lumina"  (Mt.  17,  2).  Au  fost  de  faţă  la  această 
preaslăvită  minune  şi  două  mari  personalităţi  ale  Vechiului  Testament, 
proorocii  Moise  şi  Ilie  (Mt.  17,  3).  Prin  gura  Sf.  Apostol  Petru  cei  trei 
Sfinţi  apostoli  au  cuvântat:  „Doamne,  bine  este  nouă  să  fim  aici.  Să 
facem  trei  cclibi,  una  Ţie,  una  lui  Moise  şi  una  lui  Ilie  şi-n  clipa  aceea 
un  nor  luminos  a  acoperit  muntele  şi  din  nor  S-a  auzit  un  glas  zicând: 
Acesta  este  Fiul  Meu  cel  iubit,  pe  Acesta  să-L  ascultaţi"  (Mt.  17,  4 — 5). 
Era  glasul  lui  Dumnezeu  Tatăl,  care  se  adresa  unei  lumi  întregi  să  pună 

în  practică  cele  de  El  cuvântate.  .  .  • 

La  săvârşirea  acestei  minuni  Mântuitoru/l  Iisus  Hristos  a  ales,  aşa 
după  cum  am  mai  arătat  anterior,  pe  trei  dintre  Sfinţii  Apostoli  „pe  cei 
mai  intimi  dintre  cei  intimi,  pe  prietenii  inimii  Sale“  cum  apreciază  Sf. 
Ioan  Gură  de  Aur  (Comentariu  Ep.  I  Cor.,  trad.  Arhim.  Th.  Athanasiu, 
Buc.  1936,  pg.  72).  '•  i :  *  •  *  l.  f  ’ 

Alege  pe  Petru,  care  a  mărturisit  că  „Iisus  este  cu  adevărat  Fiul  lui 
Dumnezeu  Celui  Viu44  (Mt.  16,  16)  adică  a  Dumnezeului  Celui  cu  adevă¬ 
rat  existent,  adevăr  de  credinţă  pe  care  S-a  întemeiat  biserica  creştină; 
pe  Ioian  Cel  care  a  afirmat  că  „Dumnezeu  este  iubire41  (I  In.  3,  16)  şi  pe 
Iacob,  vrednic  slujitor  al  bisericii  din  Ierusalim.  Alege  pe  Moise  în  nu¬ 
mele  fondatorilor  Legii  Vechiului  Testament  şi  pe  Ilie  în  numele  profeţilor 
Vechiului  Testament;  pe  Moise  care  a  fost  mediatorul  instituirii  teocra- 
ţiei'şi  pe' Ilie  care  a  contribuit  mai  mult  decât  alţii  dintre  profeţi  la  re¬ 
staurarea  acesteia.  Pe  Tabor,  dătătorul  şi  învăţătorul  Legii  celei  Noi, 
proorocul  Ilie.  Grăieşti  cu  Moise,  care  a  murit  şi  cu  Ilie  cel  ce  n-a 
murit,  arătând  prin  aceasta  că,  după  judecata  viitoare,  atât  vii  cât  şi 
morţii  se  vor  veselii  de  împreună  petrecere  în  împărăţia  Sa  cea  veşnică. 

Prin  dorinţa  exprimată  de  apostolul  Petru  de  a  se  face  trei  colibi, 
una  pentru  Mântutorul,  alta  pentru  Moise  şi  alta  pentru  Ilie  „se  exprimă 
sincera  şi  profunda  dorinţă  de  a  fi  mereu  împreună  cele  pământeşti  cu 
cele  cereşti44  (Bougaud  E.  Mg.  Iisus  Hristos,  trad.  C.  Ceruleanu,  Buc., 
1936,  pg.  122).  Prin  prezenţa  proorocilor  şi  apostolilor  amintiţi  s-a  arătat 
că  Iisus  Hristos  este  Stăpân  şi  peste  cei  vii  şi  peste  cei  morţi;  că  nu  tre¬ 
buie  confundat  cu  proorocul  Ilie,  Ieremia,  Ioan  Botezătorul  sau  alţii  din¬ 
tre  prooroci,  aşa  cum  făceau  unii  (Mt.  16,  14).  Că  nu  este  împotriva  Legii 
lui  Moise  şi  că  este  aşa  după  cum  glasul  Tatălui  ceresc  a  mărturisit  la  mi¬ 
nunea  petrecută  pe  Tabor  „Fiul  lui  Dumnezeu  cel  iubit,  căruia  I  se  cu¬ 
vine  ascultare4*  (Mt.  17,  5). 

Trebuie  subliniat  faptul  că  minunea  Schimbării  la  Faţă;  ocupă  un 
loc  special  în  ogorul  minunilor  săvârşite  de  Iisus  Hristos,  nu  numai 
pentru  că  în  această  minune  lumina  dumnezeirii  Sale  apare  într-o  stare 
strălucitoare  necunoscută  până  acum,  în  timp  ce  firea  Sa  omenească 
apare  transfigurată;  dar  şi  pentru  că  această  minune  este  o  profeţie  şi 
arătarea  stării  de  mărire  cu  care  Dumnezeu  va  îmbrăca  pe  toţi  cei  care 
se  nevoiesc  cu  vrednicie  să  se  apropie  de  lumina  Taboruluri,  „Minunea  de 
pe  Tabor  —  în  cugetarea  Părintelui  Dumitru  Stăniloae  —  este  aurora 
trăirii  sufletului  nostru  cu  Dumnezeu44.  Toate  trăirile  duhovniceşti  ale 
Sfinţilor  nu  sunt  decât  nişte  raze  ale  strălucirii  taborice.  Această  stră¬ 
lucire  este  simbolul  fercitei  noastre  vieţuiri  în  viaţa  de  dincolo  de  mor¬ 
mânt.  Ea  este  simbolul  schimbării  trupurilor  din  stricăciune  în  nestri- 
căciune,  din  murire  în  nemurire  când  va  fi  să  se  săvârşească  Dreapta  şi 
înfricoşătoarea  Judecată.  Sfântul  Părinte  Clement  Alexandrinul  refe- 
rindu-se  la  Schimbarea  la  Faţă  a  Domnului  afirmă  tocmai  minunea  uni¬ 
versală  a  bisericii  creştine  în  lume  spunând:  „în  lumina  Taiborului  ve¬ 
dem  apropierea  Golgotei  şi  privim  arvuna  şi  prevestirea  biruinţei  Mân¬ 
tuitorului  Iisus  Hristos  asupra  morţii.  Ea  este  o  anticipare  a  tot  luminoa- 

sei  minunii  a  învierii  Domnului  din  morţi,  a  strălucirii  bisericii  Sale;  căci 
Cel  ce  a  avut  putere  să  facă  Trupul  Său  izvor  de  lumină  negrăită,  va  avea 
a  treia  zi  de  la  răstignire,  puterea  să  facă  din  mormântul  lui  Iosif  din 
Arimateia,  eternul  monument  al  învierii  cu  trupul  şi  al  nemuririi  în¬ 
tregii  Sale  Fikiţe“. 

Iată  pentru  ce  biserica  creştină,  cu  înaltă  dreptate  a  aşezat  pome¬ 
nirea  Schimbării  la  Faţă  în  jilţ  de  aleasă  prăznuire;  pentru  ce  ne  îndemna 
ca  şi-n  viaţa  noastră  să  se  săvârşească  continua  schimbare  din  rău  în 
bine,  din  bine  in  foarte  bine  cu  ajutorul  Mântuitorului  Iisus  Hristos.  Amin. 


r  _  r- 


Preot  Ioan  Năftânăilă 

ANIVERSARE.  BILANŢ  ŞI  PERSPECTIVE  IN  CADRUL 
ACTIVITĂŢILOR  CENTRULUI  ORTODOX  DE  LA 
CHAMBESY  —  GENEVA:  EPISKEPSIS 

Buletinul  de  informaţie  al  Centrului  ortodox  al  Patriarhatului  e- 
cumenic,  cu  sediul  la  Chambesy,  Geneva,  a  împlinit  —  cu  apariţia  nr. 
501  —  un  sfert  de  veac  de  existenţă.  Primul  său  număr,  în  două  ediţii 
paralele  (în  limbile  greacă  şi  franceză),  a  văzut  lumina  tiparului  la  16 
februarie  1970,  datorită  faptului  că,  după  crearea  Centrului  ortodox 
—  în  1966  —  Patriarhia  ecumenică  a  încetat  să  publice  revistele  sale 
teologice  şi  bisericeşti  mai  vechi. 

De  la  1  ianuarie  1976  până  în  prezent,  începând  cu  nr.  142,  edita¬ 
rea  buletinului  a  fost  asigurată  de  prof.  Dimitrie  Theraios.  De  la  acea 
dată,  pe  lângă  rubricile  consacrate  noutăţilor  provenind  de  la  Patriar¬ 
hia  ecumenică  şi  din  Bisericile  ortodoxe  locale,  precum  şi  din  lumea 
creştină  în  general,  a  fost  inaugurată  rubrica  „ Teologie  şi  viată  orto¬ 
doxă".  In  cadrul  acesteia  sunt  publicate  texte  de  un  interes  deosebit, 
ce  exprimă  puncte  de  vedere  teologice  de  actualitate,  recenzii  ale  unor 
opere  teologice  importante,  textul  unor  omilii,  conferinţe  etc. 

Apariţia  bimensuală  (bilunară)  a  buletinului,  în  versiunile  greacă 
şi  franceză,  a  continuat  până  în  1992.  Apoi,  prin  decizia  Consiliului 
administrativ  al  Centrului,  Episkepsis  a  devenit  mensual  (lunar)  cu  o 
creştere  a  numărului  de  pagini  şi  un  efort  suplimentar  de  informare  a 
cititorilor  într-un  mod  cât  mai  complet  cu  putinţă  asupra  activităţii 
Patriarhiei  ecumenice.  Acest  efort  trebuie  intensificat  în  timpul  aces¬ 
tei  perioade  de  tranziţie  ce  urmează  după  prăbuşirea  regimurilor  co¬ 
muniste  atee  din  Europa  de  Est,  permiţând  astfel  Ortodoxiei  să  reo¬ 
cupe  locul  tradiţional  ca  centru  spiritual  şi  social  al  popoarelor,  în 
majoritate  ortodoxe,  din  această  regiune  a  lumii. 

Totuşi,  acest  efort  al  lui  Episkepsis  pentru  o  mai  bună  informare 
a  lumii  ortodoxe  şi  creştine  asupra  vieţii  Bisericilor  —  efort  care  se 
prelungeşte  de-a  lungul  unui  sfert  de  veac  —  nu  poate  fi  înţeles  inde¬ 
pendent  de  ansamblul  activităţii  desfăşurate  în  acest  timp  în  centrul 
Europei  de  către  Centrul  ortodox.  Intr-adevăr,  .scopurile  fixate  pentru 
acest  Centru,  aşa  cum  apar  în  Tomosul  patriarhal  şi  sinodal  la  înte¬ 
meierea  sa,  sunt  strâns  legate  de  perspectivele  foarte  largi  fixate  Tro¬ 
nului  ecumenic  privind  o  participare  mai  autentică,  mai  responsabilă 
şi  mai  reprezentativă  a  Ortodoxiei  la  dialogul  actual  cu  alte  Biserici 
şi  confesiuni  creştine.  Aceste  perspective  şi  scopuri  pot  fi  rezumate 
după  cum  urmează:  a)  a  informa  lumea  creştină  din  Europa  occiden¬ 
tală  asupra  cultului,  doctrinei,  tradiţiei  şi  teologiei  ortodoxe;  b)  a  stu- 

dia  locul  teologiei  şi  spiritualităţii  celorlalte  Biserici  şi  confesiuni 
creştine;  c)  a  favoriza  contactele  între  Bisericile  ortodoxe  locale  şi  a 
promova  astfel  unitatea  ortodoxă;  d)  a  dezvolta  spiritul  ecumenic, 
cultivând  raporturile  Ortodoxiei  cu  alte  Biserici  şi  confesiuni  creştine 
şi,  prin  aceasta,  a  contribui  la  realizarea  scopului  final  care  este  uni¬ 
tatea  creştină". 

Această  definiţie  globală  a  scopurilor  Centrului  ortodox  implică 
un  foarte  larg  evantai  al  activităţilor  ordinare  şi  extraordinare  de-a 
lungul  a  mai  bine  de  treizeci  de  ani,  mai  ales  după  inaugurarea  nou¬ 
lui  sediu  al  Centrului  şi  a  minunatei  biserici  închinate  Sf.  Pavel,  Apos¬ 
tolul  neamurilor  (18 — 19  octombrie  1975).  Importanta  acestor  activi¬ 
tăţi  şi  în  general  a  radierii  panortodoxe  şi  interbisericeşti  a  Centrului 
ortodox  a  reţinut  atenţia  datorită,  între  altele,  unei  serii  de  vizite  ofi¬ 
ciale  ale  Intâistătătorilor  Bisericilor  ortodoxe  autocefale  şi  ai  altor  Bi¬ 
serici  creştine.  Aceste  activităţi  s-au  bucurat  de  publicitatea  meritată 
In  coloanele  Episkepsisului,  ridicând  astfel  prestigiul  Centrului  orto¬ 
dox.  Cităm,  de  exemplu,  vizita  Patriarhului  ecumenic  Athenagoras  şi 
în  1988  a  succesorului  său,  Patriarhul  ecumenic  Dimitrios,  vizitele 
frecvente  ale  Patriarhilor  Nicolae  şi,  mai  târziu,  Partenie  ai  Alexan¬ 
driei,  cele  ale  Patriarhilor  Ignatie  al  Antiohiei  (1983),  Diodor  al  Ie¬ 
rusalimului  (1983),  Pimen  al  Moscovei,  Gherman  al  Serbiei,  Justin  al 
României  (1981),  cea  a  arhiepiscopului  Serafim  al  Greciei,  cea  a  Cato- 
licosului  Elie  al  Georgiei  (1982),  etc.  Printre  Intâistătătorii  altor  Bise¬ 
rici  cităm  vizita  oficială  a  Sanctităţii  Sale  Papa  Ioan  —  Paul  II  (1984), 
cea  a  Arhiepiscopului  de  Cantorbery  Dr.  Cogan  (1982),  precum  şi  pe 
cele  ale  Patriarhilor  Shenouda  al  Bisericii  Copte,  Vasken  al  Armeni¬ 
lor  şi  Teofil  al  Etiopiei.  Aceste  vizite  nu  numai  că  au  onorat  Centrul 
ortodox  dar  chiar  au  încurajat  direcţia  sa  în  efortul  său  în  favoarea 
unei  mărturii  active  a  Ortodoxiei  în  drumul  Bisericilor  către  restau¬ 
rarea  unităţii  creştine.  1  f  :  1  v  : 

Una  din  principalele  activităţi  a  Centrului  ortodox  este  pregăti¬ 
rea  Sinodului  Bisericii  Ortodoxe.  într-adevăr,  la  Centru  îşi  are  sediul 
Secretariatul  pentru  pregătirea  Sfântului  şi  Marelui  Sinod  condus  de 
către  mitropolitul  Damaskinos,  directorul  Centrului  ortodox.  In  aceas¬ 
tă  calitate  el  are  datoria  de  a  face  să  avanseze  lucrarea  pregătitoare 
a  Sinodului,  conform  deciziilor  panortodoxe  şi  instrucţiunilor  Scau¬ 
nului  ecumenic.  Actele  Comisiei  Interortodoxe  Pregătitoare  şi  cele  ale 
Conferinţelor  Panortodoxe  Presinodale  precum  şi  studiile  privind  Si¬ 
nodul  sunt  publicate  de  către  Secretariat  în  colecţia  Synodica .  Con¬ 
tribuţia  Episkepsisului  în  acest  domeniu  sensibil  al  vieţii  Bisericii  con¬ 
stă  în  informarea  detailată  a  cititorilor  săi  asupra  condiţiilor  de  re¬ 
uniune  a  acestor  conferinţe,  asupra  persoanelor  şi  Bisericilor  care  par¬ 
ticipă,  asupra  documentelor  aprobate  etc.  Astfel  buletinul  a  făcut  cu¬ 
noscute,  printr-o  dare  de  seamă  detaliată  şi  publicarea  rapoartelor, 
hotărârilor  şi  comunicatelor,  următoarele  conferinţe:  Comisia  Inter - 
ortodoxă  Pregătitoare  (1971);  întâia  Conferinţă  Panortodoxâ  Presino - 
dală  (1976);  A  doua  Conferinţă  Panortodoxă  Presinodală  (1982);  Co¬ 
misia  Panortodoxâ  Pregătitoare  (1986);  A  treia  Conferinţă  Panorto - 

doxă  Presinodală  (1986);  Comisia  Interortodoxa  Pregătitoare  (1990); 
Comisia  Interortodoxă  Pregătitoare  (1993). 

Trebuie  să  amintim  şi  despre  reuniunea  în  plenum  şi  în  subcomi¬ 
sii  la  Centrul  ortodox  a  Comisiilor  mixte  însărcinate  cu  dialogurile 
teologice  bilaterale  ale  Bisericii  Ortodoxe  cu  alţi  creştini  în  vederea 
promovării  cauzei  unităţii  creştine.  Episkepsis  a  făcut  o  dare  de  sea¬ 
mă  exhaustivă  a  reuniunilor  comisiilor  care  au  pregătit  dialogul  teo¬ 
logic  al  Bisericii  Ortodoxe  cu:  anglicanii  (1970,  1972)  vechii  catolici 
(1970),  vechile  Biserici  Orientale  (1979),  Biserica  romano-catolică 
(1977,  1978),  luteranii  (1978);  Comisiile  Mixte  pentru  dialogul  teologic 
al  Bisericii  Ortodoxe  cu  anglicanii  (1981),  vechii  catolici  (1975,  1977, 
1983),  Bisericile  Ortodoxe  Orientale  (1985,  1990,  1993),  reformaţii 

(1986). 

,  ;  ;i  Un  loc  deosebit  în  coloanele  Episkepsisului  a  fost  consacrat  acti¬ 
vităţilor  academice  ale  directorului  Centrului,  mitropolitul  Damaski- 
nos  al  Elveţiei  în  calitatea  sa  de  profesor  la  Facultatea  romano-cato¬ 
lică  din  Lucerne  şi  de  conferenţiar  invitat  să  dezvolte  diverse  teme  de 
actualitate  teologică  şi  eclesiologică.  Semnalăm  câteva  din  aceste  te¬ 
me  publicate  în  Episkepsis:  „ Câteva  puncte  actuale  ale  problemelor 
ecumenicea  (1980),  „ Biserica  ortodoxă  şi  Sinodul  panortodox *  (1980), 
„ Martin  Luther  din  punct  de  vedere  ortodoxu  (1983),  „Dimensiunea 
europeană  a  operei  lui  Ciril  şi  Metodiu"  (1984),  „Reflecţii  cu  ocazia 
celei  de  a  douăzecea  aniversări  a  decretului  Unitatis  redintegratio * 
(1984),  „Misiunea  Ortodoxiei  In  edificarea  Europei  unite w  (1988),  „ Că¬ 
tre  Siântul  şi  marele  Sinod.  Probleme  şi  perspective “  (1989),  „Semni¬ 
ficaţia  Uniunii  de  la  Utrecht  din  punct  de  vedere  ortodox "  (1989), 

„ Misiunea  actuală  a  teologiei  ortodoxe"  (1992)  etc. 

Episkepsis  şi-a  adus  o  importantă  contribuţie  la  mai  buna  cu¬ 
noaştere  a  Seminariilor  teologice  post-graduale,  organizate  anual  din 
1980  de  Centru  şi  la  care  participă  teologi,  clerici  şi  laici,  ortodocşi 
şi  de  alte  confesiuni.  Durata  lucrărilor  seminariilor,  reunite  fie  în 
primăvară  fie  în  toamnă,  variază  între  patru  şi  cinci  săptămâni.  Tema 
principală  este  aleasă  dintre  problemele  teologice  de  actualitate  şi 
analizată  în  unităţi  care  articulează  programul.  Fiecare  unitate  este 
tratată  de  unul  sau  mai  mulţi  conferenţiari  aparţinând  facultăţilor  de 
teologie  ortodoxe  şi  neortodoxe  şi  dă  naştere  unei  dezbateri  între 
profesori-conferenţiari  şi  participanţi.  Temele  cărora  le-au  fost  consa¬ 
crate  seminariile  de  la  Chambesy  sunt  următoarele:  1)  Biserica  locală 
şi  Biserica  universală ,  1980;  2.  Importanţa  şi  actualitatea  Sinodului  II 
ecumenic  pentru  lumea  creştină  de  astăzi,  1981;  3.  Luther  şi  Reforma 
germană  într-o  perspectivă  ecumenică,  1982;  4.  Teologia  in  Biserică 
şi  în  lume,  1983;  5.  Dialogurile  ieri  şi  astăzi,  1984;  6.  a)  Ortodoxia  şi 
mişcarea  ecumenică ,  b)  ,  Contribuţia  Bisericilor  ortodoxe  la  realizarea 
idealului  creştin  al  păcii,  1985;  7)  Vechiul  Testament  în  Biserică, 
1986;  8)  Icoana  în  teologie  şi  în  artă,  1987;  9)  Rusia,  o  mie  de  ani  de 
viaţă  creştină,  1988;  10)  Biserică  şi  Stat  în  Europa,  1989;  11)  Religie 
şi  societate,  1990;  12)  Sf.  Fotie  şi  moştenirea  spirituală  a  Europei, 
1991;  13)  Problema  ecologică  astăzi.  Perspectivele  unei  contribuţii  a 

Bisericilor  la  examinarea  problemei,  1992;  14)  Problema  ecologică 
şi  Bisericile  in  Europa ,  1993. 

Conferinţele  sunt  editate  în  colecţia  Studii  Teologice,  fiecare  vo¬ 
lum  purtând  titlul  seminarului  din  anul  respectiv.  Contribuţia  Epis- 
l*epsisului  la  această  activitate  academică  constă  într-o  expunere  su¬ 
mară  a  principalelor  puncte  de  vedere  dezvoltate  în  fiecare  seminar. 
Aceste  expuneri  sunt  inserate  în  volumele  publicate  ajutând  astfel 
cititorul  să-şi  facă  o  primă  idee  asupra  concluziilor  seminarului  în 
chestiune. 

In  cadrul  buletinului  Episkepsis  se  regăsesc  informaţii  privind 
ansamblul  mişcării  ecumenice,  ştiri  referitoare  la  Bisericile  ortodoxe 
locale  şi  îndeosebi  la  Patriarhia  ecumenică,  la  viaţa  panortodoxă  şi 
intercreştină.  Ierarhii  şi  alţi  oratori  ai  Centrului  Ortodoxiei  sunt  pre¬ 
zenţi  în  paginile  buletinului  cu  puncte  personale  de  vedere,  omilii, 
cu  prezentarea  propriilor  lucrări. 

Episkespsis  nu  are  altă  ambiţie  decât  pe  cea  de  a  fi  o  modestă 
coardă  în  activităţile  Centrului  ortodox  în  special  în  pragul  mileniu¬ 
lui  al  treilea,  unde  va  decide  dacă  omenirea  va  urma  căile  Dumneze- 
ului-om,  realizând  astfel  „împărăţia  lui  Dumnezeu  pe  frământ 14  sau 

dacă,  cedând  numeroaselor  tendinţe  de  autodistrugere,  va  distruge 
opera  creaţiei  dumnezeieşti  pierind  ea  însăşi  sub  povara  forţelor  pe 
care  le-a  declanşat.  Nădăjduim  că  Bisericile  lui  Dumnezeu  dispersate 
în  întreaga  lume.  şi  in  special  Ortodoxia  vor  şti  să  discearnă  .sem¬ 
nele  timpului*,  coordonând  mai  bine  acţiunile  lor  în  slujba  omului. 
Un  mijloc  de  a  ajunge  acolo,  şi  nu  cel  mai  neînsemnat,  este  fără  în¬ 
doială  informaţia  care  circulă  printre  creştini  şi  rodul  său,  mai  buna 
concertare.  Episkepsis  nădăjduieşte  că  va  putea  să  pună  modestele 
sale  mijloace  în  serviciul  acestei  informări  şi  că  va  contribui  astfel 
la  un  viitor  mai  bun.  -  .(  ^ 

(trad.  selectivă  după  Episkepsis,  nr.  501/31  ian.  1994) 

MOSCOVA:  DESCHIDEREA  UNUI  CENTRU  DE  INFORMARE 

ASUPRA  SECTELOR 

Centrul  ortodox  de  informare  şi  de  consultare  Sf.  Irineu  din  Ly- 
on  (Franţa),  al  cărui  sediu  se  află  la  Moscova  (Rusia),  a  comunicat 
primul  raport  de  activitate  la  şase  luni  după  crearea  sa.  Deschis  în 
iunie  1993,  centrul  Sf.  Irineu  a  fost  creat  pentru  a  răspunde  nume¬ 
roaselor  probleme  ridicate  de  apariţia  diferitelor  secte  şi  curente 
pseudo-religioase  în  Rusia  după  căderea  regimului  comunist.  Aceste 
mişcări  care  resping  adesea  structurile  sociale  şi  se  arată  agresive 
faţă  de  Bisericile  tradiţionale  constituie  o  sursă  de  tensiune  foarte 
puternică  deoarece  recrutează  numeroşi  adepţi  în  special  din  rându¬ 
rile  tineretului  dezorientat  spiritual  şi  moral. 

După  ALEXANDR  DVORK1N,  un  tânăr  teolog  rus  diplomat  al 
Institutului  de  teologie  ortodoxă  Sf.  Vladimir  din  New-York,  care 
conduce  astăzi  centrul  Sf.  Irineu,  ,, obiectivul  centrului  este  de  a  in - 
torma  publicul  rus  asupra  diferitelor  lorme  de  noi  religii  care  dau 

dovadă  de  activism  misionar  pe  teritoriul  rusesc".  AL.  DVORKIN  su¬ 
bliniază  că  ţ, oamenii  sunt  in  Întregime  ignoranţi  in  privinţa  acestor 
mişcări  a  căror  activitate  era  interzisă  altădată  şi  lac  adesea  cu  mare 
greutate  deosebirea  între ,  pe  de  o  parte ,  ceea  ce  este  marginal  şi 
periculos  şi,  pe  de  altă  parte,  ceea  ce  este  normal".  Nădăjduim  —  a 
continuat  el  —  că  fiecare  va  putea  să  aleagă  afilierea  sa  religioasă 
in  totală  cunoştiinţă  de  cauză". 

Centrul  Sf.  Irineu  a  fost  deschis  de  către  Biserica  Ortodoxă  Rusă 
care  s-a  neliniştit  de  mai  bine  de  doi  ani  de  răspândirea  sectelor  în 
Rusia  şi  de  pericolul  pe  care  acestea  îl  reprezintă  pentru  o  societate 
care  este  privată  de  mijloacele  de  instruire  religioasă  şi  teologică  de 
mai  multe  decenii.  Dubla  atracţie  pentru  noutate  şi  pentru  ceea  ce 
vine  din  străinătate,  la  care  se  adaugă  un  oarecare  efect  de  modă,  a 
făcut  societatea  rusească,  în  special  tinerii,  permeabilă  (receptivă)  la 
aceste  mişcări  pseudo-religioase. 

Este  în  special  cazul  „Frăţiei  albe"  care  predică  sfărâmarea  ce¬ 
lulei  familiale  şi  ai  cărei  lideri,  un  cuplu  de  foşti  militanţi  ai  Tine¬ 
retului  comunist,  au  fost  arestaţi  în  Ucraina  pentru  escrocherie  şi  de¬ 
turnare  de  fonduri,  după  ce  au  prezis  adepţilor  lor  sfârşitul  lumii 
pentru  noiembrie  1993.  Adepţii  lor  cei  mai  fanatici  au  provocat,  de 
asemenea,  de-a  lungul  ultimului  an,  incidente  în  bisericile  ortodoxe 
în  diferite  locuri  ale  ţării,  întrerupând  celebrările  liturgice  şi  atacând 
clerul.  în  octombrie  1993,  Sf.  Sinod  al  Bisericii  Ortodoxe  Ruse  a  in¬ 
tervenit  pentru  a  condamna  ferm  aceste  acte  şi  pentru  a  pune  în  gar¬ 
dă  populaţia  asupra  ideilor  primejdioase  propagate  de  aceste  secte. 

Centrul  Sf.  Irineu  ataşat  serviciului  de  catehizare  şi  instruire  re¬ 
ligioasă  al  Patriarhiei  din  Moscova,  proiectează  să  organizeze  în  luna 
mai  a  acestui  an  o  întâlnire  internaţională  cu  reprezentanţii  diferite¬ 
lor  Biserici  creştine  care  se  ocupă  de  problemele  sectelor. 

(S.O.P.  nr.  185/febr.  1994) 

Trad.  diacon  P.  Cherescu 

„DIN  ISTORIA  DREPTULUI  ROMÂNESC".  I.  DREPTUL 
SCRIS.  SIBIU  1993  POLSIB  S.A.  Cd.  A/183,  72  PAG. 

•  V  •  * 

Preocupările  autorului  de  istoric  al  dreptului  nostru  canonic  şi  pro¬ 
fan  s-au  cristalizat,  şi  în  cursul  anului  1993,  prin  elaborarea  tripticului 
,,Din  istoria  dreptului  românesc44. 

Componentele  acestei  alcătuiri  de  nedesminţit  interes  şi  valoare  epis¬ 
temice,  intitulate:  „Dreptul  scris44,  Carte  românească  de  învăţătură  de  la 
pravilele  împărăteşti  şi  de  la  alte  giudeţe,  Iaşi  1646“;  „Concordatul.  Act 
diplomatic  în  slujba  acţiunii  catalice44,  au  fost  publicate,  fiecare  din  ele, 
în  opusuri  de  sine-stătătoare. 

* 

Cel  pe  care  îl  prezentăm,  dreptul  scris,  conceput  într-o  spornică  aple¬ 
care  pentru  normele  şi  instituţiile  juridice  specifice  istoriei  noastre;  con¬ 
solidat  printr-un  demers  metodologic  de  sorginte  sistemică;  ridicat  clar, 
precis,  cu  nemijlocită  proprietate,  sprijinit  pe  o  selectată  şi  expresivă 
sursă  bibliografică,  studiază  una  din  însemnatele  problematici  ale  „drep¬ 
tului  scris  românesc44. 

în  acest  sens,  primul  capitol  al  lucrării,  intitulat  „Condiţiile  sau  ca¬ 
drul  soriel-economic-politic-cultural-religios  al  receptării  dreptului  scris 
romano-bizantin,  civil  şi  canonic  (nomocanonic  sau  pravilnic)  în  Princi¬ 
patele  Române  prin  Biserică44,  determină: 

—  perioada  constituirii,  continuării  şi  consolidării  relaţiilor  celor 
trei  provincii  cu  Imperiul  romano-bizantin,  circumstanţe  „social-politice 
şi  religoase  „ce  au  permis  şi  accentuat  rolul  Bisercii  de  transmiţător  al 
culturii  romano-bizantine  în  zona  de  obârşie  şi  vieţuire  istorică  a  neamu¬ 
lui  nostru; 

—  formele:  colecţie  de  legi  civile  (nomi),  bisericeşti  (canones),  mixte 
(nomooanonice);  originale,  traduceri,  prelucrări,  compilaţii,  manuscrise  ori 
tipărituri*  —  în  care  au  fost  difuzaţi,  preluaţi  şi  răspândiţi  „codirii44  de 
drept  romano-bizantin  şi  canonic  ca  „îndrumare44  sau  „îndreptare44  nor¬ 
mativă  în  spaţiul  juridic- românesc; 

—  elaboratele  teoretice  care  explică  într-o  amplă  arie  ştiinţifică  ce 
include  sistemele:  receptării  (totale,  convergente,  de  conducere  ori  prin 
excerptare),  nonreceptării;  cutumei  —  izvor  unic  de  drept  pozitiv  $i  cel  al 
„cutumei-pravilă,  unitate  normativă  cu  funcţii  diferenţiate44  —  raportu¬ 
rile  dintre  formele  normative  tradiţionale  ale  poporului  român  şi  cele 
străine  ce  i-au  influenţat  existenţa. 

Consecinţă  firească  a  primului  capitol,  următorul,  intitulat  „Codiciii 
de  origine  bizantină  la  români44  împlineşte  necesitatea  concretizării  pre¬ 
miselor  istorice  şi  teoretice  ale  studiului  prezentat,  prin  indicarea,  descrie- 

rea  şi  caracterizarea  structurilor  -normative  de  origine  romano-bizanţină 
pătrunse  în  sistemul  nostru  juridic  feudal. 

Cuprinzând  dihotomic  ,, Codicil  în  manuscris"  (alcătuit  din  trei  părţi: 
„Menţiuni  istorice  şi  documentare  despre  exstenţa  unor  codici  juridici  de 
origine  romano-bizantină  la  români",  „Codici  de  drept  în  manuscris  în 
limba  latină,  limba  greacă  şi  limba-  slavă  folosiţi  de  romând",  („Codici  în 
manuscris  în  limba  română"),  şi  „Codici  tipăriţi  în  limba  română",  capito¬ 
lul  despre  care  vorbim,  extins  prin  conţinut  descriptiv  şi  paginaţie,  de 
autentică  ţinută  ştiinţifică,  prin  studiu  analitic  de  formă  şi  substanţă,  ca 
şi  prin  comentariu  competent  al  documnetelor  normative  discutate,  de¬ 
monstrează  atât  efortul  de  cercetător  cât  şi  temeinicia  concluziilor  extrase 
de  autor. 

Atrage,  în  această  privinţă  atenţia,  modalitatea  în  care  sunt  tratate: 

a)  documentele  ce  menţionează  existenţa  şi  aplicarea  „obiceiului 
ţării"  („Legea  românească";  Dreptul  şi  obiceiul  românesc”),  a  introdu¬ 
cerii  nomocanoanelor  (colecţii  de  legi  bisericeşti  şi  civile),  a  concomiten¬ 
tei  şi  complementarităţii  „Judecăţii  domneşti"  (pricini  civile  de  proprie¬ 
tate  şi  penale  de  drept  comun)  cu  „Judecata  bisericească"  (conflicte  de  fa¬ 
milie,  succesiuni,  infracţiuni  împotriva  ordinii  canonice  şi  a  Bisericii)  ca 
şi  a  Pravilei  (cod  de  legi),  elaborată  de  către  Alexandru  cel  Bun  (1400 — 
1432); 

b)  manuscrisele  în  limba  latină,  greacă  şi  slavă  oe  cuprind  codici  de 
drept  folosiţi  de  români,  operele  ce  se  constituie  ca  piese  de  referinţă  ale 
tezaurului  juridic  al  statutului  şi  Bisericii  Ortodoxe  Române. 

Autorul:  surprinde  amănuntul  rar,  viu  şi  pertinent  ce  dă  expresie  şi 
ne  apropie  discursul  biografic  ori  pe  cel  despre  textul  document;  stimu¬ 
lează  interesul  pentru  instituţiile  pravilnice;  ne  enumera  şi  comentează 
avizat  o  parte  din  cei  mai  de  preţ  „condici”  ai  dreptului  nostru.  Este  vorba 
despre  zece  manuscrise  redactate,  după  caz,  într-una  din  limbile  greacă, 
latină  ori  slavă,  ca  şi  despre  nouă  pravile,  traduse  în  limba  română,  su¬ 
ită  de  documente  pe  oare  o  exemplificăm  prin:  „Excerptum  Basilicorul", 
„Sintagma  alfabetică  a  lui  Matei  Vlăstare"  „Exabibul  lui  Constantin  Har- 
menopulos"  ca  şi  „Pravila  retorului  şi  scolasticului  Lucaci  dc  la  Putna", 
„Pravila  de  ispravă  a  oamenilor",  ori  „Statutele  Ţării  Făgăraşjuiui". 

c)  oodicii  sau  pravilele  tipărite  în  limba  română,  dintre  care:  „Pra¬ 
vila  lui  Vasile  Lupu"  şi,  mai  ales,  „Pravila  lui  Matei  Basarab",  apărute  în 
secolul  al  XVII-lea,  au  constituit  obiectul  unui  sintetic,  atent  şi  aprofun¬ 
dat  studiu. 

Inferând  de  la  constatările  oferite  de  codicii  în  manuscris  ca  şi  de  cei 
tipăriţi  ai  dreptului  nostru,  autorul  conchide  asupra:  existenţei  unor  pra¬ 
vile  anterioare  „pravilei  lui  Coresi;  unităţii  de  origine  şi  conţinut  a  pra¬ 
vilelor  utilizate  în  cele  trei  provincii  româneşti;  funcţiei  de  catalizator  al 
unităţii  de  limbă,  cultură,  viaţă  religioasă  şi  conştiinţă  naţională  româ¬ 
nească  exercitate  de  monumentele  juridice  cercetate. 

în  sfârşit,  ultimul  capitol  al  lucrării,  intitulat  după  cum  menţionam, 
„Aplicarea  şi  utilitatea  codicelor  de  origine  bizantină  la  români",  începe 
prin  afirmaţia  că  „spre  deosebire  de  experienţa  juridică  a  slavilor  de  sud, 
est  şi  vest",  sistemul  de  drept  românesc  cunoaşte  şi  aplică,  alături  de  obi- 

cei,  „Legea  ţării  româneşti14,  drept  nescris,  „Dreptul  canonic44  ca  drept 
scris  cu  elemente  de  drept  de  stat  (imperial)  bizantin  cuprinse  în  nomo- 
canoane. 

împotriva  susţinerilor  ce  ajung  până  la  negarea  aplicării  codicilor  bi¬ 
zantini,  consideraţi  de  unii  „literă  moartă44,  autorul  aduce  o  serie  de  argu¬ 
mente  (inexistenţa  până  în  secolul  al  XVIII-lea  a  obligaţiei  de  a  se  motiva 
hotărârile  judecătoreşti;  absenţa  procedurii  de  abrogare  a  legii)  care  com¬ 
bat  teza  despre  care  vorbim  şi  o  confirmă  pe  aceea  ce  demonstrează  că 
aplicarea,  din  considerente  şi  scop  determinate  a  codiciilor  de  origine  bi¬ 
zantină  la  români,  concomitent  cu  obiceiul  pământului,  a  fost  o  realitate. 
Aşa  cum,  de  altfel,  se  încheie  capitolul  ce  ne  proecupă,  pravila  era  „res¬ 
pectată  de  credincioşi44,  pentru  că  în  ea  se  găseşte  sfânta  dreptate,  adică 
„dreptatea  Bisericii44. 

Concluzia  finală,  ce-şi  găseşte  expresia  în  ceea  ce  am  denumit  „cu- 
tuma-pravilă,  unitate  normativă  cu  funcţii  diferenţiate44  care  decurge  din 
lucrarea  profesorului  Ioan  Floca  este  că  în  epoca  feudală,  pentru  ro¬ 
mâni,  alături  de  cutumă,  izvor  unic  de  drept  pozitiv,  operează  cu  eficienţă 
specifică,  pravila.  Aceasta  reprezintă  prin  conţinutul  ei  de  drept  comun 
sau  bisericesc  un  drept  pozitiv,  „dar  prin  cuprinsul  său  laic  de  drept  impe¬ 
rial  bizantin  constituia  . . .  numai  un  îndreptar,  o  învăţătură  bună  de  ur¬ 
mat44  .  . .  pentru  anumite  raporturi  juridice. 

Ioan  N.  Floca 


„DIN  ISTORIA  DREPTULUI  ROMANESC".  II.  CARTEA 
ROMANEASCA  DE  ÎNVĂŢĂTURĂ  DE  LA  PRAVILELE 
ÎMPĂRĂTEŞTI  ŞI  DE  LA  ALTE  GIUDEŢE,  IAŞI  1646 

Sibiu  1993  Polsib.  S.A.  Cd.  A/184;  172  pag. 

Respectând  desemnul  conceptual  stabilit  tripticului  „Din  istoria 
dreptului  românesc14,  primul  opus  „Monumentele  dreptului  scris  până 
la  mijlocul  secolului  al  XVII-lea"  este  urmat  de  cel  intitulat  „Cartea 
românească  de  învăţătură  de  la  pravilele  împărăteşti  şi  de  la  alte 
giudeaţe",  Iaşi  164644. 

Realizată  în  dimensiunile  şi  cu  valoarea  „primei  monografii  de 
ansambdu  a  Pravilei  lui  Vasile  Lupu”,  lucrarea  profesorului  Ioan 
Floca  reuşeşte  atât  o  proiectare  a  Cărţii  româneşti  de  învăţătură"  în 
contextul  social-politic,  statal  şi  juridic  al  secolelor  ce  i-au  premers, 
condiţionat  şi  pregătit  apariţia,  cât  şi  o  identificare,  minuţios  elabo¬ 
rată,  a  elementelor  pe  care  le  cuprinde,  componente  ce-i  reflectă  ne¬ 
mijlocit  influenţele  suportate  şi-i  exprimă  originalitatea  de  sursă,  re¬ 
dactare,  funcţie  normativ-etnică  şi  menire  naţional-culturală. 

Dispunerea  materialului  documentar  potrivit  finalităţilor  teore¬ 
tice  urmărite  de  autor  a  determinat  elaborarea  capitolelor:  Drept  ro- 
mano-bizantin  în  principatele  române;  Cartea  românească  de  învăţă- 

tură  prima  lege  laică  de  origine  bizantină  a  Ţării  Moldova?  Principii 
de  drept  romano-bizantin?  Concluzii.*.  >  - 

Cel  dintâi  capitol  al  volumului  despre  care  vorbim,  capitol  ce 
este,  de  fapt,  o  extensiune,  prin  amplificare  de  informaţie  documen¬ 
tară  şi  de  augmentare  a  travaliului  analitic,  a  primei  părţi  din  opu-> 
sul  „Dreptul  scris"  deja  recenzat,  stabileşte  condiţiile  în  care  „s-a 
născut  şi  s-a  format  poporul  român"?  descrie  structura  dreptului  nos¬ 
tru  feudal  şi  prezintă  fenomenul  receptării  sentimentului  juridic  ro¬ 
mano-bizantin  sub  un  îndoit  aspect:  etiologic  şi  critic. 

Se  remarcă  din  cuprinsul  acestui  capitol: 

—  prezentarea  sistematizată,  potrivit  diferitelor  rezelvări  doc¬ 
trinare  a  problematicii  cutumei  (soluţiile:  latinistă,  tracă,  slavă,  bi¬ 
zantină,  ungaro-germană?  traco-ramană,  eletistă,  instituţională,  rea- 
list-istorică)  şi  a  instituţiilor  juridice  din  perioada  feudalităţii  româ¬ 
neşti  (dreptul  de  proprietate?  dreptul  pastoral  şi  agrar?  jus  valachi- 
cum?  dreptul  de  aplicaţie  cnezial-voievodală  ori  integral-socială? 
dreptul  feudal  românesc): 

—  analizarea  cauzelor  ce  au  determinat  receptarea  dreptului 
romano-bizantin  în  Principatele  române  (influenţa  Bisericii?  proximi¬ 
tatea  în  spaţiu  şi  timp  a  Bizanţului?  tendinţa  de  centralizare  social- 
politică  internă  şi  de  independenţă  externă  a  statelor  medievale  ro¬ 
mâneşti)? 

—  examinarea  diferitelor  sisteme  de  explicare  a  fenomenului 
„receptării*1  emise  de  doctrinarii  străini  şi  români  (Paul  Giovio,  Le- 
onhardus  Garacius,  M.  Andreew,  Dimitrie  Serementis,  Valentin  Geor- 
gescu,  G.  Cronţ,  N.  Smochină,  Liviu  Stan,  Vladimir  Hanga); 

—  sistemul,  pe  care  l-am  denumit  deja  „cutuma-pravilă  cu  func¬ 
ţii  diferenţiate",  potrivit  căruia,  autorul  consideră  că  „la  români,  cu¬ 
tuma  sau  obiceiul  de  drept  a  fost  legea  de  drept  pozitiv  iar  Pravila 
de  origine  bizantină  constituia,  prin  cuprinsul  ei  de  prept  economic 
sau  bisericesc  un  drept  pozitiv  şi  prin  conţinutul  laic  de  drept  impe¬ 
rial  bizantin11  reprezintă,  în  subsidiar,  ,,o  îndreptare  de  lege". 

Următorul  capitol  al  lucrării  prezentate  denumit,  după  cum  men¬ 
ţionam,  „Carte  românească  de  învăţătură  prima  lege  laică  de  origine 
bizantină  a  Ţării  Moldove",  este  consacrat  descrierii  şi  comentării 
parametrilor  de  identificare:  ■  materială,  estetică,  editorială,  sursă,  al¬ 
cătuire  ca  şi  de  funcţie  ştinţific-normativă,  caracteristice  pentru  Pra¬ 
vila  lui  Vasile  Lupu.  Succesiunea  unor  atari  determinări  au  eficienţă 
definitorie  are  pitoresc  şi  profunzime.  Şi  aceasta  întrucât  alături  de 
imaginea  colorată,  ce  evocă  duh  de  icoană  ortodoxă,  făptuire  pictu¬ 
rală  care  zugrăveşte,  prin  vorbă  scrisă,  „înfăţişarea"  foii  de  titlu,  pe 
lângă  lista  de  cuprins,  cu  număr  de  pricini,  zaceale,  glave  şi  părţi, 
autorul  ne  înfăţişează  „alcătuirea14  Pravilei  iniţiată  de  „legiuitorul" 
Vasile  Lupu,  redactată  de  „biv-logofătultt  Eustratie  în  colaborare  cu 
Meletie  Sirigiul,  cu  Ligaridis  ca  şi  cu  Varlaam  cărturarul-mitropolit. 

In  continuare  aceleaşi  preocupări  pentru  acurateţă  epistemică, 
se  înscriu  paragrafele  referitoare  la  celelalte  componente  ale  Pravi¬ 
lei: 

—  izvoare  (diferit  statornicite  de  doctrină,  fie  în  obiceiul  locului 

sau  Codul  de  legi  al  lui  Alexandru  cel  Bun,  fie  în  legea  agrară  bizan¬ 
tină  ori  Tratatul  lui  Prosper  Farinaccus);  '  v  • 

—  cuprinsul  format  din  prima  (cu  16  pricini  şi  212  zacciale  refe¬ 

ritoare  la  lucrătorii  pământului  şi  furtişaguri)  şi  a  doua  parte  (cu  78 
glave  —  prelucrare  după  Farinaccius)  a  Pravilei;  ‘  ;  .  - 

—  ediţii,  în  număr  de  şapte,  de  la  cea  ;,princeps",  cu  litere  slave 
din  1646,.  la  cea  publicată  în  1961  de  Academia  R.S.R.,; 

—  autoritatea  de  sursă  normativă  pentru  soluţionarea  conflicte¬ 

lor  cu  relevanţă  juridică  şi  de  „manual  universitar"  destinat  şcolii 
întemeiate  de  Vasile  Lupu.  Deşi  parţial  contestată  de  doctrină,  „apli¬ 
carea  Pravilei“  de  către  instanţele  de  judecată  mirene  şi  bisericeşti, 
individuale  şi  colegiale,  este  susţinută  şi  probată  de  autor  prin  argu¬ 
mente  furnizate  de  procedura  judecătorească,  a1,  epocii  ca  şi  prin  în¬ 
scrisuri  pe  deplin  convingătoare.  '  -  ^ 

Finalul  capitolului  subliniază  însemnătatea  de  document  istoric- 
social-politic  feudal  ce  revine  Pravilei  şi  conchide  la  semnificaţia  de 
i2vor  istoric  şi  tezaur  al  culturii  româneşti  a  Cărţii  de  învăţătură. 

Al  treilea  capitol  „Principii  de  drept  romano-bizantin“  studiază 
regulile  fundamentale  ale  Pravilei,  concretizate  şi  aplicate  la  nivelul 
„elementelor"  unui  sistem  juridic  apreciat  deopotrivă  prin  dimensiu¬ 
nea  sa  epistemică,  de  obiect  unitar  al  cunoaşterii  ştiinţifice,  cât  şi 
ia  nivelul  diferitelor  sale  ramuri  de  drept.  i  1 

In  acest  sens,  primele  elemente  analizate  au  fost  cele  cuprinse 
sub  titlul  de  „Introducere  în  studiul  dreptului",  şi  anume:  izvoarele 
dreptului  (Pravila  şi  obiceiul);  categoriile  dreptului  (jus  şi  Pravila: 
lumeasca,  dumnezeiască  şi  de  fire);  aplicarea  în  timp  şi  spaţiu  a 
Pravilei  (pentru  cetăţeni,  persoane  exceptate  de  la  aplicarea  legii,  fe¬ 
meile,  „ţăranul  gros“,  minorul,  „necunoscătorul  legii);  colaborarea, 
abrogarea  şi  funcţiile  Cărţii  de  învăţătură. 

Tot  în  acest  subcapitol,  se  constată  că  Pravila  lui  Vasile  Lupu 
nu  operează  nici  cu  diviziunile  dreptului  roman  (drept  public  şi  drept 
privat)  şi  nici  cu  cele  ale  legiuirii  lui  Justinian  (Instituţii,  codici,  no¬ 
vele  şi  pandecte);  se  stabileşte  scopul  practic  urmărit  de  Cartea  de 
învăţătură,  cel  de  a  obţine  o  colecţie  de  norme  juridice  necesare  nu¬ 
mai  reglementării  vieţii  social-economice  din  „cadrul  comunităţilor 
agro-pastorale  româneşti'*  şi  subliniază  specificul  predominant  de 
factor  juridic  de  îndrumare  ce  revine  monumentului  legislativ  ctito¬ 
rit  de  domnitorul  moldovean.  \  . 

Atent  examinate,  cu  reproducerea  denumirii  originare  a  catego¬ 
riei  juridice  corespunzătoare  ca  şi  a  numărului  de  articol  indicat,  ele¬ 
mentele  de  drept  civil  (persoane,  bunuri,  obligaţii)  şi  cele  de  drept 
penal  (infracţiunea,  participaţia,  cauzele  de  înlăturare  a  caracterului 
penal  al  laptei,  pedeapsa,  infracţiunile)  reprezintă  obiectul  unui  adân¬ 
cit  stadiu.  ^Exemplificăm  această  reuşită  prin  paginile,  rezervate  exa¬ 
minării:  pedepsei,  obligaţiilor  civile  şi  infracţiunilor. 

Ultimele  trei  categorii  de  elemente:  procedura,  dreptul  interna¬ 
ţional  şi  dreptul  canonic  oferă  autorului  prilejul  de  a-şi  evidenţia 

pertinenţa  analizei  pe  care  o  i  întreprinde  şi  concludenta  soluţiilor 
propuse.  Perspectiva  din  care  a  înţeles  să  discute  procedura  de  in¬ 
strumentare  a  .  procesului  penal  şi  să  studieze,  cu  frecvente  trimiteri 
la  textele  legale  de  origine,  mijloacele  probatorii,  reprezintă  încă 
una  din  numeroasele  ilustrări  ce  subliniază  aportul  ştiinţific  al  profe¬ 
sorului  Ioan  Floca.  . 

_  ,  ,  ,  f  m  i  9  _  ^  i  y  f  '  i  »  - 

Elementelor  de  drept  internaţional  (jus  gentium)  incluse  în  Pra¬ 
vilă  (imunitatea  diplomatică,  extrădarea  şi  comerţul  prestat  de  stră^ 
ini)  ca  şi  elementelor  de  drept  canonic,  reduse  ca  număr  şi  regle¬ 
mentare  (jurisdicţia  clericală,  giudeţul  şi  sancţiunile  bisericeşti),  ca¬ 
pitolul  despre  care  vorbim  le  rezervă  doar  un;  spaţiu  redus,  amăsu- 
rat  extensiunii  limitate  ce  le-a  fost  rezervată  în  cadrul  Cărţii  de  în¬ 
văţătură. 

Concluziile  ce  decurg  din  constatările,  considerentele  şi  Raţio¬ 
namentele  cuprinse  în  Lucrare,  competente  ce  se  încheagă  în  rotun¬ 
dul  unei  demonstraţii,  stabilesc  pentru  Pravila  lui  Vasile  Lupu  ca¬ 
litatea  precumpănitoare  de  ,, manual  didactic  universitar":  întocmit 
de  către  învăţatul  Eustrate,  mai  ales,  ca  o  colecţie  de  speţe  adaptate 
cerinţelor  societăţii  medievale  româneşti;  imun  ,, receptării  materia- 
le“  a  dreptului  bizantin;  eficient  în  dezlegarea  juridică  a  pricinilor 
sociale  şi  reglementarea  giudeţului  mirenesc  al  Domniei  ca.  şi  în  cea 
a  celui  ce  se  cuvine  Bisericii;  scris  în  limba  română,  cu  alcătuire 
unitară  şi  contribuţie  esenţială  la  lucrarea  unităţii  noastre  naţionale. 

Ioan  N.  Floca 


DIN  ISTORIA  DREPTULUI  ROMÂNESC. 

III.  „CONCORDATUL.  ACT  DIPLOMATIC  ÎN  SLUJBA 

ACŢIUNII  CATOLICE" 

Sibiu  1993  Poisib  S.A.  Ctl.  A/182;  53  pag. 

g  ^  t  rr  j  •  Mm  rro*i  îîîfiQl  Mi**.-*!)  i/D  IliD  IOj/4»  J 1  *  j[  j  i  fi  JUv  ^ 

Titlul  lucrării  ne  sugerează  conturul,  documentaţia  şi  perspectivele 
ce  integrează,  întemeiază  şi  sunt  urmărite  de  elaboratul  despre  care  vor¬ 
bim,  iar  încadrarea  acestuia  în  corpul  scrierii  „Din  istoria  dreptului  ro¬ 
mânesc44  evocă  stratul  subiacent  al  conexiunilor  faptice  şi  teoretice,  de 
substanţă  social-politică,  juridică  şi  cultic-bisericească  ce  asigură  unitatea 
de  concepţie  şi  travaliu  creator  a  autorului.  ; : 

într-o  asemenea  viziune  ni  se  pare  firesc  să  discutăm  mai  'întâi  cu¬ 
prinsul  scrierii  „Concordatul.  Act  diplomatic  în  slujba  acţiunii  catolice“, 
pentru  ca,  apoi,  să  ne  oprim  asupra  câtorva  dintre  coordonatele  ce  asigură 
coerenţa  şi  continuitatea  componentelor  tripticului  menţionat. 

Aşadar,  autorul  începe  prin  enunţarea  şi  determinarea  uneia  din  ca¬ 
tegoriile  şi  actele  juridice  de  drept  internaţional  necesare  cercetării  pe 
care  o  întreprinde.  Ne  referim,  în  această  ordine  de  idei,  la  capitolul 
„Despre  concordat  în  general14  care:  : 


112 


REVISTA  TEOLOGICA 


—  defineşte  conceptul  respectiv  (concordatul)  stabilindu-i  şi  diferen¬ 
ţele  specifice  faţă  de  convenţie,  contract,  tratat,  pact  şi  chartă; 

—  realizează  un  scurt  istoric  ai  statului  papal,  prin  enumerarea 
principalelor  momente  a le  evoluţiei  acestuia  („constituire  a  organizaţiei 
de  tip  statal  în  centrul  bisericii  din  Roma",  476;  întemeierea  statului  pa¬ 
pal,  780;  Dictatus  papae  şi  Grigore  al  Vll-lea,  suveran  absolut,  1076;  Con¬ 
cordatul  de  la  Worms,  1122;  cruciadele  iniţiate  şi  sprijinite  de  papalitate, 
1096  —  1276;  Revoluţia  franceză,  Napoleon  şi  papalitatea,  1789  —  1801; 
ocuparea  statului  papal,  1870;  „State  della  Citta  del  Vaticano,  1929); 

—  discută  calitatea  juridică  de  „subiect  de  drept  internaţional"  pe 
care  o  consideră  corect  atribuită  atât  „statelor"  cât  şi  „organizaţiilor  de 
orice  natură  care  intră  în  circuitul  relaţiilor  internaţionale"; 

—  demonstrează  că  „Sfântul  Scaun"  sau  „Vaticanul”  nu  întruneşte 
cerinţele  unui  stat,  deoarece  nu  dispune  de:  teritoriu  corespunzător;  popu¬ 
laţie  proprie;  aparat  etatic  reprezentativ;  suveranitate; 

—  enumeră  exemplifica  tiv  concordatele  încheiate  de  Vatican  cu  alte 
state,  subiecte  de  drept  internaţional,  pe  care  le  grupează,  potrivit  cri¬ 
teriului  naturii  relaţiilor  politice  stabilite  Intre  acestea  şi  Sfântul  Scaun 

(deasupra  ori  sub  ordonare,  de  conjunctură  sau  de  nerecunoaştere). 

Următorul  capitol,  „Concordatul  cu  România",  după  ce  plasează  a- 
cest  act  de  drept  internaţional  în  strădania  prozelitismului  catolic  împo¬ 
triva  Ortodoxiei,  apreciază  că  încercuirea  fostei  U.R.S.S.  de  către  Vatican 
a  fost  îndeplinită  succesiv  prin  concordate  încheiate  cu:  Letonia,  Lituania, 
Polonia  şi  România  (prima  linie)  cu  Prusia,  Cehoslovacia  şi  Austria  (a  doua 
linie)  şi  cu  Italia  fascistă  şi  Germania  hitleristă  (linia  de  consolidare). 

Concordatului  cu  România,  acelaşi  capitol  îi  rezervă  un  material  do¬ 
cumentar  şi  spaţiu  de  competent,  alert  şi  convingător  potrivit  căreia  Sfân¬ 
tul  Scaun  a  urmărit,  prin  încheierea  acestui  act  juridic,  catolicizarea  ro¬ 
mânilor  şi  transformarea  României  în  bază  de  operaţii  politice  şi  militare 
împotriva  comunismului. 

Istoricul  realizării  acestui  concordat  ca  şi  al  consecinţelor  sale  in¬ 
clude:  stabilirea  relaţiilor  diplomatice  cu  Vaticanul  (1919);  ratificarea 
Concordatului  (1927);  Acordul  cu  Sfântul  Scaun  (1932);  toate  consecinţă  a 
exercitării  asupra  contemporanilor  a  autorităţii  Regelui  Ferdinand,  a  că¬ 
rui  excomunicare  fusese  ridicată  de  papa  Benedict  în  anul  1920. 

Dispoziţiile  legii  fundamentale  în  dispreţul  cărora  Concordatul  stabi¬ 
leşte  regula  obţinerii  unor  privilegii  pentru  Biserica  Catolică,  prin  legi¬ 
ferare  ordinară,  sunt  cele  prevăzute  de  art.  22  din  Constituţia  română 
(1923),  text  ce  asigură  egalitatea  libertatea  şi  protecţia  tuturor  cultelor. 

Confirmarea  acestei  flagrante  ilegalităţi  ne  este  nemijlocit  oferită  de 
prevederile  cuprinse  în  Legea  pentru  regimul  general  al  cultelor  (1928) 
care,  prin  art.  7  (regimul  juridic  al  relaţiilor  Bisericii  Catolice  cu  străi¬ 
nătatea),  art.  21  (recunoaşterea  calităţii  de  culte  istorice  a  celui  „român 
greco-catolic"  şi  a  celui  „catolic  de  rit  latin,  greoo-rutean  şi  armean)  pre¬ 
cum  şi  art.  36  (situaţia  juridică  a  averilor  patronale  din  Ardeal)  regle¬ 
menta  un  regim  preferenţial  neconstituţional  pentru  organizaţiile  bise¬ 
riceşti  catolice  din  România. 

Consecinţele  cultice,  statale,  sociale  şi  patrimoniale  ale.  Concorda¬ 
tului  din  1927  sunt  imediate,  multiple,  apăsătoare  şi  pernicioase,  deoarece: 

—  prin  neconstituţionalilate  mutilează  suveranitatea  statului  român, 
afectându-i  un  regim  de  capitulaţii; 

—  aşează  ierarhia  cultului  catolic  sub  autoritatea  exclusivă  a  Sfân¬ 

tului  Scaun,  ceea  ce  îndatorează  episcopii  catolici  din  ţara  noastră  la  pre¬ 
starea  jurământului  de  persecutare  şi  combatere  a  j, celor  de  alt  cultu, 
aşadar  şi  a  ortodocşilor  din  România;  :  • 

—  instituie  obligativitatea  respectării  şi  aplicării  pe  teritoriul  na¬ 
ţional  român  a  Codului  canonic  catolic  char  când  dispoziţiile  acestuia  con¬ 
travin  legislaţiei  noastre: 

—  expropriază,  prin  desfiinţarea  dreptului  de  patronat  (art.  15  din 
Concordat)  şi  a  prevederilor  Acordului  din  1932,  statul  şi  poporul  român, 
răpindu-le  valorile  patrimoniale  ce  le  reveneau  prin  decesul  istoric  al 
Austro-Ungariei. 

Rezultatele  acestei  sistematice  subminări  confesionale,  legislative, 
politice  şi  economice  s-au  materializat  neîntârziat  prin  imixtiunea  intem¬ 
pestivă,  periculoasă  şi  dizolvantă  a  Nuncatarii  papale  din  Bucureşti  şi  a 
ierarhiei  catolice  în  relaţiile  interne  ale  României,  atitudine  şi  acţiune 
ce-şi  găsesc  originea  în  „Uniaţia  din  1700“,  pe  care  Gh.  Bariţiu  a  calificat-o 
, .tragedia  cea  mare  Românească4*  iar  Simion  Bărnuţiu,  deşi  greco-catolic, 
o  denunţa  şi  incrimina  „şovină44. 

împotriva  acestor  fapte  şi  situaţii  se  înscriu  încercările  de  denunţare 
a  Concordatului  întreprinse  de  Sfântul  Sinod,  prin  memoriul  intitulat 
„Biserica  împotriva  Concordatului  (1929),  proiectul  de  lege  promovat,  în 
acelaşi  9ens,  de  un  grup  de  27  deputaţi  (1932)  ca  şi  demersul  public,  cu 
scop  identic,  al  mitropoliţilor  Sibiului  şi  Blajului  (1939). 

Nici  una  din  aceste  încercări  nu  a  reuşit,  denunţarea  Concordatului 
producându-se  abea  prin  Decretul  nr.  151  din  17  iulie  1948,  Reîntregirea 
Bisericii  Ortodoxe  Române  strămoşeşti  realizându-se  în  acelaşi  an  (21  oct.). 

Şi  după  producerea  acestor  evenimente  „acţiunea  catolică44,  ce  îşi  re¬ 
vendică  legitimitatea  de  la  Concordatul  deunnţat  a  continuat.  Se  relevă 
ca  probe  concludente  ale  acestei  realităţi,  de  pildă,  sesizarea,  încă  din 
anul  1948,  a  Curţii  de  la  Haga,  cu  acţiunea  îndreptată  împotriva  statului 
român  pentru  nerespectarea  clauzei  de  preaviz  de  şase  luni  a  denunţării 
Concordatului  (art.  23  alin.  2  din  Concordat).  Decretul  papal  de  numire  a 
episcopilor  catolici  de  rit  bizantin  în  România  (14  martie  1990),  aplicat 
prin  nerespectarea  suveranităţii  statului  român  ca  şi  Decretul  126  din  24 
aprilie  1990,  prin  care  catolicii  de  rit  bizantin  cer  să  fie  recunoscută  Bise¬ 
rica  unită. 

Cu  aceste  date  şi  apreceri  se  încheie  opusculul  recenzat,  elaborat  ştiin¬ 
ţific  ce  formează  a  treia  parte  a  studiului  intitulat  „Din  istoria  dreptului 


romanesc 


Trecând  acum,  potrivit  celor  stabilite  în  primele  aliniate  ale  acestui 
material,  la  câteva  din  coordonatele  ce  întemeiază  coerenţa  şi  împlinirea 
tripticului  făptuit  de  profesorul  Ioan  Floca,  vom  indica  dintre  acestea, 

mai  ales,  unitatea  izvorului  cutumiar  ce  a  generat  legislaţia  Principatelor 
române,  fondul  de  valori  spirituale  omogene  al  culturii  noastre  naţionale 
şi  voinţa  de  neatârnare  a  neamului  românesc,  temeiuri  de  substanţă  isto¬ 
rică  atât  de  pasionat  şi  convingător  demonstrate  şi  apărate  de  autor. 

Ridicat  pe  temelia  acestor  idei,  edificiul  durat  de  lucrările  profeso¬ 
rului  sibian,  defineşte,  până  la  sfârşit,  poziţia  adoptată  de  Biserica  Orto¬ 
doxă  Română  Strămoşească  şi  de  către  poporul  nostru  faţă  de  ingerinţa 
străină  şi  prozelitismul  catolic. 

Prof.  Gheorghe  Iliescu 

Un  om  al  carităţii,  un  filantrop  creştin: 

PR.  ICONOM-STAVROFOR  FILARET  COSTEA 

Oricât  de  mult  am  încerca  noi,  preoţii,  să  estompăm  imaginea 
neplăcută  a  morţii  spunând  că  moartea  înseamnă  o  trecere  la  o  via¬ 
ţă  superioară,  fericită  şi  veşnică  —  ceea  ce  este  adevărat  —  moar¬ 
tea  rămâne  totuşi  pentru  om  cea  mai  grea  încercare,  cea  mai  dure¬ 
roasă  experienţă  şi  cel  mai  trist  eveniment. 

Iată  de  ce  vestea  încetării  din  această  viaţă  a  păr.  Filaret  Costea, 
ne-a  întristat  profund,  mai  ales  pe  noi,  faştii  lui  colegi  de  şcoală  şi 
de  slujire  preoţească.  Regretăm  din  tot  sufletul  nostru  că  la  revede¬ 
rea  de  40  de  ani  de  la  absolvirea  Institutului  Teologic  Universitar  din 
Sibiu,  programată  pentru  vara  aceasta,  păr.  Filaret  Costea  nu  va  mai 
răspunde  prezent. 

L-am  cunoscut  pe  păr.  Filaret  Costea  din  copilărie.  Din  cei  13 
ani,  cât  am  fost  coleg  de  şcoală  cu  dânsul,  6  ani  am  fost  colegi  de 
clasă,  de  an.  Ca  elev  de  liceu,  la  Liceul  nRadu  Negru"  din  Făgăraş, 
a  făcut  parte  din  elevii  fruntaşi  la  învăţătură,  deşi  rămăsese  din  a- 
dolescenţă  orfan  de  mamă  şi,  ca  atare,  a  fost  nevoit  să  muncească 
nu  numai  în  gospodăria  ţărănească  a  familiei  şi  în  agricultură,  ci  şi 
pe  un  şantier  de  construcţii  la  Oraşul  Victoria,  pentru  a-şi  asigura 
existenţa  şi  promovarea  ultimului  an  de  liceu  şi  a  bacalaureatului. 

încă  din  timpul  anilor  mergea  des  în  pelerinaj  la  Mănăstirea 
Brâncoveanu  de  la  Sâmbăta  de  Sus  şi  devenise  ucenic  duhovnicesc 
al  renumitului  ieromonah  Arsenie  Boca. 

După  terminarea  liceului,  în  ciuda  vremurilor  de  educaţie  ate¬ 
istă,  s-a  înscris  cu  hotărâre  la  Institutul  Teologic  Universitar  din  Si¬ 
biu,  devenitnd  ucenicul  duhovnicesc  al  marelui  profesor  de  Teolo¬ 
gie  Morală  şi  apoi  mitropolit  al  Ardealului  Nicolae  Mladin,  la  cate¬ 
dra  căruia  şi-a  susţinut  şi  teza  de  licenţă  în  teologie  intitulată:  „Omul 
în  Hristos". 

Ca  student  teolog  a  fost  eminent,  ajungând  cel  dintâi  dintre  noi 
care  a  înţeles  că  religia  creştină  este  religia  iubirii  şi  că  viaţa  creş¬ 
tină  înseamnă  trăire  duhovnicească.  La  orele  de  seminar  lua  aproape 
regulat  cuvântul  şi  atât  de  des  stăruia  asupra  trăirii  religios-morale, 

Încât  s-a  şi  ales,  din  partea  colegilor,  cu  porecla  de  „trăire".  Această 
poreclă  n-a  dezmintit-o  niciodată.  In  toată  viata  şi  activitatea  lui  de 
preot  a  fost  un  om  al  trăirii  adevărurilor  de  credinţă  şi  principiilor  de 
viaţă  creştine. 

Având  în  vedere  toate  acestea  şi  după  ce  păr.  Filaret  Costea  a 
absolvit  şi  cursurile  de  doctorat  în  teologie  din  cadrul  Institutului 
Teologic  Universitar  din  Bucureşti,  Mitropolitul  Ardealului  Nicolae 
Mladin  l-a  chemat  din  parohia  Viştea  de  Jos  (unde  păr.  Filaret  Costea 
iniţiase  şi  aproape  încheiase  lucrările  de  pictură  la  monumentala  bi¬ 
serică)  secretar  arhiepiscopesc  şi  a  avut  in  dânsul  un  colaborator  ca¬ 
pabil,  de  suflet  şi  încredere. 

Ca  preot  â  fost  credincios  şi  evlavios,  luminat  şi  zelos,  devotat 
Bisericii  şi  slujirii  preoţeşti. 

Ca  student  la  cursurile  de  doctorat  în  teologie  şi  după  aceea  în 
decursul  anilor  a  publicat  în  revistele  şi  periodicele  noastre  biseri¬ 
ceşti  mai  multe  studii  şi  articole  teologice  din  care  amintim,  cu  titlu 
de  exemplu,  doar  câteva:  1)  Ideea  de  Bine  în  proverbele  românilor? 

2)  Manuale  de  Teologie  Morală  din  veacul  XIX  în  Biserica  noastră? 

3)  Morala  stoică  şi  morala  creştină?  4)  Sensul  bucuriei  în  creştinism... 

Iar  ca  unul  care  din  adolescenţă  a  cunoscut,  alături  de  cele 
două  surori  ale  sale  mai  mici  ca  vârstă  şi  împreună  cu  tatăl  lor  vă¬ 
duv,  lipsurile  şi  greutăţile  vieţii,  a  devenit  în  anii  preoţiei  un  om  al 
carităţii,  un  filantrop  creştin  in  toată  accepţia  cuvântului,  un  sprijini¬ 
tor  providenţial  al  mai  multor  nefericiţi  care,  sunt  sigur,  acum  îl  re- 

gretă  împreună  cu  noi.  * 

In  inepuizabila  sa  caritate,  pâr .  Filaret  Costea  a  mers  şi  mai  de- 
parte  făcând  în  casele  enoriaşilor  săi  (şi  nu  numai  ai  săi)  operă  de 
educaţie  morală  şi  creştină,  iar  în  rândurile  bolnavilor  (inclusiv  al 
celor  din  spitale)  operă  de  asistenţă  spiritu tlă  şi  socială. 

Iată  de  ce  eu  cred  că  Dumnezeu  l-a  chemat  la  Sine  pentru  că  El 
a  judecat  că  misiunea  pe  care  păr.  Filaret  Costea  o  avea  de  îndepli¬ 
nit  aici,  pe  pământ,  a  îndeplinit-o  şi  pentru  că  sufletul  lui,  purificat 
prin  iubire  creştină,  spirit  de  jertfă  şi  suferinţă,  a  ajuns  ,,prea  fru¬ 
mos  pentru  modesta  noastră  viaţă  pământească,<. 

% 

De  asemenea,  cred  că  Dumnezeu,  care  l-a  învrednicit  de  cuvin¬ 
tele:  ,,Bine,  slugă  bună  şi  credincioasă,  peste  puţine  ai  fost  credin¬ 
cios,  peste  multe  te  voi  pune,  intră  în  bucuria  Stăpânului  tău!"  (Mt. 
25,  21),  va  întări  şi  sufletele  încercate  în  acest  ceas  de  cumpănă  grea 
ale  soţiei,  celor  doi  fii,  nurorii,  surorilor  şi  cumnaţilor  şi  ale  tuturor 

celor  care  l-au  preţuit  şi  îl  regretă,  căci  ,,or  de  murim,  or  de  trăim 
ai  Domnului  suntem! “  acum  şi  pururea  şi  în  vecii  vecilor,  Amin! 

Preot  Ioan  Glăjar 

Ziua  de  Paşte  a  învierii  Domnului  a  anului  1994  coincide  cu  tre¬ 
cerea  la  cele  veşnice  a  vrednicului  preot-pensdonar  Nicolae  Curmei  de 
la  parohia  Mercheaşa,'jud.  Braşov,  prot.  Rupea.  .  „ ,  . 

A  văzut  lumina  zilei  la  1  iulie  1912  în  localitatea  Bârnova,  spaţiu 
de  restrişte  al  Basarabiei.  Fiu  al  preotului  Alexei  şi  Verei  Curmei,  cel 
dispărut  şi-a  făcut  studiile  elementare  în  satul  natal,  apoi  pe  cele  teologice 
le-a  desăvârşit  la  Chişinău. 

în  februarie  1939  s-a  căsătorit  cu  Elena,  fiica  familiei  Lng.  agronom 
Mihail  şi  Ana  Butnaru  şi  Bunul  Dumnezeu  le-a  binecuvântat  căsnicia  cu 
doi  copii:  Alexei  şi  Lidia. 

După  ce  a  fost  hirotonit  preot  în  Joia  Mare  a  anului  1939  şi-a  des¬ 
făşurat  activitatea  preoţească  pe  meleaguri  basarabene  până  în  1944  când 
urmează  refugiul  —  părăsirea  fără  voie  a  locurilor  natale  —  astfel  pă¬ 
mântul  Basarabiei  a  devenit  pentru  preotul  Curmei  o  amintire  din  care 
s-a  hrănit  permanent,  o  amintire  pe  care  a  purtat-o  până  ia  sfârşitul 
vieţii  —  deşi  anul  1990  i-a  oferit  bucuria  revederii  locurilor  natale. 

A  slujit  timp  de  trei  ani  în  loc.  Horezu  —  jud.  Vâlcea.  Apoi  ia  dru¬ 
mul  Ardealului  spre  satul  Lupşa,  unde  păstoreşte  timp  de  şapte  ani.  După 
care  se  stabileşte  la  Mercheaşa,  prot.  Rupea,  parohie  rămasă  vacantă,  unde 
va  sluji  timp  de  aproape  30  de  ani. 

în  anul  1958,  în  ajunul  Crăciunului,  îşi  pierde  tatăl,  preotul  Alexei 
înmormântat  în  curtea  bisericii,  alături  de  presbitera  Elena,  soţia  pă¬ 
rintelui  Nicolae,  care  în  1964  se  mută  la  cele  veşnice.  O  existenţă  în  sufe¬ 
rinţă,  fără  sprijin  şi  echilibru  moral  nu  i-a  produs  însă  disperare.  Cu  devo¬ 
tament  părintele  Nicolae  şi-a  crescut  şi  educat  pe  cei  doi  copii,  rostuin- 
du-le  viaţa. 

La  parohia  Mercheaşa,  păr.  Nicolae  s-a  bucurat  de  mult  respect,  aici 
desfăşurând  o  frumoasă  şi  rodnică  activitate:  pastorală,  religios-morală- 
socială.  Pentru  activitatea  depusă  în  urma  atâtor  ani  la  aceeaşi  parohie, 
î.  P.  S.  Antonie,  Mitropolitul  Ardealului  în  octombrie  1992  l-a  onorat  cu 
distincţia  de  „Iconom  stavrofor". 

A  fost  mereu  în  mijlocul  păstoriţilor,  puţini  la  număr  dar  tari  şi  uniţi 
mereu  în  faţa  unor  interese  majore. 

în  februarie  1993  a  suferit  un  infarct  cu  urmări,  astfel  încât  în  ziua 
de  2  mai  a.c.,  părintele  Curmei  a  închis  ochii  pentru  totdeauna. 

Am  pierdut  un  om  —  martir  al  unui  destin  încercat,  am  pierdut  un 
suflet  generos,  bun  şi  drag,  un  fiu  al  unei  parohii  încă  neîntregite,  un  pa¬ 
triot  înflăcărat  şi  dârz  care  şi-a  pus  nădejdea  în  Dumnezeu,  iubindu-şi 

poporul  şi  neamul  din  care  a  făcut  parte. 

* 


Slujba  înmromântării  a  avut  loc  în  a  patra  zi  a  Săptămânii  lumi¬ 
nate  în  biserica  din  Mercheaşa,  arhiplină  de  credincioşi,  slujbă  săvâr- 

şită  de  un  sobor  de  preoţi,  în  frunte  cu  protopopii  Gh.  Opriş  şi  Gh.  Lup 
—  care  au  arătat  în  cuvântul  lor  viaţa  şi  meritele  Păr.  Curmei,  iar  pr. 
Palmeş  Nicolae  —  parohul  bisericii  a  prezentat  activitatea  deosebită  a 
celui  dispărut,  precum  şi  regretul  tuturor  credincioşilor  pentru  pierderea 
unui  bun  preot. 

Bunul  Dumnezeu  să-l  odihnească  cu  cei  drepţi. 

Preot  paroh  Palmeş  Nicolae 
Mercheaşa 


o . 


rjoţrto  . 


TIPARUL 

TIPOGRAFIEI  EPARHIALE  SIBIU 


I 


:•>  * 

‘  ✓ 

ÎNSEMNĂRI,  note,  comentarii 

-  • 

*  1  i  •  • 

'  Diac.  lect.  PA  VEL  CHERESCU:  Aniversare,  Bilanţ  şi  perspective 

•  in  cadrul  activităţilor  Centrului  ortodox  de  la  Chambe-  * 
sy  —  Geneva.  Moscova»  deschiderea  unui  centru  de  In¬ 
formare  asupra  sectelor . 101 


Prof.  GHEORGHE  ILIESCU,  IOAN  I.  FLOCA:  „Din  istoria  drep¬ 
tului  românesc*  I.  Dreptul  scris,  Sibiu,  1993,  Polsib  S.A. 

Cd.  A/183,  72  pag.  .  ’  .  .  .  .106 

IOAN  I.- FLOCA:  „Din  istoria  dreptului  românesc*  II.  „Cartea 
românească  de  Învăţătură  de  la  pravilele  împărăteşti  şl 
de  la  giudeţe,  Iaşi  1646*.  Sibiu,  1993,  Polsib.  S.A.  Cd. 

A/ 184»  172  p . 108 

Din  istoria  dreptului  românesc  III.  „Concordatul.  Act  diplomatic 
in  slujba  acţiunii  catolice*.  Sibiu  1993,  Polsib  S.A.  Cd.  A/ 

•  182»  53  p . C  .  .  ,  111 


IN  MEMORIAM 

’ 

Pr.  Prof.  IOAN  GLAJAR:  t  Pr.  iconom  stavrofor  Filaret  Costea  . 
Pr.  NICOLAE  PALMEŞ:  t  Pr.  iconom  stavrofor  Nicolae  Curmei  . 
Sibiu,  la  25  octombrie  1994 


.  t 

\f:‘v  ■  v-  .  ' ■  \ 


115 

117 


•  ' 


* 


\ 


« 


✓ 


0 


